
AZ  AMERIKAI  MAGYAROKHOZ. 


Nyolcvankét  esztendő  súlyával  vállaimon  s  szivem- 
ben egy  örökké  sajgó  fájdalommal,  —  dicsőségesen 
megindult  szabadságharcunk  eltiprása  felett  —  immár 
64  év  óta  eszem  a  száműzetésnek  keserű  kenyerét. 

Nincs  már  sok  időm  hátra  az  életből.  De  ezt  a  rövid 
időt  felhasználom  arra,  hogy  idegenbe  vándorolt  ma- 
gyar testvéreim  számára  leirjam  élményeimet,  melye- 
ket két  viharos  emberöltőn  át  leéltem. 

Nem  történelmet  irok,  hanem  életemnek  emlékeit 
csupán,  melyeket  a  népek  tengerének  küzdelmeiben 
gyűjtöttem,  a  mely  küzdelemben  magam  is  részt  vet- 
tem. 

Évtizedek  óta  élek  Amerikában,  mely  idő  alatt  a  vi- 
lág ezen  leghatalmasabb  köztársaságának  polgárhábo- 
rújában is  mint  őrnagy  küzdöttem. 

Ez  alatt  amerikai  barátaimnak  száma  megsokasodott 
és  azoknak  unszolására  megírtam,  angol  nyelven : 
"Reminiscences  of  an  Octogenarian  Hungarian  exile" 
cimen  élményeimet,  s  ezen  könyvet  a  mult  évben  kiad- 
tam. Ez  által  is  tiszteletet  és  becsülést  óhajtottam  sze- 
rezni az  oly  sokszor  lekicsinyelt  magyar  nemzetnek. 

Egy  év  előtt  néhány  chicagói  derék  honfitársaim 
'* Egyetemi  kör"  név  alatt  Chicagóban  egy  hazafias 
jellegű  kört  alakítottak,  melynek  elnökségével  enge- 
met tiszteltek  meg. 

Azóta  gyakran  volt  alkalmam  részt  venni  kivándo- 
rolt honfitársaimnak  ünnepélyein  és  gyülekezetein. 
Meggyőződtem  arról,  hogy  Amerikában  alig  néhány 
év  óta  milyen  óriási  számban  élnek  magyar  testvéreim. 
Hatalmas  egyleteik  és  társulataik  révén  egy  erős  ma- 
gyar társadalom  van  fejlődésben,  melynek  a  diadalma- 
san haladó  amerikai  magyar  sajtó  a  vezére  és  fej- 
lesztője. 

Nem  tagadom,  a  szivemben  örökké  sajgó  fájdalom, 
olykor  kinzóvá  válik,  ha  magyar  testvéreimnek  ezen 
óriási  tömegekben  való  kivándorlását  látom.  Ismerve 
nemzetünk  szabadságszeretetét,  ez  a  rohamos  kiván- 
dorlás szomorú  bizonysága  annak,  hogy  édes  magyar 
hazánkban  ismét  mind  szorosabbá  válik  az  1848-ban 
széjjeltépett  bilincs.  De  vigasztalóan  hat  reám,  hogy 
bárhová  megyek  a  magyarság  körébe,  mindenkor  a 
szülőhaza  igaz,  rajongó  szeretete  árad  felém. 
Kedves  magyar  testvéreim ! 

Én  immár  közel  vagyok  életemnek  végéhez.  Ez  utón 
fordulok  hozzátok,  hogy  szeressétek  azt  az  édes  ma- 
gyar hazát,  melyért  már  oly  tengernyi  sok  vér  folyt 
a  letűnt  évszázadok  során.  Szeressétek  egymást !  Mert 
jöhet  idő,  mikor  annak  az  édes  magyar  hazának  min- 
den igaz  fiára  szüksége  lesz  ismét. 

Ezt  a  könyvet  meg  olvassátok  és  adjátok  gyerme- 
keitek, unokáitok  kezébe. 

Egy  becsületesen  végigküzdött,  hosszú  életnek  igaz 
élményei  vannak  benne  leirva. 

Chicago,  1913.  év  január  hó. 

KUNÉ  GYULA. 

A  SZERZŐ. 

Nem  az  a  célom,  hogy  életrajzom  megírásával  un- 
tassam a  szíves  olvasót.  Azért  emlékeim  megírását  17 
éves  korommal  kezdem.  Hiszen  a  gyermekkor  csak- 
nem mindnyájunknál  egyenlően  gondtalan,  bájosan 
álomszerű. 

Belényes,  bíharmegyeí  kis  mezővároskában  szület- 
tem 1831.  évben  —  s  ott  éltem  át  boldog  gyermekévei- 
met. Később,  mint  a  szarvasi  kollégium  tanulóját,  en- 
gemet is  magával  ragadott  a  magyar  szabadságharc- 
nak első  riadója. 

Leirom  tehát  hűen  azokat  az  eseményeket,  melyek 
akkor  oly  nagy  hatással  voltak  reám.  Valamint  leirom 
a  világtörténelemnek  ama  halhatatlan  nagy  alakjait, 
a  kikkel  közelebbről  érintkeztem  és  irántuk  örök  cso- 
dálattal eltelve,  mintegy  ellenállhatatlan  erőtől  ve- 
zetve, követtem  őket. 


ÉBREDÉS. 

Miként  a  természetben:  a  rothadás  nyomán  kél  az 
uj  élet,  —  azonképen  a  népek  és  nemzetek  életében  is 
az  évszázadokon  át  reájuk  rakodott  elavult  szokások 
és  régi  törvények  tömegéből  a  haladás  előretörő  esz- 
méi révén  emelkedik  ki  egy  ujabb,  tisztább,  erősebb 
társadalom. 

Ez  a  megtisztulás  azonban  mindig  erőszakos  munka 
eredménye.  Mert  a  haladásnak  ujitó  eszméi  mindenkor 
összeütköznek  egy  elkorhadt,  régi  világnézettel  —  s 
ezen  összeütközés  rendesen  forradalmat  idéz  elő. 

A  nemzetek  szabadsága  mindenkor  a  forradalmak- 
ban született  meg  —  mely  vérözönnel  öntözte  meg  a 
szabadságnak  eszméit;  de  az  egyes  népfajokat,  nem- 
zeteket megtisztította  a  salaktól  és  a  haladás  útjára 
vezette. 

Éppen  ugy,  mint  a  természetben  a  rothadás  nyomán 
egy  nemesebb,  uj  élet  keltéséhez  okvetlenül  szükséges 
egy  jó  kertész,  —  a  népek  és  nemzetek  életében  is  csak 
akkor  áll  be  a  megtisztulás  előmenetele,  ha  egy  láng- 
eszű férfin  lelkesítő  szavaival  felrázza  a  szenvedések 
súlya  alatt  már-már  összeroskadó  népet. 

A  magyar  nemzet  ősi  törzse  ezer  év  előtt  Ázsia  pusz- 
taságain  szabadon  vándorló  törzsek  egyike  volt.  Az  a 
hatalmas  törzs  elindult  a  Volga-menti  pusztaságokról, 
hogy  felkutassa  a  testvér  hunnok  törzsét,  mely  Atilla 
vezérrel  évszázadok  előtt  hazát  keresni  vándorolt 
Európa  felé.  A  magyarok  hatalmas  törzse  Álmos  ve- 
zérlete alatt  megtalálta  a  hunnok  hazáját,  melyet  ak- 
kor már  idegen  népfajok  uraltak.  Álmosnak  elhunytá- 
val a  hét  vezérek  Álmosnak  hős  fiát,  Árpádot  válasz- 
tották vezérül  és  elfoglalták  a  hunnok  hazáját,  legyőz- 
ve a  szlávokat  és  egyéb  nemzetiségeket,  a  kik  akkor 
éltek  Pannoniában.  Mikor  lecsillapult  a  harci  zaj,  a 
hét  vezérek  törvényt  alkottak,  melyet  vérszerződésük- 
kel szentesitettek  és  Árpádot  kiáltották  ki  az  uj  haza 
fejedelmévé. 

A  hatalmas  magyar  nemzet  ereje  és  bátorsága  előtt 
meghajoltak  az  összes  európai  népfajok.     A  magyar 

nemzet  hatalmas  volt  és  szabad.  Erejét  nem  bírták  meg 
törni  az  évszázadokon  át  folyton  dühöngő  háborúk. 

Hanem  a  magyar  nemzet  életében  mint  egy  rettene- 
tes átok  pusztitó  hatása  kezdett  terjedni  a  pártosko- 
dás,  az  egyenetlenkedés,  a  testvérharc.  És  a  mire  nem 
volt  képes  az  évszázadokon  át  folytatott  örökös  há- 
ború :  a  pártoskodás  megtörte  a  hatalmas  nemzet  ere- 
jét. A  török  felhasználva  az  alkalmat,  rettenetes  ha- 
dával Mohácsnál  megtörte  a  magyar  nemzet  erejét. 
A  csata  hevében  ott  halt  meg  II.  Lajos  király  is,  de 
ott  veszett  el  a  magyar  nemzet  szabadsága  is.  Ez  tör- 
tént 1526  augusztus  29-én. 

Azóta  csaknem  400  év  múlt  el. 

Százötven  évig  a  magyar  nemzet  török  rabság  jár- 
ma alatt  nyögött,  mely  idő  alatt  hiába  kísérelte  meg 
többször  a  szabadulást  bilincseiből.  Végre  a  magyar 
szabadságharcosok  osztrák  segítséggel  kiverték  a  tö- 
rököket hazánkból.  Hanem  a  nemzet  akkor  sem  lett 
szabad. 

Szent  István  koronája  osztrák  császári  hatalomba 
került.  Az  osztrák  császár  pedig  nem  sokat  törődött 
a  magyar  nemzet  sorsával.  Magyarországban  a  nemes- 
ség volt  az  ur.  Körülbelül  400,000  magyar  nemes  élet- 
re-halálra,  csaknem  korlátlan  hatalommal  birt,  — 
5 — 6  millió  jobbágy  fölött.  A  jobbágyságnak  törvénye 
volt  az  urbárium.  Birája:  az  uri  szék.  Igazságszolgál- 
tatása :  —  a  bot  és  az  akasztófa. 

Népjog,  szabadság  sehol  és  semmiben !  Ebben  a  ret- 
tenetes helj^zetében  a  leigázott  nép  már-már  teljesen 
elfásult  minden  iránt.  Megvolt  fosztva  a  művelődés 
lehetőségétől  is,  mely  csupán  a  nemesi  osztálynak  volt 
kizárólagos  joga.  Megvolt  fosztva  már  az  akaraterő- 

tői  is.  Megadással  tűrte  nehéz  sorsát,  melyet  a  nemesi 
osztály  igyekezett  mindjobban  súlyosbítani. 

A  sok  szenvedés  tengerében  a  népnek  egyetlen  vi- 
gaszát őseinkről  sziveikben  élő  népregék  képezték.  És 
a  szenvedők  lelki  szemei  előtt  mint  egy  gyönyörű  áb- 
ránd kezdett  kifejlődni  egy  régen  feledésbe  merült 
kép. 

Ébredezni  kezdett  az  ősi  magyar  vér,  mely  ismét 
vágyódott  a  szabadság  után.  Titkon  a  szivek  mélyén 
millió  és  millió  rabságban  szenvedő  várta  a  messiást, 
a  ki  megváltsa  szenvedésétől. 

És  akkor,  mint  egy  gyönyörű  ködfátyolkép,  egy  hal- 
hatatlan lángész  alakja  emelkedett  ki  a  nemzet  egy- 
szerű fiai  közül :  Kossuth  Lajos. 

KOSSUTH  LAJOS. 

A  világtörténelemnek  nagy  alakjai  között  föltétle- 
nül az  egyik  legmagasabb  helyen  áll  Kossuth  Lajos.  És 
a  magyar  nemzet  szivében  örökké  élni  fog,  mint  a  nem- 
zet apja. 

Az  amerikai  magyarság  különösen  szereti  hasonlí- 
tani "Washingtonhoz  és  Lincolnhoz.  Minden  esetre 
Kossuth  az  utóbbihoz  áll  közelebb. 

Washington  nemzetet  alkotott  az  Amerikában  élő 
angol  hatalom  alatt  nyögő  népfajokból.  És  e  nemzet- 
nek hazát  szerzett  az  államok  felszabadítása  révén. 

Lincoln  pedig  Amerikát,  illetve  az  Egyesűit  Álla- 
mokat hatalmassá  tette  a  rabszolgák  felszabadításával. 

Kossuth  Lajos  felszabadította  a  magyar  jobbágyok 
millióit,  a  kik  semmivel  sem  voltak  jobb  sorsban,  mint 
az  amerikai  rabszolgák.  Ezért  hasonlítható  Kossuth 
inkább  Lincoln  Ábrahámhoz. 


MAGYARORSZÁG  KORMÁNYZÓJA. 

Följegyzésre  méltó,  hogy  ez  volt  az  egyedüli  enged- 
mény melyet  később  sem  szegett  meg  az  osztrák  kor- 
mány, amely  csak  azt  igazolja,  hogy  mennyire  igaz 
ama  angol  közmondás :  ,, Revolutions  never  go  back- 
ward" vagyis  a  forradalmak  csakis  a  haladás  útjára 
viszik  a  népeket. 

Kosuth  Lajos  1802.  április  27-én  Zemplén  vármegyé- 
ben született.  Abban  a  megyében,  melyben  400  év  előtt 
meghalt  a  magyar  nemzetnek  legdiesőbb  hadvezére  és 
kormányzója :  Hunyady  János. 

Kossuthot  önfeláldozó  honszerelme,  lángelméje  és 
hatalmas  szónoki  tehetsége  avatták  a  magj'ar  nemzet 
megváltójává. 

Csodálatra  méltó,  diadalmas  pál^-afutása :  mint  ügy- 
véd, szerkesztő,  szónok  és  államférfiú,  —  mint  azt  bi- 
zonyltja, hogy  az  eredeti  lángelmét  semmi  sem  korlá- 
tozhatja. Nem  a  születés  kiváltságosai,  hanem  a  nép 
egyszerű  fiai  közül  nyerte  a  világ  mindenkor  megvál- 
tóit. 

Kossuth  az  1840-es  években  Széchenyi  Istvánnal 
és  a  többi  nagy  magyarral  együtt  ragyogó  tehetségé- 
vel felrázta  fásultságából  a  nemzetet.  És  V.  Ferdinand 
császárt  mintegy  kényszeritette,  hogy  az  egész  ország- 
ban törölje  el  a  jobbágyságot,  miáltal  megszűnt  a  ne- 
messég kiváltságos  joga  is. 

Ezen  bátor  fellépése,  —  valamint  a  nemzetnek  mo- 
rajló ébredése  —  rémületbe  ejtették  a  császárt  és  siet- 
ve teljesítette  a  jogos  követelést. 

És  bár  szerencsétlen  véget  ért  a  küzdelem,  melyet 
egy  nemzet  teljes  szabadságáért  vivtak  a  hősök  sok-sok 
ezrei  és  ismét  rabigába  görnyedt  a  nemzet,  —  de  a 
jobbágyság  milliói  örökre  felszabadultak  az  urbárium 
alól.  Beteljesült  ismét,  hogy  a   forradalmakat   elfojt- 

hatják,  de  mindenkor  visszatérnek,  a  míg  a  nép  nem 
haladhat  az  Istentől  kijelölt  szabadság  ntján. 

Kossuth  a  jobbágyság  millióinak  felszabadításával 
arany  betűkkel  irta  be  nevét  a  világtörténelem  köny- 
vébe. 

Mint  egy  újkori  Mózes  megáldva  a  tudás  és  tehet- 
ségnek óriási  hatalmával,  nemzetének  élére  állt,  hogy 
kivezesse  a  biztos  pusztulásnak  rothadó  fészkéből,  a 
melyben  több  mint  300  évig  szenvedett. 

Ezen  tettével  más  nemzeteknek  is  példát  mutatott, 
melyek  egymásután  törölték  el  a  jobbágyság  szolga- 
ságát. 

Kossuth  legelőször  1837.  év  május  hó  4-én  lépett  fel 
a  nemzet  jogainak  követelésével.  Ugyanis  az  akkori 
pozsonyi  diétán  egyik  képviselő  nem  lehetvén  jelen, 
Kossuth  helyettesité.  Ekkor  Kossuth  hevesen  támadta 
a  rendeket  a  nemzet  jogainak  elkobzása  miatt  és  egy 
rögtönözve  megirt  röpiratot  osztott  szét  a  delegátusok 
között.  Ebben  a  röpiratban  hevesen  kikelt  az  önké- 
nyes törvényekkel  dolgozó  császári  kormány  ellen. 

A  bosszú  nem  késett  sokáig.  Kossuthot  felsőbb  pa- 
rancsra elfogták  és  vizsgálati  fogságba  vetették.  — 
Majd,  minden  törvényes  eljárás  nélkül,  4  évi  börtönre 
Ítélték  és  a  budai  várbörtönbe  zárták. 

Azonban  zsarnok  birái  csakhamar  meggyőződtek  ar- 
ról, hogy  Kossuthnak  még  a  börtönben  is  óriási  hatal- 
ma van. 

A  császári  kormány  1840-ben  bejelentette  a  diétán, 
hogy  a  haderő  emelése  céljából  Magyarországnak  több 
katonát  kell  állitania.  A  diéta  azonban  egyhangúlag 
azt  felelte,  hogy  csak  akkor  teljesiti  a  kormány  köve- 
telését, ha  a  börtönben  sinylődő  két  politikai  foglyot: 

Kossuthot  és  Wesselényi  bárót,  a  ki  a  börtönben  má/ 
akkor  megvakult,  —  szabadon  engedik. 

A  kormány  meghajolt  a  diéta  ezen  föltétele  előtt  és 
2  évi  rabság  után,  1840.  év  május  hó  15-én  szabadon 
bocsátotta  Kossuthot  és  Wesselényiit. 

Az  az  óriási  demonstráció,  mely  azon  az  éjszakán 
lezajlott,  mikor  Kossuth  és  Wesselényi  elhagyták  a 
budai  börtönt,  nagyon  sokat  megjövendölt  Magyar- 
ország jövőjére  nézve.  De  a  vak,  erőszakos  uralmu 
kormány  nem  akarta,  —  vagy  nem  tudta  megérteni 
a  politika  ezen  légsulymérőjét. 

Kossuthot  Budapest  utcáin  végig  óriási  néptömeg 
kisérte,  fáklyás  menettel.  Nemsokára  aztán  Kossuth 
a  parádi  fürdőre  utazott,  hogy  az  igazságtalanul  át- 
szenvedett börtönben  megrendült  egészségét  helyre- 
állíthassa. 

Mikor  visszatért  a  fürdőről  Budapestre,  felkereste 
régi  ideálját,  Meszlényi  Teréziát,  egy  végtelenül  ked- 
ves hölgyet,  a  ki  Kossuthal  bebörtönöztetése  ideje 
alatt  is  folyton  levelezésben  volt. 

Mély  barátságuk  most  már  szerelemmé  erősbült, 
melynek  megpecsételéséül  Kossuth  1844.  év  január  hó 
10-én  feleségül  vette  szive  választottját. 

KOSSUTH  MIXT  LAPSZERKESZTŐ. 

Régi  vágya  teljesült  Kossuthnak  1841.  év  január 
1-én,  a  mikor  felajánlotta  neki  a  "Pesti  Hirlap"  tu- 
lajdonosa a  lapszerkesztőséget.  Akkor  még  nem  szüle- 
tett meg  a  szabadsajtó  és  Kossuth  megragadta  az  al- 
kalmat, hogy  szemükbe  vágja  az  elnyomóknak  a  mez- 
telen igazságot. 

Legelső  ténykedése  volt,  hogy  a  lap  révén  egy  álta- 

lános  boykottot  indított  az  ausztriai  kézműipar  ellen. 
Célja  volt  megteremteni  a  magyar  ipart. 

Kossuth  előtt  a  politikai  pályát  egyik  legjobb  ba- 
rátja, Batthyány  Lajos  gróf  nyitotta  meg,  a  ki  később 
áldozata  lett  a  hatalmi  önkénynek.  Batthyány  gróf 
az  1847-ik  év  követválasztásakor  Kossuthot  felléptette 
Pestvárosa  követjelöltjeül. 

A  kormány  ellenagitációjának  dacára  Kossuthot 
óriási  többséggel  választották  meg  követül.  Az  egész 
nemzet  leírhatatlan  lelkesedéssel  fogadta  ezen  modern 
Demosthenesnek  megválasztását. 

Abban  az  időben  én  a  szarvasi  collegium  7-ik  osztá- 
lyának voltam  tanulója.  Mint  örökszép  emlék  él  még 
ma  is  szivemben  ama  nap,  mikor  nagytudásu,  szere- 
tett igazgató  tanárunk,  a  hírneves  szótáriró,  Ballaghi 
Mór,  a  diákok  előtt-  nagy  lelkesedéssel  beszélt  Kossuth 
Lajos  megválasztásáról  és  az  ő  sziveket  felrázó,  gyö- 
nyörű beszédeiről,  melyeket  a  nemzetgyűléseken  mon- 
dott. 

Ezen  esemény  után  a  collegium  tanulói  már  többet 
foglalkoztak  a  politikai  ügyek  vitatásával,  mint  tanul- 
mányaikkal. 

Esténkint  a  casino  épülete  előtt  óriási  néptömeg 
gyűlt  össze  és  ezer  torokból  hangzott  e  kiáltás:  "Éljen 
Kossuth!"  A  tanárok  és  a  tanulók  pedig  hazafias  be- 
szédeket mondtak. 

Ez  a  lángeszű  férfiú  és  lángoló  nyelvű  nagy  szónok 
volt  a  világító  napja  a  nemzetünk  égboltján  feltün- 
döklő csillagzatnak. 

Mágnások  és  köznép  egyaránt  leborultak  az  ő  nagy- 
sága előtt.  Különösen  a  földmivelő  nép  valósággal 
imádta  Kossuthot. 

Az  amerikai  nemzetnek  egyik  legnagyobb  lapszer- 
kesztője, Horace  Greely  igy  irt  Kossuthról : 

"Egy  hang  kél  Pannónia  felöl,  Demosthenes  ékes- 
szólását és  Izsaiás  magasztos  buzgalmát  véljük  hal- 
lani. Lángoló  szavakat,  —  melyek  egy  népfajt  szólíta- 
nak a  csatatérre,  hol  megvédjék  igazságukat." 

Kossuthnak  megjelenése  -az  1848-ik  nemzetgyűlésen 
egy  uj  korszak  kezdetét  jelentette  a  magyar  történe- 
lemben. Reudkivüli  ékesszólásával  életre  keltette  nem- 
zetének szunnyadó  erejét,  hogy  lépjen  újból  a  haladás 
ösvényére,  a  melyen  századok  előtt  megállította 
Ausztria. 

Én  igen  sokszor  csodálkoztam  ama  nagy  tévedésen, 
melyet  rólunk  terjesztettek,  hogy  a  magyar  szabad- 
ságharcot az  1848-ik  év  elején  kitört  francia  forrada- 
lom idézte  elő.  Mi  pedig  ennek  a  híresztelésnek  az  el- 
lenkezőjét állithatjuk.  Kossuthnak  ragyogó  ékesszó- 
lásu  forradalmi  beszédei  valósággal  megrendítették 
Európa  politikusait.  A  francia  országgyűlésre  óriási 
hatással  voltak  Kossuth  beszédei.  Mi  sem  bizonyltja 
fényesebben  a  politikai  világra  tett  óriási  hatását, 
mint  a  mit  Kossuthnak  egyik  ellensége  mondott  a 
nagy  szónokról  és  szónoklatáról.  Kossuthnak  egyik 
1847.  év  végén  tartott  beszédéről  ezt  mondta : 

"Az  ö  beszédei  olyanok,  mint  az  égő  nyilak,  melye- 
ket beledob  a  rokon  gondolatokba,  hol  azok  a  legheve- 
sebb lelkesedéssé  fajulnak.  Az  ö  hatalmas  szónoki  te- 
hetsége hasonló  egy  nagy  ágyuüteghez,  telve  nehéz 
lövegekkel,  melyeknek  robbanásai  rettenetes  pusztí- 
tást tehetnek.  Az  ő  mérgezett  fuUánkszerü  magyará- 
zataival teljhatalmat  gyakorol  az  egész  ország  felett. 
Intrikáival  pedig  valósággal  gyilkos  mérget  szór 
Metternich  várakozó  politikája  ellen." 

Kossuthnak  ama  örök  emlékű  javaslata  felett,  hogy 
az  ország  összes  jobbágyai  felmentessenek  az  urbá- 
rium alól  és  az  országtól  kárpótlást  nyerjenek,  az  1847. 
nemzetgyűlés  döntött.  í]s  ez  szintén  a  francia  forrada- 
lom kitörése  előtt  történt. 


KOSSUTH  MINT  REFORMÁTOR. 

Alig  két  nappal  azután,  hogy  az  1848.  év  március 
hó  4-éu  kitört  francia  forradalomnak  hire  Pozsonyba 
érkezett,  Kossuth  szót  kért  a  képviselőházban  a  ma- 
gyar nemzeti  bank  ügyében. 

Többek  között  ezeket  mondta: 

"A  banknak  helyi  kérdését  most  nem  akarom  vi- 
tatni. Az  igazság  az,  hogy  Ausztria  idáig  már  elég  za- 
vart okozott  nekűnjí.  Dehát  ez  most  másodrangú  kér- 
dés. A  mit  nekünk  kérni  kell,  az  a  mi  pénzügyi  hely- 
zetünk rendezése  szomszédainkkal. 

"Kérnünk  kell  egy  alkotmányos  pénzügyi  kezelést. 
Kérnünk  kell  egy  külön,  független  pénzügyi  vezető- 
séget Magyarország  számára.  Mert  az  a  külföldi  kor- 
mány, mely  uralkodik  felettünk  a  mi  tudomásunk  nél- 
kül, pénzügyileg  teljesen  tönkre  tehet." 

Aztán  folytatta: 

"Hatalmas  trónok,  támogatva  a  politikai  éleselmü- 
ség  erejével,  ledöntettek  már.  És  a  nemzetek  kivívták 
szabadságukat,  melyről  három  hónap  előtt  még  ál- 
modni sem  mertek  volna.  Mi  azonban  három  hónap 
óta  gördítjük  Sisyphus  kövét  fel  a  hegyre  eredmény- 
telenül." 

Mikor  óriási  hatást  keltve  bevégezte  beszédét,  azt 
indítványozta,  hogy  a  nemzet  egy  feliratot  intézzen  a 
trónhoz,  melyben  az  ország  helyzetét  javító  követeié- 

sek  sorozatának  teljesítését  kérje.  Indítványát  a  gyű- 
lés egyhangúlag  elfogadta. 

Ezen  események  óriási  lelkesedést  keltettek  egész 
Magyarországon.  Mikor  a  "Pesti  Hirlap"  legutolsó 
számai  megérkeztek  Szarvasra,  hol  én  akkor  a  7-ik 
osztály  tanulója  voltam,  az  összes  osztályokban  kiada- 
tott a  jelszó  az  önfeláldozásra. 

És  a  mig  a  tanárok  kara  halkan  tanácskozott  a  fő- 
városban történtekről,  addig  az  ifjúság  „Éljen  Kos- 
suth ! . .  üdvrivalgással  lelkesen  ünnepelte  az  esemé- 
nyeket. 

A  trónhoz  intézett  feliratban  az  első  követelés  volt: 
"A  jobbágyság  megszüntetése."  Második:  "Az  adó 
aránylagos  szabályozása."  Aztán:  "Népképviselői 
alapon  álló  kormányt  és  felelős  magyar  minisztériu- 
mot kívánunk." 

Kossuth  ezen  újító  törvényeket  nem  csupán  Ma- 
gyarország, hanem  a  császári  kormány  hatalma  alá 
tartozó  összes  tartományok  számára  követelte. 

Kossuth,  mint  kitűnő  államférfiú,  tudta  azt,  hogy 
Magyarország  az  alkotmányos  kormánj'zattal  le  fogja 
győzni  a  császári  kormányhoz  tartozó  összes  tartomá- 
nyokban fennálló  erőszakos  kormányzást.  Jelszava 
volt :  Alkotmányos  kormányzattal  biztosítani  Magyar- 
országot. Az  volt  a  terve,  hogy  nemzetünk  mint  leg- 
régibb tagja  a  császári  birodalomnak,  biztosítsa  a 
többi  testvérnemzetek  jogait  is.  "Mi  mint  a  felszaba- 
dulás hivei  ne  követeljük  csupán  a.  magunk  számára 
a  szabadságot.  Mi  nem  követelünk  a  magunk  számára 
kiváltságokat,  a  miben  a  többi  velünk  együtt  élő  nem- 
zetiségek ne  részesüljenek.  Egy  alkotmányos  és  erő- 
szakos hatalom  nem  uralkodhatik  együttesen,  hanem 
a  egyenlőséget  kell  kivivni." 

Kossutliiiak  nem  az  volt  a  terve,  hogy  Magyaror- 
szág teljesen  elszakadjon  Ansztriától.  Hanem,  hogy 
az  alkotmányos  törvények  szentesítésével  V.  Ferdi- 
nand alkotmányos  királya  legyen  Magyaroszágnak. 

Kossuth  ezen  országjavitó  terveivel  roppant  feliz- 
gatta a  felsőházat,  mely  Ausztriának  gyámsága  alatt 
állt  sok  évek  óta.  A  felsőház,  melynek  tagjai  az  arisz- 
tokrácia és  a  katholikus  főpapság  voltak  és  ezek  al- 
kották a  bécsi  kamarilla  erősségét,  roppant  megré- 
mültek Kossuth  vakmerő  bátorsága  felett. 

KOSSUTH  BÉCSBEN. 

A  mig  a  követek  Pozsonyban  tanácskoztak  a  refor- 
mok felett,  addig  Bécsben  kitört  a  forradalom.  Ennek 
a  hire  óriási  meglepetést  keltett  a  diétán,  kivévén 
Kossuthot,  a  ki  várta  e  hirt. 

A  bécsi  egyetemi  hallgatók  karöltve  a  bécsi  nép 
szellemi  vezéreivel,  megfogalmazták  követeléseiket  az 
önkényeskedő  minisztérium  hatalmának  megsemmisí- 
tése céljából  és  felterjesztették  a  császár  elé.  A  forra- 
dalmi szellem  áthatotta  a  bécsi  katonaságot  is  és  a 
zsarnoki  kormánynak  megtagadta  az  engedelmessél- 
get,  hogy  a  zavargó  népet  széjjel  verje. 

Az  első  követelés  volt:  Metternichnek  elbocsátása 
és  a  szabad  sajtó,  melyet  a  megrémült  császár  azonnal 
megadott. 

A  mig  a  pozsonyi  diétán  a  követek  hüledeztek  a  bécsi 
hírek  fölött,  addig  Kossuth  erélyesen  követelte,  hogy 
egy  küldöttség  menjen  Bécsbe  a  császárhoz  és  köve- 
telje a  gyűlés  által  már  elfogadott  alkotmányos  törvé- 
nyek szentesítését.  Beszédét  igy  fejezte  be:  "Magya- 
rok!   600  éve,    hogy    mi  megalapítottuk  alkotmányos 

országunkat.  Mi  követeljük,  hogy  ettől  a  pillanattól 
kezdve  egy  feleös  minisztérium  üljön  ezeknél  az  asz- 
taloknál és  hallgassa  meg  kéréseinket. 

„Ettől  a  naptól  kezdve  mi  magyar  minisztériumot 
akarunk ! ' ' 

Indítványa  óriási  lelkesedéssel  egyhangúlag  elfo- 
gadtatott. 

A  küldöttséget  megválasztották,  melynek  vezetőjéül 
Kossuthot  kérték  fel.  Ezen  küldöttség  1848.  március 
15-én  érkezett  Bécsbe. 

A  bécsi  nép  óriási  lelkesedéssel  fogadta  a  magya- 
rokat. A  lelkesedés  oly  nagy  volt,  hogy  a  nép  vállain 
vitte  Kossuthot  a  császári  palotába,  a  hol  ö  szemtöl- 
szemben  találkozott  a  császárral,  a  ki  őt  néhány  év 
előtt  börtönbe  vettette. 

Kossuth  tudatában  ennek  a  hatalomnak,  melynek, 
birtokában  volt,  minden  ceremónia  nélkül  a  császár 
elé  terjesztette  a  magyar  nemzet  követeléseit. 

Az  udvaroncok  ragyogó  egyenruhákban  tündöklő 
serege  a  háttérbe  szoríttatott  s  az  előtérben  csupán 
két  alak  állt.  Ez  a  történelmi  nevezetességű  jelenet 
egy  Titian  ecsetére  lett  volna  alkalmas.  Az  egyik  alak 
Kossuth,  nemrég  budai  fogoly,  a  ki  a  nemzet  milliói- 
nak képviseletében  követelte  a  nép  istenadta  jogait. 

A  másik  V.  Ferdinand,  Ausztria  császárja. 

Néhány  pillanatig  remegve,  habozva  állt  a  császár, 
de  az  ablakokon  behangzott  a  kivül  tüntető  néptömeg 
kiáltása.  Kossuth  pedig  némán  mutatott  a  nyitott 
ablakok  felé.  A  császár  meghajolt  és  mindent  meg- 
adott. 

Ezen  kihallgatás  eredményeként  megalakult  a  fele- 
lős magyar  minisztérium : 

Miniszterelnök:  Gróf  Batthyány  Lajos. 

Pénzügyminiszter:  Kossuth  Lajos. 

Belügyminiszter :   Szemere  Bertalan. 

Király  személyekörüli  miniszter :  Herceg  Esterházy. 

Közmunkaminiszter:   Gróf  Széchenyi  István. 

Honvédelmi  miniszter:  Mészáros  Lázár. 

Vallás  és  közoktatás:  Báró  Eötvös  József. 

Földmivelésügy :  Klauzál  Gábor. 

Igazságügyminiszter :  Deák  Ferenc. 

Ezen  megalakult  felelős  kormány  ténykedésének 
megírása  a  történetíró  dolga.  Én  csupán  Kossuth  mű- 
ködését irom  le. 

AZ  ígéret  MEGSZEGÉSE. 

Kossuth  feltétlenül  megbízott  a  császár  Ígéretében 
^és  teljes  tudásával  hozzálátott  hazánk  pénzügyeinek 
rendezéséhez.  A  mig  ö  erélyesen  küzdött  a  nemzeti  hi- 
tel felépítése  körül,  addig  az  osztrák  trón  támaszai 
mindent  elkövettek,  hogy  az  alkotmányos  kormánynak 
jogait  megsemmisíthessék.  A  bécsi  kamarillának  erre 
irányuló  törekvései  rövid  idö  multával  megkezdődtek. 

A  kamarilla  hitszegésének  első  jelét  adta  1848.  év 
június  elsején,  mikor  ügynökeivel  felizgatta  a  szerbe- 
ket a  felelős  magyar  kormány  ellen  s  azok  megkezd- 
ték a  fölkelő  sereg  szervezését.  Valamint  a  horvátok  is 
forrongani  kezdtek  a  magyar  kormány  ellen. 

A  horvátokat  azzal  izgatták  fel,  hogy  a  magyar 
kormány  meg  akarja  őket  fosztani  az  anyanyelvüktől. 
Az  egész  hir  hamis  volt,  melyet  egy  1832-ben  hozott 
törvény  alapján  terjesztettek.  Ezen  törvény  ugyanis 
kimondta,  hogy  a  magyar  királyságban  a  hivatalos 
nyelv  a  magyar.  Ez  azonban  megvolt  okolva  is.  Ha- 
zánkban évszázadok  óta  a  latin  nyelv  nagyon  el  volt 


KISS  ERXÖ. 

terjedve.  A  köznép  soha  sem  birta  teljesen  elsajátítani 
a  latin  nyelvet,  minélfogva  az  erőszakos  kormányok 
virágzása  teljes  volt. 

Az  egész  izgatásnak  vezére  volt  egyik  horvát  kato- 
nai ezrednek  feje,  báró  Jellasieh  horvát  bán.  Ö  szer- 
vezte a  horvátok  felkelését. 

A  bécsi  kamarillának  feje  pedig  Zsófia  főhercegnő 
volt.  Különösen  a  szerbek  fölkelése  igen  fenyegetően 
lépett  fel.  Ez  időtájban  végződtek  az  iskolai  tanévek 
és  a  tanulók  mindenfelé  siettek  szülőhelyeikre  vaká- 
cióra. Ezalatt  Kossuth  tanácsára  megindult  a  szerve- 
zés egy  önkéntes  hadsereg  előállítására. 

Én  és  idősebb  bátyám  szintén  beálltunk  az  önkén- 
tesek zászlója  alá.  Három  hónapig  folyt  a  küzdelem  a 
szerbek  ellen.  A  hadmüveleteket  Kiss  Ernő  tábornok 
vezette.  Nagj^obb  összeütközés  nem  volt,  csupán  apró 
csatározásokban  folyt  le  az  egész  küzdelem.  Hason- 
lóan az  amerikai  polgárháborúban  az  úgynevezett 
"Missouri  bushwhackers "-ek  ellen  folytatott  csete- 
patéhoz. 

Azonban  a  szerb  hordáknak  helyenkint  rendezett 
mészárlásai  igazi  barbarizmus  volt,  melyet  én  nem  szí- 
vesen írok  le. 


KOSSUTH  200,000  KATONÁT  KÉR. 

Kossuthnak  államférfiú  pályáján  mindenkor  meg- 
nyilatkozott az  ö  nagy  érzékenyszivüsége  és  sohasem 
ingadozó  nyíltsága. 

Xem  akarta  az  ellentéteket  még  jobban  kiélesitení, 
mert  hitt  a  császár  ígéretében,  ismét  hozzáfordult  és 
figyelmeztette  a  horvát  bán  törvényellenes  eljárására. 

A  császár,  mivelhogy  seregei  Olaszországban  voltak 

lekötve,  valamint  nem  akarta  kihívni  a  magyar  nem- 
zet neheztelését,  kétszinüsködve  felháborodott  és  a 
horvát  bánt  maga  elé  rendelte  és  hazaárulónak  bélye- 
gezte. Hanem  a  császári  udvar  kétszinüsége  kiderült, 
mikor  a  fölkelő  vezér  Jellasich  pénzzel  és  katonaság- 
gal jól  ellátva  tért  vissza  hazájába. 

Kossuth  roppant  felháborodott  ezen  kétszinüség  fe- 
lett ;  nem  birt  többé  uralkodni  érzelmein  és  1848  július 
havában  az  ö  hatalmas  szónoki  tehetségével  járult  az 
országgyűlés  elé.  Ezeket  mondván: 

"A  népképviselet  nevében  felemeltük  szavunkat, 
hogy  megvédjük  hazánkat  és  e  pillanat  súlya  nehezül 
az  én  lelkemre.  Ugy  érzem,  mintha  Isten  az  én  kezem- 
be adta  volna  a  tárogatót,  melynek  hangja  feltámasz- 
sza  a  halottakat.  Hogy  a  bűnösök,  vagy  gyengék  örök 
halálba  sülyedjenek.  Ha  pedig  vau  bennük  életerő, 
örök  életre  ébredjenek. 

Ebben  a  pillanatban  igy  áll  a  nemzet  sorsa. 

Uraim!  Az  én  véleményemet  Isten  igazolja  és  a  ti 
kezeiteknek  kell  e  pillanatban  dönteni :  drága  nemze- 
tünk élete,  vagy  halála  fölött.  Annak  a  nemzetnek  él- 
nie kell,  melyben  van  életerő.  S  a  mely  nemzet  nem 
tudja  magát  megmenteni  saját  erejével,  csak  mások 
segélyével,  annak  nincs  jövője." 

Óriási  lelkesedés  tört  ki  ezen  szavaira,  melj^nek  csil- 
lapultával folyt atá : 

"E  napon  még  miniszterek  vagyunk,  holnap  talán 
már  mások  fogják  elfoglalni  helyeinket.  Nem  baj ;  — 
a  kormány  változhatik,  de  Te  drága  hazám!  Te  néked 
élni  kell  örökké ! 

Én  ezennel  és  ünnepélyesen  és  határozottan  követe- 
lem a  háztól:  200,000  katona  felállítását  és  felszerelé- 
sét. Ez  az  én  kérésem." 

Mikor  Kossuth  bevégezte  beszédét,  Nyári  Pál  elki- 
áltotta magát:  "MEGADJUK!"  és  négyszáz  torok 
zúgta  reá,  mint  egy  esküt:  "Megadjuk!" 

Kossuth  szemei  e  fölséges  jelenetre  könnybe  borul- 
tak és  beszédét  e  szavakkal  végezte : 

"Önök  felálltak  mint  egy  ember,  és  én  leborulok  a 
nemzet  nagysága  előtt.  És  ki  merem  mondani,  ha  any- 
nyi  erélyt  fogok  tapasztalni  a  kivitelben,  mint  a  meg- 
ajánlásban, akkor  Magyarországot  a  pokol  kapui  sem 
dönthetik  meg!" 

Alkalomszerű  itt  megemlíteni  Kossuth  egyik  nagy- 
nevű bámuló jának  szavait,  a  ki  Kossuthról  mint  szó- 
nokról igy  nyilatkozott : 

"Az  ö  beszédei  magukban  foglalják  az  arabok  buz- 
gó hitét  Mohamedben  és  Cromwell  vallásos  komoly- 
ságát." 

Hasonló  vélemények  csak  bizonyítják  azt  a  rendkí- 
vüli szellemi  hatalmat,  melyet  Kossuth  beszédei  gya- 
koroltak a  hallgatóságra.  Szellemes  és  meggyőző  ér- 
veivel mindenkor  megnyerte  hallgatóit. 

KOSSUTH  MINT  FÁRADHATATLAN  MUNIíAS. 

A  mikor  elérkezett  a  tettek  ideje,  akkor  Kossuthot 
az  agitátort,  az  ezüst  nyelvű  szónokot  félretette  a  szor- 
galmasan dolgozó,  pénzügyminiszter  Kossuth. 

Mint  a  nemzeti  önvédelmi  bizottságnak  tagja,  éjjel- 
nappal dolgozott,  hogy  az  ő  általa  indítványozott 
hadsereget  létre  hozza  és  felszerelje.  Ez  pedig  nagy 
feladat  volt,  mert  a  nemzet  pénztárát  üresen  találta, 
melyet  a  Metternich  kormány  teljesen  kiürített.  — 
Azonban  Kossuth  legyőzött  minden  akadályt.  Az  ö 
hivó  szavára  öregek  és  ifjak  lelkesedéssel  rohantak  a 

nemzet  zászlója  alá.  Az  ö  tevékenysége  határtalan 
volt.  Idömegtakaritásból  gyakran  mondott  tollba  le- 
veleket titkárainak  egyszerre  többféle  nyelven. 

Az  ausztriai  kormány  rendeletére  minden  fegyver- 
raktár és  lőportár  tartalma  elszállittatott  hazánkból, 
ezért  aztán  sem  fegyverünk,  sem  lőporunk  nem  ma- 
radt. 

Azonban  Kossuth  az  ö  nagy  akaraterejével  berende- 
zett gyárakat  és  felszólította  a  rézbányákat,  hogy  szol- 
gáltassák be  készleteiket  ágyuk  öntésére;  valamint  a 
bányákat  felszólította,  hogy  az  összes  kénkő  készletet 
szolgáltassák   be   puskapor   gyártására. 

És  megkezdődött  a  csodák  korszaka,  melyet  a  hon- 
védsereg dicsőséges  csatákon  át  küzdött  végig. 

Leirom  tehát  sorrendben,  a  mint  azokat  átéltem  és 
valamiben  magam  is  részese  voltam. 

KOSSUTH  EGY  SEREGGEL  BÉCS  ELŐTT. 

Kossuth  1848  október  24-én  érkezett  Parendorfba, 
a  hol  egy  honvéd  sereg  állt  készen  Bécsnek  ostromára. 

Mikor  Kossuth  a  felállított  hadsorok  elé  lépett  és 
végig  tekintett  a  hatalmas  seregen,  meghatva  kezdett 
beszélni  a  következőleg : 

''Oh  én  vérző  hazám!"  —  de  ebben  a  pillanatban 
mintegy  megremegett  és  hevesen  kiegyenesedve  Ma- 
gyarország felé  mutatott  és  hatalmas  hangon  dörögte 
a  honvédsereg  felé : 

"Magyarok!  Ott  van  az  ut  a  ti  békés  családi  tűzhe- 
lyeitek felé  ! "  —  aztán  Bécs  felé  mutatott  és  f olytatá  : 
"Közel  hozzá  a  másik  ut,  mely  a  halálba  vezet,  de  az 
^  kötelesség  útja!  —  Melyiken   akartok   indulni?  — 

Most  még  nem  késő,  válasszatok!  —  Mi  nem  akarunk 
csak  önkéntes  katonákat!" 

Feleletül  reá,  30,000  honvéd  torkaszakadtából  meny- 
dörgött:  "Szabadság  vagy  halál!" 

Kossuth  ezen  alkalommal  fényesen  beigazolta,  hogy 
a  hadászati  taktikában  is  nagy  tehetsége  volt.  Tudta 
azt,  hogy  báró  Jellasieh,  horvát  bánnak  csupán  egy 
fegyelmezetlen  horvát  sereg  áll  rendelkezésére,  me- 
lyet könnyű  lesz  széjjelszórnia. 

A  honvéd  seregnek  Moga  tábornok  volt  a  főparancs- 
noka. Kossuth  azt  a  rendeletet  adta  Mogának,  hogy 
egy  gyors  rohammal  vegye  be  Schwechátot,  mely  csak 
pár  mértföldnyire  volt  Bécstől.  Kossuth  terve  az  volt, 
ha  Schwechát  hatalmába  kerül,  akkor  az  osztrák  had- 
erő sorsa  meg  lesz  pecsételve.  De  Moga  tábornok  meg- 
tagadta az  engedelmességet  Kossuthnak,  a  ki  azonnal 
fölmentette  őt  a  szolgálat  alól  és  Görgey  Arthurt  ne- 
vezte ki  tábornokká.  Ám  ezalatt  sok  drága  idő  múlt 
el  s  a  bécsi  nép  —  melyet  Windischgraetz  hadserege 
ostromzár  alatt  tartott,  —  ama  félelmükben,  hogy  a 
magyaroktól  nem  kapnak  segélyt,  megadták  magukat. 

Ha  Moga  azonnal  engedelmeskedett  volna  Kossuth- 
nak, miáltal  a  bécsi  ostromzás  megtört  volna,  akkor  a 
magyar  szabadságharc  más  eredménnyel  végződött 
volna. 

A  magyar  seregnek  ezen  első  meghiúsult  terve,  mely 
Bécs  ellen  irányult  s  ezen  tervnek  teljes  feladása  volt 
az  oka  sok  szerencsétlenül  végződött  csatának. 

Ezalatt  a  magyar  kormány  székhelyét  Budapestről 
Debrecenbe  helyezték  át. 

KOSSUTH  IMÁJA  A  KÁPOLNAI  CSATA  UTÁN. 

Kitűnő  hadvezetés  és  néhány  fényes  győzelemmel 
végződött  csata  után  a  szerencse  kockája  ismét  for- 
dult. De  előbb  a  magyar  nemzet  átment  a  vérkesztsé- 
gen  a  hősök  ezreinek  elestével. 

A  kápolnai  csata  1849  február  27-én  a  honvédsereg 
győzelmével  végződött,  de  fájdalom,  az  ára  rettenetes 
volt. 

A  kápolnai  csata  sok  tekintetben  hasonlít  a  Gettys- 
burg-i  csatához.  Kossuth  épp  ugy,  mint  Lincoln  Ábra- 
hám, a  rettenetes  vérontás  után  szentté  avatta  a  csa- 
tamezőt egy  felejthetetlen  szép  imával,  melyet  a  harc- 
ban elesettek  fölött  mondott :  , 

"Felséges  Ur!  Árpád  fiainak  Istene!  Tekints  reánk 
csillagokkal  övedzett  trónusodról  és  hallgasd  meg 
könyörgő  szolgádat,  kinek  ajkairól  milliók  imája  száll 
eged  tündöklő  kárpitja  felé,  hogy  áldja  és  magasz- 
talja a  Te  mindenhatóságod  erejét.  Istenem!  Felettem 
éltető  napod  ég  s  térdeim  alatt  a  szabadság  csatájában 
elhullott  vitéz  honfitársaimnak  csontjai  nyugosznak. 
Fejem  fölött  mosolyog  az  ég,  lábaim  alatt  gyászossá 
vált  a  föld  ősapáink  unokáinak  kiömlött  vérétől.  Oh! 
hadd  szálljon  alá  napodnak  teremtő  sugara,  hogy  vi- 
rág fakadjon  a  véráztatott  hantokon.  Mert  e  porlandó 
tetemek  koszorú  nélkül  el  nem  hamvadhatnak!  Isten! 
ősapáink  s  népeknek  Istene!  hallgasd  meg  ágyúink 
bömbölő  szavát,  melyben  vitéz  népednek  a  lelke  meny- 
dörög, hogy  széjjelzúzza  az  önkény  bilincsetosztó  vas- 
karjait. 

Mint  szabad  hazának  szabad  fia  térdelek  ez  ujabb 
temetőn  honfiaim,  testvéreim  roncsolt  tetemein.  Ilyen 

áldozatok  árán  szentté  válik  e  hazának  földje,  ha  bű- 
nös volt  is  óh  Istenem !  —  mert  vérrel  megszentelt 
földön  rabnépnek  élni  nem  szabad !  Atyám !  ösat^^áink- 
nak  véd^mezö  Istene !  milliók  felett  hatalmas  Ur !  — 
Ég-föld  s  tengereknek  mindenható  Istene !  Dicsőség 
nö  e  porladó  csontokból  és  nemzetem  homlokán  fog 
ragyogni.  Szenteld  meg  e  porokat  kegyelmeddel,  hogy 
a  szent  ügyért  elhullott  bajnokok  áldással  nyugodja- 
nak szentelt  hamvaikban!     Ámen!" 

A  FÜGGETLENSÉG  KIHIRDETÉSE. 

A  hadiszerencse  a  magyaroknak  állandóan  kedve- 
zett. Kossuth  a  debreceni  országgyűlésen  kijelentette, 
hogy  az  idő  elérkezett  Magyarország  függetlenségének 
kihirdetésére. 

Hasonlóan,  mint  az  Egyesült  Államok  1776  július 
4-én  Philadelphiában  az  "Independence  Hair'-ban,  a 
magyar  nemzet  is  184Ü  április  14-én  kihirdette  teljes 
függetlenségét  Ausztriától. 

A  függetlenség  kihirdetése,  mely  Kossuth  lángelmé- 
jének mestermüve  volt,  többek   között   igy  hangzott: 

**Mi  ezennel  kihirdetjük  és  tudomására  hozzuk  az 
egyesült  Magyar-  és  Erdélyországok  lakosainak,  hogy 
az  összes  községi,  városi  hatóságok  és  polgári  tisztvi- 
selők a  mai  naptól  kezdve  a  császári  kormánynak  ha- 
talma alól  teljesen  felmentetnek.  Minden  olyan  egyén, 
a  ki  ezen  rendelet  ellen  akár  szóval,  akár  tettel,  vagy 
bármely  utón  izgat :  mint  hazaáruló  elítélendő  és  bün- 
tetendő. 

És  ezen  rendelet  kihirdetésével  ezennel  kötelezzük 
a  két  ország  lakosságát,  hogy  a  megalakult  kormányt 
minden  tekintetben  törvénj^es  hatalmával  támogassa." 

A  nemzet  újjászületése  óriási  lelkesedést  keltett  a 
nép  között,  valamint  a  esatamezökön  küzdő  katonaság 
soraiban  is. 

Az  oroszok  elővédjét,  mintegy  15.000  főnyi  katona- 
ságot, valamint  az  osztrák  fősereg  egyrészét  a  győzhe- 
tetlen Bem  tábornok,  az  erdélj'i  honvédsereg  fővezére, 
Oláhországba  kergt*tte.  Bemnek  serege,  melyben  e  so- 
rok Írója  is  szolgált,  éppen  a  határon  pihent,  a  "Vö- 
röstorony" szorosnál,  mikor  a  függetlenség  kihirdeté- 
sének Ilire  a  táborba  is  eljutott.  Bem  ezt  a  sikert  ágyu- 
lövésekkel  és  a  csapatok  felvonulásával  ünnepeltette. 
Ehhez  hasonló  örömet  csak  Budavára  bevételének  hire 
keltett. 

Ezalatt  Kossuth  Debrecenben  erélyesen  dolgozott 
hazánk  jövőjének  biztosításán. 

Egy  hatalmas  teremben  fogadta  az  ország  különbö- 
ző részéből  érkező  küldöttségeket,  de  ugyanabban  a 
teremben  serényen  dolgoztak  titkárjai  is.  Folyton  dik- 
tálta utasításait  különböző  nyelveken.  Szakadatlanul 
dolgozott  késő  éjfélig. 

Ezekben  a  napokban  többször  megtörtént,  mikor  or- 
vosa a  nagy  izgalom  miatt,  mely  állandóan  látható 
volt  Kossuthon,  aggódott  egészségéért  és  kérte,  hogy 
kimélje  magát.  Kossuth  ilyenkor  szótlanul  odanyúj- 
totta bal  kezét  az  orvosnak,  hogy  vizsgálja  meg  pul- 
zusát, de  ezalatt  jobbjával  folyton,  lázas  sietséggel  irt. 
Egyetlen  szórakozása  volt,  ha  néhány  órát  családja 
körében  tölthetett. 

Ha  az  utcán  megjelent,  a  nép  mindenkor  "Éljen 
Kossuth!"  kiáltással  üdvözölte  öt.  Az  a  szeretet,  me- 
lyet a  nép  ő  iránta  érzett,  határos  volt  az  imádattal. 

Az  egyedüli  hiba,  a  mit  benne  találtak,  az  a  végte- 
len jószívűség  volt.  Azt  mondták:  "Kossuth  minden- 

kihez  egyformán  jószivü,  ellenségeivel  éppen  oly  jól 
bánik,  mint  a  barátaival." 

AZ  OROSZ  BETÖRÉS. 

A  hadiszerencse  megfordult,  de  ellenségeink  száma 
is  raegnövekedett  130.000  orosz  katonával.  Az  egye- 
sült orosz  és  osztrák  haderő  eszerint  300.000  katonát 
számlált.  Ezzel  az  óriási  hadsereggel  szemben  135.000 
honvéd  küzdött  a  magyar  nemzet  szabadságáért. 

De  más  tekintetben  is  nagy  volt  a  külömbség.  Egy 
jóltáplált  és  teljesen  felszerelt  katonaság  állt  velünk 
szemben.  Nekünk  pedig  még  a  legszükségesebb  is 
hiányzott.  Mi  rólunk  nem  a  szállásmesterek  és  élelme- 
zési biztosok,  hanem  a  városok  és  falvak  lakosai  gon- 
doskodtak, ha  éppen  utunkba  esett  egy  város  vagy 
falu.  De  ha  kint  voltunk  a  táborban,  akkor  nem  volt 
egyéb  élelmünk,  mint  nyers  szalonna  és  száraz  kenyér, 
melyet  a  sereg  után  vonuló  társzekerekröl  kaptunk. 
Tábori  sátraink  nem  voltak  s  igy  ki  voltunk  téve  a 
zord  időjárásnak.  Az  egész  hadjárat  alatt,  melyben 
résztvettem,  soha  sem  láttam  egy  sátort  a  táborokban. 

Ilyen  hiányosan  felszerelt  maroknyi  honvédsereg 
küzdött  egy  jól  táplált  és  jól  felszerelt  túlnyomó  számú 
ellenséggel.  Hanem  a  mit  nélkülöztünk  anyagi  javak- 
ban, azt  óriási  mértékben  pótolta  Kossuth  az  ö  lángoló 
ékesszólásával.  És  ez  adott  nekünk  erőt  a  kitartásra  s 
ez  bevitette  sziveinket.  Felejtve  volt  minden  nélkü- 
lözés. 

BUDAVÁR  OSTROMA. 

Budavárának  ostroma  és  bevétele  mindenkor  ragyo- 
gó betűkkel  lesz  felírva  a  magyar  történelem  lapjain. 
A  lekicsinyelt,  lerongyolódott  honvédseregnek  ez  volt 
a  legfényesebb  diadala.  Rettenetes  ágyúzás  után  a 
honvédek  nem  törődve  az  osztrákok  golyózáporával, 
halálmegvetéssel  rohantak  fel  a  várfalakhoz  támasz- 
tott létrákon.  Az  osztrák  katonaság  tehetetlen  volt  a 
rettenthetetlen  bátorsággal  felkapaszkodó  honvédek- 
kel szemben.  Ha  egy  lebukott  a  létráról,  helyébe  kettő 
ugrott  s  végre  a  védők  kénytelenek  voltak  hátrálni. 
Egy  rettenetes  utcai  harc  vette  kezdetét  és  ott  veszett 
el  a  vár  parancsnoka,  Hentzi  tábornok  is,  honvédfegy- 
ver oltotta  ki  jobbsorsra  érdemes  életét. 

Abban  az  időben  a  távirdászat  még  ismeretlen  volt, 
Fontosabb  hireket  az  úgynevezett  "Heliograph"  által, 
vagyis  tábori  zászlójelzések  által  továbbították  az  ösz- 
szes  táborokba. 

A  mi  hadtestünk,  mely  a  "Vöröstorony"  szorosnál 
táborozott,  1849  május  23-án  parancsot  kapott  teljes 
diszben  kivonulni.  Mikor  az  egész  sereg  felállt,  Ihász 
Dániel  ezredesünk  a  következő  izgató  hirt  olvasta  fel: 

"Budavára  kezünkben  van.  A  tüzelést  beszüntettük 
és  a  várat  elfoglaltuk.  A  nemzet  ezen  nagy  sikerből 
meritsen  bátorságot  és  lelkesedést. 

Imádkozzunk  Istenhez  és  köszönjük  meg  neki  e  győ- 
zelmet, melylyel  megáldotta  a  magyar  honvéd  sereget, 
melynek  ezen  hőstette  védbástyája  leeud  Európa  sza- 
badságának." 

Debrecen,  1848.  május  hó  22. 

Kossuth  Lajos,  kormányzó 

EMLÉKEZÉS. 

Vau  egy  latin  közmondás:  "Fáma  manet;  Fortuna 
peribit."  Vagyis:  "A  hiruév  megmarad,  de  a  szeren- 
cse veszendő." 

Budavár  ostroma  és  bevétele  mindenesetre  egy  rend- 
kivül  fényes  hőstett  volt ;  de  tekintettel  a  későbbi  ese- 
ményekre, ez  volt  az  a  végzetes  kőszikla,  melyen  a 
magyar  nemzetnek  függetlensége  összezuzódott. 

Ahelyett,  hogy  Görgey  győztes  hadseregével  elvágta 
volna  útját  a  Bécs  felé  menekülő  ellenségnek,  kény- 
telen volt  3  hétig  Buda  kapuinál  vesztegelni.  Ezalatt 
az  osztrák  fősereg  kényelmesen  Bécsbe  masírozott,  a 
hol  a  császári  kormányt  minden  tekintetben  támogatta. 
Ez  még  hagyján  lett  volna,  de  a  veszély  abban  rejlett, 
hogy  hosszú  veszteglésünk  alatt  a  már  csaknem  tel- 
jesen szétszórt  osztrák  sereget  Weldeu  tábornok,  a  ki 
utóda  volt  Windischgraetzuek,  újból  szervezhette.  Va- 
lamint elég  alkalma  volt  a  haditervet  megbeszélni  és 
egyesülni  a  határon  átvonuló  orosz  hordákkal. 

Én  nem  óhajtom  vitatni  azt  a  hiresztelést,  mely  ak- 
kor és  azóta  szárnyra  kelt,  hogy  Görgey  visszaélt  ama 
bizalommal,  melyet  Kossuth  és  a  nemzet  belé  helyez- 
tek. Sok-sok  lapokat  irtak  már  tele  erről.  Minden 
esetre  igen  sokszor  eszemben  volt  nékem  is,  mikor  még 
a  muskétát  hordtam  vállamon  és  azóta  is,  hogy  vég- 
zetes tévedés  volt  nem  üldözni  a  hátráló  ellenséget. 

A  másik  nagy  tévedést  akkor  követték  el,  mikor 
Görgeyt  teljhatalommal  ruházták  fel.  És  ha  egyálta- 
lán volt  árulás,  akkor  ez  adta  meg  néki  arra  a  teljha- 
talmat Világosnál. 

Én  ez  alkalommal  csupán  eseményeket  irok  le  Kos- 
suth életéből,  száműzetése  előtti  és  utáni  időkből.  És 

éu  azt  hiszem,  hogy  nem  vagyok  illetékes  kimondani, 
vájjon  áruló  volt-e  Görgey,  vagy  sem. 

Ugyanilyen  végzetes  hibát  követett  el  a  mi  hires, 
nagy  Rákóczink  is  a  17-ik  században. 

Mikor  József  császár  serege  erősen  szorongatta  öt, 
Rákóczi  is  átadta  a  kormányzóságot  első  tábornoká- 
nak, gróf  Károlyinak.  Ez  pedig  a  köztársaság  végét 
jelentette, 

A  sok  szerencsétlenség,  mely  Buda  eleste  után  érte 
a  honvédseregeket,  már  a  szomorú  vég  kezdetét  je- 
lezte. 

Az  erdélyi  honvédsereg  is  széjjel  szóratott  az  egye- 
sült orosz  és  osztrák  haderő  által.  Az  55-ik  zászlóalj, 
melyben  én  szolgáltam,  ekkor  a  "Vöröstorony"  szo- 
rosnál állt.  1849  július  20-án  vivtuk  végső  küzdelmün- 
ket a  magyar  szabadságért.  De  a  túlnyomó  erő  előtt 
kénytelenek  voltunk  hátrálni  Oláhországba ;  majd  on- 
nét is  tovább  egy  török  tartományba,  a  hol  letettük  a 
fegyvert.  Aztán  sok  nehézségekkel  küzdve  folytattuk 
utunkat  Bulgáriába.  Widdinnél  a  Duna  partján  meg- 
álltunk lerongyolódva,  lábainkra  teljesen  elnyomo- 
rodva, ott  hallottuk  a  magj^ar  szabadságharcnak  tel- 
jes leveretését. 

mártírok. 

Emlékezzünk  meg  a  magyar  szabadságharcnak  leg- 
borzalmasabb napjáról :  18-49  október  6-ikáról. 

A  mig  e  földön  egy  magyar  fog  élni,  borzalommal 
fog  emlékezni  ama  irtózatos  mészárlásra,  melyet  egy 
gonoszlelkü  osztrák  tábornok,  Haynau  vitt  véghez  a 
rabláncra  fűzött  nemzetnek  hős  fiain.  Én  e  helyen  mint 
egy  imádsággal  ajkaimon  irom  le  ama  hősök  neveit, 

a  kik  közül  néhányat  személyesen  ismertem  és  a  kik 
sziveikben  az  édes  magyar  haza  imádatával  haltak  go- 
lyó és  kötél  általi  halált  1849  október  6-ikán: 

Aulich  Lajos,  tábornok,  hadügyminiszter. 

Kiss  Ernő,  altábornok. 

Damjanich  János,  tábornok. 

Nagy  Sándor,  tábornok. 

Dessewffy  Arisztid,  tábornok. 

Gróf  Leiningen  Károly,  tábornok. 

Gróf  Vécsey  Károly,  tábornok. 

Török  Ignác,  tábornok. 

Lahner  György,  tábornok. 

Pöltenberg  Ernő,  tábornok. 

Knezits  Karolj^  tábornok. 

Schweidel  József,  tábornok. 

Lázár  Vilmos,  tábornok. 

KOSSUTH  BÚCSÚJA. 

Mikor  már  minden  reménynek  vége  volt,  Kossuth 
Lajos  vérző  szivvel  vett  bucsut  a  szülőhazától.  1849. 
augusztus  18-án  Orsovánál  átlépte  a  határt.  A  mikor 
a  mi  zászlóaljunk  megérkezett  Widdinbe,  már  akkor 
Kossuth  is  ott  volt  néhány  ezernyi  menekülttel. 

Ott  az  idegen  földön  csaknem  olyanok  voltunk,  mint 
ha  foglyok  lettünk  volna.  Táborunk  a  Duna  partján 
körül  volt  véve  török  katonasággal,  mely  felügyelt 
reánk.  Nem  volt  alkalmunk  látni  a  mi  imádott  kor- 
mányzónkat, Kossuth  Lajost.  Nem  hallhattuk  az  ő  ih- 
letszerü,  buzditó  szavait. 

Mégis  egy  alkalommal  meglátogatott  bennünket. 
Sztambulból  egy  török  futár  üzenetet  hozott,  hogy 
mindnyájan  legyünk  mohamedánokká.  Ekkor  ért  en- 

gem  is  az  az  öröm,  hogy  láthattam  Kossuthot  és  hallot- 
tam öt  beszélni.  Elmondta  mindnyájunknak,  hogy  a 
törökök  azt  akarják,  hogy  térjünk  át  az  ö  hitükre.  — 
Kossuth  kijelentette,  hogy  ö  inkább  a  hóhér  kezére 
adja  magát,  mintsem  megtagadja  őseinek  vallását.  El- 
mondta, hogy  ez  az  ajánlat  egyenesen  a  török  kor- 
mánytól érkezett.  A  mohamedánok  szent  könyve,  a 
"Korán"  törvényei  szigorúan  tiltják  egy  mohamedán- 
nak kiadatását  a  keresztény  ellenségnek.  Tehát  ez  az 
ajánlat  csak  a  mi  javunkat  akarta. 

Mikor  a  magyarok  tagadó  válasza  megérkezett  Kon- 
stantinápolyba,  a  törökök  végtelenül  kegyesszivü  szul- 
tánja, Abdul  Medjid,  azt  mondta:  "Egyetlen  magyart 
sem  fogunk  kiadni.  Inkább  elveszitek  500.000  embere- 
met, mintsem  ezeket  kiadjam." 

Szultán  ezen  nemes  elhatározását  támogatta  a  Sheik 
ul  Islam  (  a  mohamedán  egyház  feje).  Mégis  sokan 
a  menekültek  közül  áttértek  az  islam  vallásra,  közöt- 
tük Bem  tábornok  is,  de  ö  ezt  nem  félelemből,  hanem 
politikai  szempontból  tette. 

Hálás  tisztelettel  hajlok  meg  mindenkor  az  angol 
nemzet  előtt  ama  tettéért,  hogy  utasitást  adott  Parker 
admirálisnak,  hogy  hadiflottájával  siessen  Abdul  Med- 
jid szultán  támogatására,  ama  nemes  elhatározásában, 
hogy  a  magyar  menekülteket  nem  adja  ki  Ausztriá- 
nak, sem  Oroszországnak.  És  az  angol  hadiflotta  be  is 
hajózott  a  Dardanellákba. 

Nemsokára  ezután  az  osztrák  császári  kormány  egy 
proklamációt  bocsátott  ki,  hogy  a  menekültek  minden 
bántódás  nélkül  visszatérhetnek.  Sokan  vissza  is  tér- 
tek, de  azokat  nagyobbrészt  azonnal  besorozták  az  osz- 
trák hadseregbe. 

Néhány  nap  múlva  az  egész    tábort    meginditották 

Bulgária  felé,  Shumlába,  a  hol  néhány  hétig  táboroz- 
tunk. Ott  aztán  bennünket  két  részre  osztottak.  Kos- 
suthot és  a  kíséretében  volt  magasabb  rangú  tiszteket, 
Kutaiah,  Kis  Ázsiába  indították,  a  hol  őket,  mint  a 
török  kormány  vendégeit  helyezték  el.  Fenntartási 
költségeiket  rangszerint  megállapítva  fizették. 

A  másik  részt  Bem  tábornokkal  és  a  többi  tisztekkel, 
melyek  között  én  is  voltam,  Syria  Aleppo  nevű  városa 
felé  indították,  a  hol  a  padisah  vendégei  voltunk  egé- 
szen 1851-ig,  a  mikor  Kossuthot  felmentették. 


KOSSUTH  SZABADON  BOCSÁTÁSA. 

1851.  év  szeptember  hó  7-én  délután  az  Egyesült  Ál- 
lamok egyik  hadihajója  a  "Mississippi ''Long  kapitány 
parancsnokkal  kifutott  a  konstantinápolyi  kikötőből  a 
Dardanellák  felé.  Ugyanakkor  felszedte  horgonyait 
egy  török  fragette  is  és  gyors  menetben  indult  Gemlik 
féle,  a  hol  Kossuth  és  társai  felszálltak  a  hajóra. 

Iíf)ssuth  október  23-án  érkezett  Angliába,  South- 
amptonba  a  "Madrid"  nevű  gőzhajóval,  melyre  át- 
szállt Gibraltárnál,  a  hol  Long  kapitánnyal  némi  ösz- 
szekoccanása  volt.  Ugyanis,  Kossuth  a  marseillei  te- 
gerparton  összegyűlt  francia  néphez  beszédet  mondott, 
mert  Napoleon  megtagadta  neki  az  engedélyt  francia 
földön  való  átutazásra. 

Általánosan  tudva  van,  hogy  Kossuth  szabadon  bo- 
csátásában az  Egyesült  Államok  kormányának  orosz- 
lánrésze volt.  Különösen  fáradhatatlan  tevékenységet 
fejtett  ki  első  sorban  az  akkori  államtitkár,  Webster 
Dániel,  valamint  a  kongresszusnak  több  szabadságsze- 
rető tagjai,  mint  Wm.  H.  Seward,  Thomas  Corwin,  Ri- 

chard  Yates  of  Illinois  és  még  sok  ilyen  kimagasló 
férfiak. 

Azonban  folytatom  az  események  elejtett  láncola- 
tát. Én  1852.  év  kora  tavaszán  érkeztem  New  Yorkba, 
mint  külön  küldönce  Kmetty  tábornoknak,  a  ki  Alei)po 
elhagyása  után  Londonban  lakott.  Kmetty  egy  rendki- 
vül  fontos  üzenettel  küldött  New  Yorkba.  Ez  volt  az 
első  eset,  hogy  Kossuthtal  négyszemközt  beszéltem  a 
new  yorki  "Hotel  Irwing"-ben. 

Kossuth  megérkezett  Amerikába  1851  december  6-án 
a  "Vanderbilt"  nevű  gőzhajóval.  Mikor  hajója  elha- 
ladt a  "Governors  Island"  előtt,  az  erődből  38  üdv- 
lövést tettek  tiszteletére. 

Mikor  én  felkerestem  szállodai  lakásán,  igen  mele- 
gen megrázta  kezemet  és  nagyon  megkíiszönte  a  hirt, 
melyet  üldözőink  felől  hoztam.  Egyszersmind  azonnal 
felajánlotta  segítségét  számomra  akár  anyagilag,  akár 
szellemileg.  Én  megköszöntem  szívességét  és  kijelen- 
tettem, hogy  van  egy  kevés  pénzem,  mely  elég  lesz  ad- 
dig, a  mig  valami  munkát  nyerek,  hogy  biztosítsam 
magamnak  a  megélhetést  ebben  a  szabad  országban. 

Kossuth  azonnal  kérte  titkárját,  hogy  írja  le  a  kö- 
vetkező bizonyítványt,  melyet  ő  mondott  tollba.  E  bi- 
zonyítványt, —  valamint  azt  is,  melyet  még  számomra 
Kutaiahból  küldött,  melyben  bizonyítja  szolgálatomat 
a  magyar  honvédseregben  a  szabadságharc  idején,  ter- 
mészetesen megőriztem. 

bizonyítványaim  KOSSUTHTÓL. 

bizonyítvány. 

Alólirott  ezennel  bizonyítom,  hogy  Kuné  Gyula,  a 
magyar  szabadságharcban,  nevezetesen  az  55-ik  zászló- 
aljban mint  tizedes,  őrmester  s  végül  mint  hadnagy 
fáradhatatlan  buzgalommal  és  hősiesen  küzdött  a  há- 
ború végéig.  A  fentiek  bizonyitásával  Kuné  Gyula 
urat  mindenkinek  jíSakaratu  figyelmébe  és  pártfogá- 
sába ajánlom. 

New  York,  1852  június  26. 

Kosuth  Lajos, 
(Pecsét)  a  magyar  állam  kormányzó  elnöke. 

A  másik  bizonyítványt  francia  nj-elven  irva  kaptam 
Kossuthtól,  mikor  még  Aleppoban  voltunk. 

bizonyítvány. 

Alólirott,  Magyarország  kormányzója  bizonyltja, 
hogy  Kuné  Gyula  ur  a  magyar  szabadságharc  tartama 
alatt  hűségesen  szolgálta  hazáját.  Az  erdélyi  55-ik 
zászlóaljban  mint  tizedes,  káplár,  őrmester  szolgált. 
Ezen  idő  alatt  sok  ütközetben  kitűnt  hősiességével, 
különösen  a  "Vöröstorony"  szorosnál  lefolyt  ütközet- 
ben oly  hősiesen  küzdött,  hogy  dandárparanesnoka  őt 
a  katonai  érdemrend  Ill-ik  osztályával  tüntette  ki,  a 
mely  a  katonai  hivatalos  értesítőben  kihirdettetett. 

A  Vöröstorony  őrserege  annyi  dicsőséges  ellenállás 
után  a  túlnyomó  erő  elől  kénytelen  volt  meghátrálni 
Oláhország  felé.  Valamint  ama  nagy  katasztrófa  után, 
mely  Görgey  árulása  révén  érte  a  hazát,  a  Widdini  tá- 
borban összegyűlt  menekültek    száma    4000   emberre 

szaporodván,  szükséges  volt  néhány  erélyes  tisztet  ki- 
nevezni a  rend  feutartása  szempontjából.  Kuné  Gyula 
urat,  tekintettel  erélyességére  és  személyes  hősiessé- 
gére, hadnagygyá  neveztük  ki. 

Ezen  bizonyítvány  értelmében  a  fentnevezett  Kuné 
Gyula  hadnagy  urat  mint  becsületes  férfiút  és  bátor 
tisztet  mindenkinek  jóakaratába  ajánljuk. 

Kutaiah,  Kis  Ázsia,  1851  március  1. 

Kossuth  Lajos, 
(Pecsét)  Magyarország  kományzója. 

Asbóth  Sándor, 

alezredes,  hadsegéd. 

«         *         « 

Asbóth  Sándor  később  az  amerikai  polgárháborúban 
mint  vezérőrnagy  küzdött  hősiesen,  mig  az  egyik  üt- 
közetben veszélyes  sebet  kapott,  mely  halálát  okozta. 

KOSSUTH  BESZÉDEI. 

Azok  a  hatalmas  szónoklatok,  melyeket  Kossuth 
mondott  Angliában  és  az  Egyesült  Államokban,  fénye- 
sen igazolták  az  ő  klasszikus  angol  nyelvtudását. 

Azokban  a  beszédekben  megnyilvánult  az  ő  becsü- 
letes szive,  melyet  egész  életén  át  csak  egy  gondolat 
töltött  el,  hogy  imádott  hazáját  és  nemzetét  felszaba- 
díthassa az  elnyomatás  alól. 

Bár  nem  érte  el  célját,  mint  azt  ő  óhajtotta.  Ma- 
gyarországot nem  tehette  függetlenné,  habár  a  job- 
bágyság bilincseit  összezúzta.  De  a  szabadság  virágá- 
nak magjai,  melyeket  ö  1847 — 48  és  49-iki  években 
széjjelszórt,  termő  talajba  hullottak.  És  egykor  el  fog- 
érkezni  az  aratás  ideje. 


ASBÓTS  SÁNDOR. 

A  mikor  Kossuth  útban  volt  Anglia  felé,  az  angol 
újságok  már  jóelöre  hasábokat  irtak  róla  és  üdvözöl- 
ték öt.  A  "Mercury"  szerkesztője,  a  ki  hallotta  Kos- 
suthot beszélni  Manchester  és  Birmingharaban,  igy  irt 
lapjában : 

"A  jövő  héten  alkalmunk  nyilik  megérteni  és  véle- 
ményt alkotni  egy  sokat  szenvedett  nagy  hazafiról,  a 
kinek  szavai  ugy  csengnek  füleinkben,  mint  egy  har- 
sonának az  ezüst  hangjai." 

Hetek,  hónapok  és  60  évek  multak  el  már  azóta.  De 
az  egész  müveit  világnak  az  a  véleménye,  hogy  a  tör- 
ténelem még  nem  mutatott  fel  olyan  nagy  szónokot,  a 
ki  oly  remek  ékesszólással  és  könnyedséggel  tudta 
volna  átvinni  gondolatait  a  hallgatóság  szivébe,  mint 
Kossuth  Lajos. 

KOSSUTH  A  SZAMf  ZÖTTEKHEZ. 

A  mikor  már  minden  zaj  lecsillapult  és  a  magyar 
nemzet  ismét  a  rabláncok  súlya  alatt  nyögött:  Kossuth 
országról-országra  vándorolt,  hogy  elnyomott  hazánk 
iránt  szimpáthiát  keltsen.  Ama  nagy  fájdalom,  mely 
az  ő  nemes  szivét  tépte  hazája  szomorú  sorsa  fölött,  ha- 
sonlóvá tette  a  nagy  férfiút  a  gyermekhez,  a  kinek 
anyja  halálos  ágyán  fekszik  s  a  kétségbeesett  gyermek 
házról-házra  jár  könyörögve,  hogy  segítsenek  meg- 
menteni az  ö  édes  anyját. 

Azonkívül  az  ő  nagy  szive  szeretettel  gondozta,  tá- 
mogatta száműzetésben  bujdosó  honfitársait. 

Egyik  intő  levele,  melyet  az  Amerikába  menekült 
számüzöttekhez  1859-ben  intézett,  az  összes  angol  la- 
pokban megjelent. 

32  Upper  Gower  Street,  London,  England 

1859,  June  9th. 

Az  Egyesült  Államokban  élő  magyar  számüzöttekhez: 

A  krimi  háború  idején  igen  sokan  az  én  száműzött 
honfitársaim  közül  nagy  nyomorba  jutottak  az  által, 
hogy  nem  ismerve  a  helyzetet,  meggondolatlanul  fel- 
adták állásaikat  és  az  Egyesült  Államokból  átutaztak 
Európába. 

Én  attól  tartok,  hogy  több  európai  államnak  össze- 
ütközéséről részben  bizonytalan,  részben  túlzott,  rész- 
ben alaptalan  hireszteléseknek  hasonló  következmé- 
nye lesz. 

Mindezek  tekintetbe  vételével  kötelességemnek  tar- 
tom inteni  Amerikában  élő  száműzött  honfitársaimat, 
hogy  ök  ne  mozduljanak. 

Bővebb  magyarázatot  adni  ezúttal  tiltja  komoly 
helyzetem. 

Elég  legyen  annyi  ,  hogy  az  égbolt  sokat  Ígérően 
kezd  tisztulni.  Nekünk  még  nagy  nehézségeken  kell 
átjutnunk.  Legyetek  óvatosak;  nemcsak  hazánk  érde- 
kében, hanem  különösen  a  saját  érdeketekben. 

A  kellő  időben  lesztek  értesitve.  De  az  idő  még  nem 
érkezett  el.  Várjatok  türelemmel  és  bizalommal.  Min- 
den meggondolatlan  elhamarkodás  személyes  romlást 
okozhat  a  legcsekélyebb  haszon  nélkül  nemzetünk 
ügyének. 

London,  Anglia,  1859  június  9-én. 

Kossuth  Lajos. 

•     II.  RÉSZ. 

BEM  TÁBORNOK. 

Szabadságharcunkat  a  Bem  tábornok  parancsnoksá- 
ga alatt  volt  erdélyi  hadtestnél  küzdöttem  végig.  Egy 
visszaemlékezéssel  kezdem  arra  az  időre,  mikor  szülő- 
városomban beléptem  az  55-ik  zászlóaljba.  Előző  feje- 
zeteimben ugyan  már  megemlítettem,  hogy  egy  önkén- 
tes sereg  alakult,  melynek  én  is  tagja  voltam  és  ezen 
önkéntes  sereggel  három  hónapig  küzdöttünk  Bánát- 
ban a  fölkelő  szerbek  ellen. 

Ezalatt  a  három  hónap  alatt  én  csak  kevés  nyilt  csa- 
tát láttam.  Ennek  az  önkéntes  seregnek  különben  is 
csak  az  volt  a  hivatása,  hogy  a  szerb  fölkelés  terjedé- 
sének gátat  vessen. 

E  hadmüveleteket  Kiss  Ernő  és  Vetter  tábornokok 
vezették.  A  mint  az  55-ik  zászlóalj  Nagyváradon  meg- 
alakult, azonnal  megindult  Ihász  Dániel  őrnagy  veze- 
tésével Erdély  felé.  Ihászt  később  dandárparancs- 
nokká nevezték  ki.  A  szabadságharc  után  ő  is  követte 
Kossuthot  Kutaiah,  Kis  Ázsiába. 

Honnét  véle  utazott  Amerikába ;  majd  vissza  Ang- 
liába és  haláláig  Kossuth  mellett  volt  Turin,  Olaszor- 
szágban. 

Körülbelül  1849  február  1-én  léptük  át  Erdély  hatá- 
rát és  néhány  napi  gyors  menetelés  után,  február  7-én 
megérkeztünk  Dévára.  Azonnal  egy  hadosztályba  osz- 
tották be  zászlóaljunkat,  melynek  Hrabowszky  őrnagy 
volt  a  parancsnoka. 

Ez  a  hadosztály  azűiinal  készenlétbe  helyeztetett  és 
gyors  meneteléssel  indult  Bem  tábornok  segélyére,  a 
kinek  seregét  akkor  már  erősen  szorongatta  az  osztrák 
hadsereg  Puchner  tábornok  vezényletével. 

Bem  József,  született  179.5-ben  Tarnowban.  osztrák 
Lengyelországban.  Bem  nagyképzettségü  katona  volt. 
Legelőször  I.  Napóleon  hadseregében  a  lengyel  légió- 
ban szolgált.  Később.  lS31-ben  résztvett  a  lengyel  sza- 
badságharcban. Ennek  leveretése  után  Parisba  mene- 
kült, a  hol  katonai  kiképzését  oly  magasra  fejlesztette, 
hogy  egyike  lett  a  legnagyobb  hadvezéreknek. 

Mikor  Bécsben  kitört  a  forradalom,  Bem  sietett 
Bécsbe,  honnét  terve  volt  egyenesen  Magyarországba 
menni  és  szolgálatát  felajánlani  a  magyaroknak. 

A  bécsiek  ismerték  az  o  nagy  hadi  tudományát,  a 
melynek  fényes  tanújelét  adta  Napoleon  seregében 
lS12-ben,  Davoust  és  Macdonald  tábornokok  alatt.  — 
sürgették  öt,  hogy  fogadja  el  Bécsnek  védelmét.  Sok 
habozás  után  engedett  a  nép  kívánságának. 

Azonnal  összevonta  a  fölkelők  seregét  a  város  védel- 
mére és  várta  a  Windisehgraetz  herceg  parancsnoksá- 
ga alatt  álló  osztrák  hadsereg  támadását. 

Azonban  látta  a  forradalmi  bizottságnak  és  tehetet- 
len elnökének.  Messenhauemek  habozását  aziránt, 
hogy  megadják  a  jelt  a  támadásra.  Bécs  kapui  előtt 
álló  35,000  főnyi  honvédseregnek:  Bem  tábornok  tel- 
jesen elveszítette  kedvét  és  bizalmát. 

A  sok  habozásnak  az  lett  a  vége.  hogy  a  város  1S48 
október  28-án  feltétlenül  megadta  magát  Windisch- 
gaetz  herceg  hadseregének.  Szivettépö  emlékezni  arra 
a  mészárlásra,  mely  ezen  megadást  követte. 

A  számtalan  áldozatok  között  ott  volt  a  világhírű 
Blum  Róbert  is.  a  kinek  fia.  János,  később  a  porosz- 

ért  a  piskii  csatáról,  az  én  személyes  megfigyeléseim- 
ből egy  igazságos  leirást  nyújtani  igen  nehéz.  Azon- 
ban egybevetve  személyes  tapasztalataimat  a  hivata- 
los jelentésekkel,  melyek  a  különböző  parancsnokok- 
tól beérkeztek,  eléggé  pontos  véleményt  alkothatunk 
a  piskii  csatáról,  mely  hevesség,  hősiesség,  vakmerő- 
ség és  a  legmagasabb  hadvezetés  szempontjából  csak- 
nem páratlanul  áll  az  egész  szabadságharc  történe- 
tében. 

Az  55-ik  zászlóalj,  melyben  én  megkezdtem  katonai 
pályafutásomat,  1200  biharmegyei  fiúból  állott,  Ihász 
Dániel  őrnagy  volt  a  parancsnokunk.  Zászlóaljunk 
1849  február  7-én  érkezett  Dévára,  a  hol  akkor  már 
várt  reánk  a  11-ik  zászlóalj.  E  két  zászlóaljból  Hra- 
bowszky  őrnagy  parancsnoksága  alatt  egy  dandár  ala- 
kult. Nem  volt  semmi  élelmiszerünk,  miért  is  a  város 
lakosságához  szállásoltak  el  bennünket.  A  lakosság  tul 
nyomó  része  oláhokból  állott  s  azok  erősen  vonzódtak 
a  lázadó  oláhokhoz. 

Arról  hamarosan  meggyőződtünk,  hogy  a  lakosság- 
nak férfirésze  nem  volt  a  városban,  hanem  a  Déva  kö- 
rüli hegyek  között  tanyázó  oláh  felkelő  bandákkal 
voltak.  A  legénység  beszállásolását  tisztjeink  éppen 
ezért  nagy  vigyázattal  végezték.  Minden  házban  nem 
kevesebb,  mint  10 — 15  embert  szállásoltak  egy  káplár 
vagy  őrmester  vezetésével. 

Én  szerencsésen  jártam,  mert  a  vezetésemre  biztak 
20  embert  és  egy  magyar  házba  jutottam.  Nem  va- 
lami fényes,  de  elég  jó  vacsorát  kaptunk,  melynek  el- 
költése után  a  fáradtságtól  kimerülten  leheveredtünk 
az  elég  nagy  szoba  padlójára,  hogy  az  álom  jótékony 
karjai  között  gyűjtsünk  erőt  másnap  hajnalára,  mely 
talán  közülünk  sokaknak  az  utolsó  leend. 

Természetemmé  vált,  hogy  én  bármilyen  fáradt  vol- 
tam is,  soha  sem  aludtam  mélyen.  Éjfél  után  1  óra  kö- 
rül valami  gyanús  nesz  ütötte  meg  füleimet,  mely  a  mi 
szobánk  felé  tartott.  Éppen  fegyverem  után  nyúltam, 
mikor  az  ajtó  csendesen  felnyílik  és  egy  szál  gyertyá- 
val a  kezében,  remegve  lépett  be  háziasszonyunk  és 
halk,  reszkető  hangon  ezeket  monda:  "Szegény  fiaim, 
meneküljetek  innét,  mert  Janku,  az  oláh  vezér  most 
ereszkedik  le  a  hegyekről  egy  nagy  hordával,  hogy 
titeket  felkoncoljon." 

Én  azonnal  talpra  ugrottam  és  egy  halk  kiáltással 
felriasztottam  katonáimat,  a  kik  egy  pillanat  alatt 
fegyverben  álltak. 

A  következő  pillanatban  kinn  az  utcán  riadót  verő 
dobok  pergése  verte  fel  az  éjszaka  csöndjét.  És  ezek 
a  hangok  mindenkor  harci  kedvet  öntenek  a  katona 
szivébe.  Nem  a  félelem,  hanem  valami  különös  öröm- 
szerü  hevülettől  sarkalva,  rohantunk  mi  is  a  főtér  felé, 
a  hol  alig  10  perc  alatt,  hadisorban  állt  2500  honvéd 
a  tisztekkel  együtt.  Az  izgatottságtól  remegve  vártuk 
a  jeladást,  hogy:  "előre". 

Azonban  az  oláhok,  kiknek  mozgolódását  a  hegyol- 
dalon őrszemeink  észrevették  és  még  kellő  időben  jelt 
adtak  a  főőrségnek  —  látva,  hogy  el  vannak  árulva, 
visszavonultak  a  hegyek  közé. 

Mi  néhány  ágyúlövést  küldtünk  utánuk.  Tervük 
minden  esetre  az  volt,  hogy  meglepnek  bennünket  és 
mialatt  a  dévai  várban  levő  osztrák  helyőrség  közénk 
szórja  bombáit,  a  zavarban  ők  meg  fognak  jelenni  és 
teljesen  lemészárolják  a  honvéd  sereget. 

Mindazonáltal,  hogy  e  eselfogásukat  meghiúsítot- 
tuk, dandárunk  egész  éjjel  fegyverben  maradt.  —  A 
dandár  körül   felállított  őrszemeket  megkettőztük;   s 

nekünk  megengedtetett,  hogy  a  sorokból  kilépjünk; 
de  ott  kellett  maradnunk  a  főtéren.  Természetesen  a 
fáradság  ismét  erőt  vett  rajtunk;  s  bár  rettentő  hideg 
szél  fujt,  mely  a  havat  hordta  reánk,  —  mégis  lefeküd- 
tünk a  fagyos  földre. 


Ezen  alkalommal,  hogy  meghiúsult  e  vérengző  fene- 
vadnak terve,  célszerűnek  tartom  néhány  szóval  be- 
mutatni őt  szives  olvasóimnak  annál  is  inkább,  mert 
személyesen  ismertem. 

Janku  Ábrahám  az  erdélyi  havasok  között  született 
s  szabadságharcunk  folyamán  az  oláh  felkelő  bandák 
vezére  volt.  Bár  a  történetírók  azt  irják  felőle,  hogy 
ügyvéd  volt;  de  én  a  mennyire  ismertem,  a  műveltség 
alacsony  fokán  állt.  Rendkívül  ravasz,  álnok  termé- 
szete az  arcából  sugárzott  s  éppen  ezért  a  bécsi  kama- 
rilla  öt  választotta  az  oláhok  felizgatására. 

Felbiztatva  a  legmesszebb  menő  Ígéretekkel,  valósá- 
gos guerilla  harcot  indított  az  erdélyi  és  biharmegyei 
falvak,  városok  békés  lakossága  elén.  Soha  sem  volt 
bátorsága  szembeszállni  a  honvéd  zászlóaljakkal.  Ha- 
nem suttyomban  lelopódzott  a  hegyek  között  megerő- 
sített állásaiból  a  védtelenül  álló  falvakra  és  tekintet 
nélkül  a  nemzetiségre  —  rabolt,  gyújtogatott  és  bor- 
zalmas módon  gyilkolta  félvad  hordáival  a  lakosságot. 

Végül  azonban  csúfosan  csalódott  a  kamarillában. 
Ugyanis,  mikor  a  honvédsereg  Világosnál  lerakta  a 
fegyvert,  Janku  sietett  Bécsbe  az  igért  jutalomért.  — 
Azt  hitte,  hogy  ott  nagy  ünnepséggel,  tárt  karokkal 
várnak  reá.  Hanem  megdöbbent,  mikor  az  illetékes 
helyen  hidegen  fogadták  és  kereken  tudtára  adták, 
hogy  mielőbb  távozzék  a  császárvárosból. 

Janku  gyorsan  viszatért  Gyulafehérvárra  és  össze- 
szedte mindazou  leveleket,  melyek  tele  voltak  a  leg- 
fényesebb Ígéretekkel  és  e  leveleket  nyilvánosságra 
akarta  hozni.  Azonban  a  császári  kormány  ennek  ne- 
szét vette  és  megakadályozta  tervében  az  által,  hogy 
az  összes  kompromittáló  iratokat  elkobozta  és  a  "Ha- 
vasok király  "-át  börtönnel  fenyegette.  Janku  dühé- 
ben megörült  és  nyomorult  haláláig  furulyázgatva  bo- 
lyongott a  havasok  között. 


Kora  hajnalban  a  lakosságtól  kierőszakolt  kevés 
nyers  szalonnát  és  kenyeret  kaptunk,  melynek  egy  ré- 
szét megettük  s  a  maradékot  kenyérzsákjainkba  tet- 
tük. Aztán  meglehetős  jó  utón  elindultunk  Piski  felé, 
mely  körülbelül  1  és  fél  óra  járásnyira  van  Dévától. 

Még  alig  voltunk  egy  órája  útban,  mikor  Piski  fe- 
lől erős  ágyudörgést  hallottunk.  Azonnal  megváltoz- 
tattuk a  hadsorokat  és  századonkint,  csatárláncokra 
oszolva,  homlokvonalbau  elhagytuk  az  országutat  és 
a  közeli  kukorica  földeken  át  gyors  menetben  halad- 
tunk Piski  felé. 

Piskin  az  osztrák  kormánynak  több  vámépülete  volt 
a  Sztrigy  folyó  jobb  partján.  Ez  a  kis  folyó  északról 
folyik  és  néhány  mértföldnyire  Piskitől  a  Marosba 
ömlik. 

A  csata  kezdetekor  Bem  tábornok  seblázban  feküdt. 
Előtte  való  napon  sebesült  meg  birtokában  levő  két 
ágyujának  védelmében.  Feljegyzésre  méltó,  hogy  Bem 
soha  sem  viselt  derekára  övezve  kardot;  sem  a  csatá- 
ban, sem  azonkívül. 

Egy  kis  korbács  volt  a  kezében  állandóan,  melyet 

lova  nógatására  használt;  de  alkalom  adtán  fegyverül 
is  használta. 

Megérkezésünk  előtt  való  napon,  a  csata  hevében, 
Bem  épen  azon  a  ponton  állt,  hol  két  ágyuja  csaknem 
védtelenül  volt.  E  pillanatban  egy  osztrák  csapat  buk- 
kant fel  az  ágyuk  közelében  és  reá  rohantak  a  védtele- 
nül álló  ágyukra.  Bem  kezében  a  korbácscsal  nekiro- 
hant az  osztrák  katonáknak  és  e  kiáltással:  "Hej,  gaz- 
emberek! ezek  az  én  ágyúim;  takarodjatok  innét!" 

Az  osztrákokat  annyira  meglepte  a  fegyvertelen 
öreg  embernek  heves  fellépése,  hogy  néhány  pillanatra 
meghátráltak  a  korbácscsal  vagdalkozó  Bem  elöl.  — 
Csupán  egy  katona  lőtt  reá  s  jobb  kezének  mutató 
ujját  letépte  a  golyó.  De  e  néhány  pillanat  elég  volt 
arra,  hogy  az  egyik  közelben  hadakozó  honvédcsapat 
oda  siessen  és  szétverje  az  osztrákokat. 

A  mikor  zászlóaljunk  esatavonalban  a  kukoricásból 
kirohant  és  kénytelen  volt  megállni  a  folyó  partján, 
néhányan  lövésektől  találva  elbuktak  közülünk.  Ve- 
lünk szemben,  a  folyó  túlsó  partján  levő  vámépületek 
tömve  voltak  osztrák  katonasággal  s  azok  heves  tüze- 
léssel fogadtak  bennünket. 

Parancsnokunk,  Ihász  őrnagy  megsarkantyúzta  lo- 
vát és  harsányan  kiáltotta:  "Fiaim  utánam!"  —  bele- 
ugratott a  folyóba.  Én  voltam  az  első,  a  ki  utána  ugrot- 
tam csapatomnak  élén  és  egy  pillanat  alatt  az  egész 
zászlóalj  a  jégdaraboktól  zajló  folyóba  rohant  a  túlsó 
part  felé.  A  jeges  viz  derékig  ért ;  miért  is  fegyverein- 
ket és  löszertáskáinkat  a  fejünk  fölé  emelve,  ugy  küz- 
döttünk a  gyors  folyású  vizzel.  Közben  igen  hevesen 
tüzeltek  reánk  és  sokan  felbuktak  a  folyóban;  de  né- 
hány pillanat  alatt  elértük  a  túlsó  partot  és  szuronyt 
szegezve  rohantunk  be  a  házakba.  Rövid  néhány  perc 

alatt  kiűztük  bevehetetleunek  látszó  állásukból  az  el- 
lenséget. 

Eseménydús  életemben  sokszor  közel  volt  hozzám  a 
halál ;  de  oly  közel  talán  soha,  mint  ez  alkalommal. 

A  mint  a  folyóból  kiugrottunk,  az  egyik  épületből 
valóságos  golyózápor  zúdult  reánk.  Én  odakiáltottam 
szakaszomnak:  "Utánam!"  —  és  én  elöl  rohantam  be 
az  épületbe.  A  mint  beugrottam  az  ajtón,  nem  vettem 
észre,  hogy  egy  fiatal  osztrák  katona  hátam  mögé  ke- 
rülve épen  reám  emelte  a  fegyverét,  mikor  hatalmas 
termetű  káplárom,  Nagy  László,  puskatusával  olj'at 
vágott  az  osztrák  karjára,  hogy  elejtette  a  fegyverét. 
Nagy  éppen  keresztül  akarta  szúrni  az  osztrákot,  mi- 
kor én  észre  vettem,  hogy  mi  történt  és  hirtelen  elhá- 
rítottam a  halálos  döfést ;  megmentve  annak  életét,  a 
ki  egy  pillanat  előtt  engemet  akart  megölni,  —  Hadi 
foglyul  ejtettem  őt. 

Az  első  két  órában  minden  vonalon  visszaűztük  az 
osztrák  katonaságot.  Hanem  a  hátráló  ellenség,  mikor 
átvonult  a  hídon,  összerombolta  azt.  A  mi  tüzérsé- 
günknek nagy  erőfeszítésébe  került,  a  mig  hidászaink 
a  hidat  rendbe  hozták. 

Ez  alatt  az  osztrákok  Nagyszebenből  segítséget  kap- 
tak, a  hol  azok  néhány  nap  előtt  visszaverték  Bem  tá- 
bornoknak egy  támadását. 

Az  orosz  tartalékos  sereg,  mely  15,000  emberből 
állt,  szintén  megjelent,  azonban  a  csatában  nem  vett 
részt.  Ugy  látszott,  hogy  csupán  meg  akarta  félemlí- 
teni a  hiányosan  felszerelt  honvéd  sereget. 

Az  ellenség  szaporodásával  megváltozott  a  csata 
képe  és  a  honvédsereg  kénytelen  volt  hátrálni.  Külö- 
nösen az  55-ik  zászlóaljat  oly  erősen  szorongatta  az 

ellenség,  hogy  már-már  a  folyamon  készült  visszame- 
nekülni a  túlsó  partra. 

Bem  tábornok  ez  idö  szerint  seblázban  feküdt  tábori 
ágyán.  Meghallotta  a  csata  veszélyes  fordulatát,  fel- 
kelt és  éppen  akkor  ért  a  csata  szinhelyére,  mikor 
csapataink  megkisérelték  a  hidon  való  visszavonulást. 
Bem  odasietett  a  zászlóalj  parancsnokokhoz  és  azt  ki- 
áltotta: *'A  hidat  minden  áron  meg  kell  tartani,  kü- 
lönben el  vagyunk  veszve ! ' ' 

Mikor  a  honvédség  meglátta  Bemet,  mintegy  uj 
erőt  nyerve,  néhány  pillanat  alatt  visszafoglalta  a 
hidat. 

A  támadást  szuronyrohammal  kezdte  meg  a  11-ik  és 
az  55-ik  zászlóalj  egyesült  erővel.  A  csata  késő  estig 
folyt  a  legrettenetesebb  elkeseredéssel  és  a  mi  fegy- 
vereink győzelmével. 

A  csata  folyamán  zászlóaljunk  egy  része  ágyúinkat 
fedezte,  mikor  sebes  vágtatással  lovagolt  hozzánk  Bem 
tábornok  és  kapitányunkat  kérte,  hogy  állitson  össze 
gyorsan  néhány  embert  és  küldje  az  egyik  ágyuüteg- 
hez,  melynek  emberei  már  mind  meghaltak.  Kapitá- 
nyunk engemet  bizott  meg,  s  én  néhány  emberrel 
gyorsan  követtük  Bemet,  a  ki  az  elnémult  üteghez  ve- 
zetett. Én  azonnal  működésbe  hoztam  az  ágyukat  és 
az  egyik  ágyút  magam  kezeltem  a  legjobb  eredmény- 
nyel mindaddig,  a  mig  az  ellenség  hátrálni  kezdett. 

A  nap  folyamán  gyakran  láttam  a  magyar  nemzet- 
nek halhatatlan  költőjét,  Petőfi  Sándort,  mint  Bem 
tábornok  kedves  hadsegédét.  Sokszor  a  leghevesebb 
tüzvonalon  vágtatott  keresztül,  hogy  Bem  parancsait 
átadja  a  zászlóalj  parancsnokoknak.  A  hol  a  legna- 
gyobb volt  a  veszély,  Petőfit  mindig  ott  láttam,  amint 
lelkesitette  a  honvédeket. 

A  csata  után  való  reggel  még  egyszer  láttam  Petőfit, 
de  aztán  ö  Bem  tábornokkal  és  a  sereg  főrészével  Se- 
gesvár felé  vonult,  mi  pedig  zászlóaljunkkal  Szászvá- 
ros felé  indultunk. 

Az  osztrák  sereg  sikertelen  támadásait  megelégelve, 
lassan  hátrálni  kezdett  Nagyszeben  felé;  hátrahagyva 
nagymennyiségű  fegyvereket,  ágyukat,  lőszereket  és 
sok  hadifoglyot. 

Mi  üldöztünk  az  ellenséget  körülbelül  éjjeli  11  óráig. 
Akkor  Bem  megállást  vezényelt  és  néhány  órai  pihenőt 
rendelt.  Annyira  kivoltunk  merülve,  hogy  leroskad-, 
tünk  a  térdig  érő  hóba,  mely  a  fagyos  földet  ellepte 
és  nem  törődve  a  dermesztő  szélviharral,  mely  az 
egész  napon  átnedvesedett  ruháinkat  a  testünkre  fa- 
gyasztá.  mélyen  elaludtunk.  Én  azóta  sem  tudom  elkép- 
zelni, hogy  miként  száradhatott  meg  rajtam  a  ruha, 
melyben   kétszer  is   átgázoltam   a  jeges  folyamon   12 

óra  alatt. 

Néhány  órai  pihenés  után  az  éhség  kezdett  gyötörni 
mindnyájunkat.    Élelmiszer   nem    volt    semmi.      Köze- 
lünkben kukorica  földek  voltak  s  a  kukorica  még  mind 
ott  volt  letöretlenül.     A  múlt  évi  hadjárat  az  összes 
férfinépet  a  csatatérre  szólitotta.  Különösen  ama  vi- 
déknek lakosai  nagyrészt  oláhok  voltak,  a  kik  a  he- 
gyek  között   táborozó    Janku    oláh   vezér   bandáihoz 
csatlakoztak.     Eszerint    az    egész   kukoricatermés   ott 
volt  a  földeken.  Én  voltam  az  első,  a  ki  példát  mutat- 
va, tördelni  kezdtem  a  kukoricát ;  csakhamar  az  egész 
tábor   követte   példámat.    A   kukoricaszárakból   nagy 
tüzeket  raktunk  és  a  csöves  kukoricát  megsütöttük, 
illetve  megpattogattuk  s  ezzel  csillapitottuk  éhségün- 
ket és  felmelegítettük  a  nagy  hidegtől  dermedt  tag- 
jainkat. 

A  ))iski  i-.satal)aii  a/  r)r>-ik  /.ás/loaljiiak  csaknem  Ö8Z- 
87,08  tisztjei  inefísebesültek,  hnreképteleniié  lettek  vagy 
nie^lialtak.  Olyannyira,  hojjy  altisztek  vezették  a  le- 
^jénysé^ct.  Én  is  a  csatában,  mint  tizedes  vettem  részt, 
(le  a  csata  ntán  (irmcstcrré  lé|)tctt»'k  el<">  s  egy  egész 
századot  vezényelt  mi.  1>/  ni-m  is  volt  nehéz,  mert  a 
közkatonák  soraiban  is  na^;yrészt  intelligens  férfiak, 
egyetiMui   liallgat('»k   és  (liák<»k  voltak. 

A  mennyiben  ma  is  kezeim  közt  van  azoknak  név- 
sora, a  kik  az  áü-ik  zászlóaljban  szolgáltak  és  a  piskii 
csatában  megsebesültek  vagy  elestek.  Hely  szűke  mi- 
att azonban  csak  azon  lisztek  neveit  ójwijtom  megörö- 
kíteni e  sorokban,  a  kik  a  második  században,  mely- 
ben én  is  küzdí'tttem.  s/emeim  láttára  estek  el: 

Kiezko  Lőrinc,  kapitány  :  súlyosan  megsebesült. 

Gyaloki  Károly,  főhadnagy :  meghalt. 

Mailer  József,  hadnagy:   meghalt. 

Pápai  Lajos,  alhadnagy:  súlyosan   megsebesült. 

Wenter  Péter,  őrmester:  súlyosan  megseb«'siilt. 

Papp  János  Ilik  őrmester:  súlyosan  megsebesült. 

Mikor  rendbe  szedtük  magunkat,  Bem  tábornok  a 
hadsorok  előtt  Ihász  Dániel  őrnagyunkat  a  csatában 
tauusitott  hősiességéért  alezredessé  nevezte  ki.  He- 
lyébe az  55-ik  zászlóalj  parancsnokává  Baróthy  László 
kapitányt  léptette  elő,  szintén  a  piskii  csatában  tanu- 
sitott  hősiessége  jutalmául. 

Baróthy  László  édesapja  volt  a  Chicagóban  és  kör- 
nyékén élő  magyarság  közkedvelt,  hírneves  orvosának 
és  minden  magyar  ügyért  lelkesedő,  kitűnő  honfitár- 
sunknak, Dr.  Baróthy  Árpád  urnák. 

Azután  Bem  —  mint  fent  emiitettem  —  zászlóal- 
junkat Szászváros  felé  inditotta,  hová  megérkeztünk 
1849  március  11-én. 


\* 

Ezalatt  Bem  alaposan  becsapta  az  osztrák  sereget. 
Segesvár  felé  vonult,  de  hirtelen  megjelent  Nagysze- 
ben előtt  és  gyors  rohammal  bevette  a  várost,  mely- 
nek védelmezőit  a  15.000  orosz  sereggel  együtt  átker- 
gette Oláhországba.  Ez  nagy  győzelem  volt,  mint  ama 
sürgöny  is  mutatja,  melyet  a  felingerült  Puchner  osz- 
trák tábornok  küldött  főparancsnokának,  Windisch- 
graetznek.  Hencegően  azt  jelentette:  "Mi  visszafog- 
laltuk a  Kokol  mentét  és  néhány  nap  alatt  Bem  sere- 
gét részben  széjjel  fogjuk  verni,  részben  foglyul  ejt- 
jük." 

Nagyszebentől  a  honvédsereg  a  Vöröstorony-szoros 
felé  űzte  az  ellenséget,  a  hol  1849  március  25-ikén  he- 
ves csata  után,  mely  Ihász  alezredes  vezénylete  alatt 
folyt,  átüztük  a  határon  egészen  egy  török  tarto- 
mányig. 

Ha  meggondoljuk,  hogy  Bemnek  serege  soha  sem 
haladta  meg  a  10.000  embert  és  hozzá  tesszük,  hogy 
ez  a  sereg  is  oly  hiányosan  volt  felszerelve,  sem  elég 
fegyvere,  sem  elég  élelmiszere  nem  volt,  valóban  a  cso- 
dával határos,  hogy  evvel  a  sereggel  hatalmában  tar- 
totta az  egész  Erdélyt,  Déva  és  Károlyváros  kivételé- 
vel. Egy  25.000  főnyi,  jól  felszerelt  osztrák  és  orosz 
haderőt  három  hónapig  sakkban  tartott  s  végül  átüzte 
a  határon. 

Az  ö  hadvezéri  talentumát  legfényesebben  jelle- 
mezte Klapka  tábornok,  szabadságharcunk  egyik  leg- 
dicsőbb  hadvezére,  mikor  igy  irt  Bemről: 

BEM  LÁNGELMÉJE. 

''Bem  tábornoknak  hadviselése  Erdélyben  a  klasszi- 
kus,  modern  hadjáratnak  fényes  bemutatása.     Az   ö 

neve  örökké  ott  fog  ragyogni  a  Pantheonban  a  halha- 
tatlan nagy  hadvezérek  nevei  között." 

Mint  minden  nagy  hadvezérnek,  Bemnek  lángel- 
méje is  akkor  nyilvánult  legfényesebben  és  akkor  mu- 
tatta a  legújabb  cselfogásokat,  mikor  a  legerősebben 
szorongatta  az  ellenség. 

Piskinél  is  fényesen  beigazolódott  hadi  tudása,  mi- 
kor feltartóztatta  a  már  hátráló  honvédséget,  miáltal 
biztosította  a  győzelmet. 

ö  a  győzelmet  mintegy  kierőszakolta  a  csaknem  biz- 
tos vereségtől.  Gavallérsága  emlékeztet  a  napóleoni 
időkre  az  első  császárság  idején.  Legfényesebben  be- 
igazolta udvariasságát,  mikor  bevette  Nagyszebent,  a 
honnét  Puchner  osztrák  tábornok  is  kénytelen  volt 
menekülni.  Bem  két  huszárral  utána  küldte  Puchner- 
nek  Nagyszebenben  hagyott  apró  ingóságait. 

Kossuthról  irott  fejezetemben  leirtani  szabadsághar- 
cunknak szerencsétlen  végét.  Valamint  leírtam  a  sok 
ezer  menekültek  összejövetelét  Widdinnél.  Bem  tábor- 
nok is  a  szerencsétlen  kimenetelű  temesvári  csata  után 
megérezte  a  magyar  szabadságharc  szomorú  végének 
kezdetét,  Orsován  át  menekült  Szerbiába  s  onnét  egye- 
nesen Törökországba  sietett.  Widdinnél  találkozott  a 
menekültek  seregével  s  hozzájuk  csatlakozott. 

A  mi  55-ik  zászlóaljunk,  mikor  1849  július  20-án 
megütközött  az  orosz  haderővel  s  a  túlnyomó  erő  elől 
kénytelen  volt  hátrálni  Romániába,  a  hol  az  ellenség 
nem  üldözte  tovább. 

Iszonjai  nélkülözésekkel  küzdve  menekültünk  to- 
vább Törökország  felé.  Útközben  a  kolera  megtizedelte 
sorainkat.  Szegény  bajtársaim  ugy  hullottak  el,  mint 
a  legyek. 

Meg-megálltunk  s  eltemettük  halottainkat,  aztán 
vándoroltunk  tovább  a  bizonytalanságba. 

Több,  mint  egy  hónapig  vándoroltunk  ily  rémes  ál- 
lapotban. Lábainkról  a  cipó  lerongyolódott  és  telve 
voltak  sebekkel.  Nagyrészt  mezitláb,  teljesen  leron- 
gyolódva, betegen,  sokszor  az  éhségtől  gyötörve,  végre 
boldogan  láttuk  a  Dunát  közelünkben  és  láttuk  Wid- 
din  minaretjeit,  melynek  tornyaiból  hallottuk  a  müez- 
zinek messzire  hangzó,  imára  hivó  kiáltásait  az  igaz- 
hivökhöz:  "Mashallah!  Allah  akbar!"  (Hála  az  Is- 
tenhez! Az  Isten  nagy!) 

SIIUMLA. 

A  mint  elöbb«'!ii  fejezetemben  emiitettem,  néhány 
hétig  aggodalommal  telten  vártuk  a  bizonytalan  jö- 
vőt. Végre  a  török  katonaság  atkisért  bennünket 
*  Shumlába.  Akkor  már  ismét  beállt  a  tél.  mely  olyan 
kegyetlen  volt.  hogy  az  akkori  öreg  emberek  sem  em- 
lékeztek hasonló  kemény  télre. 

A  főbb  tiszteket  magánházakba  szállásolták,  az  al- 
sóbbrendű tiszteket  és  a  bennünket  kisérő  törökezred 
katonákat   barakokban  helyezték  el. 

A  "Babi  humayum"  (magas  porta),  mely  állt  a 
nagyvezir  és  más  magas  személyiségekből,  u.  m.  a 
"Sheik  ul  Izlam",  az  ulemák  főnöke,  a  ki  a  Korán- 
ban, a  törökök  szent  könyvében  foglalt  törvények 
alapján  kimondta,  hogy  bennünket  nem  fognak  ki- 
adni ellenségeinknek.  Pedig  az  osztrák  kormány  erős 
fenyegetésekkel  követelte  kiadatásunkat.  Hanem  a 
"Sheik  ul  Islam"  kimondta  a  "fetwát"  (Ítélet),  mi- 
után bennünket  két  ré.szre  osztottak. 

Én  nagy  kedvvel  tanultam  az  idegen  nyelveket,  mi- 

ért  is  alig  egy-két  hónap  alatt  a  török  nyelvet  annyira 
elsajátitottam,  hogy  a  török  tisztekkel  már  elég  jól 
beszélgettem,  Ezektől  tudtam  meg,  hogy  én  Bem  tá- 
bornok osztályába  lettem  beosztva  és  a  mi  osztályun- 
kat Kis  Ázsiába,  Aleppoba  fogják  transportálni.  Én 
ennek  igen  megörültem,  hogy  Bemmel  együtt  marad- 
hatok. 

Végre  1850  február  végén  felnyergelt  lovakat  kap- 
tunk és  lóháton  indultunk  Várnába  a  Fekete  tenger 
partjára.  Ott  már  várt  reánk  egy  török  személyszállító 
gőzhajó,  melyre  felszálltunk  és  egy  éjszakán  át  hajóz- 
tunk az  igen  szeszélyes  tengeren. 

A  tengerek  istene,  az  öreg  Neptun,  igen  haragudha- 
tott reám,  mert  ez  volt  az  első  tengeri  utazásom.  Ha- 
nem kértem  is  az  Istent,  hogy  ez  legyen  az  uf^lsó. 

A  következő  reggel  hajónk  befutott  a  csodaszép 
Boszporusba.  Képzelödésünk  a  legmagasabb  fokra 
emelkedett,  mert  a  leggyönyörűbb  látomány  tárult 
elénk.  Az  ezeregj^éj  meséi  töltötték  el  képzelödésünk 
világát,  mikor  hajónk  a  Boszporusban  haladt.  Jobbról 
számtalan  serail  és  kioszk  nyújtott  festői  látványt, 
ezek  képezték  az  akkor  uralkodó  Abdul  Medjid  szul- 
tánnak palotáját.  Balról  kis  ázsiai  patrokon  Skutari 
volt  látható.  Bámulat  töltött  el  mindnyájunkat,  mikor 
megpillantottuk  a  világ  egyik  legnagyobb  és  legfes- 
töibb  kikötőjét,  az  "Aranyszarv "-at,  mely  elválasztja 
Sztambult,  a  szent  várost,  Galat  és  Pérától,  vagyis  a 
keresztény  városrésztől. 

Kegyetlen  sorsunk  megtiltotta,  hogy  engedélyt  nyer- 
jünk ama  gyönyörű  partokon  való  kiszállásra.  Azon- 
ban egybevetve  mindazt,  a  mit  azoktól  hallottam,  akik 
évekig  éltek  Konstantinápolyban,   ama  hatás,  melyet 

e  gyönyörű  látvány  gyakorolt  reánk,  csak  igazolta  azt 
a  mondást,  hogy  a  távolság  igéző  hatással  van  reánk. 
Mikor  keresztül  hajóztunk  a  Márvány-tengeren, 
Dardanellákon,  Hellespontuson  és  beértünk  az  Aegei 
tengerbe,  az  első  megállóhely  Rhodes  volt.  Mindnyá- 
jan mintegy  ünnepeltük  a  pompás  éghajlatot. 

E  városban  volt  az  ókorban  a  világnak  nyolcadik 
csodája,  a  "Rhódesi  kolosszus".  A  török  tisztek  veze- 
tése alatt  kimentünk  a  gyönyörű  partokra  és  néhány 
óra  hoszat  barangoltunk  a  festői  vidéken. 

Majd  ismét  hajóra  szálltunk,  elhaladtunk  Candia 
szigete  mellett  és  hajónk  megállt  Iskander,  vagy  Ale- 
xandrette  kikötőjében,  a  hol  kiszálltunk. 

A  mint  én  emlékszem,  Alexandrette  a  legelhagya- 
tottabb  hely  volt,  melyet  valaha  láttam.  Csak  néha- 
néha  kötött  ki  egy-egy  csavargó  gőzös,  vagy  kereske- 
dő hajó.  Először  azt  hittük,  hogy  ez  Aleppo  kikötője. 
Később  megtudtuk,  hogy  ugy  Aleppo,  mint  Damaskus- 
nak  Beyront  volt  a  kikötője.  Alexandretteben  csupán 
egy  éjszakát  töltöttünk. 

Másnap  kora  reggel  a  mi  csapatunk  (mely  állt  Bem 
tábornokból,  a  ki  már  "Murád  basa"  néven  szerepelt, 
Kmetty  tábornok,  mint  "Ismael  basa"  és  Stein  tábor- 
nok vagy  húsz  más  tiszttől  körülvéve)  egy  török  lovas- 
csapattal lóháton  indultunk  Aleppo  felé.  Abban  az  idő- 
ben egész  Syriában  nem  volt  semmiféle  kocsiszerü  köz- 
lekedési eszköz.  Az  ut,  melyen  haladtunk,  egy  pusztai 
ösvény  volt  csupán,  melyen  a  tenger  felöl  jövő  kara- 
vánok jártak  Antiochiába,  vagy  még  tovább  Aleppoba 
(arabok  Halepnak  hivják). 

Alig  voltunk  néhány  órája  útban,  mikor  az  én  nyelv- 
tudományomat próbára  tették. 

Valahány  tanya  mellett  elhaladtunk,  mindenütt  lát- 

tuk  a  Beduin  főnököket  és  szolgákat,  a  mint  sorfalat 
álltak  a  források  vagy  viztartók  előtt  és  üdvözöltek 
bennünket.  A  főnök  rendesen  jobb  kezével  szivés,  hom- 
lokát és  ajkát  érintve  üdvözölte  Murád  basát  egy  "Sa- 
lem alecliim"-mel.  Eleinte  mi  igen  csodálkoztunk  azon. 
hogy  a  főnökök  hogyan  ismerhetik  fel  a  mi  Murád  ba- 
sánkat a  sok  tiszt  között.  Később  reájöttünk,  hogy  egy 
karavánban  az  előkelő  személyiséget  arról  ismerni  meg, 
mivel  mindkét  oldalán  egy-egy  szolga  halad  és  egyik 
kezüket  az  előkelőség  lovának  hátán  tartják. 

A  mi  karavánunk  vezetője  Mazzar  bey,  török  ezre- 
des volt.  Utána  csupán  az  alkalmazott  szolgák  és  be- 
duinok haladtak.  Ha  ezek  találkoztak  szembejövő  uta- 
zó beyek  és  basákkal,  azonnal  felismerték  a  karaván 
előkelőségét. 

EGY  BEDUIN  FŐNÖK  AJÁNDÉKA. 

Egyszer  az  Iskanderen  és  Antiochia  között  fekvő  oá- 
zisok egyikénél  egy  beduin  főnök  jelent  meg  és  egy 
remek  arab  telivér  kancát  vezetett  Bem  tábornok  felé, 
tiszteletteljesen  üdvözölte  őt  "Selam  alechim  "-jávai 
és  a  kötőfék  végét  a  tábornok  kezébe  adta. 

Bem  nem  értette  meg  ezen  eljárást,  hozzám  fordult 
és  kérdezte:  "Mit  jelent  ez?"  Az  én  kevés  arab  nyelv- 
tudásommal mégis  képes  voltam  beszélni  a  beduin  fő- 
nökkel és  megértettem,  hogy  ő  ezen  gyönyörű  kancát 
ajándékul  hozta  Murád  basának,  a  kiről  azt  hallotta, 
hogy  ő  lesz  a  padisah  szultán,  Abdul  Medjid  nagy  had- 
seregének a  fővezére. 

Én  elmondtam  Bemnek  ezt  a  különös  szónoklatot  és 
az  ajándék  felajánlását.  Bem  én  általam  nagyon  meg- 
köszönte ezen  nagy  megnyilatkozását  a  magas  tiszte- 

létnek,  de  kijelenti,  hogy  az  ajándékot  jelenleg  nem 
fogadhatja  el.  Ugyanis  a  tábornok  erszénye  sokkal 
üresebb  volt,  hogysem  ö  ilyen  értékes  ajándékot  elfo- 
gadhatott volna. 

Az  ottani  szokás  szerint  hasonló  ajándékokat  két- 
szeres értékű  ajándékkal  illő  viszonozni,  mely  a  jelen 
esetben  közel  100  font  sterling  lett  volna. 

Ezután  megérkeztünk  egy  őskori  városba,  Anti- 
ochiába,  a  hol  egy  napi  pihenőt  tartottunk. 

Az  egész  Syriában  nincs  egy  város  sem,  mely  ha- 
sonló benyomást  tett  volna  reám,  mint  ez  az  őskori  vá- 
ros az  Orontus  folyó  partján,  a  hol  egykor  Péter  és  Pál 
apostolok  éltek. 

Nem  maradt  már  semmi  őskori  dicsőségéből.  Abból 
az  időből,  mikor  még  több  mint  200.000  lakosa  volt. 
És  a  világon  páratlan  vízvezetéke,  mely  a  számtalan 
fényes  népfürdőket  látta  el  vizzel,  mikor  ezrek  és  ez- 
rek látogatták  e  várost  és  imádkoztak  Daphne  temp- 
lomában, a  kinek  hires  ligete  nem  messze  volt  Anti- 
ochiától. 

Mindebből  nincs  egyéb  többé,  mint  romok,  hatalmas 
kőrakások  s  ezek  beszélnek  a  letűnt  dicsőségről,  mely- 
nek kezdete  elvész  a  multak  homályos  ködében.  Egé- 
szen 1832-ig  még  álltak  falai  a  régi  építményeknek,  de 
az  egymásután  következő  gyakori  földrengések  kija- 
víthatatlanul elpusztították,  romba  döntötték  ezt  az 
egykori  királynőjét  a  városoknak. 

Mikor  én  ott  jártam  1850-beu,  már  csak  nagy  meny- 
nyiségü  sárkunyhókat  találtam,  melyekben  körülbelül 
5000  főnyi  kevert  nép  lakott. 

Végre  1850  március  hó  végén  megpillantottuk  az  ős- 
régi várost.  Halepet  (Aleppo),  hová  rendeltettünk.  — 

Közülünk  senki  sem  tudta,  hogy  heteket,  hónapokat 
vagy  éveket  kell  majd  eltöltenünk  e  városban. 

Maga  az  ottani  török  kormányzó  sem  tudta,  hogy 
mennyi  ideig  leszünk  kényszerülve  vendégei  lenni.  Sőt 
azt  sem  tudta,  hogy  mit  tegyen  velünk,  szinte  tanács- 
talanul nézett  reánk,  a  mikor  megérkeztünk.  Teljesen 
sorsunkra  voltunk  bizva.  A  török  nagy  bölcsész  soha 
sem  törődik  a  jövővel,  sem  nem  bánkódik  a  múlt  fö- 
lött, hanem  él  a  jelennek.  Ila  közeledel  feléje  bármi- 
lyen ajánlattal  (például  meg  akarod  venni  a  házát, 
vagy  lovát,  vagy  bármit,  a  mi  az  övé,  avagy  tudatod 
vele,  hogy  le  fogják  fejezni  öt),  változatlan  nyugalom- 
mal fogad  és  csak  annyit  mond:  "inshallah"  (ha  Is- 
tennek ugy  tetszik). 

MEGÉRKEZÉS  ALEPPOBA. 

Késő  délután  volt,  a  mikor  megérkeztünk  Aleppoba. 
Ez  a  megérkezés  sokáig  emlékezetünkben  maradt. 

A  külvárosban  találkoztunk  a  basával,  a  ki  a  város 
helyörségének  élén  fogadott  bennünket.  És  a  város- 
nak lakossága  szintén  nagy  tömegekben  jött  fogadá- 
sunkra. Az  azonban  örökké  talány  maradt  előttem, 
hogy  miként  vettek  tudomást  ol}^  pontosan  megérke- 
zésünkről. Hiszen  abban  az  időben  az  egész  török  biro- 
dalomban nem  volt  sem  vasút,  sem  távirda.  A  fogad- 
tatásunknak rendezéséből  látható  volt,  hogy  vártak 
reánk.  Minden  ember,  asszony  és  gyerek  szinte  látható 
sóvárgással  lestek,  hogy  csak  egy  rövid  pillantását  is 
elnyerhessék  az  ünnepelt  magj'aroknak. 

A  Murád  basát  kisérő  tiszteket  a  nép  ugy  tekintette, 
mint  a  basa  vezérkarát.  Mert  ha  egy  török  tábornok, 
vagy  basa  kilovagol  vagy  kisétál,  rendesen  több  mint 

husz  tiszt  és  szolga  várakozik  reá.  Az  első  helyen,  né- 
hány lépésnyire  tőle,  baloldalon  lovagol  vagy  sétál  — 
a  szerint,  a  mint  a  basa  indul  —  a  ''Bimbashi"  (őrna- 
gyi rangban  levő  szárnysegéd),  a  ki  tovább  adja  a  basa 
rendeleteit.  A  bimbashi  mögött  halad  néhány  "jus- 
bashi"  (kapitány)  és  "milazim"  (hadnagy).  Ezeket 
követi  egy  féltucat  vagy  több  "Tshawse"  (tizedes). 
Ezeknek  a  tizedeseknek  kötelességük  állandóan  körül- 
hordani a  esibukokat,  nargiléket  és  a  feketekávés  csé- 
széket.  Ezek  a  tizedesek  állandóan  készitik  a  kávét,  töl- 
tik a  esibukokat  dohánnyal  és  a  nargiléket  egy  gyenge 
fajta  finom  dohánnyal,  melyet  kizárólag  a  nargilé  szi- 
vók  használnak.  Egy  unalmas  lovaglás  után  a  piszkos 
városon  át  elértük  a  barakkokat,  melyek  egy  dombon 
álltak,  mintegy  uralva  a  várost.  Volt  ott  egy  ősrégi, 
düleldező  kastély  is.  Ez  azonban  omladozó  állapota 
miatt  lakatlan  volt. 

Aleppobau  a  március  hónap  éppen  olyan  meleg,  mint 
Chicagóban  a  július  hónap  szokott  lenni. 

Kertjeinek  kivételével,  melyeket  a  Koeik  folyóból 
öntöznek,  a  növényzet  száraz  és  sárga  árnyalatú.  A  hő- 
ség állandóan  tikkasztó  és  nappali  időben  az  utcák  el- 
hagyatottak. 

Naplemente  után  kinyiinak  a  bazárok,  melyek  rend- 
kívül élénk  képet  nyújtanak.  Akkor  megtelnek  az  ut- 
cák is  néppel.  Különösen  rendszeres  e  szokás  a  harminc 
napig  tartó  "Ramazzan"  böjti  ünnepek  alatt.  Törö- 
kök, arabok,  kurdok  és  beduinok  megtöltik  a  külön- 
féle kávéházakat  és  szürcsölik  a  '^ Yemen "-t  (kávé) 
és  szivják  a  nargilét  vagy  csibukjaikat.  Órák  hosszáig 
keresztbe  rakott  lábakai,  a  legnagyobb  njTigalommal, 
szótlanul  ülnek  egy  szőnyegen.  Mint  az  olaszok  mond- 
ják: "Dolce  far  niente"  (édes  semmittevésben). 

Az  aleppoi  nép  túlzott  képzelödésében  valami  rend- 
kívüli dolgot  látott  abban,  hogy  "Murád  basa"  közé- 
jük jött,  épen  azért  fogadtatásunk  a  barakkoknál  is 
ennek  megfelelő  volt. 

Az  általános  vélemény  közöttük  az  volt,  hogy  a  ma- 
gas porta  azért  küldött  ilyen  nagynevű  tábornokot 
Aleppóba,  hogy  féken  tartsa  a  folyton  lázongó  arab 
törzseket.  A  nagyobb  városokat  megvédje  koronkénti 
betöréseiktől,  mikor  különösen  a  keresztényeket  szok- 
ták fosztogatni  és  halomszáinra  legyilkolni. 

Alkalomszerűnek  látom  itt  leirni,  hogy  én  már  kü- 
lönféleképen láttam  leirva  Bem  tábornok  életrajzát.  — 
Nagyrészt  mindenikben  azt  irták  róla,  hogy  mikor  át- 
tért a  mohamedán  vallásra,  egyszersmind  belépett  a 
török  hadseregbe  is.  Ezt  az  állítást  én,  a  ki  állandóan 
mellette  voltam  haláláig,  határozottan  tévesnek  nyil- 
vánítom. 

Bem  tábornok  1850-ben  bekövetkezett  haláláig  Ab- 
dul Medjid  szultánnak  nagy  tiszteletben  állott  vendége 
maradt.  Ugyanazt  a  jövedelmet  élvezte,  mint  egy  leg- 
magasabb állású,  tényleges  szolgálatot  teljesítő  basa 
élvez.  Nevezetesen  rangban  mint  "Mushir  pasa"  volt, 
mely  rangfokozat  egyenlő  a  mi  hadseregünknél  az  al- 
tábornagy gyal. 

AZ  ALEPPOI  VÉRFÜRDŐ. 

Azok  a  hirek,  hogy  Bem  belépett  a  török  hadseregbe, 
valószínűleg  abból  az  eseményből  eredhettek,  melyet 
e  fejezetben  fogok  leírni. 

Ugyanis  1850  év  őszén  30 — 40.000  arab  és  beduin 
fölkelő  sereg  tört  be  Aleppóba  és  fosztogatta  a  lakos- 
ságot, ugyanekkor  több  ezer  keresztényt  legyilkolt. 

Bem  tábornoknak  a  barakkokon  kivül  remek  kertek- 
kel övezett  szép  mezei  lakban  volt  a  lakása.  Mikor  a 
zavargás  kitört,  Bem  beköltözött  a  magaslaton  levő 
barakkokba,  hová  az  összes  magyar  tisztek  követték 
öt.  Épen  ideje  volt,  mert  másnap  már  a  gyilkos  arab 
hordák  támadást  intéztek  a  barakkok  ellen,  melyeket 
3 — 4000  ember  védett  2 — 3  ágyuütegtöl  támogatva. 

Már  előzetesen  futárokat  küldtek  Konstantinápoly- 
ba,  Damaskusba  és  másfelé  is  segítségért.  De  a  legjobb 
esetben  is  csak  két  hét  múlva  érkezhetett  segély  az  os- 
tromzás  alá  vett  helyőrség  erősítésére.  Az  arabok  ezt 
igen  jól  tudták,  miért  is  több  kétségbeesett  támadást 
intéztek  az  ostromlott  barakkok  ellen. 

Ekkor  történt,  hogy  Bem  tábornok  és  a  magyar 
tisztek  még  egyszer  megmutatták  hadi  tudományukat 
és  ügyességüket  a  legfényesebb  eredménnyel. 

Bem  felállíttatta  az  ágyukat  az  ö  rendkívüli  ügyes- 
ségével és  a  zárt  sorokban  támadó  ellenségre  szóratta 
a  bombákat.  A  pusztítás,  melyet  a  bombák  okoztak, 
irtózatos  volt.  Az  ellenség  többször  támadott,  de  mind- 
annyiszor rettenetes  aratást  vittek  véghez  soraikban 
a  jólirányzott  bombák.  Természetesen  az  ágyukat  jeles 
honvédtisztek  kezelték. 

A  barakkok  környékén  nagy  messzeségben  halom- 
számra hevertek  a  bombák  áldozatai,  az  összetépett  és 
a  sebesültek  ezrei.  Végre  megtisztult  a  csatatér,  az  el- 
lenségnek megmaradt  része  menekült. 

BEM  HALÁLA. 

Nemsokára  azután,  hogy  az  aleppoi  forradalmat  el- 
nyomták, a  szultán  hálás  köszönetét  küldte  Murád  ba- 
sának ama  szolgálatért,  melyet  az  arab  lázadás  leveré- 

sével  tett.  Ez  a  legmagasabb  helyről  érkezett  meleg- 
hangú elismerés  láthatólag  igen  jól  esett  Bemnek.  Az- 
után ismét  visszavonult  az  ö  pompás  kis  kerti  lakásába. 

Azonban  a  szomorú  végzet  lassan  közeledett.  Ugyan 
is  Bemnek  teste  el  volt  lepve  sebhelyekkel,  melyeket 
részben  I.  Napoleon  hadjáratában,  majd  1831-ben  a 
lengyel  forradalomban,  végül  1848 — 4:9-ben  a  magyar 
szabadságharcban  kapott. 

Talán  a  klima  okozta,  avagy  mert  pihenésre  volt 
kárhoztatva  a  csaták  oroszlánja,  sebhelyei  fájni  kezd- 
tek. Fájdalmai  napról  napra  növekedtek.  Magyar  or- 
vosa, Dr.  Kálaszdy  mindent  elkövetett,  hogy  fájdal- 
mait enyhitse,  de  sikertelenül. 

Végre  egy  heves  láz  ágyba  döntötte  nagy,  talán  leg- 
nagyobb hősünket  és  1850  év  december  hó  16-án  Bem 
tábornok  meghalt. 

Ugyanolyan  katonai  pompával  temették  el,  mintha 
a  szultánnak  tényleges  szolgálatában  levő  tábornoka 
lett  volna.  Sirja  fölé  pedig  a  török  kormány  egy  ha- 
talmas emlékkövet  állíttatott,  melyen  keleti  nyelven 
fejezte  ki  nagy  gyászukat.  Valamint  hogy  ez  által  is 
bizonyítsák  ama  igaz  fájdalmat,  melyet  e  nagy  férfiú 
korai  elhunyta  fölött  éreztek. 

Bem  tábornok  sirkőfeliratának  eredeti  arab  szövege 
birtokomban  van.  Megkísérlem  néhány  szemelvényt 
magyarul  leirni,  hogy  ez  által  is  igazoljam  azt  a  nagy 
tiszteletet,  melylyel  a  török  hatóságok  viseltettek  Bem 
iránt. 

KIVONATOK  BEM  SIRKÖFELIRATÁBÓL  ALEPPO, 
SYRIÁBAN. 

**A  dicső  Murád  basa,  a  ki  menedéket  talált  a  török 

udvarnál,  megtagadta  elöbbeni    vallását    és  mohame- 
dánná lett." 

"Szerencsések  azok  az  anyák,  a  kik  olyan  gyermí- 
ket  hordoznak  méhükben,  mint  ő  volt.  De  fájdalom, 
nagy  a  mi  veszteségünk! 

"A  sors  (Kismet)  kíméletlen  volt  e  nagy  emberrel 
szemben.  Ezen  dicsőséges  hős  életének  fonalát  egy 
csapással  elvágta  a  halál  Aleppo  városában. 

Vajha  a  nagy  szultán  Abdul  Medjid  Khán  könyörü- 
letessége  bejárná  a  nagy  világot  és  hirdetné  az  öisteni 
jóságát.  Ha  a  gondviselés  megengedné  néki  az  uralko- 
dást kegyben,  üdvben  és  boldogságban. 

"Üdv  neki!  Az  ö  hősi  tettei  és  vitézi  bátorsága  soha 
sem  fog  elhomályosulni.  Aranyba  vésve  fogják  meg- 
örökiteni  érdemeit.  Az  ö  élettörténete  részvéttel  és 
könyekkel  lesz  megirva. 

"A  nagy  Allah,  kinek  jósága  végtelen,  a  dicsfény 
koszorújával  övezte  a  dicső  Murád  basát.  Kiszabván 
néki  az  isteni  kiválasztottak  útját,  mely  a  "Jane"-ba 
(Mohamed  paradicsoma)  vezet." 

A  sírfeliratnak  többi  része  leirja,  hogy  a  magyarok 
felvették  az  igazhitűek  vallását  és  vértanukká  lettek 
stb.  Én  csupán  azért  mutatok  be  néhány  részletet  a 
sírfeliratból,  hogy  a  szives  olvasó  fogalmat  alkothasson 
a  keleti  népek  virágos  nyelvezetéről.  A  keletiek  ugy 
gyászukban,  mint  örömükben  túlzó  kifejezéseket  hasz- 
nálnak. 

Bem  áttérését  a  moslim  vallásra  annak  idején  nagy 
örömmel  fogadták  és  végtelenül  kedvünkben  jártak 
mindnyájunknak,  a  kik  Bem  kíséretében  voltunk. 

Mindazon  dolgoknak  fölsorolása,  a  mit  ők  ott  leír- 
tak, nem  való  oda  Bem  tábornoknak,  a  világ  egyik 
legnagyobb  hadvezérének  emlékkövére. 

UTAZÁS  A  SYRIAI  PUSZTASÁGON. 

Bem  tábornok  halála  fájdalmas  benyomást  gyako- 
rit a  véle  együtt  számkivetésbe  ment  tisztekre.  Az 
utóbbi  időben  többen  közülünk  be  akartunk  lépni  a 
török  hadseregbe,  de  Bem  halála  megváltoztatta  szán- 
dékunkat. 

Elhatározták  többen,  hogy  vagy  Európába,  vagy 
Amerikába  indulnak  szerencsétpróbálni. 

Én  akkor  alig  húsz  éves  voltam;  telve  kalandvágy- 
gyal.  Kaptam  egy  ajánlatot,  hogy  lépjek  be  mint  had- 
nagy a  syriai  kormányzó,  Emin  basa  mellé  hadsegédül. 
A  föhadszállás  Damaskusban  volt. 

Ezen  ajánlatot  Mazzar  bey  szivességéböl  nyertem, 
a  ki  a  török  hadseregben  ezredes  volt  s  Aleppoban  ö 
volt  a  mi  börtönörünk. 

Mazzar  bey  Berlinben  végezte  katonai  tanulmányait 
és  folyékonyan  beszélt  németül.  Igen  szivélyes,  derék 
férfiú  volt,  azonban  volt  egy  nagy  hibája  is,  rendkivül 
szerette  a  "raki"-t,  egy  részegítő  italt.  Ezen  szenve- 
délyének nem  birt  ellenállni,  miáltal  megszegte  ama 
szigorú  törvényt,  a  mely  minden  igaz  mohamedánnak 
megtiltja  ezen  italnak  élvezetét. 

Az  ezredes,  miután  engemet  ellátott  egy  teljes  lovas 
hadnagyi  felszereléssel,  elvezetett  egy  lovas  csapathoz, 
mely  éppen  Damaskusba  volt  indulandó. 

Azalatt  a  két  hét  alatt,  a  mig  én  Aleppoból  Damas- 
kusba értem,  többet  tanultam  a  keleti  életből,  mint  a 
mit  valaha  csak  sejtettem  is. 

Elkerülendő  minden  kellemetlen  megjegyzéseket,  al- 
kalmazkodtam a  kíséretemben  levő  mohamedánok  tár- 
saságbeli és  vallásos  szokásaihoz.  Ezek  a  szokások, 
jóllehet  nem  lépték  át  soha  sem  a  nevetségesség  hatá- 

rait,  mégis  igen  együgyűek  voltak.  De  leirom,  hogy 
mi  volt  a  napi  programm. 

Jóval  napfölkelte  előtt  felhangzott  a  jelzés  és  a  lo- 
vas csapat  elindult.  Menet  közben  nekünk  nem  voltak 
teherhordó  tevéink,  csupán  csomagszállitó  lovaink, 
melyek  a  sivatagban  gyönge  helyettesitől  a  "sivatag 
hajója  "-nak. 

Mikor  a  nap  felkelt,  megálltunk  egy  forrásnál  vagy 
víztartónál  és  kicsomagoltuk  élelmiszereinket.  Sát- 
raink nem  voltak,  azért  künn  a  szabadban  táboroztunk 
a  fák  árnyékában. 

A  szokásos  mosakodás  után  leterítettük  kis  szőnye- 
geinket, melyet  minden  katona  magával  hord  és  letér- 
deltünk imára.  Az  imádkozó  arccal  keletre,  Mekka 
felé  fordult  és  ötször  érinti  ajkaival  a  földet,  majd 
hétszer  egymásután  ismétli  a  "Bismillah"-ot,  mely 
hasonló  a  mi  "Miatyánk"  imádságunkhoz. 

Imádság  után  reggeli  következett,  mely  állt  kenyér, 
hagyma,  datolya  és  féltucat  igen  kis  csésze  kávéból. 
Ennek  elköltése  után  a  napnak  nagyrészét  kocka  vagy 
ostábla  játékkal  töltöttük. 

Késő  délután  a  szakács  megkezdte  a  vacsora  főzését. 

Ha  véletlenül  egy  tanya  közelében  állomásoztunk, 
hoztak  egy  birkát  és  leölték.  A  leölt  állat  húsát  bele- 
aprították egy  nagy  üstbe,  melyet  teherhordó  lova- 
inkra kötve  vittünk  magukkal.  A  húsra  sok  riszt  dob- 
tak s  ezzel  együtt  főzték  meg,  hatalmas  tüzet  rakva 
az  üst  alá. 

Mikor  az  étel  készen  volt,  nagy  gömbölyű  fatek- 
nőkbe  öntötték,  melyek  körül  10 — 12  ember  foglalha- 
tott helyet.  Nem  emlékszem,  hogy  voltak-e  olyan  kis 
kétláb  magas  asztalkáink,  melyeket  a  törökök  szok- 
tak használni.  Ha  ilyen  asztalka  nincsen,  akkor  a  sző- 

nyegre  állítják  az  ételes  edényt,  puszta  földre  soha- 
sem. 

Természetesen  evés  előtt  ismét  a  vallás  által  előirt 
mosakodás  és  az  imádkozás  járja. 

Az  igazhivő  mohamedán  minden  24  órában  ötször 
mosdik  és  imádkozik.  A  mosakodás,  különösen  a  gaz- 
dag mohamedánoknál,  nagy  ceremóniával  történik.  A 
mig  az  egyik  szolga  ezüst  korsóból  önti  a  vizet  a  mosa- 
kodónak  karjai  és  kezeire,  a  másik  szolga  egy  ezüst 
tálat  tart,  a  harmadik  pedig  egy  finom  török  törülkö- 
zőt nyújt  át  szertartásosan. 

Ez  a  mosakodás  igen  régi  szertartásos  szokás.  És 
ha  az  igazhitű  muzulmán  nem  talál  vizet,  mint  az  igen 
sokszor  előfordul  a  sivatagban,  akkor  tiszta  homokkal 
dörzsöli  karjait,  kezeit  és  lábait  épen  ugy,  mintha  mo- 
sakodna. 

Különösen  a  városokban,  mikor  elérkezik  az  imád- 
kozásnak ideje  és  a  minaretek  tornyaiból  felhangzik  az 
"Immam"  (pap)  kiáltása:  "Imádkozz!  Imádkozz!  az 
óra  gyorsan  halad  és  az  ítéletnapja  közeleg!"  Az  igaz- 
hitűt semmi  sem  akadályozhatja  ilyenkor,  hogy  le  ne 
boruljon  a  földre  ötször  és  el  ne  mormolja  a  szokásos 
imát.  Az  ájtatoskoó  muzulmán  ép  oly  állandóan  olvassa 
a  gyöngyfüzért,  mint  az  ájtatos  katholikus. 

Rendesen  minden  ebéd  előtt,  mely  alatt  az  estéli  ét- 
kezés értendő,  kaptunk  egy  "chorba"  nevű  levesforma 
ételt,  melyben  volt  rizs,  különféle  zöldségnemü  és 
hagyma.  A  "chorba"  után,  melyet  nagy  fakanalakkal 
osztottak  ki  egy  katlanból  a  már  említett  fateknőkbe, 
kitálalták  elénk  a  "pílav"-ot  (rizs  és  birkahús).  Ter- 
mészetesen se  kés,  se  villa  nem  volt,  hanem  mindenki 
a  jobb  kezének  ujjai  hegyével  belekapott  a  teknőbe  és 
kihalászta  onnét,  a  mi  éppen  a  kezébe  akadt.  Első  ét- 

kezesünkkor  az  egyik  szomszédom  azzal  akarta  bizo- 
nyítani irántam  való  j(Sindiilatát,  hogy  a  legszebb  fala- 
tot ragadta  ki  a  teknöböl  és  szonélkül  dugta  az  én 
számba. 

Habár  a  távolság  Aleppo  és  Damaskus  között  csu- 
pán 250  mértíold,  mégis  14  napi  időt  vett  igénybe  uta- 
zásunk. Ebben  az  időtájban  az  egész  vidék  teljesen 
kjlialtnak  látszott.  Sem  állatot,  sem  növényfélét  nem 
láttunk,  kivévén  a  források  és  ciszternák  közelében 
volt  egy-egy  kis  oázis  néhány  fával.  Néha  egy-egy  ta- 
nya volt  látható,  mely  néhány  sár-gunyhóból  állt. 

Azonban  volt  olyan  tanya  is,  melyben  egy  beduin- 
főnöknek "konak"-ja  (palota)  volt,  benne  háremmel. 
De  ezek  a  főnökök  állandóan  hadilábon  éltek  a  török 
kormánnyal,  azért  mi  sohasem  álltunk  meg  ilyen  ta- 
nyák közelében. 


MEGÉRKEZÉS  DAMASKUSBA. 

Végre  a  14-ik  napon  elértük  unalmas  utazásunk  vég- 
célját. 

A  mikor  felértünk  egy  dombra,  Damaskusnak  gyö- 
nyörű panorámája  tárult  szemeink  elé.  Nem  csoda,  ha 
Mohamed  próféta,  mikor  e  dombról  megpillantotta 
Damaskust,  ezt  monda:  "Én  szeretnék  a  mennyei  pa- 
radicsom kertjébe  jutni,  miként  lépjek  be  e  földi  pa- 
radicsomkertbe!" A  törökök  Damaskust  "Sham" 
(szent  város) -nak  nevezik  és  a  t-örök  birodalomban 
Mekka  és  Medina  után  e  várost  keresik  fel  leggyak- 
rabban a  zarándokok. 

Városszerte  nagymennyiségű  szent  oltárok  vannak, 
melyek  előtt  az  ájtatos  muzulmánok  leborulva  könyö- 
rögnek segélyért  szent  Mohamedhez, 

A  mint  megérkeztünk  Damaskusba,  egyenesen  a 
katonai  barakkokhoz  lovagoltunk,  hol  ekkor  már  több 
ezernyi  különféle  katonaság  volt.  Itt  több  magyar 
száműzött,  a  kik  már  régebben  beléptek  a  török  had- 
seregbe, várt  reám.  Mielőtt  mi  megérkeztünk,  már  el 
volt  terjedve  a  hire,  hogy  ]\Inrad  pasa  követői  megér- 
keztek Aleppoból.  Honfitársaim  örömmel  üdvözöltek, 
de  élményeiknek  meghallgatása  után  az  én  lelkesedé- 
sem a  török  szolgálat  iránt  alaposan  lehűlt. 

Miután  üdvözöltem  a  barakkok  fölött  parancsnokló 
ezredest,  az  ö  társaságában  elindultam  a  "Vali"  (kor- 
mányzó tábornok)  palotájába.  Mielőtt  beléphettünk 
volna  a  "selamlik"-ba  (elfogadó  terem),  felkértek, 
hogy  foglaljunk  helyet  a  köröskörül  levő  díványokon. 
A  mig  a  pasa  megjelenésére  várakoztunk,  a  ki  éppen 
Abdul  Medjid  szultánnak  a  sógora  volt,  addig  a  szol- 
gák apró  remek  chinai  csészékben,  ezüst  tálcákon  pom- 
pás feketekávét  szolgáltak  fel.  Aztán  hosszú  megyfa- 
száru  csibukokat  hoztak,  melyek  szopókái  a  legfino- 
mabb borostyánból  voltak  s  a  pipaszár  és  szopóka  kö- 
zött gazdagon  kirakott  brilliáns  kövekből  való  gyürük 
övezték.  Ez  a  nagy  fényűzés,  melyet  itt  láttam  a  kor- 
mányzó palotájában  és  a  mit  még  azután  hallottam  fe- 
lőle, mesés  képzelettel  töltötte  el  agyamat  a  szultán 
számtalan  szerályainak  belsejéről. 

A  kiséret,  beleértve  a  esibukhordók,  kávékészitök  és 
a  többi  cselédséget,  a  kik  mindnyájan  vártak  a  pasára, 
számszerint  lehettek  vagy  harmincan.  Azonban  a  szul- 
tánnak kísérete  a  régi  szokás  szerint  meghaladta  a  száz 
személyt,  ha  sétára  indult.  Az  ilyen  basáknak  kisérői 
nagyrészben  a  török  hadsereghez  tartoztak,  mint  "mi- 
lazima"    (hadnagy),  Juspasha"   (kapitány)    és  "bim- 

bashi"  (őrnagy).  Ezek  mind  a  török  állampénztárból 
húzták  a  fizetéseiket. 

Valamint  a  szultán  háremörei,  a  fekete  eunuehoknak 
főnöke,  "Kizlar  aga"  szintén  basa  rangban  áll,  úgy- 
szintén a  "Bostanji"  (főkertész)  is.  Aztán  ott  van  az 
a  basa,  a  kinek  az  a  kötelessége,  hogy  felügyel  minden 
élelmi  szerekre,  melyek  a  szultán  asztalára  kerülnek ; 
és  még  igen  sok  basák,  hogy  még  felsorolni  is  sok  volna. 

Egy  rövid  kihallgatás  után  a  nagyhatalmi  basa  uta- 
sitást  adott  a  helyőrség  parancsnokának,  hogy  különös 
figyelemmel  legyen  irántam  s  aztán  bizalmasan  beszél- 
gettek. Később  megtudtam,  hogy  a  basa  engem  is  ma- 
gával fog  vinni  "Hedjaz"  szentföldjére,  Mecca  és  Me- 
dinába, a  hol  alkalmam  lesz  inni  a  "zam-zam"  szent- 
forrás vizéből,  melynek  rosszaságéról  ^y  a  szent  föld- 
ről visszatért  "hadji"  győzött  J^f^'V^i  ^  szent  vizből 
kóstolót  adott.  Uil  / 

A  mig  uj  mesterem  elkészüWar  najg^^  útra,  több  hó- 
napig tétlenségre  voltam  kárhoztatva.  Unalmamban 
bejártam  egész  Damaskust  és  több  lakójával  ismeret- 
séget kötöttem.  1.^ 

I 
DAMASIOJS.  i 

Damaskus  városa  körülbelül  60  mértföldnyire  dél- 
keletre fekszik  Beyrout-tól,  mely  tengeri  pkötője  a 
Földközi  tengeren. 

Két  folyója,  a  Barada  és  Abana,  melyek  a  bibliában 
mint  Albana  és  Pharphar  szerepelnek.  E  folyókból  ön- 
tözik a  város  körül  fekvő  gyümölcsös  és  egyéb  kerte- 
ket több  mértföldnyi  kerületben.  Igen  sok  csatornán 
át  vezették  be  e  két  folyónak  vizét,  —  a  keleti  elet  leg- 

főbb  kellékét  —  a  város  legtávolabb  eső  részébe  is,  a 
számtalan  nyilvános  s  házi  medencékbe. 

Az  a  módszer,  melynek  segélyével  a  vizet  felhajtot- 
ták a  csatornákba,  igen  primitiv  volt.  Valószínűleg  a 
kereszténység  első  idejéből  eredt. 

Egy  hatalmas  kőfal  volt  épitve  a  folyó  partjától  a 
közepe  felé.  E  kőfal  felfogta  a  vizet  és  állandóan  3 — 4 
láb  mély  volt.  A  kőfal  alatt  volt  egy  óriási  kerék,  rajta 
igen  kezdetleges  vizvödrökkel.  A  kerék  forgásával  a 
vödrök  mindig  telve  merültek  vizzel  és  a  csatornák 
szájába  ürültek.  Hasonló  kereket  százszámra  látni  az 
Eufrates-folyó  partján  Adana  és  Basra  városok  között 
és  a  Persiai  öbölben. 

Nagyobbrészt  kint  ültem  egy-egy  kávéház  előtt  és 
ugy  tanulmányoztam  a  népet.  Meglátogattam  Jndás 
házát  is,  a  hol  Saul  megtért  és  Ananiász  visszaadta 
neki  látóképességét.  Többször  vágyódtam  tevékenység 
után.  Figyelemmel  kisértem  a  katonaság  gyakorlatait 
és  az  esti  parádékat,  mikor  sok  ezer  katona  többször 
ordította:  "Padisah  choke  Yashar!"  (sokáig  éljen  a 
szultán). 

A  török  asszonyok  pedig  —  a  kik  százval  ültek  a 
kertekben  és  a  syriai  diót  ropogtatták  —  kacérkodva 
félre  vonták  fátylaikat  (yashmak)  és  látni  engedték 
ragyogó  szemeiket  s  szélesre  festett  fekete  szemöldö- 
keiket, valamint  remek  szép  hajukat.  De  mindez  en- 
gemet nem  érdekelt,  én  csupán  szabadság  után  vágyód- 
tam. Tudatára  ébredtem  annak,  ha  én  belépek  a  török 
katonai  szolgálatba,  meg  fog  semmisülni  ama  vágyam, 
hogy  a  világot  tanulmányozhassam. 

Aztán  leveleket  kaptam  Aleppoból,  melyekben  arról 
értesitettek,  hogy  Kossuth  és  az  őt  követő  száműzöttek 
nemsokára  el  fogják  hagyni  Kutaiaht  s  az  Egyesült 

Államoknak  <'gyik  csatahajója,  a  "Mississippi"  fedél- 
zetén Amerikába  utaztuik.  \'alamint  az  én  barátom  és 
jótevőm,  K  met  tv  tábornok  és  a  többi  magyar  tisztek,  a 
kik  vele  voltak  v\lei)pttban.  szabadon  bocsáttattak.  — 
Mindezen  hirek  ellenállhatatlan  vágyat  ébresztettek 
szivemben,  hogy  én  is  elhagyjam  Törökországot  és  tér- 
jek vissza  a  civilizált  világba. 

A  szokásnak  megfelelően  kértem  egy  kihallgatást  a 
kormányzó  tál)orn<»któl,  a  mit  néhány  nap  múlva  meg- 
kaptam. Én  őszintén  bevallottam  ö  excellenciájának  a 
honvágyat,  mely  szivemet  gyötörte.  Azt  is  megvallot- 
tam, hogy  ez  iileig  nem  éreztem  annyira  e  vágyat,  csu- 
pán néhány  napja,  hogy  megtudtam  honfitársaimtól, 
hogy  már  csaknem  mindnyájan  elhagyták  Törökorszá- 
got és  elutaztak  a  "Jeni  duenjá"-ba.  mint  a  t.'.n'k.'.k 
nevezik  az  Egyesült  Államokat. 

A  basa  meglepően  nyájas  volt  hozzám  és  azt  mondta, 
hogy  tartsam  meg  azt  a  ruhát,  melyet  ő  csináltatott 
nekem,  azután  utasította  a  pénztárnokát,  hogy  fizesse 
ki  előre  havi  fizetésemet.  Hadsegédét  pedig  megbízta, 
hogy  a  legk(">zelebbi  transport tal  küldjíui  engem  vissza 
Aleppóba,  a  hoiniét  jí)ttem,  hová  kötelessége  volt  visz- 
szakiildeni. 

Később  megtudtam,  hogy  szigorú  rendeletet  kapott 
Konstantinápolyból,  hogy  semmi  akadályt  ne  gördít- 
sen azok  elé  a  magyarok  elé.  n  kik  el  akarják  hagyni 
Törökországot. 

A  mikor  visszaérkeztem  Aleppóba.  legnagyobb  saj- 
nálatomra láttam,  hogy  a  magyar  menekültek  — 
Kmetty  tábornok,  báró  Stein,  Thuolt  kapitány  és  neje 
kivételével  már  mind  elutaztak  Amerikába.  Kmetty 
tábornoknak  nem  volt  kedve  a  többiekkel  tartani,  ha- 
nem belépett  a  török  hadseregbe  és  1857 — 58-ban  fé- 

nyesen  kitüntette  magát  Karsz  várának  hősies  megvé- 
désével az  oroszok  elén. 

Kmetty  szívélyesen  fogadott  és  azonnal  elvezetett 
Mr.  Verny  aleppoi  angol  konzulhoz,  a  ki  ellátott  útle- 
véllel, melyben  mint  az  angol  királynő  védencét  tünte- 
tett fel.  Azonkívül  a  török  hatóságtól  kaptam  egy  tö- 
rök útlevelet,  melyen  rajta  volt  a  szultán  aláírása  a 
"Toogra",  melynek  minden  hivatalos  iraton  rajta  kell 
lennie. 


Minden  hivatalos  iratokkal  ellátva  és  utazó  zsákom- 
ban kevés  elemózsiával  "Isten  hozzád "-ot  mondtam 
Aleppónak,  a  hol  közel  2  évet  töltöttem  mint  a  szultán 
vendége  és  a  hol  birtokába  jutottam  az  úgynevezett 
"Halepi  jeP'-nek.  Ez  a  jel  egy  himlőhelyszerü  bőrki- 
ütés, mely  minden  Aleppo  és  környéki  lakosnak  az  ar- 
cán látható.  Ezt  megkapja  az  ember,  ha  csak  pár  órát 
tölt  is  e  vidéken. 

Egy  hosszú,  fárasztó  lovaglás  után  Latakián  keresz- 
tül, a  hol  az  a  híres  török  dohány  terem,  elértük  Tri- 
polist.  Thuolt  kapitány,  a  ki  az  55-ik  zászlóaljban  kapi- 

tány  volt  és  bájos  felesége,  mi  voltunk  az  egyedüli  ma- 
gyarok az  egész  karavánban. 

Az  volt  a  tervünk,  hogy  bérelünk  egy  arab  hajócs- 
kát, mely  átvigyen  Beyrouthba  a  tengeri  kikötőbe,  a 
hol  felszállhassunk  egy  angol  —  London  vagy  Liver- 
poolba induló  —  gőzhajóra.  Több  napig  pihentünk  Tri- 
poliszban,  mert  igen  megtört  a  ho.sszu  lovaglás. 

Végre  házigazdánk,  egy  keresztény  ember,  értesi- 
tett,  hogy  az  egyik  estén  készül  indulni  egy  arab  ha- 
jócska Beyroutba. 

Mi  örömmel  siettünk  a  megjelölt  arab  yachtra,  mely- 
nek csupán  két  vitorlája  volt ;  s  még  egy  kis  kabin  sem 
volt  a  fedélzetén.  Az  első  órákban  a  mi  kis  hajónk  igen 
erősen  kezdett  ingadozni.  De  mikor  a  szél  útirányunk- 
kal ellenkező  irányban  kezdett  fújni,  kis  hajónkat 
mint  a  játéklabdát  dobálták  a  hatalmas  hullámok,  me- 
lyek végig  söpörték  a  hajóeska  födélzetét,  valamint 
bennünket  is  bőrig  fürösztöttek.  A  kis  hajó  kapitánya 
és  két  arab  matróza  egész  idejüket  imádkozással  töl- 
tötték. Kérték  a  nagy  Allahot,  hogy  mentsen  meg  ben- 
nünket az  elsülyedéstől.  Így  hányódtunk  egész  éjjen 
át.  Végre  a  hajnali  szürkületnél  a  távolból  egy  város 
körvonalait  pillantottuk  meg.  Azt  hittük,  hogy  az  már 
Beyrout.  De  fájdalom,  kapitányunk  elvette  örömünket 
ama  kijelentésével,  hogy  az  a  város,  melyet  láttunk, 
nem  Beyrout,  hanem  Tripolisz,  honnét  előtte  való  este 
elindultunk.  Délfelé  érkeztünk  vissza  Tripoliszba  és 
ama  elhatározással  szállottunk  ki,  hogy  a  szárazföldi 
utón  fogunk  utazni  Beyroutba. 

Sok  zsörtölődés  és  alkudozásba  került,  a  mig  a  hajó 
kapitánya  hajlandó  volt  bennünket  partra  szállitani, 
természetesen  a  kialkudott  utibér  felét  ki  kellett  fi- 
zetnünk. Ismét  lovakat  vettünk  és  a  Libanon  hegység 

sziklás  utain  több  napi  unaliuas  és  fárasztó  utazás 
után  végre  elértünk  Beyroutba,  a  honnét  aztán  elin- 
dulhattunk akár  Angliába,  akár  Amerikába. 

Barátaininak,  Thuolt  kapitány  és  nejének,  több  pén- 
zük volt,  mint  nekem,  azért  kénytelen  voltara  elválni 
tőlük.  Ök  azonnal  jegyet  váltottak  egyenesen  Boston- 
ba, a  hol  néhány  év  múlva  Thuolt  kapitánynak  igen  hí- 
res lovagló  iskolája  volt.  Én  pedig  vártam  egy  hajóra, 
a  mely  elvigyen  Egyptomba,  Alexandriába,  a  hol  addig 
szándékoztam  maradni,  a  raig  elegendő  pénzem  lesz, 
hogy  akár  Angliába,  akár  Amerikába  utazhassak 

III.  RÉSZ. 

ALEXANDRIA  EGYPTOM. 

Visszaemlékezve  azon  időkre,  mikor  még  az  iskolák 
padján  törtem  fejemet  Egyptom  történelmén,  a  Pha- 
raok,  Ptolemachok,  Antonius  és  Cleopatra  stb.  idejé- 
ből, leghőbb  vágyaimnak  egyike  volt  láthatni  Alexan- 
driát, mely  Jeruzsálem  mellett  a  világtörténelmi  ese- 
ményeknek egyik  legnagyobb  szinhelye  volt.  Az  én  vá- 
gyam, hogy  az  isteni  titokzatosságnak  ezen  kutforrá- 
sát  láthassam,  megvalósult.  De  bármilyen  nagy  volt  is 
vágyam,  hogy  ebben  az  ősrégi  műkincsekkel  telt,  ér- 
dekes városban  huzamosabb  időt  tölthessek,  mégsem 
maradhattam  sokáig.  Ugyanis  az  én  kincstáramban 
csupán  egy  "milazim"-nak  (hadnagy)  sovány  fizetése 
volt,  melyet,  mint  a  jóságos  Abdul  Medjid  szultán  ven- 
dége, állandóan  húztam  a  török  hatóságoktól. 

Eszerint  csupán  a  legérdekesebb  nevezetességeket 
néztem  meg  a  városban  és  környékén. 

A  mi  engem  a  legjobban  érdekelt,  az  "Pompeius  em- 
lékoszlopa" volt.  Aztán  siettem  a  remek  két  obeliszk- 
hez,  "Cleopatra  tüi"-hez.  Az  egyik  büszkén,  egyene- 
sen állt,  hirdetve  ezredévek  dicsőségét,  de  a  másik 
félig  lesülyedt  a  homokba,  mely  évszázadok  óta  mind- 
jobban ellepte. 

A  mióta  én  láttam  ezen  emlékoszlopokat,  azóta  az 
egyptomi  Khedive  apja  Xew  York  városának  ajándé- 
kozta az  egyik  emlékoszlopot,  mely  jelenleg  a  new 
yorki  "Central  park  "-ban  látható. 

Alexandria  lakossága  jelenleg  körülbelül  300.000.  A 
mikor  én  ott  jártam,  60  év  előtt,  alig  volt  50.000  a  la- 
kosság száma.  Ma  már  a  modern  civilizáció  eszméi  és 
eszközei  hatalmában  van  kelet  és  népe. 

A  mikor  én  arra  jártam,  nem  volt  egész  Egyptomban 
még  rendes  ut  sem,  semmiféle  kerekeken  gördülő  utazó 
eszköz  nem  volt  látható, 

Ax  egész  országban  csak  egyetlen  kocsi  volt  s  az  a 
Khedivenek,  Izmail  basának  birtokában  volt.  Posta- 
szolgálat az  egész  török  birodalomban  igen  gyönge, 
kezdetleges  volt. 

A  leveleket  szárazföldön,  ponnykon  hordták,  me- 
lyek a  kormányzó  tulajdonát  képezték.  Vizén  pedig 
a  gőzhajók  továbbították  és  hozták  a  postát.  Mikor 
Aleppo  vagy  Damaskusban  laktam  és  irtam  egy-egy 
levelet  Magyarországra,  3  hónapig  tartott,  mig  válasz 
érkezett  reá. 

Azonban  a  "haladás"  a  civilizációnak  jelszava  és 
Alexandriának  haladása  60  év  óta  nem  meglepőbb, 
mint  a  sok  ezer  városnak  haladása  az  egész  világon. 

Mégis  bizonyos,  hogy  az  egész  világon  nincs  talán 
egy  ország  sem,  melynek  történelme  a  világtörténelem 
egyetemében  annyira  érdekelne  egy  tanulót,  mint 
Egyptom-é. 

Eltekintve  ama  adatoktól,  melyeket  a  bibliából  tu- 
dunk Egyptomról,  valamint  a  Pharaók  története,  a 
kik  évszázadokig  rabszolgaságban  tartották  Izrael 
gyermekeit,  ez  az  ország  nevelt  olyan  fajt  is,  melynek 
nem  volt  párja  a  világtörténelemben.  Értem  a  '*mame- 
lukokat".  A  zsarnokság  által  egy  leigázott  népet,  a 
mely  később  hatalmas  urává  lett  egész  Egyptomnak. 
Azok  verték  le  a  Nagy  Lajos  vezérlete  alatt  folytatott 
keresztes  hadjáratot  és  ezekre  mondta  nagy  Napoleon 

a  pyramisokriál  folyt  rettentő  csata  után:  "Ezek  vol- 
tak a  legbátrabb  lovasok,  a  kikkel  valaha  találkoz- 
tam." 

Xehány  napi  körültekintés  után  felszálltam  egy  kó- 
borló angol  teherhajóra,  mely  Angliába,  Bristolba  in- 
dult. Útközben  megálltunk  árukat,  szállitmányokat 
felvenni  Tanger-ban    (Marokkó)    és  Gibraltárban. 

Végre  két  heti  tengeri  utazás  után  megérkeztünk 
Bristolba. 

MEaÉRKEZÉ?;   AXGLTABA. 

Soha,  a  mig  élek,  nem  fogom  elfelejteni  azt  a  ked- 
ves és  ünnepélyes  fogadtatást,  a  melyben  egy  bristoli 
angol  ember,  ]\Ir.  Jeffries  és  kedves  családja  részesítet- 
tek engem,  hazátlan  bolyongót. 

Mr.  Jeffriesnek  egyik  fia  azon  a  hajón,  melyen  utaz- 
tam, harmadik  korraányos  volt.  Az  ifjú  Jeffries-szel 
megismerkedtem  a  hajón,  igen  nemeslelkü,  jó  fiu  volt. 
Az  utazás  folyamán  szavamat  vette,  hogy  ha  Bristolba 
érkezünk,  okvetlen  az  ö  vendége  leszek  s  a  mig  ott  fo- 
gok tartózkodni  a  városban,  tekintsem  az  ö  házukat 
mint  sajátomat.  Ez  a  kedves  meghívás,  mondanom  sem 
kell,  végtelenül  jól  esett  nekem.  És  az  a  kedves  család 
valóban  ugy  fogadott,  mint  saját  gyermekét  s  azzal 
a  jóleső,  meleg  szeretettel  vettek  körül,  mint  hőn  sze- 
retett fiukat. 

LOXDOX. 

Xem  sokáig  élvezhettem  a  kedves  Jeffries  család 
vendégszeretetét,  szivem  vonzott  tovább  London  felé, 
a  hol  tudtam,  hogy  találkozni  fogok  száműzött  honfi- 

társaimmal.  A  mikor  megérkeztem  abba  az  óriási  világ- 
városba, valósággal  a  kétségbeesés  vett  rajtam  erőt, 
mikor  körültekintve  láttam  az  én  képzeletemet  megha- 
ladó gigantikus  méreteket  mindenfelé.  Elgondolkoz- 
tam, vájjon  miként  fogok  én  érvényesülni  e  több  mil- 
liónyi népek  között  teljesen  ismeretlenül. 

Azonban  az  angol  kormányzóság  nagylelkűsége 
csakhamar  eloszlatta  az  én  félelmemet,  a  mikor  kérde- 
zősködtem Gróf  Esterházy  ntán,  a  kinek  ciraét  még 
Aleppoban  kaptam  Kmetty  tábornoktól.  A  kegyes 
gróf  aztán  ntba  igazított  a  ''Trafalgar  Spnare"-en  egy 
szállodába,  a  hol  akkor  már  sok  száműzött  honfitár- 
saim laktak. 

Abban  az  időben  Lord  Palmerston  és  Lord  John 
Russel  álltak  az  angol  kormány  élén  és  az  ö  nagylelkű 
védelmük  alatt  nyertek  a  magyar  menekültek  biztos 
menedéket  Angliában. 

E  két  nemeslelkü  férfiura,  valamint  az  egész  angol 
nemzetre,  a  mig  élek,  hálás  tisztelettel  fogok  gondolni. 
Az  angol  népnek  jószivüsége  és  barátsága  enyhitöleg 
hatott  a  száműzöttek  szomorú  lelkületére,  mintegy 
könnyebben,  gyorsabban  teltek  el  a  bizonytalanságnak 
keserű  napjai. 

Gróf  Esterházy  Pál  pedig,  a  kit  Kossuth  felkért, 
hogy  minden  tekintetben  legyen  segélyükre  a  szám- 
üzötteknek,  mindent  elkövetett  sorsunk  enyhítésére. 

Abban  az  időben  épen  Londonban  hangversenyzett 
Kállosdy  hírneves  cigány  zenekara.  A  hangversenyek 
esténkint  vagy  a  "Haymarket"  színházban,  vagy  más 
nagy  termekben  voltak.  Minden  magyar  ott  volt,  a  ki 
képes  volt  összekaparni  egy  shillinget  belépődíj  fe- 
jében. 

Az   egyik  hangversenyre   gróf  Esterházy  közbenjá- 

rására  a  zenekar  meghívta  az  összes  londoni  magyar 
száműzötteket  is  és  küldtek  ingyenes  belépő  jegyeket. 
Soha  életemben  nem  láttam  olyan  óriási  lelkesedést, 
mely  akkor  tört  ki,  mikor  mi  száműzöttek  a  terembe 
beléptünk. 

A  zenekar  rázendített  a  "Kossuth  induló '*'-ra  és  az 
ezrekre  rugó  angol  közönség  felállva,  kendölobogtatva 
percekig  éljenezte  a  száműzött  magyar  szabadsághar- 
cosokat. A  hangverseny  végén,  mikor  a  zenekar  rázen- 
dített a  "Rákóczi  induló "-ra,  az  óriási  közönség  lelke- 
sedése oly  vehemens  erővel  tört  ki,  hogy  azt  hittem  le- 
szakad a  kolosszális  teremnek  teteje. 

Hanem  az  osztrák  kormány  londoni  képviselője  ama 
félelmében,  hogy  a  számüzötteknek  e  naponkinti  ün- 
neplése az  angol  nemzet  teljes  szimpátiáját  fogja  ered- 
ményezni a  leigázott  szabadságharc  iránt,  az  osztrák 
nagykövet  maga  elé  idézte  a  zenekar  karnagyát,  Kál- 
losdyt  és  értésére  adta,  hogy  ha  nem  hagy  fel  a  ma- 
gyar forradalmi  dalok  előadásával,  megvonja  tőlük  az 
útlevelet. 

UTAZÁS  AMERIKÁIBA. 

Miután  öt  hétig  hiába  várakoztunk  Londonban  arra, 
hogy  még  egyszer  fegyverrel  kezeinkben  térhessünk 
vissza  édes  magyar  hazánkba,  elhatároztuk,  hogy  ki- 
vándorlunk  Amerikába. 

Vagy  negyvenen  lehettünk  együtt  magyar  szám- 
űzöttek, mikor  értesültünk,  hogy  egy  amerikai  vitorlás 
hajó,  "Cornelius  Grinnell",  Fletscher  hajóskapitány- 
nyal indulásra  készen  áll. 

Azonnal  összeszedtük  kevés  holminkat  és  a  hajóra 
siettünk.  Négy  hétig    hányódott    hajónk    a  tengeren, 

inig  végre  1852  év  május  1-én  New  Yorkba  érkeztünk. 

A  város,  habár  nem  látszott  olyan  nagynak,  mint 
London,  mégis  igen  nagy  benyomást  tett  reám.  Betel- 
jesültek tehát  ifjúkori  álmaim,  ez  volt  az  első  szabad 
föld,  melyet  lábaim  érintettek.  Talán  ez  volt  okozója 
ama  nagy  meghatottságnak,  mely  erőt  vett  rajtam, 
mikor  a  hajóról  kiléptem. 

Az  én  imádott  vezércsillagom,  Kossuth  Lajos  akkor 
már  hetek  óta  New  Yorkban  volt  és  az  ö  lángoló  szó- 
noklataival óriási  lelkesedést  keltett  mindenfelé.  És  e 
nagy  lelkesedést  növelték  az  ünnepelt  "Jenny  Lind"- 
nek  ama  napokban  rendezett  hangversenyei  is,  melye- 
ket az  akkori  New  Yorknak  egyetlen  és  legkedveltebb 
nagy  termében,  a  ''Castle  Garden  "-ben  rendeztek. 

Kossuth  Lajosról  irott  fejezetemben  leírtam  találko- 
zásomat véle  az  "Irwing  House  "-ban.  Valamint  leir- 
tani ama  szívélyes  ajánlatot,  melyet  nekem  tett,  hogy 
kenyérkeresethez  juttasson  s  én  azt  örömmel  el  is  fo- 
gadtam. 

KOSSUTH  A  SZÁMŰZÖTTEK  GONDVISELŐJE. 

Kossuth  belátta,  hogy  az  európai  nemzeteknél,  bár 
mindenfelé  lelkesedéssel  fogadták  öt,  de  támogatásra 
nem  számithatott,  hog}^  még  egyszer  felvehesse  a  küz- 
delmet nemzetünk  szabadságáért.  Azért  jött  az  Egye- 
sült Államokba,  hogy  annak  szabadságért  rajongó 
népét  szónoklataival  felvilágosítsa  a  magyar  nemzet 
küzdelmének  igazságáról  és  kivivja  az  amerikai  nép 
szimpátiáját,  hogy  a  kedvező  alkalommal  újra  megin- 
díthassa a  magyar  szabadságharcot. 

Minden  pénzt,  melyet  ezen  tervének  megvalósítására 
kapott  az  amerikai  gazdagabb  osztálytól,  egy  magyar 

hadi  alap  létesítésére  fordította.  A  mikor  elegendő 
pénz  volt  együtt,  azonnal  Moringvillebe,  egy  New 
Yorkhoz  közel  fekvő  városkába  sietett  és  ott  egy  töl- 
ténygyárat  rendezett  be.  Ebben  a  gyárban  bennünket, 
magyar  száműzötteket  alkalmazott,  csaknem  három- 
százan voltunk. 

Néhány  hétig  dolgoztunk  már  e  gyárban,  mikor  rész- 
ben a  rendelkezésre  álló  pénz  is  fogytán  volt,  valamint 
egyéb  olyan  körélmények  is  fordultak  elő,  a  melyek 
Kossuth  tervét,  hogy  egy  felfegyverezett  sereggel  tér- 
hessen vissza  Magyarországba,  meghiúsították. 

Én  többször  gondoltam  arra,  hogy  Kossuthnak  ere- 
detileg nem  az  volt  a  terve,  hogy  egy  felfegyverzett 
sereggel  Amerikából  elinduljon  a  szabadságharc  újból 
való  megkezdésére.  Kossuth  tudta  azt,  hogy  közöttünk 
egy  óriási  tenger  volt,  melyen  való  átkelését  az  osztrák 
kormány  megakadályozta  volna.  Hanem  a  tölténygyár 
megalkotásával  nagy  tömegekben  kivándorló  és  az  an- 
gol nyelvben  járatlan  magyar  menekülteknek  óhajtott 
kenyeret  biztosítani  itt  az  idegen  népek  tengerében. 

Mikor  végső  reménye  is  eloszlott,  hogy  még  egyszer 
megfúvassa  a  riadót  s  a  gyárat  kénytelen  volt  felosz- 
latni, a  New  Yorkban  levő  magyar  száműzöttek  mun- 
ka után  néztek. 

Néhányan  közülünk,  a  kik  még  akor  mint  a  török 
szultán  vendégei,  Kutaiah  és  Aleppoban  csekély  fize- 
téseikből némi  összeget  megtakarítottak,  mint  az  én 
volt  parancsnokom.  Ihász  Dániel,  Török  és  Juhász  ez- 
redesek, borkereskedőkké  lettek.  A  többiek,  mint  Wo- 
ronyetzky  herceg,  Alberti  ezredes,  Fiala  és  Baróthy 
László  őrnagyok  a  nyugati  államokba  utaztak. 

Baróthy  László  őrnagy  Davenport,  Iowa  államban 

telepedett  le,  a  hol  egészen  az  ötvenes  évek  végéig  ma- 
radt. Aztán  visszatért  Magyarországba. 

A  mikor  én  Moringvilleböl  visszatértem  New  York- 
ba, azoiiiKil  elhatároztam,  hogy  az  ország  belsejébe  fo- 
gok meiiiii,  a  hol  fcljoscn  elkiilönitve  az  iíh'gcn  népfa- 
joktól, könnyebben  lanuliiassam  az  angol  nyelvet. 

HARTFORD,  CONN.,  MUNKA  EGY  ÓRAGYÁRBAN. 

Az  ország  belseje  felé  való  utazásomban  az  első  meg- 
álló helyem  volt  Hartford,  Connecticut  államban,  a 
hová  1852  nyár  folyamán  érkeztem  egy  hajóval. 

Rövid  pihenés  után  Bristolba,  Conn.,  mentem,  hol 
azonnal  kaptam  munkát  Terry,  Downs  és  Burrel  óra- 
gyárában. 

E  kis  városka  molnárjánál  béreltem  lakást  és  ott 
kezdtem  tanulni  az  angol  nyelvet. 

Napközben  a  gyárban  dolgoztam  és  este  gyertyavi- 
lágnál sokszor  11 — 12  óráig  tanultam  az  angol  nyelv- 
tant. Én  igen  szerencsés  voltam,  hogy  abban  az  óra- 
gyárban munkát  kaptam.  Ugyanis  a  gyár  egyik  tulaj- 
donosának, Mr.  Downsnak  neje  nagyműveltségű  hölgy 
volt  és  igen  érdeklődött  irántara.  Abban  az  időben  a 
magyar  menekültek  iránt  nagy  volt  az  érdeklődés.  A 
mikor  Mrs.  Downs  megtudta,  hogy  az  angol  nyelv  ala- 
pos megtanulása  a  főcélom,  meghivott  házába,  a  hol 
igen  nagy  érdeklődéssel  hallgatta  végig  élettörténetem 
elbeszélését  s  a  mig  Bristolban  laktam,  házában  igen 
szívesen  látott  vendég  voltam.  Ez  a  nemeslelkü  hölgy 
tanított  az  angol  szavak  helyes  kiejtésére  és  az  angol 
nyelvnek  helyes  mondat-szerkezetére. 

A  mig  Bristolban  laktam,  ellátogattam  New  Brittain- 
ba,  hol  megismerkedtem  az  ottani  középiskola  igazga- 

tójával,  Philbrick  tanárral,  a  kinek  szívességéből  egy 
ifjú  leányokból  álló  osztályt  kaptam  a  francia  nyelv 
tanításának  céljából.  Tehát  én,  az  ismeretlen  gyári 
munkás  a  francia  nyelvet  tanítottam  egy  felsőbb  isko- 
lában. 

Természetesen  ez  a  siker  annyira  meglepett  engem 
is,  hogy  elhatároztam  feladni  a  gyári  mnkát  és  Bris- 
tolból Hartfordba  mentem,  a  hol  nagyobb  tér  kínálko- 
zott tehetségem  révén  a  boldogulásra.  Nyelvemesterré 
lettem  s  a  francia  és  német  nyelveket  tanítottam  elég 
szép  sikerrel. 

Hartford  és  Springfieldben  (Mass.)  ott  tartózkodá- 
som alatt  több  igen  kedves  családdal  kötöttem  ismeret- 
séget, a  kiknél  mindenkor  igen  szívesen  látott  vendég 
voltam.  Különösen  ünnepélyes  alkalmakkor  nekem  ad- 
ták a  vezető  szerepét. 

Abban  az  időben  Connecticut  állam  népiskoláinak 
főfelügyelője  Henry  Barnard  volt,  a  ki  engem  ugy  sze- 
retett, mintha  a  saját  fia  lettem  volna.  Több  évek  mul- 
tán, mikor  én  már  chicagói  lakos  voltam  és  Mr.Barnar- 
dot  kinevezték  az  EgyesültÁllamokban  iskolai  felügye- 
lővé, az  a  jó  ember  felkutatott  engemet  Chicagóban  s 
ama  óhajának  adott  kifejezést,  hogy  engem  mielőbb 
sikeres  munkában  akar  látni  egyik  főiskolában. 

Mr.  Barnardon  kivül  azon  a  vidéken  szoros  barátsá- 
got kötöttem  Mrs.  Ross  és  bájos  leányával,  a  Bulkley- 
és  Cheney-családokkal,  különösen  jó  barátom  volt 
Ralph  Cheney. 

Springfieldben  szintén  szívesen  segítségemre  voltak 
a  Merriam  testvérek,  a  ''Webster's  Unabridged 
Dictionary"  kiadói.  Valamint  itt  ért  ama  nagy  meg- 
tiszteltetés, hogy  Rev.  Sámuel  W.  Longfellow,  a  híres 
költő  megajándékozott  barátságával.  S  a  mikor  elvál- 

tam  e  nagy  férfiutói,  nekem  adta  emlékül  a  "Psalm 
of  Life"  (az  élet  zsoltára)  cimü  gyönyörű  müvének 
kéziratát.  Ezen  szép  emléket  alíirták  fivére,  Henry 
W.  Longefellow  és  Mr.  Tiffany,  a  ki  nekem  tanítvá- 
nyom volt  a  német  nyelvben.  Valamint  "aláirta  Rev. 
Humphrey  és  több  kitűnő  férfiak,  a  kiknek  szívélyes 
szavaikra  és  tetteikre  mindenkor  hálatelten  gondolok. 
Hartfordi  élményeimnek  egyik  legérdekesebb  pontja 
volt  ismeretségem  Rev.  W.  F.  Williams-sal,  Mossul, 
Assyriai  misszionáriussal,  a  ki  azt  hitte  magáról,  hogy 
ö  volt  a  franciák  trónörököse,  a  ''Dauphin",  a  kit  ti- 
tokzatos módon  tüntettek  el  a  börtönből  s  az  Egyesült 
Államokba  hozták  s  egy  indián  főnök  gondjaira  bizták. 
Bármint  legyen  is  az  igazság,  de  én  azt  láttam,  hogy 
ez  a  misszionárius  szentül  hitt  ebben, 

UTAZÁS  A  NYUGATRA. 

Az  idegen  nyelvek  tanításával  csak  éppen  a  szüksé- 
ges életfentartási  költségeimet  birtam  megkeresni. 
Gondolkoztam  a  felett,  hogy  semmi  megtakarítás  nél- 
kül szomorú  sors  várhat  reám  esetleges  betegség,  avagy 
más,  előre  nem  tudható  baleset  révén. 

Azért  felhagytam  a  tanítással  és  elhatároztam,  hogy 
más  kenyérkereset  után  fogok  látni.  Tervem  volt  a 
nyugati  nagyobb  városok  felkeresése,  a  hol  valamely 
jövedelmezőbb  keresetforrásra  számitottam. 

Elindultam  tehát  a  nyugatra  és  első  tervbe  vett  meg- 
állapodási helyül  St.  Louist  tűztem  ki,  ezen  rohamosan 
növekvő  városát  a  közép  nyugatnak.  Megváltottam 
jegyemet  a  Michigan  Central  vonalra  Chicagóig,  mely 
az  egyetlen  direkt  vonal  volt  annakidején  New  York, 
Boston  és  a  nyugat  között. 

Útközben  egy  napig  időztem  a  Niagara  zuhatagnál, 
melynek  nagyszerűsége  csodálattal  töltött  el.  Innét 
utaztam  tovább  Detroitba,  hol  egy  ajánló  levéllel  fel- 
kerestem Mr.  Van  Dyk-et,  egy  igen  előkelő  polgárát  e 
városnak.  Lakásának  falai  teljesen  tele  voltak  rakva 
Vau  Dyk  hires  holland  festőnek  képeivel.  Valószínű- 
leg Mr.  Van  Dyk  valami  rokonságban  volt  a  hires  fes- 
tővel. 

Az  utazás  Detroittól  Chicagóig  1855-ben  hosszadal- 
masabb volt,  mint  ma.  Ha  egy  vonat  délután  indult  el 
Detroitból,  az  másnap  reggel  érkezett  Chicagóba.  Az- 
tán Mr.  Pullmann  is  ismeretlen  volt  még  abban  az  idő- 
ban.  Talán  ez  az  oka,  hogy  az  a  három  éjszaka,  melyet 
Springfieldtől  (Mass.)  Chicagóig  tartó  utazásom  alatt 
a  vonaton  töltöttem,  még  ma  is  emlékemben  van.  Épen 
ugy  örültem,  mikor  megérkeztem  Chicagóba,  mint  egy 
tengeri  betegségben  szenvedő,  mikor  végre  szárazföl- 
det ér. 

MEGÉRKEZÉS  CHICAGÓBA. 

Késő  este  volt,  mikor  megérkeztem  Chicagóba  s  az 
állomástól  egyenesen  a  "Sherman  House  "-féle  szállo- 
dába mentem  szobát  bérlendő.  Az  akkor  még  szerényen 
meglapuló,  kis  szálló  helyén,  a  Clark  és  Randolph 
street  sarkán  ma  már  egy  15  emeletes  hatalmas,  mo- 
dern szálloda  áll,  melynek  jelenlegi  bérlő-tulajdonosa 
Mr.  Beifield  derék  honfitársunk. 

Az  1855-ik  évben  a  "Sherman  House"  volt  az  egyik 
elsőrendű  szálloda  Chicagóban.  Egy  durván  vörösre 
mázolt  épület  volt  csupán,  mint  nagyrészt  a  szállodák 
abban  az  időben  Amerikában. 

Egy  hosszú  és  jóltevő  éjszaka  után  másnap  reggel 

elindultam  felkeresni  Mrs.  Ilaights  boarding  házát. 
Ugyanis  Rev.  Dr.  Tiffany  egy  ajánló  levelet  adott  szá- 
momra, melyet  a  nevezett  boardingházban  étkező  ba- 
rátjának, Dr.  Charles  Gillman  Sniithnek  kellett  átad- 
nom. Dr.  Smith  a  harvardi  egyetemen  iskolatársa  volt 
Rev.  Tiffanynak  s  a  belvárosban  volt  egy  irodája,  mely 
mögött  volt  a  lakása. 

Mikor  átadtam  a  levelet,  Mr.  Smith  nagy  örömmel 
fogadott,  mint  az  ö  kedves  Tiffany  barátjának  a  né- 
met tanárát.  Dr.  Smithnek  első  dolga  az  volt,  hogy 
lebeszélt  ama  szándékomról,  hogy  tovább  utazzam.  Ö 
azonnal  ajánlott  engem  Mr.  Ilittzhez,  a  ki  még  ma  is 
élő  ember  Washington  Hights-ben.  Mr.  Hittz  pénztár- 
nok volt  R.  K.  Swift  bankárnál.  Mr.  Hittz  egy  igen 
népszerű,  közkedvelt  uri  ember  volt  s  ö  vezetett  engem 
Mr.  Jonathan  Scammonhoz,  a  ki  főnöke  volt  a  "Scam- 
mon  &  McCagg"-féle  ügyvédi  irodának.  De  igazgatója 
volt  a  "Marine  Bank''-nak  is,  mely  az  időben  a  leg- 
nagyobb bank  volt. 

Mr.  Smith  elmondta  nekem,  hogy  Mr.  Scammon  egy 
igen  derék  uri  ember,  a  ki  nagyon  érdeklődik  a  ma- 
gyar száműzöttek  iránt.  Olyannyira,  hogy  Charles  nevű 
fia  mellé  nevelőnek  egy  magyar  számüzöttet  szerződ- 
tetett, a  ki  nem  volt  más,  mint  Prick  József  tanár,  jó 
barátom,  de  róla  majd  később  irok. 

Mikor  felkerestem  Mr.  Scammont  irodájában  a 
La  Salle  és  Lake  St.  sarkán,  már  akkor  Mr.  Hittz  ala- 
posan informálta  őt  személyemről. 

Mr.  Scammon  igen  szivesen  fogadott  s  azonnal  fel- 
ajánlott egy  állást  akár  az  ügyvédi,  akár  a  bankirodá- 
ban. Néhány  pillanatnyi  gondolkozás  után  kértem  őt, 
hogy  inkább  ott  az  ügyvédi  irodában  adjon  valami 
munkát. 

Ez  volt  tehát  az  én  legelső  irodai  állásom.  Minden 
esetre  szerencsés  voltam,  hogy  a  mint  megérkeztem 
Chicagóba,  azonnal  kaptam  állást,  mert  e  városban 
1855  év  tavaszán  roppant  nehéz  volt  a  helyzetük  a 
polgárosult  idegeneknek.  Ugyanis  akkor  egy  "Known- 
athin"-ek  pártja  uralkodott  a  hatóságoknál  s  ezek 
minden  előjogokat  a  bennszülöttek  számára  akartak 
biztosítani.  Az  idegentől  megvontak  minden  jogot.  És 
ennek  a  pártnak  vezére  Levi  D.  Boone  volt,  a  ki  ezen- 
kívül igen  rokonszenvezett  a  különvált  déli  államok 
polgárságával.  És  ezt  az  embert  alig  néhány  nap  előtt 
választották  meg  város-majorrá. 

Azon  a  tavaszon  voltak  azok  az  óriási  zavargások  a 
körmérések  miatt  is.  Chicagóba  érkezve  nagy  örömömre 
találkoztam  Koszta  Márton  honvéd  kapitánnyal,  a  ki 
a  magyar  szabadságharc  idején  ugyanabban  a  zászló- 
aljban, melyben  én  szolgáltam,  volt  az  egyik  századnak 
parancsnoka. 

KOSZTA  MÁETON. 

Koszta  kapitány  az  én  szülővárosomban,  Belényesen 
született.  A  férfiszépségnek  valóban  mintaképe  volt 
ez  a  herkulesi  erejű  férfiú.  Az  55-ik  zászlóaljban  ő  volt 
egyike  a  legbátrabb  tiszteknek. 

A  mikor  minden  reménységünknek  vége  volt,  ő  is 
kivándorolt  Amerikába.  Mikor  én  New  Yorkba  érkez- 
tem, már  ott  találkoztam  véle.  Koszta  már  akkor 
nagyban  tanulta  az  ácsmesterséget.  Éppen  ugy,  mint 
a  többi  száműzöttek :  ő  is  elsajátított  valamely  mes- 
terséget, hogy  biztosithassa  jövőjét  ebben  az  or- 
szágban. 

A    mikor    alaposan    megtanulta    az    ácsmesterséget, 

visszavándorolt  Törökországba,  hogy  ott  értékesíthesse 
tudását.  Azonban  pórul  járt,  mert  1853  június  27-én 
Smyrnában  az  éppen  ott  állomásozó  ''Huszár"  nevű 
osztrák  hadihajó  emberei  felismerték  és  elfogták  és  a 
hajóra  hurcolták,  hogy  vissza  szállítsák  Magyaror- 
szágra. 

Koszta  elfogatásának  hire  eljutott  a  konstantinápo- 
lyi amerikai  nagykövetségre  is,  mely  azonnal  utasítást 
küldött  a  smyrnai  amerikai  konzulnak,  a  ki  gyorsan 
érintkezésbe  lépett  a  smyrnai  kikötőben  horgonyzó 
"Saint  Louis"  nevű  amerikai  csatahajó  kapitányával, 
Ingrahammal. 

E  derék  hajóskapitány  azonnal  üzenetet  küldött  az 
osztrák  hajó  parancsnokának,  hogy  Kosztat  bocsássa 
szabadon.  De  az  osztrák  atyafi  megtagadta  az  enge- 
delmességet, tréfának  tartotta  az  amerikai  kapitány 
üzenetét,  sőt  nem  is  válaszolt  reá. 

Ingraham  kapitány  erre  megharagudott  és  egy  tisz- 
tet küldött  az  osztrák  hajóra  a  következő  üzenettel: 
"Ha  ma  délig  Koszta  Márton  nem  lesz  a  "Saint  Louis" 
fedélzetén,  halomra  lövetem  hajóját," 

A  mig  a  tiszt  átvitte  ezen  üzenetet,  addig  a  "Saint 
Louis"  fedélzetén  megtörtént  minden  előkészület  a 
támadásra. 

Azonban  erre  nem  volt  szükség,  mert  mielőtt  letelt 
volna  a  határidő,  Kosztat  egy  csolnakon  átküldték  az 
amerikai  hadihajóra.  Az  osztrák  hajó  pedig  sietve  fel- 
szedte horgonyait  és  azonnal  indult  Trieszt  felé. 

Ez  az  esemény  óriási  felháborodást  keltett  Bécsben. 
A  washingtoni  osztrák  nagykövet,  Hülseman  pedig 
sokáig  küzdött  e  miatt,  kérve  Ingraham  kapitánynak 
megbüntetését.  Azonban  látta,  hogy  a  kongresszus  in- 
kább  kész  felvenni   a   háborút   Ausztriával,   hogysem 

eleget  tegyen  kérésének,  Ingraham  eljárását  helye- 
selte. Egyidejűleg  az  Egyesült  Államok  törvényhozása 
az  egész  világ  összes  nemzeteihez  egy  kiáltványt  bo- 
csájtott  ki,  melyben  figyelmeztette  az  összes  hatalma- 
kat, hogy  óvakodjanak  megsérteni  személyes  szabad- 
ságát egy  amerikai  honpolgárnak,  legyen  az  bennszü- 
lött amerikai,  vagy  polgárosult  idegen.  Ezek  után  az 
osztrák  nagykövet  sietett  visszavonni  panaszát.  Kosz- 
tat pedig  a  "Saint  Louis"  visszahozta  az  Egyesült 
Államokba.  Mikor  én  Chicagóba  érkeztem,  itt  találtam 
Kosztat  mint  igen  ünnepelt  egyént.  Egy  különc  ter- 
mészetű bankár,  R.  K.  Swift,  azonnal  alkalmazta  öt 
bankjában  a  váltó-osztályban,  még  pedig  főnöknek. 
Néhány  év  múlva  elég  gazdagon  nősült  és  elutazott 
Texasba,  a  hol  állattenyésztéssel  foglalkozott  és  ott  is 
halt  meg. 

A  CHICAGÓI  TÖRTÉNELMI  TÁRSULAT. 

Az  1856 — 57  év  folyamán,  bár  csekély  hozzájárulá- 
sommal mégis  én  voltam  egyike  az  első  megalapítók- 
nak a  ma  már  oly  hatalmas  "Chicago  Historical  So- 
ciety "-nek. 

Rev.  William  Barry,  egy  nagyképzettségü  uri  em- 
ber, a  ki  mint  volt  unitárius  lelkész  visszavonultan  élt 
Chicagóban,  a  kivel  nemsokára  ideérkezésem  után  ba- 
rátá^ot  kötöttem,  egy  izben  elküldte  családját  a  keleti 
államokban  lakó  rokonai  látogatására,  ő  pedig  ugyan- 
abba a  boarding  houseba  jött  lakni,  a  hol  én  laktam. 
Nem  volt  számára  megfelelő  szoba,  miért  aztán  az  én 
szobámban  lakott  velem  együtt.  Estenként  igen  kedé- 
lyesen elbeszélgettünk  és  egy  alkalommal  beszélt  ama 
nagy  tervéről,  hogy  meg  fogja  alakítani  a  "chicagói 

történelmi  társulat  "-ot,  mely  magában  foglalná  Chi- 
cago és  az  észak-nyugat  történelmét. 

Egy  estén,  mikor  éppen  elmerültünk  a  nehézségek 
vitatásában,  melyek  hasonló  intézmény  megalakítása 
elé  gördülnek,  különösen  ha  egy  dollárnyi  alaptöke 
sem  áll  rendelkezésre,  érdekes  meglepetésben  volt  ré- 
szem. Volt  nekem  egy  kis  könyvtáram,  mely  a  falra 
függesztett  kis  állványon  volt  összerakva.  Beszéd  köz- 
ben Mr.  Barry  reá  mutatott  az  én  kis  könyvtáramra 
és  minden  bevezetés  nélkül  ezeket  monda:  "Barátom! 
hajlandó  volna-e  ön  azt  a  kis  könyvtárat  a  megalapí- 
tandó "chicagói  történelmi  társulat "-nak  ajándékozni 
mint  legelső  adományt?" 

Én  már  nem  emlékszem,  hogy  mit  válaszoltam,  hi- 
szen több  mint  félszázadév  telt  már  el  azóta.  Odaadtam 
kicsiny  könyvtáramat,  melyet  Mr.  Barry  több  mások 
által  ajándékozott  könyvekkel  együtt  elszállított  a 
Clark  és  Lake  Streetek  sarkán  levő  "Ogden  Building  "- 
be,  a  hol  egy  kicsiny  szobácskában  alakult  meg  a  ma 
már  oly  hatalmas  intézmény,  melynek  Mr.  Barry  sok 
évekig  volt  titkára  és  könyvtárnoka. 

Mielőtt  tovább  folytatnám  élményeimnek  leírását, 
engedtessék  meg  nekem,  hogy  néhány  sorban  megem- 
lékezzem az  én  jóltevöm  és  jóbarátomról, 

JONATHAN  YOUNG  SCAMMON. 

Mr.  Seammon  Maine  államban  született.  Eredetileg 
farmer  akart  lenni,  de  egy  baleset  következtében  el- 
veszítette jobb  kezének  középső  ujját.  Emiatt  felha- 
gyott a  farmerséggel  és  elhatározta,  hogy  a  jogi  pá- 
lyára fog  készülni.  A  mikor  bevégezte  tanulmányait 


EGY    SZABADSÁGHAECOS    EMLÉKIRATAI  89 

1835-ben  Chicagóba  jött.  Chicago  akkor  éppen  két  év 
előtt  kapta  meg  a  városi  cimet. 

Mr.  Scammon  mikor  megérkezett,  a  "Sauganack 
Hotel  "-ben  bérelt  lakást,  mely  a  mostani  Market  és 
Lake  street  sarkán  volt.  Abban  a  kis  vendégfogadóban 
laktak  nagyrészt  azok,  a  kik  Chicagót  a  mai  nagysá- 
gára emelték. 

Mr.  Scammon  1855  év  folyamán,  mikor  én  megis- 
merkedtem véle,  igazgatója  volt  a  legnagyobb  pénzin- 
tézeteknek, melyek  New  Yorktól  nyugatra  működtek. 
Mint  nagy  szaktekintély,  az  "Illinois  State  Bank"- 
nak  is  ügyvivője  volt.  Az  ő  véleményadása  alapján 
alkották  meg  a  banktörvényeket  is,  melyek  alapján 
működnek  még  ma  is  az  összes  bankok. 

Az  "Illinois  állami  fötörvényszék"  is  pénzügyi  dol- 
gokban 1839-től — 1845-ig  Scammon  hires  ügyvédi  iro- 
dájának jelentéseit  tekintették  hivatalosnak. 

Azonban  Mr.  Scammon  nemcsak  lángeszű  ügyvéd 
volt,  hanem  nagylelkű  adakozó  és  igen  vallásos  ember. 
Nagyobb  pénzösszeget  és  igen  sok  fáradságos  utánjá- 
rást áldozott  a  nyugaton  felállítandó  svéd  templomok- 
ra. És  a  mikor  elérte  sikereinek  tetőpontját  sa  jól  meg- 
érdemelt nyugalomra  vágyódott  és  e  célból  tervbe  vett 
egy  európai  utazást,  Mr.  Scammon,  a  lángeszű  ügyvéd, 
akkor  követte  el  a  legnagyobb  botlást,  mely  anyagi- 
lag csaknem  teljesen  tönkre  tette  öt. 

Az  1857-ik  év,  mikor  Európába  utazott,  a  legna- 
gyobb válsággal  fenyegette  Chicagót  és  a  nyugat  ipar 
és  pénzügyi  világát.  Az  a  vad  nyerészkedési  szellem, 
mely  akkor  dühöngött,  rémületes  károkat  okozott  a 
pénzvilágban.  És  abban  a  veszélyes  és  válságos  időben 
Mr.  Scammon  ahelyett,  hogy  maga  állt  volna  élére  a 
vezetése  alatt  működő  pénzintézeteknek,  Európába  in- 

dult  8  a  vezetést  egy  ifjú,  tapasztalatlan  embernek, 
Mr,  B.  F.  Carveruek,  a  Marine  bank  péuztárnokának 
kezére  bizta. 

Annak  a  fiatal  embernek  az  volt  az  összes  érdeme 
arra  a  fontos  állásra,  hogy  az  apja  egyike  volt  a  bank 
leggazdagabb  részvényeseinek. 

Mielőtt  Mr.  Seammon  elutazott  volna,  én  elhatároz- 
tam, hogy  kilépek  ügyvédi  irodájából.  Alig  öt  hétig 
voltam  alkalmazva  a  "Seammon  &  McCagg"-féle  ügy- 
védi irodában,  mikor  meggyőződtem  arról,  hogy  azok 
4 — 5  évig  csupán  a  legnehezebb  munkára  fognak  alkal- 
mazni, mely  idő  alatt  jövedelmem  aránylag  igen  cse- 
kély leend.  Az  én  angol  njx'lvtudásom  pedig  még  nem 
volt  elegendő  arra,  hogy  én  az  ügyvédi  pályára  készül- 
hettem volna. 

Mr.  Seammon  igen  kedvelt  engem  s  én  gyakori  ven- 
dége voltam  Congress  streeti  házánál.  Egy  alkalom- 
mal minden  teketória  nélkül  elmondtam  néki  nyiltan, 
hogy  nincs  kedvem  annyi  sok  éveket  eltölteni  csekély 
kereset  mellett,  ő  belátta  igazságomat  és  azonnal  fel- 
ajánlott egy  jobb  állást  a  "Marine  Bank"-nál,  melyet 
én  örömmel  elfogadtam.  Az  az  állás  aztán  magasabb 
jövedelmet  biztositott  számomra.  'Ségy  évig  szorgal- 
masan dolgoztam  a  bankban,  mialatt  hetenként  két- 
szer jártam  Mr.  Seammon  házához  és  két  leányát  ta- 
nítottam a  francia  nyelvre.  Ezek  a  napok  az  én  leg- 
kedvesebb emlékeim  közé  tartoznak. 

A  mikor  Mr.  Seammon  Európába  utazott  és  én  a 
banknál  dolgoztam,  igen  sok  rendetlenséget  fedeztem 
fel  a  hivatalban.  Minden  becsületes  ember  kötelessé- 
gének tartja  figj^elmeztetni  munkaadóját,  ha  anyagi 
veszély  fenyegeti.  Ezt  teljesítettem  én  is. 

Mr.  Seammon  akkor  Svájcban  üdült.     Egyik  jóba- 

rátja  révén  tudattam  véle  szomorú  tapasztalataimat. 
De  ö  azt  nem  vette  komolyan.  Mikor  pedig  a  kárt  oko- 
zók észrevették,  hogy  én  figyelem  őket,  oly  sok  meg- 
bántásban  részesítettek,  hogy  én  kénytelen  voltam  el- 
hagyni állásomat,  melyet  öt  évig  szorgalmasan  töltöt- 
tem be. 

Mikor  Mr.  Seammon  hazatért,  azonnal  rájött  a  go- 
nosz gazdálkodásra,  mely  sok  százezer  dollárjába  ke- 
rült s  végül  teljesen  tönkre  is  tette.  A  mikor  találkoz- 
tam véle,  bocsánatot  kért  tőlem,  hogy  nem  vette  ko- 
molyan figyelmeztetésemet,  de  megfizetett  érte  egész 
vagyonával.  Nekem  pedig  a  következő  bizonyítványt 
adta : 

Marine  Bank,  Chicago, 
1860  okt.  29. 
Kuné  Julián  ur  több  évekig  volt   alkalmazva  fenti 
intézetemben.    Ő  egy  igen  becsületes,  tiszta  jellemű  és 
rendkívül  szorgalmas  uri  ember.  A  bankban  viselt  hi- 
vatalának fényesen  megfelelt. 

(Pecsét)  J.  Young  Seammon, 

elnök. 

Az  1860-ik  évi  elnökválasztási  mozgalom  engem  is 
magával  ragadott,  nagy  lelkesedéssel  indultam  a  küz- 
delembe Lincoln  Ábrahám  megválasztása  érdekében. 

WM.  B.  OGDEN. 

Az  én  ismeretségem  Mr.  Ogdennel  1859  évben  kez- 
dődött. Kétségkívül  abban  az  időben  New  Yorktól 
nyugatra  ö  volt  a  leggazdagabb  ember. 

Mindenesetre  különösnek  tűnik  fel  szives  olvasóm 
előtt,  hogy  miként  nyerhettem  meg  a  barátságát  annak 

a  nagy  férfiúnak,  a  ki  Chicagónak  első  polgármestere 
volt,  én  pedig  egy  szegény  száműzött  ifjú  voltam,  a 
ki  mint  egyszerű  bankhivatalnok  kerestem  kenyere- 
met.   A  magyarázat  igen  egyszerű. 

Mr,  Ogden  mély  gondolkozású  és  szabadelvű  ember 
volt,  a  ki  szorgalmasan  olvasta  és  tanulmányozta  a 
művelt  államok  i)olitikai  eseményeit.  Mikor  Mr.  Scam- 
mon,  a  ki  jóbarátja  volt,  egy  izben  bemutatott  neki  és 
elmondta,  hogy  én  is  egy  magyar  politikai  száműzött 
vagj'ok,  Mr.  Ogden  nagy  érdeklődéssel  hallgatta  meg 
a  magyar  szabadságharcnak  eseményeit,  melyet  én 
kellő  formában  elmondtam.  Azután  is  gyakran  talál- 
koztunk s  mindenkor  örömmel  beszélgetett  velem  ál- 
lampolitikai dolgokról. 

Mr.  Ogden  és  Mr.  Scammon  tagjai  voltak  az  Illinois 
állami  törvényhozó  testületnek  s  az  ő  befolyásuk  ré- 
vén az  1860-ik  év  elején  engem  is  kineveztek  a  szená- 
tusba, mint  segédhivatalnokot  az  iktató  hivatalba. 

Azt  hiszem,  nem  lesz  érdektelen,  ha  röviden  leirom 
Mr.  Ogdennek  életrajzát. 

A  mikor  én  1855-ben  Chicagóba  érkeztem,  Mr. 
Ogden  már  20  éve  volt  chicagói  lakos.  Walton,  Dela- 
ware County,  N.  Y.-ból  jött  Chicagóba,  hogy  az  apjá- 
tól örökölt  e  város  területén  fekvő  182  akeres  birto- 
kát gondozza.  Ö  volt  Chicagónak  első  polgármestere 
1837-ben.  Egy  másik  derék  uri  ember  pedig,  a  ki  ké- 
sőbb szintén  jóbarátommá  lett,  Mr.  I.  N.  Arnold,  city 
elerk  volt,  úgyszintén  N.  B.  Judd,  városi  ügyész. 

Mr.  Ogdent  a  "nyugati  vasút  királya "-nak  nevezték 
el.  Ö  volt  az  első  elnöke  a  "Union  Pacific  Vasúttársa- 
ság "-nak.  Valamint  sok  évekig  volt  elnöke  a  Chicago 
&  Northwestern  Vasuttársulatnak  is.  Ezt  a  társulatot 
ö  alakította  át  a  "Chicago  &  Galena  Union  R.  R.  Tár- 

sulat"-ból.  Az  ö  nagy  hírneve  mint  vasútépítő  és  nagy- 
amerikai  hazafi  nemcsak  hazájában  volt  ismeretes, 
hanem  az  egész  világon  el  volt  terjedve. 

Egy  ízben  Guízot,  a  nagy  francia  államférfiú  mikor 
meglátta  Ogdennek  arcképét,  mely  Healy  híres  chica- 
gói festőnek  a  müve  volt,  azt  monda :  ' '  Egy  igazi  ame- 
rikai ember,  a  ki  hazájának  áldása.  Különösen  a  nyu- 
gatnak. Ö  építi  fel  a  nagy  Chicagót." 

Ha  nem  is  ö  építette  fel  a  mai  nagy  Chicagót,  de  az 
alapját  mindenesetre  ö  vetette  meg,  mely  nagyszerű 
alapon  épült  fel  ez  az  óriási  metropolis.  Valamint  ő 
fektette  le  az  első  sínpárt  is  a  ma  már  oly  roppant  ki- 
terjedésű nyugati  vasúthálózathoz,  ö  építette  az  első 
gőzmozdonyt,  mely  1849  április  havában  Chicagóból 
indult  első  útjára.  Az  ő  becsületessége  és  őszintesége 
minden  tetteiben  örökre  közmondássá  váltak. 

Az  pedig  igazán  különös,  hogy  ez  a  nagy  férfiú 
mintegy  öntudatlanul  önmaga  irta  meg  epigramm- 
szerü  sírfeliratát,  mikor  egy  barátnője  kétségbeesve 
fia  jövője  miatt,  hozzá  fordult.  Mr.  Ogden  ezt  írta : 
*'Én  egy  fürészmalomban  születtem  és  csakhamar  ár- 
vaságra jutottam.  Megkereszteltek  a  malomtóban  és 
iskoláimat  egy  falusi  iskolában  végeztem.  Mikor  14 
éves  voltam,  kezdtem  ábrándozni  és  mindenhez  értet- 
tem, de  a  kezeimet  is  tudtam  mozgatni  és  semmi  sem 
volt  előttem  lehetetlen.  És  azóta  asszonyom,  folyton 
ezen  módon  kísérletezem,  a  mint  láthatja,  egy  kevés 
sikerrel." 

AZ  ÉN  POLITIKAI  ÉLETEM. 

Mielőtt  leírnám  az  én  politikai  szereplésemet,  né- 
hány szóval  megmagyarázom,  hogy  mimódon  jutottam 
én  a  politikai  életbe. 

A  60-as  évek  elején  barátaim  bevezettek  a  "Cameron 
and  Lincoln  Club"-ba,  melyet  Dr.  Leib,  Fernando 
Jones,  Dr.  Blake  és  néhány  heves  republikánus  ifjak 
alakítottak.  Ezen  club  gyűlésein  gyönyörű  beszédek 
hangzottak  el.  Nem  a  club  ügyeiről  folyt  a  beszéd,  ha- 
nem a  küszöbön  levő  választásokról.  És  ez  a  club  a 
leghevesebb  küzdelmet  fejtette  ki  a  választások  idején. 

Hogy  a  küzdelemből  Lincoln  Ábrahám  fog  kikerülni 
mint  győztes,  ezt  már  előre  tudtuk.  Én  hallottam  e 
nagy  férfiút  szónokolni  és  olvastam  minden  vitatkozó 
párbeszédeit,  melyeket  különösen  Stephen  A.  Douglas- 
szal  folytatott  az  1858-ik  év  folyamán.  Valóságos  imá- 
datszerü  csodálattal  bámultam  e  nagy  férfiúnak  bá- 
torságát, mikor  odakiáltota  az  egész  nemzetnek:  "Az 
a  ház,  mely  önmagával  meghasonlott,  nem  állhat  fenn 
soká !" 

Egy-két  clubtársam  kivételével  senki  sem  tudta, 
hogy  én  1860  január  havában  Mr.  Simon  Cameron, 
Pennsylvania  állam  szenátorához  ajánló  levéllel  zse- 
bemben, Washingtonba  indultam. 

Gyakran  jelen  voltam  az  országgyűléseken,  a  hol 
az  ország  különböző  részeiről  jelenlevő  több  hírneves 
politikussal  kötöttem  ismeretséget.  Valamint  jelen 
voltam  egy  fogadási  ünnepélyen  a  Fehér  Házban,  mely 
alkalommal  James  Buchanan  elnökkel  is  kezet  szorí- 
tottam. 

Mindezek  kicsiségeknek  látszanak,  de  mikor  én  el- 
hagytam Washingtont,  eleget  tudtam  az  Egyesült  Ál- 

lamok  politikai  helyzetéről.  Jóllehet,  csak  még  tanonc 
voltam  a  politikai  tudományban,  de  láttam  egy  kitörni 
készülő  viharnak  forrongását,  mely  meg  fogja  rendí- 
teni az  egész  nemzetet  és  próbára  fogja  tenni  állhata- 
tosságát. Ekkor  eszembe  jutott  a  mi  legnagyobb  hon- 
fitársunk, Kossuth  Lajosnak  egyik  beszéde,  mikor  le- 
hetetlennek nyilvánította  azt  a  nemzetet,  melyet  egy- 
felől alkotmányos  népképviselettel,  másfelől  korlátlan 
hatalommal   önkényesen   kormányoznak. 

A  mikor  visszatértem  Chicagóba,  a  város  republiká- 
nusait teljesen  megzavarodva  találtam  az  elnökjelölést 
illetőleg. 

A  club  tagjai,  kik  közé  én  is  tartoztam,  még  eröseb- 
ben  támogatták  Simon  Cameront,  mint  azelőtt.  Lincoln 
pártját  is  támogatták  sokan,  de  semmi  agitáció  nem 
folyt  érdekében.  Ennek  oka  az  volt,  hogy  több  mint 
fele  a  nyugati  republikánusoknak  Wm.  H.  Seward-ot 
támogatta,  a  ki  zászlóvivőjük  volt  a  közelgő  összeüt- 
közésben. Én  szándékosan  nevezem  összeütközésnek, 
mert  az  nem  volt  egyéb,  mint  a  szabadság  és  rabszolga- 
ság fölött  szavazó  népnek  összecsapása. 

A  DECATURI  CONVENCIÓ. 

Nemsokára  azután,  hogy  Washingtonból  visszatér- 
tem, az  állami  convenció  1860  máj.  9.  és  10-én  gyűlt  ösz- 
sze  Decatur,  111. -ban,  hogy  a  nemzeti  választásra  kine- 
vezze a  delegátusokat  és  megválassza  az  állami  tiszt- 
viselőket. Én  is  megjelentem  azon  a  convención  és 
mint  előbbi  fejezetemben  emiitettem,  megválasztottak 
az  iktatóba  segédhivatalnokká. 

Azok  a  delegátusok,  a  kik  akkor  jelenvoltak  azon 

a  convención,  nagyrészt  már  a  földben  porladnak.  A 
convenció  vezetőinek  nagyrésze  Seward-párti  volt. 

A  chicagói  delegátusok  egyformán  ingadoztak  Ca- 
meron és  Seward  között  egészen  május  10-ig.  Akkor  a 
"Chicago  Press'  és  a  "Tribune "-ban  megjelent  egy 
cikk,  mely  megingatta  Cameron  és  Seward  hiveit  és 
átszöktek  a  Lincoln  pártiakhoz.  S  ezen  átszökésnek 
megpecsételéseül  egy  igen  érdekes  esemény  játszódott 
le.  John  Hanks  hirtelen  megjelent  a  delegátusok  kö- 
zött és  vállain  két  keritéshez  való  korlátot  hordozott, 
melyekre  e  szavak  voltak  ráirva :  "Két  korlát,  melyet 
Lincoln  Ábrahám  és  Hanks  János  faragtak  a  Sanga- 
mon alján  1838-ban." 

Ez  az  esemény  egyszerre  megváltoztatta  a  convenció 
képét  s  óriási  lelkesedéssel  kiáltották:  "Lincoln  Ábra- 
hámot, a  korlátfaragót  jelöljük  elnökké!"  És  a  deca- 
turi  convenció  halhatatlanná  tette  magát  azáltal,  hogy 
egyhangúlag  kiáltotta  ki  Lincoln  Ábrahámot  elnökje- 
löltté Illinois  államban.  A  mikor  megtörtént  Lincoln 
jelölése,  azonnal  hozzáláttak  a  választási  küzdelem 
tervének  kidolgozásához.  A  nemzeti  republikánus  bi- 
zottságnak N.  B.  Judd  volt  az  elnöke.  Az  én  ismeretsé- 
gem Mr.  Juddal  a  nemzeti  convenció  idején  igen  kis- 
jelentöségü  volt.  Azonban  én  nagy  tevékenységet  fej- 
tettem ki  a  "Cameron  és  Lincoln"  clubnak  a  Lincoln 
és  Hamlin  clubba  való  beolvasztása  körül.  Ezen  törek- 
vésem által  magamra  vontam  Mr.  Judd-nak  figyelmét 
s  ö  kinevezett  engem  a  republikánus  párt  kortesévé  s 
Illinois  déli  és  Indiana  állam  északi,  valamint  Michigan 
állam  egy  részében  folytatandó  választási  küzdelem 
vezetőjévé. 

ELNÖKVÁLASZTÁS  1860.  ÉVBEN. 

Igen  sok  elnökválasztás  volt  már  ebben  az  ország- 
ban, mióta  megalakult,  de  egyik  sem  hasonlitható  iz- 
gatottság tekintetében  Lincoln  választási  küzdel- 
méhez. 

Rettenetes  osztálygyülölettel  telt  megbélyegző  be- 
szédek hangzottak  el.  Négyféle  választási  ticket  volt 
forgalomban:  Lincoln  és  Hamlin;  Douglas  és  Johnson; 
Breckenridge  és  Joseph  Lane  és  Bell  és  Everett. 

Leghevesebb  volt  a  küzdelem  az  északon  az  elsőnek 
jelzett  két  ticket  között.  Öldöklő  pártharc  folyt  a  leg- 
magasabb fokig,  nem  ismertek  kegyelmet  egyik  párton 
sem.  A  rabszolgatartók  és  a  szabad  föld  népének  össze- 
ütközésénél mindenkor  kéznél  voltak  a  republikánus 
párt  emberei. 

A  nemzeti  republikánus  pártnak  bizottsága,  mely- 
nek főhadiszállása  Chicagóban  volt,  kiáltványt  tett 
közzé,  hogy  minden  szabadságszerető  ember,  legyen 
az  bennszülött,  vagy  polgárosult  idegen,  lépjen  a  küz- 
delem terére  az  államok  egyesülése  érdekében. 

Én  is,  mint  emiitettem,  hivatásom  szerint  elindultam 
Indiana  államba  kortesutra.  Mindenfelé  kint  a  szabad 
ég  alatt  angol  és  német  beszédeket  mondtam.  A  nép- 
gyűlések szónokai  képviselők  és  tábornokok  voltak, 
Schenk,  Don  Piát  és  H.  S.  Lane  Indiana  állam  kor- 
mányzójelöltje. 

Később  utasítást  kaptam,  hogy  Indiana  északi  részé- 
ből menjek  Illinois  déli  részébe,  hol  a  republikánusok 
igen  gyéren  voltak.  Én  rögtön  útra  keltem  Mound 
Citybe,  111.,  néhány  mértföldnyire  északra  Cairotól  és 
megkezdtem  az  agitálást  Lincoln  Ábrahám  megvá- 
lasztása érdekében. 

Ez  azonban  igen  veszélyes  dolog  volt,  mert  körülbe- 
lül 50  mértföldnyi  kerületben  csak  ogy  embert,  Dr. 
Craint  találtam,  a  ki  nyiltan  republikánusnak  vallotta 
magát. 

A  mennyiben  e  városkában  nem  volt  egy  nagyobb 
terem,  felálltam  az  Illinois  Central  vasúti  állomás  előtti 
cifra  kerítésre  és  onnan  beszéltem  vagy  ötven  ember- 
hez, a  kik  nagyrészt  Illinois  déli  részéről,  vagy  Egyp- 
tom,  Ill.-ból  való  farmerek  voltak.  Ez  volt  az  első  eset, 
hogy  valaki  oly  vakmerő  volt  ebben  az  igazán  sötét 
Egyptomban,  melynek  lakói  rendithetetlen  hivei  vol- 
tak a  rabszolgatartásnak,  hogy  beszélni  mert  a  repub- 
likánus párt  programmjáról. 

Mindazáltal,  hogy  én  igen  erősen  megkritizáltam  az 
ö  általuk  becéző  néven  elnevezett  ''kis  óriás"  (Stephen 
D.  Douglas)  elnökjelöltjüknek  legutolsó  dolgait,  mégis 
elég  szívesen  fogadtak.  Mindenesetre  nem  azért,  hogy 
talán  az  én  ékes  szónoklataim  meghatották  volna  őket, 
hanem  mert  Dr.  Grain  iránt,  kinek  védelme  alatt  be- 
széltem és  kinek  szép  Villaridge-i  farmján  vendége  vol- 
tam, az  egész  környék  lakossága  nagy  tisztelettel  és 
szeretettel  viseltetett.  A  környéken  nem  volt  egy  csa- 
lád, melynek  valamely  tagját  Dr.  Grain  ne  gyógyította 
vagy  anyagilag  ne  segélyezte  volna. 

Ez  is  egy  példája  volt  az  emberiség  gyarlóságának. 
Azt  nem  akarták  megérteni,  hogy  az  én  működésem 
az  emberiség  jövőjének  megjavitását  célozta,  hanem 
csupán  az  ö  kedvelt  doktoruknak  hódoltak. 

Második  beszédemet  Gairo,  111. -ban  mondtam  a  vá- 
rosháza nagy  termében.  A  terem  zsúfolásig  megtelt 
hallgatósággal,  a  kik  hallani  óhajtották,  hogy  vájjon 
mit  tud  mondani  ez  a  "fekete  republikánus."  Annak- 
idején az  összes  államokban  ez  volt  a  neve  a  republi- 

kánusoknak.  De  én  bátran  beszéltem,  mert  ott  volt  ol- 
dalam mellett  az  én  védöangyalom,  Dr.  Grain. 

Hogy  a  szíves  olvasó  jobban  megértse  azt  a  heves 
politikai  harcot,  melyet  az  államoknak  e  sötét  részében 
folytatnom  kellett,  ide  iktatok  egy  hírlapi  tudósítást, 

Cairo,  III,  1860  október  5. 

"Kuné  Julian  ur  tegnap  este  beszélt  városunkban  a 
városháza  nagytermében,  A  hallgatóság  között  nagy 
számban  jelentek  meg  a  demokraták  John  Cochran  ve- 
zérükkel, hogy  a  gyűlést  megzavarják  szokásos  erő- 
szakosságukkal és  Douglas  mellett  tüntessenek.  Ez  az 
a  John  Cochran,  a  ki  minden  republikánus  gyűlésen 
verekedést  szeretne  előidézni  és  a  ki  zavargást  idézett 
elő,  mikor  Fuller  és  Yates  beszéltek  városunkban,  ő 
most  is  megkísérelte  beszédében  megzavarni  Kuné 
urat  hitvány,  gyalázó,  megrágalmazó  közbeszólásaíval, 
—  ezúttal  azonban  megbukott  az  ő  demokrata  takti- 
kájával. Kuné  ur  erélyesen  kijelentette  a  közbeszólá- 
sokra, hogy  fenntartja  alkotmányos  jogát,  beszélni  és 
hirdetni  a  republikánizmust  ott  és  ugy,  a  hol  és  aho- 
gyan őneki  tetszik. 

"Ma  este  Kuné  ur  a  "Cushing's  Building  "-ben  fog 
beszélni." 

ÉRDEKES  BESZÉLGETÉS  LINCOLN  ÁBRA- 
HÁMMAL. 

Ha  vissza  gondolok  ama  néhány  alkalomra,  mikor 
hallgathattam  Lincoln  Ábrahámnak  buzdító  és  ihlet- 
szerü  beszédeit,  vagy  mikor  meglátogattam  a  világtör- 
ténelemnek ezen  kimagasló  férfiát  Sprinfieldben  és  ő 
reá  gondolok,  mindig  eszembe  jutnak  a  zsoltárok  iró- 

jának  ama  szavai:  "Az  ö  istenének  törvényei  szivében 
valáiiak  s  lépteit  scinini  sem  vezethette  tévútra."  Ezen 
szavak  a  k'gjobban  jellemezték  ama  nagy  férfiút  min- 
den tettében. 

Különösen  nem  fogom  elfelejteni  soha  találkozáso- 
mat Lincolnnal  springfieldi  hivatalában. 

Leghőbb  vágyaimnak  egyike  volt,  hogy  egyszer  Lin- 
colnnal személyesen  beszélgethessek  s  ez  végre  telje- 
sült. 

A  mikor  felmentem  a  springfieldi  állami  épületbe  és 
Lincoln  irodájának  előszobájában  nem  találtam  sen- 
kit, a  ki  bejelentett  volna,  vagy  bevitte  volna  névje- 
gyemet, kopogtattam  az  ajtón  s  belülről  egy  szivélyes 
"szabad"  hangzott  el.  Mikor  beléptem,  Lincoln  éppen 
játszott  egyik  fiával.  Igen  szivélyesen  fogadott  s  rö- 
vid, jelentéktelen  szóváltás  után  rátértünk  a  rabszol- 
gaság kérdésére.  Eleinte  én  igen  óvatos  voltam  meg- 
jegyzéseimmel, mert  több  republikánus  szónok  és  a  vá- 
lasztási küzdelem  iratai  is  igazolták,  hogy  Lincolnnak 
nem  volt  vágya  a  néger  rabszolgák  felszabaditása.  Sőt 
megválasztása  esetén  sem  akart  ellenségeskedést  foly- 
tatni azon  államok  ellen,  melyekben  a  rabszolga  intéz- 
mény még  szórványosan  fennállt.  Tudatában  volt  an- 
nak, hogy  a  rabszolgaságot  eltörlö  törvények  lassan 
ki  fogják  irtani  a  még  létező  rabszolga  intézményeket 
az  Egyesült  Államok  területéről. 

A  mikor  elbeszéltem  neki  tapasztalataimat  Illinois 
államok  déli  részéből,  hol  kénytelen  voltam  szabadon 
az  én  saját  érzelmeim  szerint  beszélni  s  ezt  tettem  mint 
egy  polgárosult  magyar  száműzött,  a  ki  Kossuth  Lajos 
zászlaja  alatt  küzdöttem  hazám  szabadságáért,  —  Lin- 
coln hatalmas  alakja  méltóságteljesen  felemelkedett 
ültéből  és  megragadta  kezemet,  arcán  az  öröm  és  lel- 

kesedés  ragyogott  felém  s  a  mennyire  visszaemlékszem 
szavaira,  ezt  monda:  "Senkinek  sincs  joga  embertár- 
sát rabszolgaságra  kényszeriteni.  legyen  az  fehér  vagy 
fekete.  És  el  fog  jönni  az  idő  és  el  kell  jönnie,  mikor 
egyetlen  rabszolga  sem  lesz  ebben  az  országban!"  — 
Ezek  a  szavak  meggyőztek  engem  arról,  hogy  soha  a 
világon  nem  hangzott  el  nemesebb  ajkakról  és  szivböl 
ennél  szebb  vallomása  a  szabadságszeretetnek. 

Én  tudtam,  hogy  Lincoln  óriási  küzdelem  előtt  állt 
s  a  mikor  távoztam  tőle,  szivem  már  telve  volt  e  nagy 
népképviselő  rendkívüli  egyéniségének  imádatával. 
És  szivemben  elhatároztam,  hogy  fel  fogom  áldozni  az 
életemet  ama  nagy  igazság  érdekében,  melyet  ő  mon- 
dott nekem. 

Én  mindenesetre  nem  feledkeztem  meg  arról  soha, 
hogy  csaták  előtt  a  titoktartás  épen  olyan  fontos  té- 
nyező a  győzelem  kivívásához,  mint  a  vitézség.  Azért 
mindaddig,  a  mig  a  csaták  zaja  teljesen  le  nem  csilla- 
pult és  Lincoln  elnökké  nem  választatott,  egy  szót  sem 
beszéltem  senkinek  e  nagy  férfiúnak  előttem  tett 
őszinte  vallomásáról.  Tudtam,  hogy  a  négerek  egyen- 
jogúsításának minden  republikánus  szivböl  ellensége 
volt  s  ha  én  elárultam  volna,  hogy  mit  mondott  nekem 
Lincoln,  féltem,  hogy  cserben  fogják  hagjTii. 

Lincoln  mindenkor  nyiltan  beszélt  az  ö  érzelmeiről, 
de  a  rabszolgaság  intézménj-eiröl  csak  azokkal  beszélt 
behatóan,  a  kikben  föltétlenül  megbízott.  És  én  örökké 
hálával  gondolok  e  nagy  férfiura,  a  ki  nekem  oly  nagy 
bizalommal  mondta  el  szivének  legbelsőbb  érzelmét. 
Ez  volt  a  legnagyobb  megtiszteltetés,  mely  valaha  ért 
engem  az  életben. 

Én  is  leírhatnám  Lincoln  Ábrahám  életrajzi  adatait, 
de  azt  már  leirták  mások  a  legapróbb  részletekig.  Az- 

ért  én  csupán  azon  eseményeket  fogom  leirni,  melyek 
az  én  személyemmel  állanak  összefüggésben.  Félbe- 
szakítom tehát  feljegyzéseimet  Lincolnról,  a  mig  az 
események  sorozatán  át  ama  időhöz  el  fogok  érni,  mi- 
kor másodízben  találkoztam  vele  Washingtonban  mint 
az  Egyesült  Államok  elnökével  1861  június  havában. 

IV.  RÉSZ. 

LINCOLN  ABRAIL^M  MEGVÁLASZTÁSA. 

Azon  reményünk,  hogy  az  északi  államok  népének 
többsége  biztosítani  fogja  győzelmünket,  valóra  vált. 
De  előrelátható  volt  az  is,  hogy  a  pártvezérek  által  túl- 
hevített szenvedélyek  és  buzgalom  a  választás  után  le 
fog  hűlni,  mint  rendesen  választások  után.  Különösen, 
ha  a  legyőzött  ellenfél  megkezdi  aknamunkáját  a  déli 
államokban. 

Mielőtt  Lincoln  mint  az  Egyesült  Államok  megvá- 
lasztott elnöke  elindult  volna  Washingtonba,  a  déli 
államok  békétlenkedőinek  üstje  már  jóval  előbb  for- 
rani  kezdett.  Az  árulást  nyiltan  prédikálták  és  tár- 
gyalták nemcsak  a  déli  'Hüzevők",  hanem  északi  ba- 
rátaik is,  a  kik  mindenkor  készek  voltak  a  déli  mes- 
terek piszkos  üzelmeit  folytatni. 

Az  illinoisi  törvényhozás  az  újonnan  megválasztott 
kormányzó,  Yates  elnöklése  alatt  összeült. 

Ennek  a  kitűnő  hazafi  és  államférfiunak  ugy  Illinois 
állam,  mint  az  egész  ország  népe  nagy  hálával  tarto- 
zott ama  kifejtett  törekvéseért,  hogy  a  déli  államok 
békétlenségét  lecsillapította.  Mint  már  előbb  megemlí- 
tettem, hogy  Wm.  B.  Ogden  és  J.  Young  Scammon 
közbenjárására,  a  kik  tagjai  voltak  ama  emlékezetes 
törvényhozó  testületnek,  —  engemet  is  beválasztottak 
az  iktatóba  segédhivatalnokká. 

A  törvényhozás  üléseinek  folyamán  alkalmam  volt 
megismerkedni  több  kiváló  egyénekkel,  a  kik  később 

nagy  szerepet  játszottak  ugy  a  politikában,   mint    a 
csatatéren. 

A  mennyiben  abban  az  épületben  laktam,  hol  Lin- 
colnnak szerény  hivatala  volt  berendezve,  alkalmam 
nyilt  megismerkedni  az  ö  titkárával,  Mr.  John  Hay- 
val,  a  ki  később  különféle  módon  bizonyitotta  be  irán- 
tam önzetlen  barátságát. 

Sok  idő  multán  a  polgárháború  után,  mikor  én  New 
Yorkba  utaztam  ama  elhatározással,  hogy  a  bécsi  vi- 
lágkiállításra utazom,  felkerestem  Mr.  Ilay-t,  a  ki  ak- 
kor a  "New  York  Tribune"  egyik  szerkesztője  volt. 
Ugyanazon  szívélyes  barátsággal  fogadott,  mint  egy- 
kor Springfieldben. 

Minden  előzetes,  időszerű  értesítés  nélkül  abban  a 
sok  veszélytrejtő  napokban  igen  meglepett  bennünket 
az  1860  év  utolsó  hetében  az  a  hir,  hogy  "Fort  Moul- 
trie" erődre,  —  miután  Anderson  őrnagy  elhagyta  azt 
és  "Fort  Sumter"  erőd  felé  vonult,  —  felvonták  "Pal- 
metto" lobogóját. 

Az  Egyesült  Államok  fegyveres  ereje  akkor  73.000 
katonából  állt,  melyet  Dél-Carolina  állam  tartott  hatal- 
mában. Ez  az  állam  ugyanis  egyik  közgyűlésén  olyan 
határozatot  hozott,  hogy  az  összes  Egyesült  Államok 
kötelékébe  tartozó  állami  hivatalnokokat  és  katonatisz- 
teket felmenti  az  Egyesült  Államoknak  tett  hüséges- 
küjük  alól  és  bekebelezi  őket  a  Palmetto  állam  köte- 
lékébe. 

Ezen  hét  folyamán  John  B.  Floyd,  a  Buchanan  kor- 
mánynak hadügyi  titkára  is  ledobta  az  álarcot  azáltal, 
hogy  elhagyta  állását,  melyet  Buchanan  elnök  kabinet- 
jében elfoglalt. 

Mindezen  gyorsan  egymást  követő  események  mint- 
egy felrázták  lethargikus  álmaikból  a  "béke  minden 

áron"  elvnek  összes  északi  embereit,  beleértve  a  mi 
törvényhozási  testületünk  tagjait  is.  Abban  az  időben 
érkezett  Springfieldbe  a  babérkoszoruzott  Elmer  E. 
Ellsworth  kapitány  mint  feje  a  hírneves  kadétoknak. 
Igen  érdekes  alak  volt,  hollófekete,  vállig  érő  nagy 
hajával  és  jó  benyomást  keltő  katonás  megjelenésével. 
Ha  megjelent  a  törvényhozás  termeiben,  mindenkor 
szívélyes  fogadtatásban  részesült.  De  Ellsworth,  az  a 
kitűnő  hazafi,  nemcsak  látogatóba  jött  Springfieldbe, 
hanem  felszólította  a  honatyákat,  hogy  kiki  a  maga 
kerületében  igyekezzék  katonai  csapatokat  toborozni 
s  ezen  felszólítása  nagy  lelkesedéssel  fogadtatott. 

Többen  a  polgárosult  idegenek  közül,  a  kik  azelőtt 
a  különféle  európai  államok  hadseregében  szolgáltak, 
azonnal  hozzáláttak  katonai  csapatok  szervezéséhez  s 
azokkal  esténkint  gyakorlatokat  végeztek.  Ezek  kö- 
zött is  az  első  helyen  állt  egyik  polgárosult  lelkes  ame- 
rikaivá lett  honfitársam,  Mihalótzi  Géza.  Amig  Spring- 
fieldben  voltam,  a  következő  közleményt  kaptam  tőle: 

Chicago.  111.,  1861  február  4. 
Kedves  barátom: — 

Igen  kérlek,  légy  szives  és  kézbesítsd  az  ide  mellé- 
kelt zárt  levelet  a  címzettnek.  Mi  itt  alakítottunk  egy 
katonai  csapatot  "Lincoln  lövészek"  név  alatt.  Engem 
választottak  kapitányul  és  Kovácsot  hadnagygyá.  A 
levél,  mint  látod,  Lincoln  elnökhöz  van  címezve,  mely- 
ben engedelmet  kérünk  tőle  nevének  használatára.  — 
Igen  kérünk,  légy  szives  kézbesítsd  neki,  ha  otthon 
van  s  ha  távol  volna  Springfieldtől,  akkor  alkalomad- 
tán add  át  személyesen. 

A  másik  levél  Yates  kormányzónak  szól,  melyben 
hivatalosan  értesítjük  a  katonai  csapat  megalakítása- 

ról.  Valamint  szabadalmat  kérünk  a  tisztek  törvényes 
megválasztására  a  csapat  tagjainak  egyetértő  bele- 
egyezésükkel. 

A  harmadik  levél  az  állami  fohadsegédnek  szól,  a 
melyben  kérünk  hadifelszerelést.  Mi  igen  szeretnénk 
"Minnie "-féle  fegyvereket. 

Nagyon  kérünk  téged,  légy  szives  segélyünkre  lenni 
befolyásoddal  különösen  a  hadifölszerelés  érdekében, 
a  mennyiben  mi  vagyunk  az  első  magyar  és  cseh  szár- 
mazású amerikai  polgárokból  alakult  katonai  csapat 
az  Egyesült  Államokban. 

Mi  ezáltal  tiszteletet  óhajtunk  szerezni  szülőhazánk- 
nak s  ennek  a  hazának  szeretét  és  becsülését  óhajtjuk 
kivivni. 

Maradok  kiváló  tisztelettel 

(Pecsét)  Mihalótzi  Géza. 

Én  azonnal  átadtam  e  leveleket  a  címzetteknek.  — 
Lincoln  nagy  örömmel  és  készséggel  fogadta  Mihalótzi 
kérését  s  ezt  egy  levélben  meg  is  irta  neki,  melyet  ne- 
kem adott  át  kézbesítés  végett. 

Yates  kormányzó  és  Mather  hadsegéd  is  örömmel 
válaszoltak  Mihalótzinak.  Kijelentették,  hogy  a  "Lin- 
coln lövészek"  csapatának  megalakítása,  melyet  Mi- 
halótzi kapitány  magyar  és  cseh  származású  amerikai 
polgárokból  alakitott,  legszebb  bizonyítéka  uj  hazájuk 
iránt  való  hűségüknek  s  ezen  csapatot  már  a  legköze- 
lebbi ütközetben  a  csatatéren  fogják  kipróbálni, 

SUMTER  ERŐD  OSTROMA. 

A  Sumter  erőd  ostroma  1861  április  hó  12-én  kezdő- 
dött és  14-én  már  kiüríttetett.  Április  19-én  Yates  kor- 

mányzó  Simon  Cameron  hadügyi  titkártól  utasitást 
kapott  egy  nagyobb  haderő  mozgósitására  Cairo  ellen. 

Ezen  rendelet  azonnal  elküldetett  R.  K.  Swift  tábor- 
noknak, a  ki  48  órával  a  rendelet  kézbesítése  után  több 
század  katonasággal  indult  Cairo  ellen.  E  századok  kö- 
zött ott  volt  Mihalotzi  százada  is,  a  "Lincoln  lövészek" 
remek  csapata. 

Mihalotzi  kapitány  tanúsított  hősiességéért  később 
alezredesi  rangra  emeltetett  a  24-ik  Illinois  önkéntes 
ezredben.  De  nemsokára  azután  a  Buzzards  Bay,  Tenn. 
csatában  hősi  halált  halt. 


AZ  1861  ÉV  TAVASZA. 

Kénytelen  vagyok  visszatérni  ezen  események  előz- 
ményeire, vagyis  a  szenátusnak  az  1861  év  április  havi 
gyűléseire,  mely  időt  én  Springfieldben  töltöttem. 

A  katonai  hadmüveletek  légköre  elérte  Illinois  álla- 
mot is  és  különösen  hatalmába  ejtette  a  fővárost,  hol 
a  képviselők  gyülekeztek  törvényalkotás  céljából,  de 
állandóan  csoportokba  verődve  a  fenyegető  testvér- 
háborút  tárgyalták. 

Az  én  jó  barátom,  I.  N.  Arnold,  a  kongresszusnak 
újonnan  megválasztott  tagja  elárulta  Yates  kormány- 
zó előtt,  hogy  én  a  magyar  szabadságharcot  Bem  tá- 
bornok alatt  küzdöttem  végig,  miért  is  kell,  hogy  le- 
gyen haditudományom. 

A  kormányzó  azonnal  értem  küldött  és  azt  kérdezte 
tőlem,  hogy  a  mennyiben  én  már  úgyis  mint  tiszt  szol- 
gáltam a  honvédseregben,  nem  volna-e  kedvem  belépni 
a  rendes  hadseregbe. 

Az  én  lelkem  és  szivem  anélkül  is  a  szabadság  ima- 

datával  volt  eltelve,  azért  egy  pillanatnyi  gondolkozás 
után  "igent"  mondtam. 

A  kormányzó  azonnal  irt  egy  kérvényt  Cameron 
hadügyi  államtitkárhoz,  melyben  kérte  kinevezésemet 
a  hadseregbe.  Ezen  kérvényt  aláirtak  Yates  kormány- 
zó, titkára  Wilson  ezredes,  I.  N.  Arnold,  Wm.  B.  Ogden 
és  J.  Young  Scammon,  a  képviselőház  szónoka  és  több 
tagjai  a  törvényhozóknak.  Valamint  Koerner  exalkor- 
mányzó.  Hatch  államtitkár  és  Mather,  Illinois  állam 
hadtestparancsnokának  főhadsegéde. 

A  kérvény  ellátva  a  kellő  pecséttel,  ajánlva  Yates 
kormányzó  által  mint  fontos  államokirat  külön  futár- 
ral küldetett  Washingtonba  a  főhadiszállásra. 

A  mióta  én  a  magyar  szabadságharcot  végigküzdöt- 
tem,  nem  láttam  a  történelmi  eseményeknek  oly  gyors 
egymásután  következő  folyamatát,  mint  1860 — 61  év 
telén.  Az  egyik  meglepetés  követte  a  másikat.  A  déli 
államok  egymásután  követték  Dél-Carolina  állam  pél- 
dáját. Ez  alatt  az  Egyesült  Államok  elnöke,  körülvéve 
titkosrendőrök  által,  haladt  az  állam  fővárosa  felé. 

Az  árulás  egész  nyiltan,  gőgösen,  szemmel  láthatólag 
küzdött  a  biztos  alapon  álló  északiak  ellen.  Az  Illinois 
állam  kormányzósága,  a  mikor  elérkezettnek  látta  az 
időt  a  tevékenységre,  1861  ápril  havában  összehívta  az 
állami  gyűlést.  A  törvényhozóknak  ez  az  ülése  igen 
rövid  volt.  Megállapittatott  egy  nagyobb  kiadás,  me- 
lyet a  központi  kormányzóság  kezeibe  tettek  le  a  hadi 
szükséglet  beszerzésének  céljaira.  Xehány  kisebb  je- 
lentéktelen törvénycikk  és  egyéb  ügyek  rendezése  után 
az  ülést  elnapolták. 

EGY  EZRED  ALAKÍTÁSA. 

Pár  nappal  azután,  hogy  Springfieldböl  visszatér- 
tem Chicagóba,  egy  polgárosult  németekből  álló  kül'- 
döttség  jelent  meg  lakásomon  és  kértek  engem,  hogy 
egy  Knobelsdorf  nevű  uri  emberrel  együtt  amerikai- 
németek és  más  bevándorolt  nemzetek  fiaiból  alakít- 
sunk egy  ezredet. 

Knobelsdorf  azelőtt  a  sleswig-holsteini  német  had- 
seregben szolgált  s  ezen  események  idején  mint  hiva- 
talnok működött  az  Illinois  Central  vasúttársaság  hi- 
vatalában. 

Eleinte  én  vonakodtam  a  tervbe  belemenni,  mert  na- 
ponkint vártam  kinevezésemet  a  rendes  hadsereg  kö- 
telékébe. Azonban  láttam,  hogy  azok  között,  a  kik  ezen 
ajánlat  elfogadására  unszoltak,  a  chicagói  német  leg- 
tekintélyesebb férfiak  voltak,  George  Schneider,  An- 
ton C.  Hessing,  Casper  Butz  és  Lorenz  Bretano,  stb., 
beleegyeztem  és  Knobelsdorffal  együtt  1861  év  május 
11-én  megkezdtük  egy  gyalogezred  alakítását,  melyet 
később  elneveztek  a  24-ik  Illinois  gyalogezrednek. 

Mi  tehát  felütöttük  táborunkat  egy  nagy  mezőn, 
mely  a  35-ik  utca  körül  volt,  később  elnevezték  Doug- 
las Place-nek.  A  tábort  elneveztük  "Eobert  Blum  tá- 
bornak." 

A  "Lincoln  lövészek"  Mihalótzi  kapitánnyal  és  a 
"Turner  Union  Cadets  (német  tornászokból  alakult) 
szintén  be  akartak  lépni  a  mi  újonnan  alakítandó  ez- 
redünkbe, Csak  az  volt  a  kérdés,  hogyan  szabadulja- 
nak meg  a  Cairoban  Geo.  B.  McClellan  tábornok  pa- 
rancsnoksága alatt  álló  hadtestből,  melybe  három  hó- 
nap előtt  léptek  be. 

Én  személyesen  ismertem  McClellan  tábornokot  még 

abból  az  idoböl,  mikor  o  még  az  Illinois  Central  vasút- 
társaságnál volt,  én  pedig  a  Marine  Bank-nál  dolgoz- 
tam. Én  tehát  felszerelve  Yates  kormányzó  ajánló  le- 
veleivel, elindultam  Cairoba,  hogy  a  tábornoktól  kér- 
jem a  két  csapatnak  elboesájtását. 

A  tábornokot  épen  főhadiszállásán  találtam,  mely 
egy  Illinois  Central  vasúti  kocsijában  volt  berendezve. 
McClellan  szivesen  fogadott  és  meghallgatta  érvelései- 
met s  végül  némi  ellenvetés  után  engedett. 

A  két  csapat  Cairóból,  melyhez  Henry  J.  Reed  kapi- 
tány Ottowában  még  egy  csapatot  toborzott,  teljesen 
betöltötte  a  24-ik  gyalogezred  létszámát. 

Az  összes  haderő,  mely  néhány  hét  alatt  állíttatott 
fel,  75,000  főt  számlált  és  minden  pillanatban  készen 
állt  az  elnök  hivó  szavára  akcióba  lépni. 

Én  ésKnobelsrorf  elutaztunk  Washingtonba  azon  ké- 
réssel, hogy  az  általunk  alapított  uj  ezredet  a  hadügy- 
miniszter hivatalosan  elismerje.  Ez  alkalommal  igen 
nagy  segélyemre  volt  John  Hay-val,  Lincoln  egyik  tit- 
kárával régebben  kötött  ismeretségem. 

Ugyanis  azokban  az  izgalmas  napokban  igen  nehéz 
volt  egy  magánkihallgatást  kieszközölni  az  elnöknél. 
Ezzel  szemben  igen  könnyű  volt  bejutni  a  titkári  hi- 
vatalba. Hay  megígérte,  hogy  érdekünkben  mindent 
el  fog  követni,  a  mi  csak  hatalmában  áll.  Ezalatt  mi 
benjTijtottuk  kérvénjáinket  a  hadügyminiszterhez.  Né- 
hány napig  várakoztunk  a  válaszra,  mikor  én  egy  meg- 
hívást kaptam  a  hadügyi  államtitkárhoz,  Cameronhoz. 

Mikor  beléptem  az  ajtón,  azonnal  megszólított:  "Ah, 
ön  az,  a  ki  a  chicagói  "Cameron  és  Lincoln  Club"  ne- 
vében egy  ezrednek  elfogadását  kéri?  Nagyon  sajná- 
lom, hogy  ön  csalódni  fog  reményében,  mert  a  kérés 
már  több  mint  kétszer  visszautasittatott.  Azonban  — 

tette  hozzá  —  a  mi  önt  illeti,  a  hadvezetőség  az  ön 
számára  mindenesetre  biztosit  egy  tiszti  állást,  melyet 
minden  pillanatban  elfoglalhat." 

Én  nagyon  megköszöntem  Cameron  szives  ajánlatát, 
de  kijelentettem,  hogy  én  most  egy  nagyrészt  polgáro- 
sult  idegen  bevándoroltakból  alakult  katonai  ezrednek 
megbízottjaként  vagyok  itt,  miért  is  addig  semmiféle 
állást  nem  fogadhatok  el,  a  mig  az  ezred  kérése  nem 
lesz  teljesítve.    Ezzel  távoztam. 

Mi  már  több  mint  egy  hete  voltunk  Washingtonban 
s  a  kérés  teljesítésének  reményéhez  oly  távol  álltunk, 
mint  mikor  megérkeztünk.  Összeültünk  tehát  képvise- 
lőnkkel, I.  N.  Arnold-dal  és  alaposan  megbeszéltük  a 
dolgot.  Végül  elhatároztuk,  hogy  mindenáron  Lincoln- 
nal személyesen  kell  találkoznunk,  sőt  rá  kell  birnunk 
az  ezred  elfogadására. 

Ezen  napokban  találkoztam  N.  P.  Banks  tábornok- 
kal, a  kit  épen  akkor  neveztek  ki  vezérőrnagygyá.  Én 
ismertem  Banks  tábornokot  abból  az  időből,  mikor  ö 
még  az  Illinois  Central  vausttársaságnak  volt  az  alel- 
nöke. Banks  tábornok  is  azonnal  megismert  engem  és 
mikor  elmondtam  ügyünket,  megígérte,  hogy  a  meny- 
nyire módjában  áll,  segélyemre  leend.  Meghagyta, 
hogy  másnap  reggel  9  órakor  legyek  a  lakásán  a  Wil- 
lard  Hotelben  s  ö  személyesen  fel  fog  vezetni  a  Fehér 

Házba. 

Én  siettem  erről  értesiteni  Arnoldot,  a  ki  szintén 
megígérte,  hogy  ő  is  ott  lesz  a  Fehér  Házban. 

Másnap  reggel  én  és  Knobelsdorf  pontosan  megje- 
lentünk a  tábornok  lakásán,  a  ki  elvezetett  a  Fehér 
Házba,  hol  akkor  már  nemcsak  az  előszoba,  hanem  a 
folyosó  is  tele  volt  az  északi  államok  kormányzói,  sze- 
nátorai és  képviselőivel.  A  kik  csaknem  mind  az  álta- 

luk  alakított  önkéntes  csapatok  —  ezredek  —  felaján- 
lása érdekében  várakoztak  az  elnökre. 

Most  már  csak  az  volt  a  kérdés,  hogy  miként  jut- 
hassunk mielőbb  az  elnök  elé. 

Mikor  annyi  magas  állású  államférfi  várakozik  ki- 
hallgatásra, tudtam,  hogy  a  belépők  sorrendjét  Hay 
elnöki  titkár  kezeli.  Azonnal  beküldtem  hozzá  névje- 
gyemet. Pár  perc  múlva  Ilay  megjelent  az  ajtóban  és 
szívélyesen  felszólított,  hogy  lépjünk  be. 

A  mikor  Mr.  Arnold  vezetésével  beléptünk  a  szo- 
bába, Ilay  azonnal  a  szemben  levő  ajtó  felé  mutatott 
mintegy  biztatva  a  belépésre. 

Én  és  Knobelsdorf  osztrák  vadásztiszti  egyenruhá- 
inkban elég  jó  benyomást  keltettünk  min'denfelé. 

Mikor  beléptünk  az  elnöki  szobába,  Banks  tábornok, 
a  kinek  mindenkor  szabad  volt  belépni  az  elnökhöz, 
már  ott  volt  és  Salmon  P.  Chasevel  épen  mirólunk  be- 
szélgettek. 

Én  valósággal  meghökkentem,  mikor  megpillantot- 
tam az  elnök  igen  kimerültnek  látszó  hatalmas  alak- 
ját. Az  államügyek  sokasága  láthatólag  teljes  súlyával 
nehezült  fejére.  Az  ő  élénk  szelleme,  mely  a  közel- 
múltban lefolyt  választások  folyamán  oly  fényesen  ra- 
gyogott s  őt  erre  a  magas  polcra  emelte,  most  ugy 
tűnt  fel,  mintha  e  szellem  elhagyta  volna  őt.  Sohasem 
észleltem  egy  embernek  megjelenésében  oly  gyors  vál- 
tozást. 

De  csakhamar  elűzte  ezen  gondolataimat  Mr.  Arnold, 
a  mikor  bemutatott  az  elnöknek  és  a  pénzügyi  állam- 
titkárnak mindkettőnket  ezen  szavakkal :  ' '  Knobels- 
dorf ezredes  és  Kuné  őrnagy  mint  az  általuk  alakított 
amerikai-német  ezrednek  küldöttsége  jelentek  meg, 
hogy  a  kormánynak  felajánlják  az  ezredet." 

Én  pedig  azonnal  átnyújtottam  az  elnöknek  írásbeli 
folyamodváiij^unkat,  melyet  már  egyszer  visszakaptam 
a  hadügyi  titkártól.  Lincoln  belepillantott  a  kérvénybe 
és  ezt  monda:  "Én  ugy  látom,  hogy  Cameron  nem  fo- 
gad el  több  katonaságot.  Tartok  tőle,  hogy  az  én  be- 
folyásommal sem  segíthetek  kérésük  teljesítése  érde- 
kében. Különben  is  már  75.000  emberünk  van  a  csata- 
téren s  ha  mi  még  többet  is  elfogadunk,  képtelenek 
leszünk  őket  táplálni." 

Én  bátorságot  vettem  magamnak  és  körülbelül  eze- 
ket feleltem:  "Elnök  ur!  Ön  azt  mondta,  hogy  75.000 
katonája  van  már  a  csatatéren.  Engedje  meg  kérem, 
hogy  őszinte  válaszára  megjegyezhessem,  hogy  a  for- 
radalom legyőzésére  még  néhányszor  75.000  katonára 
lesz  szükség.  A  mi  pedig  az  élelmezést  illeti,  a  mi  Illi- 
nois államunk  mezői  annyit  termelnek,  a  miből  egy 
millió  katona  bőséggel  élhetne  meg." 

Gondoltam,  hogy  e  merész  felelettel  talán  hi- 
bát követtem  el  s  egy  pillantást  vetettem  Chase  és 
Banks  tábornok  felé.  Azok  épen  helyeslőleg  intettek 
egymásnak.  Lincoln  pedig  njiigodtan  odafordult 
Hay  titkárához  és  átadta  neki  kérvényünket  e  meg- 
jegyzéssel: "John,  csatolj  ehhez  a  folyamodványhoz 
egy  rendeletet  a  hadügyi  osztályhoz,  hogy  ezen  ezre- 
det fogadja  el."  A  rendeletet  Hay  azonnal  kiállította, 
Lincoln  aláirta  s  nekem  átadta.  Mikor  én  átvettem  ez 
iratot,  azt  hittem,  hogy  én  vagyok  a  világ  legboldogabb 
halandója. 

Mikor  mi  kiértünk  a  Fehér  Házból,  az  újság  azonnal 
elterjedt,  hogy  a  "Heeker  ezred"  (a  24-ik  Illinois) 
elfogaíitatott,  kormányzók,  szenátorok  és  képviselők 
lelkesedéssel  vettek  körül. 

Lyman,  Trumbull  és  Jonli  P.  Kellog,  stb.  mind  ez- 

redeket  jöttek  felajánlani  az  államnak.  Mindannyian 
csodálkoztak,  hogy  miként  érhettük  el  ezt  a  gyors  si- 
kert. Mindenesetre  nagy  befolyással  volt  Lincolnra  az 
én  kijelentésem,  hogy  a  háború  még  csak  most  fog  ki- 
fejlődni és  óriási  mérvet  ölteni. 

Lincoln  ama  reményben  volt,  hogy  az  első  összecsa- 
pás után,  —  mely  az  északiak  győzelmével  fog  vég- 
ződni, a  déli  államoknak  eltévedt  fiai  vissza  fognak 
térni  az  egyesülés  és  a  haladás  fiaihoz.  Lincoln  miután 
elfogadta  a  mi  ezredünket,  kész  lett  volna  egy  millió 
emDer  ajánlkozását  elfogadni. 

ELSŐ  utasítás  a  csatatérre. 

Alig  hogy  visszaérkeztünk  Chicagóba  1861  május 
28-án,  megérkezett  az  első  utasítás  számunkra  a  had- 
ügyi osztálytól.  A  rendelet  többek  között  igy  hang- 
zott: "Scott,  Goodes,  Marsh  és  Dougherty  ezredesek 
parancsnoksága  alatt  álló  ezredek,  valamint  a  Hecker 
ezredes  parancsnoksága  alatt  álló  független  ezred 
azonnal  jelentkezzék  McClellan  tábornoknál  hadiszem- 
lére és  az  Egyesült  Államok  hadseregében  való  három 
évi  szolgálat  megkezdésére." 

Scott  ezredes  Zuáv  ezrede  mint  a  19-ik  illiniosi  gya- 
logezred, a  mi  ezredünk  pedig  mint  a  24-ik  Illinois 
gyalogezred  lettek  felavatva.  Pitscher  törzskari  kapi- 
tány volt  a  felavató  mester. 

Megemlítésre  méltó,  hogy  Scott  ezredes,  a  ki  vég- 
telenül szerény  és  derék  katona  volt,  John  B.  Turchin 
javára  leköszönt  rangjáról. 

Turchin  orosz  származású  ember  volt,  valódi  neve : 
Iván  B.  Turchineff,  a  ki  az  orosz  hadseregben  mint 
törzskari  tiszt  szolgált.  Résztvett  a  magj-ar  szabadság- 

harc  ellen  folytatott  hadjáratban  és  a  krimi  habom- 
ban. Turehin  túlságos  szabadelvű  gondolkozása  miatt 
volt  kénytelen  menekülni  Amerikába,  Hová  magával 
hozta  nejét  is.  Mikor  a  polgárháború  kitört,  ö  akkor 
az  Illinois  Central  R.  R.  mérnöki  osztályán  volt  alkal- 
mazva. 

Felesége  nemeslelkü  hölgy  volt,  épen  ugy,  mint  a 
hírneves  Florence  Nigthingale,  ö  is  a  csatában  férje  ol- 
dala mellett  maradt  és  férje  ezredének,  valamint  az 
egész  dandárnak  sebesültjeit  és  betegeit  ápolta  a  há- 
ború tartama  alatt. 

Mikor  a  polgárháború  kitört,  Turehin  azonnal  szol- 
gálatra jelentkezett  s  tekintettel  múltjára,  ezredesi 
ranggal  nevezték  ki  a  19-ik  Illinois  gyalogezredhez, 
mely  aztán  egj'ike  lett  a  leghösiesebb  ezredeknek.  Tur- 
ehin különösen  fényesen  kitüntette  magát  Huntsville, 
Alabama  és  Missionary  Ridge  elfoglalása  alkalmával. 

Don  Carlos  Buel  egy  izben  törvényszék  elé  állította 
öt,  rabszolgák  felszabadításával  vádolta  és  katonai 
rangjának  elvesztésére  ítélte.  Lincoln  azonban  meg- 
semmisítette az  ítéletet  és  elégtételül  kínevezte  öt  tá- 
bornoki ranggal  dandárparancsnokká. 

Egyik  legnagyobb  hiba  volt  az  amerikai  polgárhá- 
borúban ugy  az  északi,  mint  a  déli  hadsereg  tisztjeinek 
egymás  iránti  irigysége.  Részben  ez  volt  az  oka,  hogy 
az  a  véres  testvérháború  oly  sokáig  elhúzódott. 

TISZTIKAR  VÁLASZTÁS  EZREDÜNKBEN. 

Mielőtt  ezredünket  hivatalosan  beiktatták  volna  a 
hadseregbe,  megejtettük  a  tisztek  kinevezését,  mely 
legnagyobb  meglepetésemre  nem  ugy  végződött,  mint 
én  azt  gondoltam.  Hecker  Frigyest  ezredessé  s  engem 

örnagygyá  neveztek  ki,  de  Kiiobclsdorf  helyébe  Miha- 
lótzi  Gézát  választották  alezredessé,  a  mi  valóságos 
hitszegés  volt  az  ezred  tisztikara  részéről.  A  későbbi 
események  aztán  igazolták,  hogy  az  egész  dologban 
Hecker  keze  működött.  Engem  ez  az  igazságtalanság 
annyira  felizgatott,  hogy  felkerestem  a  "Chicago 
Press"  és  a  "Tribune"  szerkesztőségeit  és  a  nyilvános- 
ság előtt  akartam  elégtételt  kérni  Knobelsdorf  szá- 
mára. De  a  szerkesztők  azt  tanácsolták,  hogy  Kjio- 
belsdorf  toborozzon  egy  uj  ezredet.  A  tanácsot  Kno- 
belsdorf elfogadta  s  rövid  idő  alatt  egy  uj  ezredet  ala- 
pított, melynek  aztán  ő  lett  az  ezredese. 

A  mikor  ezredünk  hivatalosan  be  volt  iktatva  a  ren- 
des hadseregbe  s  mi  megkaptuk  fegyvereinket  és  a 
teljes  felszerelést,  azonnal  elindultunk  Alton,  111.  felé, 
Altonba  érve  a  városon  kivül  ütöttük  fel  táborunkat, 
hol  a  katonaságot  iskolázás,  menetelés,  fegyverek  ke- 
zelésére, stb.  teljesen  kiképeztük. 

A  MISSOURI  FOLYÓN  AT. 

Két  heti  gyakorlatozás  után  parancsot  kaptunk  át- 
vonulni a  Missouri  folyón  St.  Charles  felé.  A  folyón 
keresztül  csak  egy  keskeny  hajócska  közlekedett,  az- 
ért egész  éjjelen  át  tartott,  a  mig  az  egész  ezred  átju- 
tott a  túlsó  partra.  Azóta  sem  tudom  megfejteni  azt  a 
talányt,  hogy  miért  kellett  éppen  éjjel  átkelnünk  a 
folyón  és  nem  nappal?  Hiszen  jó  százmértföldnyire 
körülöttünk  sehol  sem  volt  ellenség. 

Alighanem  azt  akarták  megtudni,  hogy  mennyire 
tájékozott  ezredünk  a  magasabb  hadászat  titokzatos- 
ságjftibHn.  Ezredünk  1200  emberből  állt  ágyuk  és  élel- 
mezési osztály  nélkül.  Én  voltam  a  kis  hajócska  pa- 

rancsnoka  és  egész  éjjel  tizenkétszer  kereszteztük    a 
folyót.  Világos  uappal  volt,  mikor  az  utolsó  ember  és- 
podgyászkocsi  is  odaát  volt. 

Aztán  elindultunk  kitűzött  célunk  felé.  Végre  fel- 
tűnt egy  kis  falu,  mely  előtt  megálltunk  és  tábort 
ütöttünk.  Az  első  kérdés  az  volt,  hogy  miként  esilla- 
pitsuk  le  1200  ember  éhségét,  a  kik  utoljára  24  óra 
előtt  ettek  Altonban.  A  katonaságnál  az  őrnagy  köte- 
lessége gondoskodni  az  ezred  élelmezéséről.  Bevásá- 
roltat minden  szükséges  élelmi  cikket  és  fizeti  a  szám- 
lákat. Azonban  az  nem  áll  semmiféle  katonai  törvé- 
nyekben, hogy  miként  teljesítse  az  őrnagy  kötelessé- 
gét, ha  üres  az  ezred  pénztára.  Mert  a  mi  pénztárunk 
ugyancsak  üres  volt  ezen  a  szép  reggelen. 

A  ezredes  és  a  főszállásmester  mikor  jelentést  tet- 
tem, hogy  nincs  semmi  pénzünk,  tanácstalanul  néztek 
egymásra.  Nem  maradt  más  hátra,  minthogy  bevásá- 
roltattam a  saját  számlámra  húst,  kenyeret  az  egész 
ezred  részére  és  a  számlákat  kifizettem  a  saját  erszé- 
nyemből. Ezzel  az  összeggel  még  ma  is  tartozik  nekem 
az  Egyesült  Államok.  Dehát  én  egy  percig  sem  tudtam 
arra  gondolni,  hogy  a  legénység  éhen  vesszen  el.  Ezen 
tettemért  azonban  nem  elismerés,  hanem  veszély  fe- 
nyegetett az  ezredes  részéről,  persze  irigységből. 

Ez  már  a  második  eset  volt,  hogy  megharagudott 
rám  az  ezredes.  Először  még  az  altonai  táborban  egy- 
szer az  egész  ezredet  elvezettem  a  Missouri  folyóhoz 
fürödni.  Fürdés  után  minden  egyes  embernek  egy  po- 
hár sört  rendeltem  s  azt  is  a  saját  pénzemből  fizettem. 
Ezért  haragudott  meg  az  ezredes. 

GRANT  EZREDES. 

Ezredünk  nemsokára  parancsot  kapott,  hogy  St. 
Charlesben  vonatra  ülve  induljon  Mexico  felé.  Akkor 
találkoztunk  először  a  hires  21-ik  Illinois  gyalogez- 
reddel, melynek  U.  S.  Grant  ezredes  volt  a  parancs- 
noka. A  ki  öt  nem  ismerte,  azt  hihette,  hogy  egy  kö- 
zönséges farmer  s  nem  egy  ezrednek  parancsnoka.  Az 
oldalán  nem  volt  kard,  az  egész  ismertető  jele  a/ olt  a^ 
egyszerű  kék  zubbonyán  látható  ezredesi  jelvény 

A  21-ik  és  a  24-ik  ezredek  John  M.  Palmer  tábornok 
dandárához  tartoztak.  John  M.  Palmer  a  háború  ki- 
törése előtt  szenátor  volt  az  állami  törvényhozásban. 
Tüzes  hazafi  volt,  de  egyszersmind  rendithetlen  de- 
mokrata. Először  mint  ezredes  szolgált  a  13-ik  Illinois 
önkéntes  ezredben,  majd  nemsokára  kinevezték  dan- 
dárparancsnokká. Sok  évek  multán  Illinois  államban 
kormányzóvá  választották  s  az  ő  kormányzósága  alatt 
égett  le  Chicago.  Phil.  Sheridan  hatalmas  vita  folyta- 
tott Palmerrel  a  nagy-tüz  miatt,  mely  viták  ve'gered- 
ményükben  bizony  nem  gyarapították  Palmer  babér- 
jait. 

V.  RÉSZ. 

A  24-IK  ILLINOIS  GYALOGEZRED    MEXICOBAN. 

Mialatt  ezredünk  Mexicoban  állomásozott,  állandóan 
több  irányban  küldtünk  ki  csapatokat,  meghiusitandó 
a  szövetséges  csapatok  tábornokának,  Pricenek  ama 
tervét,  hogy  Missouri  államot  megnyerje  a  S2;övetsé- 
gesek  ügyeinek  támogatására. 

Ezredünk  ezen  kirándulása  folyamán  csupán  apró 
kémszemléket  folytatott  s  ezen  munkájában  a  legki- 
sebb háborgatásban  sem  részesült  a  missouriak  részé- 
ről. Azonban  az  élelmezési  osztályok  hiányát  mégis 
éreztük.  A  mennyiben  az  apró  guerilla-bandák  megfé- 
kezése volt  célunk,  ezredünket  is  guerilla  harcmodor- 
ban osztottuk  fel.  Első  sorban  birtokunkba  vottük  a 
vasutat  teljes  felszerelésével,  mikor  a  szükség  ugy  kí- 
vánta. 

Rövid  idővel  azután,  hogy  megérkeztünk  MeKieoba, 
közelebbről  megismerkedtem  U.  S.  Grant  ezredessel, 
a  2-ik  önkéntes  ezred  parancsnokával,  a  kit  még  ott 
Mexicoban  neveztek  ki  dandárparancsnokká. 

Pope  tábornok  volt  a  dandárparancsnoka  a  Missis- 
sippi és  Missouri  folyók  területén  fekvő  ezredeknek. 
Ugy  gondolom,  alkalmas  lesz  e  helyen,  hogy  némi  epi- 
zódszerü  adatokkal  emlékezzem  meg  U.  S.  Grant  tá- 
bornokról. Épen  ugy,  mint  megszoktunk  emlékezni  a 
nagy  Napoleon,  Washington  vagy  Lincolnról. 

Az  egész  müveit  világon  minden  iskolás  fiu  tudja, 
hogy  ki  volt  Ulysses  Simpson  Grant.  Az  én  óhajom 

csupán  ama  eseményekről  megemlékezni,  melyek  azon 
idö  folyamán  játszódtak  le,  a  mig  én  szerencsés  vol- 
tam az  ö  dandárában  szolgálni. 

Grant  a  polgárháború  kitörése  előtt  Galena,  111. -ban 
az  édes  apja  bőrkereskedésében  dolgozott.  Jó  barátja 
volt  E.  B.  Washburn  nevű  polgártársának,  a  ki  a  Ga- 
lenai  kerületnek  congressmanje  volt.  Washburn  igen 
éleslátású  férfiú  volt,  a  ki  Grantban  egy  kitűnő  kato- 
nát fedezett  fel  s  azon  igyekezett,  hogy  bejuttassa  őt 
a  springfieldi  katonai  ügyosztályon  parancsnokló 
Thos.  S.  Mather  főhadsegéd  mellé  segédül  az  Illinois 
államból  jelentkező  önkéntes  ezredek  beosztása  mun- 
kájában. 

Ugy  Grant,  mint  Washburn  csakhamar  belátták, 
hogy  Grant  sokkal  hasznosabb  tevékenységet  fejthet 
ki  hadi  tudásával  egy  ezred  élén,  mint  a  hadsegédi 
iroda  asztala  mellett. 

Éppen  ezért  Grant  kapitány  1861  június  közepe  tá- 
ján elhagyta  Springfieldben  betöltött  állását  és  kine- 
veztetett a  21-ik  Illinois  önkéntes  gyalogezred  parancs- 
nokává, melyet  Mattoon,  Ill.-ban  toboroztak  össze. 

Én  még  láttam  Grant  kapitányt  Mather  tábornok 
irodájában  Íróasztala  fölé  hajolva  dolgozni,  mikor 
1861  május  18  és  június  8-ika  közt  mint  látogató  jár- 
tam Springfieldben.  Akkor  még  nem  tulajdonítottam 
semmi  fontosságot  az  ő  személyének,  csupán  akkor, 
mikor  mint  a  21-ik  ezred  parancsnokával  találkoztam 
vele  Missouri  északi  részén,  hol  akkor  én  mint  a  24-ik 
ezred  őrnagya  voltam  jelen.  A  mint  emlitettem,  akkor 
sem  gyakorolt  reám  valami  különös  hatást  polgárias 
megjelenésével.  Csak  mikor  közelebbről  megismertem, 
akkor  lepett  meg  nagy  katonai  képzettségével. 

Az  ő  egyszerű,  polgárias  külseje  meggyőzött  engem 

arról,  hogy  nem  a  ragyogó  tábornoki  egyenruhák  ta- 
karják a  haditudás  lángelméjét. 

Moltke  tábornok,  a  poroszok  nagy  hadvezére,  kivel 
a  francia-porosz  háborúban  találkoztam,  szintén  egyike 
volt  a  legragyogóbb  tehetségű  hadvezéreknek,  de  a 
csatában  soha  sem  jelent  meg  fényes  egyenruhában, 
söt  még  kard  sem  volt  az  oldalán. 

LEONARD  SWETT  ÉS  GRANT  TÁBORNOK. 

Hogy  Grant  tábornok  állhatatos  volt  elfogadott 
eszméihez,  azt  fényesen  igazolta  az  ö  titokzatos  hall- 
gatagsága  és  állandóan  komoly  arca.  Ha  ö  az  ellenség- 
nek bármilyen  erős  hadállását  el  akarta  foglalni,  ezt 
monda:  "Én  ki  fogom  űzni  ebből  az  állásból,  ha  az 
egész  nyáron  át  kell  is  küzdenem!''  Grant  tábornok 
állhatatos,  erős  jellemében  hasonló  volt  Lincoln  Ábra- 
hámhoz. 

Leonard  Swett,  egyik  bizalmas  barátja  Lincolnnak, 
egy  Ízben  nagy  gyorsasággal  sietett  Washingtonba 
panaszt  emelendő  Grant  tábornok  ellen,  a  ki  akkor 
a  Cairo,  Ill.-ban  működő  hadtestnek  volt  parancsnoka. 
Grant  Swettet  hadi  törvényszék  elé  állíttatta  és  paran- 
csot adott  neki,  hogy  ha  24  óra  alatt  nem  menekül  az 
ö  kerületéből,  agyonlöveti. 

Mikor  Lincoln  végig  hallgatta  a  panaszt,  ezt  mon- 
da: "Hát,  Swett,  ha  én  a  te  helyedben  volnék,  én  ke- 
rülném Ulysses  Simpsonnak  láthatárát.  Mert  ö,  —  a 
mennyire  én  ismerem  —  ha  téged  elcsíphet  Cairoban, 
be  fogja  váltani  igéretét.  Azért  okosabban  teszed,  — 
mint  a  feketék  mondják  —  ha  az  erdőkben  jársz." 

Swett  megfogadta  Lincoln  tanácsát  és  kerülte 
Grant  tábornok  láthatárát. 

Folytatva  Grant  tábornokra  vonatkozó  észrevételei- 
met, ezentúl  csupán  azokról  fogok  irni,  a  mik  szoros 
összefüggésben  vannak  az  én  személyemmel. 

Mi  nem  sokáig  voltunk  együtt  Mexico,  Mo.-ban,  mi- 
kor a  21-ik  ezredet  sürgősen  áthelyezték  Pilot  Knob, 
Mo.-ba.  A  24-ik  ezred  St.  Louison  át  érkezett  az  Iron 
Mountain  vasúttal  Pilot  Kxiobba. 

Én,  mikor  St.  Louisba  érkeztünk,  malária-lázba  es- 
tem, minélfogva  St.  Louisban  kellett  maradnom  orvosi 
gyógykezelés  alatt.  Néhány  hétig  feküdtem  St.  Louis- 
ban a  legjobb  orvosok  gyógykezelése  alatt.  Végre 
annyira  felgyógyultam,  hogy  épen  indulni  készültem 
ezredemhez,  mikor  egy  levelet  kaptam  Hecker  ezredes- 
től, melyben  arra  kért,  hogy  maradjak  St.  Louisban 
és  várjak  rá,  a  niig  ő  is  oda  fog  érkezni  egy  lovastüzér 
század  alakitásának  megbeszélésére. 

Hecker  csakhamar  meg  is  érkezett  St.  Louisba  és 
közölte  vélem  terveit  a  lovas  tüzérség  ujoncozását  il- 
letőleg. Azután  kért  engem,  hogy  John  C.  Fremont 
tábornokhoz  intézzek  egy  kérvényt  —  a  ki  parancs- 
noka volt  a  nyugati  hadmüveleteknek  —  hogy  azon- 
nal megkezdhessem  az  ujoncozást  a  kérdéses  tüzérség 
ügyében. 

Én  azt  kérdeztem  Heckertöl,  hogy  miért  nem  ö  mint 
ezredes  lép  e  kéréssel  Fremont  elé,  mindenesetre  több 
nj'omatéka  volna,  mintha  én,  az  őrnagy  lépek  elő.  — 
Hecker  azt  felelte,  hogy  Fremont  táborkarának  Asbóth 
Sándor  tábornok  a  főnöke,  a  ki  nekem  száműzött  hon- 
fitársam és  jó  barátom,  tehát  több  eredménye  lesz  ké- 
résemnek. 

Erre  az  érvelésre  nem  feleltem,  hanem  Hecker  ezre- 
des Írásbeli  hivatalos  kérvényének  vétele  után  bele- 
egyeztem a  dologba. 


EGY    SZABADSÁGHARCOS    EMLÉKIRATAI  123 

JOHN  C.  FREMONT  TÁBORNOK  ÉS  FÉNYES 
TÖRZSKARA. 

Nem  lesz  érdektelen,  ha  uehány  sorban  megemléke- 
zem John  0.  Fremont  tábornokról.  Bátran  ki  merem 
mondani,  hogy  a  nyugati  hadmüveletek  vezetésében 
nem  volt  egy  sem  a  tábornokok  között,  a  kinek  oly 
nagy  lett  volna  tekintélye  a  nép  között,  mint  Fremont- 
nak,  a  ki  első  elnökjelöltje  is  volt  a  republikánus  párt- 
nak. Lincoln  csak  tiszteletének  akart  adni  kifejezést, 
mikor  Fremontat,  —  a  ki  zászlóvivője  volt  pártjának 
—  kinevezte  vezérőrnagygyá  és  a  nyugati  hadmüvele- 
tek parancsnokává.  Fremont  épen  ugy,  mint  McClellan 
elsőrendű  szervező  képességgel  birt.  A  csata  haloga- 
tásával az  ellenség  táborában  egyenetlenséget  akart 
előidézni  és  ugy  legyőzni  őket.  Körülvette  magát  egy 
ragyogó  törzskarral,  nagyrészben  magyarokkal  és  a 
magyar  szabadságharc  volt  tisztjeivel.  Köztük  volt 
Asbóth  Sándor  ezredes  is,  a  ki  mikor  a  magyar  sza- 
badságharcosok török  földre  menekültek,  Kossuth- 
nak hadsegéde  és  ügyvivője  volt.  Asbóth  ezredest  ké- 
sőbb dandárparancsnokká  nevezték  ki  és  egy  hadosz- 
tály volt  vezényletére  bizva.  Ö  épen  ugy  kitüntette 
magát  a  polgárháborúban,  mint  a  magyar  szabadság- 
harcban. 

Asbóth  egyike  volt  a  legvitézebb  huszártiszteknek. 
Kétszer  sebesült  meg  veszélyesebben.  Első  izben  a  bal 
arcán  kapott  egy  veszélyes  sebet,  másodízben  pedig  a 
balkarja  tört  el  két  helyen. 

1865  március  13-án  nevezték  ki  vezérőrnagygyá  és 
öt  hónap  múlva  már  visszavonult  a  katonai  pályáról. 
1866-ban  kinevezték  Argentina  és  Uruguay  köztársa- 
ságba mint  az  Egyesült  Államok  ügyvivőjét,  hol  arc- 

sebe  kiújult  és  a  sebláz  1868  január  21-én  megölte  a 
hős  katonát. 

Aztán  ott  volt  a  törzskarban  Fiala  ezredes,  szintén 
magyar  száműzött,  a  ki  a  magyar  szabadságharcban 
mint  őrnagy  harcolt.  Ott  volt  még  Zágonyi  kapitány, 
a  ki  megalapitója  és  parancsnoka  volt  a  hires  Fremont 
testörgárdának,  mely  négy  lovasesapatból  állt. 

Zágonyi  ezen  gárdának  egyik  szakaszát  St.  Louis- 
ban,  másikat  Cincinnatiban,  harmadikat  Kentuckyban 
és  a  ugyediket  Wiscon.sinban  toborozta  Össze. 

Zágonyi  kapitány,  később  őrnagy,  1861  augusztus 
10-én  kezdte  meg  a  toborzást  St.  Louisban  s  már  12-én 
az  első  csapat  teljes  volt.  Testőreinek  ruhája  sötétkék 
szövetből  készült  s  meglepően  csinos  volt.  Lovaikat 
mind  Zágonyi  őrnagy  válogatta  össze  személyesen. 

Ez  a  testőrgárda  150  emberből  állt  és  legelső  hőstet- 
tük volt,  mikor  Springfield,  Mo.-nél  megtámadtak  egy 
2000  főnj'i  ellenséges  csapatot  és  megfutamitották. 
Ebben  az  ütközetben,  mely  október  25-én  folyt  le,  52 
embert  és  40  lovat  veszitett  az  a  hősi  gárda.  Én  soha 
sem  birtam  felfogni,  hogy  ezen  hősies  gárdát  miért 
oszlatták  fel  s  tagjait  Fremont  visszavonulása  után 
beosztották  a  többi  lovasság  közé. 

Fremont  tábornok  törzskara  európai  mintára  volt 
berendezve  s  a  haditerveket  mind  e  törzskari  irodában 
dolgozták  ki.  Azonban  ezen  terveket  nem  teljesítették 
kellő  szigorral  és  azért  az  eredmények  nem  voltak  ki- 
elégítők. Habár  én  nem  voltam  amnira  jártas  a  ma- 
gasabb hadi  tudományokban,  mégis  képes  voltam  vé- 
leményt alkotni  arról,  hogy  a  sok  eredménytelen  mű- 
ködésnek az  a  sok  idömulasztás  volt  az  oka,  melyet 
Fremont  főhadiszállásán  elkövettek,  a  hol  én  is  egy 

Ízben,  mikor  Fremont  tábornok  elé  kértem  bebocsáj- 
tást,  két  hétig  voltam  kénytelen  ácsorogni. 

Merem  állitani,  hogy  sokkal  kevesebb  komédiával 
lehet  kieszközölni  egy  kihallgatást  valamely  király, 
avagy  császárnál,  mint  annak  idején  Fremontnak  fő- 
hadiszállásán St.  Louisban. 

Prentiss  tábornok,  a  ki  Fremont  hadosztályában 
egyik  dandárparancsnok  volt,  ha  még  élne,  élö  szóval 
is  bizonyítaná  ezen  állításomat.  Maga  Prentiss  tábor- 
nok is,  kivel  ama  két  hét  alatt  ismerkedtem  meg  és 
gyakran  találkoztam  vele,  panaszkodott  nekem,  hogy 
bármikor  is  keresi  hivatalában  az  osztályparancsnokot, 
soha  sem  képes  találkozni  vele. 

JESSIE  BENTON  FREMONT. 

A  mikor  végre  bebocsátást  nyertem  Fremont  elé^ 
szinte  megrettentem  a  pazar  fényű  teremtől,  hol  láto- 
gatóit fogadta.  A  mint  az  ember  belépett,  jobbról  egj 
óriási  tükör  állt,  mely  mögött  Mrs.  Jessie  Fremont 
volt,  a  ki  hallani  kivánt  minden  szót,  mely  a  látogató 
és  tábornok  között  elhangzott.  Nekem  később  elmond- 
ták, hogy  ö  mindenkor  föntartotta  magának  e  hatal- 
mat, tekintet  nélkül  a  látogatók  személyére.  Továbbá 
elmondták  nekem  azt  is,  hogy  a  tábornok  soha  sem 
adott  egy  kérésre  határozott  választ  addig,  a  mig  Mrs. 
Fremonttal  nem  tanácskozott  a  kérés  fölött. 

Megemlítésre  méltó,  hogy  mikor  Fremont  1861  szep- 
tember 26-án  hadtestével  kivonult  St.  Lonisból,  mely 
hadtest  Franz  Siegel  és  Asbóth  Sándor  tábornokok 
hadosztályaiból  állt,  soha  sem  mulasztotta  el  a  tábor- 
ból minden  eseményről  és  hadi  mozdulatairól,  tábori 

életéről  naponkint  kimerítően  értesiteni  feleségét, 
Fremontné  asszonyt. 

Az  én  kérésem  Fremonthoz  az  volt,  hogy  engedje 
meg  egy  lovas  tüzérszázad  alakitását  a  2'l:-ik  Illinois 
ezred  számára  s  engedje  meg,  hogy  a  tüzérszázad  le- 
génységének toborzását  St.  Loiiisban  megkezdhessem. 
Kérésemet  Fremont  azonnal  teljesitette. 

Engem  ez  a  gyors  beleegyezés  meglepett  és  kétségbe 
vontam,  hogy  meg  volna  a  hatalma  Fremontnak  az  en- 
gedély megadására  a  hadügyminisztérium  beleegye- 
zése nélkül.  Dehát  ez  most  engem  nem  érdekelt,  ezre- 
desem parancsát  követtem,  melyhez  a  szentesítést 
Fremont  tábornok  megadta. 

EGY  LOVAS  TÜZÉRSÉG  TOBORZÁSA. 

Én  azonnal  berendeztem  egy  ujoncfelvételi  hivatalt, 
melyben  két  embert  alkalmaztam  ezredünkből,  egy  őr- 
mestert és  egy  káplárt. 

Ennek  véghezvitele  10 — 14  napot  vett  igénybe,  mely 
után  elhatároztam,  hogy  azonnal  ezredemhez  sietek 
Ironton,  Mo.-ba.  Sürgönj'öztem,  hogy  lovamat  küldjék 
Pilot  Knobba,  az  Iron  Mountain  vasút  végállomásához. 
Én  azonnal  vonatra  ültem,  hogy  odaérjek.  Mikor  oda- 
értem, nagyon  meglepett  a  parancsőrtisztnek  ama  je- 
lentése, hogy  Ilecker  ezredest  az  ezred  nagyrészével 
Grant  tábornok  Fredericktonba  küldte,  hogy  összeköt- 
tetést létesítsen  Cape  Girardeauval  és  vonuljon  Cairo 
felé. 

A  mint  megérkeztem  Irontonba,  azonnal  jelentkez- 
tem Grant  tábornok  főhadiszállásán,  mely  egy  kert- 
ben felállított  sátorban  volt. 

A  tábornok  nem  volt  ott,  de  bemutatkoztam  Raw- 

lins  törzskari  kapitánynál,  a  ki  később  törzskari  fő- 
nök lett  s  mikor  Grant  elnökké  választatott,  Rawlins 
hadügyi  államtitkárrá  neveztetett  ki. 

Grant  nemsokára  megjelent  és  felvilágositott  a  leg- 
utóbbi eseményekről,  melyek  hatása  alatt  kénytelen 
volt  a  24-ik  ezredet  Frederiektonba  küldeni.  Ő  nem 
ajánlotta  nekem,  hogy  minden  kiséret  nélkül  induljak 
ezredemhez,  mert  az  egész  környék  hemzseg  a  guerilla 
csapatoktól.  így  várnom  kellett,  a  mig  egy  csapat  fog 
indulni  akár  Cape  Girardeauba,  akár  vissza  St.  Louis- 
ba,  honnét  Cairoba  mehessek  ezredemhez. 

LOVAGLÁS  GRANT  TÁBORNOK  TÁRSASÁGÁBAN 

Másnap,  megérkezésem  után  egy  gyalogezred  érke- 
zett Irontonba  Ohioból,  melyet  Grant  tábornok  dandá- 
rába  osztottak  be.  A  tábornok  lejött  sátoromba  és  szí- 
vélyesen meghívott  egy  sétalovaglásra,  melynek  célja 
leend  egy  alkalmas  helynek  kikémlelése  az  újonnan 
érkezett  ezred  táborának  felütésére.  Ez  a  lovaglás, 
mely  két  óra  hosszat  tartott,  örökre  emlékezetessé  lesz 
előttem. 

A  mellettem  hallgatagon  lovagló  társam  semmi  je- 
lét sem  árulta  el  az  ő  nagyságának.  Én  beszéltem  a 
magyar  szabadságharcról,  melyet  végig  küzdöttem  az 
egyesült  osztrák  és  orosz  hadak  ellen  és  e  nagy  férfiú 
csendben  hallgatta  előadásomat.  Néha-néha  megkoc- 
káztatott egy-egy  kérdést  szabadságharcunk  okára  és 
kimenetelére.  E  rövid  kérdésekből  ama  meggyőződésre 
jutottam,  hogy  az  a  férfiú,  a  ki  mellettem  lovagolt, 
egy  mélyen  gondolkozó  és  érző  ember. 

Grant  szemmel  láthatólag  szimpátiával  volt  a  sza- 
badságharcunkban   résztvett    összes    tábornok   iránt. 

Mielőtt  eltérnék  e  tárgytól,  nem  mulaszthatom  el, 
hogy  e  helyen  is  kifejezzem  hódoló  tiszteletemet  ezen 
férfiú  nagysága  iránt.  A  ki,  mikor  elérte  dicsőségének 
tetőpontját,  a  legyőzött  szövetséges  foglyoknak  azt 
monda:  "Menjetek  és  vigyétek  magatokkal  kardjai- 
tokat és  lovaitokat.  Az  előbbiekből  csináljatok  eke- 
vasat és  azon  ekék  elé  fogjátok  lovaitokat.  Éljünk 
békében ! "  —  ezek  voltak  búcsúszavai  a  szabadon  bi- 
csájtott  ellenséghez. 

SZEMÉLYES  ÜGYEK  MEGVILÁGÍTÁSA. 

Végre  elérkeztem  emlékezéseimnek  ama  pontjához, 
melynek  leirásával  különben  nem  akartam  untatni  a 
szives  olvasót,  de  a  mennyiben  már  előbbi  fejezeteim- 
ben többször  emlitést  tettem  azon  feszült  viszonyról, 
mely  köztem  és  Hecker  ezredes  között  mindjobban  ki- 
élesült,  olyannyira,  hogy  Hecker  mindent  elkövetett, 
hogy  engem  kiüldözzön  abból  az  ezredből,  melyet  én 
alapítottam  nagy  fáradság  és  áldozatok  révén.  Távol- 
létem alatt  helyemet  egy  olyan  gonoszlelkü  tiszttel 
töltötte  be,  a  ki  mulatságokat  rendezett  tiszteletére  és 
ellenem  a  legmesszebbmenő  intrikát  folytatta,  miáltal 
az  ezredes  kegyeibe  fogadta  őt.  Az  én  legfőbb  bűnöm 
Hecker  szemeiben  az  volt,  hogy  én  nem  vettem  részt 
soha  az  ő  orgiáin. 

Mikor  én  St.  Louisból  épen  indulni  akartam  Cairoba 
ezredemhez,  akkor  értesítettek,  hogy  a  rendeletet  meg- 
változtatták és  az  ezred  parancsot  kapott  Cairoból 
Washingtonba,  D.  C.  indulni,  hogy  a  potomaci  hadtest- 
hez csatlakozzék.  Emiitettem,  hogy  Grant  tábornok  az 
ezred  nagyobb  részét  még  szeptember  elején  elküldte, 
hogy   az   összeköttetést  fentartsa   Cape   Girardeauval. 

Azonban  Prentiss  tábornok  sok  igen  értékes  időt  volt 
kénytelen  St.  Louisban  tölteni,  várva  kihallgatását 
Fremont  tábornoknál,  a  ki  öt  dandárparancsnokká 
akarta  kinevezni  Grant  tábornok  fölé. 

Prentiss  tábornok  teljes  tudatában  volt  az  én  tevé- 
kenységemnek St.  Louisban,  melyet  én  többször  el- 
mondtam neki,  mialatt  vártunk  a  kihallgatásra.  És 
ez  a  tábornok  mégis  helyeselte  a  jogtalanul  kiadott 
•rendeletet  ezredemtől  való  elmozdításomra. 

Én  nem  tulajdonítottam  semmi  szándékos  rosszin- 
dulatú célzást  megsértésem  szempontjából,  hanem  tu 
datlanságot  és  a  katonai  erkölcsszabályoknak  teljes 
hiányát  láttam  az  egész  dologban.  Soha  sem  hallottam, 
hogy  egy  dandárparancsnok  betegség  miatt  felmentsen 
állásától  egy  tisztet  minden  alapos  orvosi  vizsgálat  és 
a  tiszt  tudta  nélkül. 

Szeptember  17-én  posta  fordultával  kaptam  e  rend- 
kívül érdekes  levelet : 

Fort  Holt,  szept.  16.  1861. 
Kuné  Julián  urnák : 

A  tábornoki  rendeletnek  6-ik  száma  értelmében,  a 
mely  1861  aug.  29-én  Prentiss  tábornoktól  beérkezett, 
azonnal  értesítem  önt,  hogy  tekintettel  egészségi  álla- 
potára, mely  képtelenné  teszi  önt  a  hadjárat  nehézsé- 
geinek elviselésére,  az  én  ezredemben  való  szolgálat 
alól  tiszteletteljesen  felmentem. 

Én  elküldtem  önnek  a  fenti  értesítést  chicagói  el- 
mére, a  mint  kezeimhez  jutott  a  rendelet,  de  ugy  lá- 
tom, hogy  ön  nem  kapta  meg  a  közleményt. 

Ezennel  felkérem  önt,    hogy    ezredem  számára    az 

ujoncozást  szüntesse  be,  mert  az  ön  működési  határ- 
ideje augusztus  29-én  lejárt. 

Hecker  Frigyes, 
a  24-ik  Illinois  ezred  ezredese. 

Mihelyt  megkaptam  ezen  levelet,  azonnal  siettem 
Fremont  tábornok  főhadiszállására,  elpanaszolandó 
Prentiss  tábornok  és  Hecker  ezredesnek  hallatlan  el- 
járását. Mialatt  a  főhadsegéd  végighallgatta  pana- 
szomat, a  következő  rendeletet  adta : 

A  nyugati  főhadiszállás 
St.  Louis,  Mo.,  1861  szept.  12. 
Különleges  rendelet,  209.  szám: 

Kuné  Julián  őrnagy  a  24-ik  Illinois  önkéntes  ezred- 
ben utasittatik,  hogy  ezredével  Washingtonban  egye- 
süljön. 

Fremont  tábornok  rendeletére 

I.  C.  Keltőn,  hadsegéd. 

Ezalatt  a  24-ik  Illinois  ezred  parancsot  kapott  Louis- 
ville, Ky.-ba  vonulni,  hol  Anderson  vezérőrnagy  volt 
a  Cumberland  hadosztálynak  parancsnoka. 

Mihelyt  én  bezártam  az  ujoncozási  hivatalomat  és 
rendbe  hoztam  a  házbér  stb.  követeléseket,  azonnal, 
ama  rettenetes  vasúti  katasztrófa  után,  melynél  a  19. 
Illinois  ezredből  sokan  meghaltak  és  megsebesültek, 
elindultam  Cincinnatin  át  Louisville  felé.  Mihelyt  meg 
érkeztem  Louisvillebe,  azonnal  átadtam  Fremont  209. 
számú  különleges  rendeletét  Anderson  tábornoknak,  a 
ki  ezen  rendeletet  rendkivüli  tétovázással  hitelesítette. 

E  tettével  is  beigazolta,    hogy    mennyire    ingadozó 

természetű  parancsnok  volt,  ha  valamely  ügyben  kellő 
elhatározásra  volt   szüksége. 
Anderson  tábornok  hitelesítése: 

Cumberland  hadtest  főhadiszállása: 
Louisville,  Ky.,  1861  szept.  30. 

Ezen  uri  ember  (Major  Kuné)  egy  különleges  ren- 
deletet adott  át  nekem.  Azonban  ugyanezen  ügyben 
Hecker  ezredes  is  kézbesített  nekem  iratokat,  melyek- 
ből meggyőződtem,  hogy  egy  hosszú  és  beható  vizsgá- 
lat után  eldöntetett,  hogy  Kuné  Julián  többé  nem 
tiszt  az  ezredben. 

Én  mindenesetre  meg  fogom  tenni  a  jelentést  az 
Illinois  állam  kormányzójának,  a  kinek  hatáskörébe 
tartoznak  ennek  az  ezrednek  ügyei. 

Nekem  nincs  időm  ezen  ügynek  újból  való  átvizs- 
gálására. 

Robert  Anderson, 
vezérőrnagy. 
Mikor  megkaptam  ezen  meglepő  hátiratot  egy  a  had- 
sereg magasabb  tisztjének  kiadott  különleges  rendele- 
tére, nem  maradt  számomra  más,  mint  vissza  utazni 
Springfield,  Ill.-ba  és  Yates  kormányzóhoz  fordulni, 
aki  a  következő  bizonyítványt  adta. 

Illinoisi  főhadiszállás. 
Október  3,  1861. 
Különleges  rendelet,  1294.  szám : 

Ezennel  igazoljuk,  hogy  egy  végrehajtási  rendelet 
menesztetett  Kuné  Juliánhoz,  1861,  aug.  26-án,  melv- 
ben  ő  a  „24-ik  Illinois  önkéntes  ezred"  őrnagyává  n^ 
veztetett  ki  1861  jun.  17-től  kezdendő  kelettel. 

Ezenkívül  semmiféle  más  rendelet  nem  adatott  ki  et- 

tői  az  osztálytól,  mely  utasította  volna  Kuné  őrnagyot, 
hogy  tegye  le  hivatalát.  Miután  az  Egyesült  Államok 
íoiinhatósága  nevezte  ki  őrnagya,  továbbra  is  ebben  a 
rangjában  ismerendő  el. 

Thomas  S.  Mather, 
Hitelesíttetett :  október  3.  Illinoisi  főhadsegéd. 

Richard  Yates, 
kormányzó. 

Mialatt  én  el  voltam  foglalva  Springfieldben,  Yates 
kormányzónál  a  fenti  irat  érdekében,  ezalatt  Anderson 
tábornokot  elmozdították  állásától.  A  eumberlandi 
hadosztály  parancsnokságát,  W.  Tecumseh  Sherman 
dandár-parancsnok,  vezérőrnagy  vette  át.  Ez  az  ese- 
mény engemet  nem  lepett  meg.  Mert  Anderson  tábor- 
nok sokkal  gyöngébb  jellem  volt,  hogysem  ő  a  Ken- 
tucky és  Tenessee  államokban  erélyes  tevékenységet 
birt  volna  kifejteni. 

Sohasem  találkoztam  Sherman  tábornokkal,  azért  is 
nem  ismerve  őt,  nem  akartam  véle  is  ugy  járni,  mint 
Andersonnal,  —  elhatároztam,    hogj^    egyenesen  Wa- 
shingtonba fogok  menni  és  ott  a  hadügyminisztérium-' 
ban  fogom  előadni  ügyemet. 

Mindenesetre  itt  meg  kell  említenem,  hogy  Prentiss 
tábornoknak  ama  jogtalanul  kiadott  rendelete,  — 
melynek  értelmében  engem  őrnagyi  rangomtól  akart 
megfosztani  —  a  24-ik  ezrednek  több  vélem  sympathi- 
záló  tisztjét  arra  indította,  hogy  magukévá  tették 
ügyemet. 

Azon  tisztek  egy  bízottságot  neveztek  ki,  melynek 
tagjai  voltak:  Mauff  Ágoston,  kapitány,  Klokke  had- 
nagy ós  én.     E  bizottságot  utasították,    hogy    azonnal 

utazzék  Washingtonba  a  hadügyminisztériumba  és  ott 
adja  elö  a  rajtunk  ejtett  sérelmeket. 

Hála  legyen  az  én  jó  barátaimnak,  akik  Lincoln  je- 
les hivatalnokai  voltak  a  hadügyminisztériumban. 

Mi  a-zonnal  a  következő  rendeletet  kaptuk: 

Hadügyminisztérium,  föhadsegédi  iroda. 

Washington,  1861,  október  14. 

Különleges  rendelet,  278.  szám: 

Egybehangzóan  a  hadügyi  államtitkár  elhatározásá- 
val, Kuné  Julián,  őrnagy,  Mauff  Ágoston,  kapitány  és 
Klokke  hadnagy,  a  „24-ik  Illinoisi  önkéntes  ezred" 
tisztjei  itt  e  városban  utasíttatnak,  hogy  haladéktala- 
nul induljanak  Lousville,  Ky-ba,  hol  a  Cumberlandi 
hadosztály  főparancsnokának,  W.  T.  Sherman  tábor- 
noknak tegyenek  jelentést  ügyükről  és  folytassák  kö- 
telességüket az  ezrednél. 

C.  R.  Gausch, 
főhadsegéd. 
Négy  nap  múlva,    Sherman    tábornok    a    következő 
rendeletet  adta  ki : 

A  Cumberlandi  főhadiszállás. 
Louisville,  Ky.,  1861,  okt.  18. 

Különleges  rendelet,  61.  szám: 

Kuné  Julián,  őrnagy;  Mauff  Ágoston,  kapitány  és 
Klokke  alhadnagy,  a  „24-ik  Illinois  önkéntes  ezred "- 
tői,  ezen  főhadiszálláson  megtették  jelentésüket  a  had- 
ügyminiszternek 278  számú  különleges  rendelete  értel- 
mében, és  a  hadügyi  államtitkár  utasitása  szerint,  uta- 
síttatnak, hogy    térjenek    vissza     ezredükhöz,     Coles- 

burgh-ba,  hol  szolgálattételre  jelentkezzenek  az  ezre- 
desnél. 

Sherman, 
dandárparancsnokló,   tábornok   rendeletére, 

Oliver  D.  Green, 
főhadsegéd. 

Az  ember  azt  hinné,  hogy  Sherman  tábornoknak 
fennti  rendeletére  meg  fog  hajolni  az  ezredes.  De  nem 
ugy  történt. 

A  fennti  rendelettel  felfegyverkezve  Mauff  kapitány 
és  Klokke  hadnagy  kíséretében  megérkeztem  a  Coles- 
burgi  ezredemhez,  hol  azonnal  jelentkeztem  az  ezre- 
desnél. Heeker,  igen  hidegen  fogadott  és  csak  any- 
nyit  mondott : 

„Hát  őrnagy  ur,  ma  délután  a  diszfelvonulás  alkal- 
mával olvassa  fel  az  ezred  előtt  Sherman  tábornok 
rendeletét. ' ' 

Ezen  rendelet  értelmében  én  még  aznap  délután  a 
diszfelvonulás  alkalmával  az  egész  ezred  előtt  felolvas- 
tam Sherman  tábornok  rendeletét.  Ennek  megtörtén- 
te után,  én  vissza  vonultam  a  számomra  kijelölt  sátor- 
ba s  amint  kényelmesen  helyet  foglaltam  az  egyik  tá- 
bori széken,  egy  pisztoly  lövés  dördült  el  a  sátorom 
mellett  s  egy  golyó  süvitett  el  közel  fejemhez,  keresz- 
tül fúrva  a  sátor  két  oldalát. 

Én  felugrottam  és  azonnal  tisztában  voltam  azzal, 
hogy  ez  egy  merénylet  volt  az  életem  ellen.  Röktön  az 
ezredes  sátorához  siettem  és  jelentést  tettem  néki  az 
esetről  ama  megtoldással,  hogy  azt  irja  bele  a  Sherman 
tábornokhoz  küldendő  napi  jelentésébe. 

Az  ezredes  természetesen  nem  ug}^  tette  meg  a  jelen- 
tést a  lövésről,  mint  ha  az  nekem  lett  volna  szánva,  ha- 

nem  egy  egész  más  mesét  talált  ki.  Rólam  ugy  irt, 
mintha  én  azt  akarnám,  hogy  az  életemet  biztosítsák 
a  csaták  folyamára  stb. 

Én  nem  akartam  megvárni,  amig  engem  tényleg  le- 
fognak gyilkolni  ott  a  táborban,  neki  ültem  és  én  ma- 
gam Írtam  meg  a  merényletről  jelentésemet,  Louisvil- 
lebe  a  főhadiszállásra. 

Az  én  jelentésem  egyszerre  továbbittatott  Hecker 
hamis  jelentésével  együtt  Washingtonba,  honnét  egy- 
szerre kapott  Hecker  egy  rendeletet  és  Sherman  tá- 
bornoktól egy  levelet,  melyek  a  következőleg  hang- 
zottak : 

Hadügyminisztérium. 
Washington,  1861,  okt.  14. 
W.  T.  Sherman  tábornokhoz,  a  Cumberlandi  hadosz- 
tály parancsnokához 

Louisville,  Ky. 
Tábornok  ur ! 

A  hadügyi  államtitkár  a  „24-ik  Illinoisi  önkéntes 
ezred"  tisztjeinek  ügyében  a  következő  határozatot 
hozta,  melyet  van  szerencsém  tisztelettel  tudomására 
juttatni : 

1.  Hogy  azon  rendelet,  mely  ama  tiszteknek,  akik  kü- 
lönben hiven  megfeleltek  kötelességeiknek,  az  ezred- 
ből való  kizárásukat  célozza,  a  hadügyminister  jóváha- 
gyása nélkül,  érvénytelen.  Azon  hamis  rendeletet  a 
hadügyminister  nem  hogy  jóváhagyta  volna,  hanem 
utasította  annak  megsemmisítését. 

2.  Hogy  ebből  kifolyólag,  azon  tisztek,  akiket  az  ál- 
lásaikból jogtalanul  elmozdítottak  helyére  kineveztek, 
állásaiktól  azonnal  megfosztassanak.  Azonban  szolgá- 
lati idejük  tartamára  a  fizetésük  kiutaltassék,  mert  az 
egész  ügyben  nem  ők  voltak  a  hibásak. 

Azonban  ezen  tisztek  kifizetési  kérdése  döntés  vé- 
gett a  hadügyminisztérium  elé  terjesztendő  a  teljes 
vizsgálat  befejezése  után. 

Amennyiben  az  ezredes  és  a  tisztek  között  nem  az 
egyetértés,  hanem  a  folytonos  súrlódások  zavarják  a 
szolgálat  föfeltételét,  az  egységes  működést.  Hecker 
ezredes  az  ezred  parancsnokságát  adja  át  az  alezredes- 
nek. 

Thos.  A.  Seott, 
a  hadügyi  államtitkár  segédje. 

Ezen  rendelet  értelmében  én  is  utasítást  kaptam, 
hogy  önt  felhatalmazzam  a  ,,24-ik  Illinoisi  önkéntes  ez- 
rednél", Hecker  ezredes  által  jogtalanul  alkalmazott 
tiszteket  állásaikból  elmozdítani  szíveskedjék.  Ez 
ügyben  minden  további  értesítéssel  a  hadügyministeri 
hivatal  szolgál,  mely  ki  fogja  utalványozni  ama  tisztek 
idöszerinti  fizetéseiket  is. 

Ezen  ügynek  iratai  tisztelettel  beküldetnek  önnek. 

Tábornok  urnák  kész  szolgája 

Geo.  Ruggles, 
főhadsegéd. 

Másolat,  Sherman  tábornoknak,  Hecker  ezredeshez 
intézett  leveléről: 

Louisville,  Ky.,  1861,  okt.  22. 
Hecker  ezredes,  Colesburg  parancsnoka : 

Az  ön  október  21-én  kelt  levelét  megkaptam.  Egy- 
szersmind kezeim  közé  jutott  részletes  leirata  ama  vá- 
daknak, melyekkel  ezredének  különféle  tisztjei  vádol- 
tattak, de  ma  már  lehetetlen  törvényt  ülni  felettük. 

Én  ismételten  felszólítom  önt,  hogy  intézze  el  ezen 
ügyet  csendben.    Hivja  össze  tisztjeit  és  lássa,  hogy  ki- 

vei  nem  képes  egyöntetűen  működni.  Xekem  jelen- 
tették, hogy  egy  pisztoly  lövést  tettek  Kuné  őrnagyra. 
Ön  magyarázza  ezt  meg  kellően  s  én  remélem  hogy  az 
őrnagy  elfogja  fogadni  az  ön  magyarázatát.  Nagy 
igazságtalanság  volna,  egy  olyan  kitűnő  embert  mint 
az  őrnagy  lehetetlenné  tenni,  csupán  a  tisztek  egyenet- 
lenkedése  miatt  ebben  a  roppant  veszélyes  időben. 

Ismételten  felszólítom,  hogy  ezredében  az  egyenet- 
lenkedéseknek  okvetlenül  véget  kell  vetnie,  mielőtt  én 
az  egész  ezredet  feloszlatnám,  amit  nem  szeretnék  meg- 
tenni. 

W.  T.  Sherman, 
brigadéros. 

Mielőtt  eltérnék  a  nekem  oly  Ízléstelen  tárgytól,  egy 
levélnek  másolatát  mutatom  be,  melyet  Yates  kor- 
mányzótól kaptam  Fremont  tábornokhoz  cimezve: 

Én  nem  adtam  át  ezen  levelet  soha  Fremontnak, 
mert  nem  akartam  ezredemet  még  nagyobb  bonyoda- 
lomba keverni. 

Prentiss  tábornok  által  kiadott  engemet  kizáró  ren- 
delet, semmi  tekintetben  sem  volt  törvényes  sem  ér- 
vényes, ép  azért  e  levélre  úgysem  volt  szükség. 

YATES  KORMÁNYZÓ  LEVELE  FREMONT 
TÁBORNOKHOZ. 

Illinois  állam,  1861,  sept.  2. 
J.  C.  Fremont,  vezérőrnagy: 

Uram:  Én  igen  óhajtanám,  ha  Kuné  Julián  őrnagy 
urnák,  a  „24-ik  Illinois  ezredben"  megengedtetnék, 
hogy  elhagyná  ezredét  és  segítségünkre  volna  egy  uj 
ezrednek  megalakításában,   a  mi   államunk  területén. 

Mi  igen  nagy  hiányát  érezzük  hasonló  képzett  katoná- 
nak, azért  nagyon  szeretném,  ha  Kuné  őrnagy  szolgá- 
latát biztosithatnánk  számunkra. 

Azért  én  hiszem,  hogy  ön  megfogja  engedni  távozá- 
sát ezredétől  a  fennti  cél  érdekében. 

Szivességével  igen  lekötelezne.    Kész  hive 

Richard  Yates, 
kormányzó. 

Ezen  irat  ma  is  kezeim  között  van,  nem  akartam  át- 
adni a  címzettnek,  amennyiben  küzdelmem  az  ezredes- 
sel már  befejeztetett.  És  mialatt  én  megkaptam  az 
elégtételt,  Fremont  tábornok  a  nyugati  hadtest  pa- 
rancsnokságát átadta  Hunter  tábornoknak. 

Én  bármikor  és  bárkinek  készséggel  megmutatom  az 
ezen  szomorú  ügyre  vonatkozó  összes  iratokat,  melyek 
a  legigazságosabb  Ítéletet  tartalmazzák.  Amit  ezen 
ügyre  vonatkozólag  leírtam,  nem  a  felingerelt  lélekből, 
hanem  az  egyszerű  és  örök  igazság  alapján  állítottam 
a  szives  olvasó  elé. 

VI.    RÉSZ. 

ELSŐ  BELÉPÉS  A  KERESKEDELMI  CSARNOKBA. 

Amikor  kiléptem  a  hadseregből,  elhatároztam,  hogy 
valamely  üzlethez  fogok  kezdeni. 

A  chicagói  nagytözsdének  1863-ik  évben,  John  Han- 
cock volt  az  elnöke  s  én  is  beléptem  az  elnöksége  alatt 
álló  intézménybe. 

A  csarnok  akkor  még  az  ugy  nevezett  ,,New  House" 
épületben  volt  a  South  Water  Streeten.  Az  én  üzleti 
kötéseim  az  1863 — 66-ik  évek  folyamán  elég  jövedel- 
mezők voltak.  Azonban  üzlettársam  szerződést  kötött 
a  kormánynyal  nagyobb  mennyiségű  zab  szállítására 
Cairo,  lU.ba  az  ottani  katonaság  számára. 

Az  áru  szállítása  pontos  időre  eszközöltetett,  de  az 
„Illinois  Central  vasút"  sokáig  késett  a  szállítással. 
Ezalatt  a  háború  véget  ért  s  a  nagy  szállítmány  a  nya- 
kunkon maradt.  Nem  birtuk  eladni,  mire  aztán  a  va- 
súttársaság a  több  vaggon  szállítmányt  beleöntötte  a 
Mississippi  folyóba. 

AZ  újságírói  PÁLYA  KÜSZÖBÉN. 

Én  mindenkor  imádója  voltam  a  költészet,  zene  és 
művészetnek  Minden  szabad  órámat  hangversenyek-, 
operai  előadások  és  felolvasásokon  töltöttem. 

Egyik  barátom,  Shuman  alkormányzó  a  „Chicago 
Evening  Journal "-nak  volt  szerkesztője.  Az  ő  unszo- 
lására elfogadtam  a  lap  zenei  rovatának  szerkesztését. 


140  KUNÉ    GYULA 

Ezt  az  állást  több  évekig  töltöttem  be,  mialatt  ismeret- 
séget kötöttem  ama  idők  összes  jelesebb  opera-  és 
hangverseny  énekeseivel. 

Chicago  1865  év  tavaszán  készült  megünnepelni  az 
első  zenei  palota  megnyitásának  napját  a  "Crosby 
Operahouse"  ünnepélyes  felavatásával. 

Mr.  Jacob  Grau  a  megnyitásra  egy  külön  opera  tár- 
sulatot szervezett  és  megnyitóul:  Verdi  "Troubadur"- 
ját  adták. 

Én  nem  hiszem,  hogy  valaha  nagyobb  sikerrel  adták 
volna  ezt  az  operát,  mint  azon  a  megnyitó  estén.  Dehát 
a  művésznők  és  művészek  között  voltak  ama  kor  leg- 
híresebbjei. Hölgyek:  Carozzi  Zuchi.  Clara  Louise 
Kellogg  és  ]\Ioreusi.  Férfiak :  Signori  Massimiliano, 
Mazzolini,  Lotti  és  Susini. 

A  Crosby  opera-szinház  egy  uj  korszak  kezdetét 
jelentette  Chicago  zenei  világában.  Mielőtt  a  szinház 
megnyílt  volna,  azelőtt  is  voltak  zenés  előadások  az 
50-es  években  közkedvelt  „Metropolitan  Hall  "-ban, 
mely  a  Randolph  és  La  Salle  utcák  sarkán  volt.  Ott 
aratta  első  sikeréit  az  akkor  még  ifjú  Patti  Adelina. 
Sógora,  Strakosh  Mór  volt  a  managerje,  aki  valóság- 
gal felvillanyozta  a  chicagói  zenekedvelőket. 

Már  a  60-as  években  az  öreg  "Metropolitan  Hall" 
lassan  helyet  adott  a  modernebb  "Bryan  Hair'-nak, 
hol  már  csak  a  híresebb  művészek  léptek  fel. 

Aztán  volt  még  egy  közkedvelt  hely  a  "Farewell 
Hall",  hol  Moody  és  Sanky  tartottak  vallásos  előadá- 
sokat. Hans  Balatka  pedig  zenekarával,  —  melyből 
később  a  hires  "Thomas-Orchester"  alakult,  —  a 
Metropolitan-  és  Farwell  hallókban  felváltva  rendezte 
hangversenyeit.  Megjegyzendő,  hogy  mikor  a  "Cros- 
by Opera  house"  felépült,    nagy    forradalmat    idézett 


EGY    SZABADSÁGHARCOS    EMLÉKIRATAI  141 

elö.  Ez  volt  az  első  kísérlet,  hogy  Chicago  zenekedve- 
lőinek számára  egy  drága  épületet  emeltek  a  nyugat 
ezen  rohamosan  növekvő  metropolisában. 

Ha  az  ember  elolvassa  ama  hireket.  melyek  ama  ze- 
nei palotíi  megnyiltásáról  beszélnek,  látjuk,  hogy  a 
költészet  és  szónoki  hir  —  egyesülten  segítették  emel- 
ni a  zeneművészetet. 

A  felavató  ünnepélyeket  azonban  megzavarta  a  nagy 
nemzeti  csapás,  1865  április  1-4-én  Lincoln  Ábrahám- 
nak megöletése. 

Az  alkalmi  szónok  Geo.  C.  Bates,  hírneves  ügyvéd 
volt  s  a  felavató  ódát  W.  H.  C.  Hosmer,  Chicagói  leg- 
híresebb lantosa  irta.  Emlékezetes  szép  estéje  volt  az 
Chicagónak,  mely  még  fényesebb  lett  volna,  ha  az  a 
borzalmas  csapás  nem  borította  volna  gyászba  az  egész 
országot. 

Azok  között  a  sok  művészek  között,  akikkel  szeren- 
csém volt  megismerkedni  az  én  zenei  kritikus  állásom 
idejének  tartama  alatt,  igen  sokra  emlékszem  akiket 
nemcsak  mint  művészeket  ismertem,  hanem  a  színpa- 
don kivül  is  barátaim  voltak.  Azok  akik  a  kritikus  há- 
látlan szerepére  vállalkoznak  jól  tudják,  hogy  ez  az  ál- 
lás nem  volt  irigyelésre  méltó.  A  féltékenység  csaknem 
minden  ágában  a  művészetnek  olyan  volt,  mintha  vele 
született  volna.  Hogyha  a  kritikus  az  egyik  művészt 
fellépése  után  kissé  jobban  megdicsérte,  a  truppnak 
többi  tagjai  mind  nekimentek.  Mindenkor  elkellett 
készülnie  a  botrányra.  Ha  egy  művészről  irt  az  ember 
csupán  a  legjobb  jelenetét  volt  szabad  megemlíteni. 

Mindazon  által  én  kritikáimat  mindenkor  félelem 
nélkül  és  semmiféle  kicsinylő-  sem  kedvező  megjegy- 
zésekkel nem  kisértem  s  talán  ez  volt  az  oka,  hogy  kri- 
tikáimat az  igazság  mértéke  gyanánt  fogadták. 

Az  én  benső  ismeretségeim  révén,  melyeket  néhány 
szinpadi  igazgat(3val  kötöttem,  mint :  Jacob  Grau  és  C. 
D.  Hess,  —  megismerkedtem  a  szinpad  csillagaival  is 
mint :  Picolomini,  Paulina  Canissa,  Papéra  Rosa,  ]Min- 
nie  Hauck,  Susan  Galton,  Caroline  Kiehings,  Salvini, 
Ristori  és  mások. 


A  HONVÁGY   ÉBREDÉSE. 

Az  a  végzetes  csapás,  mely  Ausztriát  az  1859  évben 
01aszarszág])an  folytatott  háborul)an  érte,  valamint  a 
1866-ik  Königrátzi  porosz  győzelem  Ausztria  fölött,  — 
és  a  Sadowai  vesztett  csata  végleg  összezúzták  azt  a 
láncot,  melyet  Ausztria  oly  szorosan  kovácsolt  Ma- 
gyarország nyakára. 

Mi  mindnyájan,  akik  száműzetésbe  menekültünk,  jól 
tudtuk,  hogy  elfog  jönni  az  idő  mielőbb,  mikor  mi  is- 
mét visszatérhetünk  meglátogatni  szülőföldünket. 

A  porosz-  és  osztrák  háború  fényesen  igazolta,  hogy 
az  utóbbi  a  magyar  nemzet  önkéntes  támogatása  nél- 
kül tehetetlen  és  könnyen  tönkre  verhető.  Egész  ma- 
gyar ezredek  megtagadták  az  engedelmességet,  inkább 
átpártoltak  az  ellenséghez. 

Ez  eredményezte  a  kiegyezést  Ausztria-  és  Magyar- 
ország között,  miáltal  az  utóbbi  biztositotta  magának 
mindazon  javakat,  melyekért  1848-ban  küzdött ;  mely 
küzdelem  miatt  kellett  száműzetésbe  menekülnünk  és 
18  évig  tiltva  volt  viszontláthatni  szülőföldünket. 

Az  összes  politikai  számüzötteknek  általános  bűnbo- 
csánatot hirdettek,  ha  visszatérnek. 

Engem  is  elfogott  a  vágy,  hogy  viszontláthassam 
hazámat,  mely  vágyam  csak  1869-ben  teljesülhetett  a 

nagy  kolera  járvány  után,  mely     Chicagóban  dühön- 
gött. 

Az  én  régi  jóbarátaim  Wm.  B.  Ogden,  Jonathan 
Young  Scamraon  és  mások  segélyével  a  városi  tanács 
engem  nevezett  ki  a  város  déli  részére  adófelügyelö- 
nek,  mely  hivatalt  egészen  a  kolera  lecsillapultáig  töl- 
töttem be. 


ELSŐ    LÁTOGATÁS    HÚSZ    ÉV  :\rULTÁN. 

Húsz  év  után  1869  évben  először  indultam  tehát  a 
nagy  útra,  hogy  viszontláthassam  szülőhazámat. 

Azok  az  érzelmek,  melyeket  átéreztem,  mikor  meg- 
pillantottam a  budai  szülöhegyeket.  leirhatatlanok.  Ne- 
kem ugy  tűnt  fel,  mintha  egy  hosszú,  nyomasztó  álom 
ból  átszenderültem  volna  egy  szebb,  —  édesebb  álom 
világba.  Aztán  mintha  fokozatosan  ébredeztem  volna 
és  mind  jobban  megismertem  a  körül  feltáruló,  édes 
ismerős  tájat :  az  én  drága  szülő  hazámat. 

Amikor  lecsillapult  az  affölötti  örömem,  hogy  azon 
az  édes  szülőföldön  jártam,  keltem,  első  gondolatom 
volt  fölkeresni  egyik  jó  barátomat  Prick  Józsefet;  ki- 
vel 1855-ben  találkoztam  Chicagóban,  araikor  S.  Young 
Scammon  fiának  nevelője  volt  és  a  "Chicago  Univer- 
sity "-nek  szintén  4 — 5  évig  volt  tanára.  De  mikor  az 
osztrák  kormány  világszerte  hirdette  az  amnestiát,  ak- 
kor Prick  József  is  visszatért  Mag%'arországra.  hol 
csakhamar  képviselővé  választották;  majd  néhány  év 
multán  Torontál  megyének  főispánjává  neveztetett  ki. 

Különös  játéka  a  sorsnak,  hogy  Prick  József,  bár 
1849-ben  megmenekült  a  vértanuk  sorsától,  mégis  a 
király  áldozatává  lett. 

Ugyanis,  1879-ben  a  szegedi  árviz  idején     a     király 

mcfílátogatta  az  árvízzel  sujtott  Szeged  városát;  és 
Trii-k  eJózsef  főispán  saját  négyes  fogata  hordozta  a 
királyt  a  szerencsétlenség  színhelyén.  Prick  egy  má- 
sik fogaton  ülve  vezette  a  királyt  vivő  fogatot.  L-ovai' 
valamitől  megbokrosodtak  és  kocsiját  elragadták. 
Prick  kiesett  a  kocsiból  és  sebeibe  nem  sokára  meg- 
halt. 

A  szegedi  árvizröl  lévén  szó,  nem  mulaszthatom  el, 
hogy  meg  ne  említsem  e  helyen  az  amerikaiak  ama  lel- 
kes áldozatkészségét,  melyet  annak  idején  tapasztal- 
tam letiport  nemzetünk  iránt. 

Amikor  megérkezett  az  első  hir,  arról  a  borzasztó  ár- 
vízről, az  akkor  még  egyetlen  magyar  kör  a  "Deák 
Kör",  melynek  tagja  voltam,  azonnal  rendkívüli  gyű- 
lést hivott  össze  és  engemet  kértek  fel  pénzgyüjtésre. 
Persze  azért,  mert  én  akkor  tagja  voltam  a  kereske- 
delmi csarnoknak.  Én  tehát  ugyanott  indítottam  meg 
a  gyűjtést. 

Gyüjtö-ivemen  az  első  adakozók  voltak:  Philip  Ar- 
mour és  B.  P.  Hutchinson,  mindketten:  $100 — 100 
adtak.  Alig  két  nap  alatt  2500  forintot  gyűjtöttem, 
melyet  a  "Deák-Kör"  azonnal  elküldött  Szegedre. 

Európában  igen  sok  emberrel  ismerkedtem  meg. 
Különösen  Bécsben  és  Budapesten  találkoztam  olyan 
férfiakkal,  akik  vagy  a  zene-  vagy  a  művészet  terén.  — 
vagy  mint  államférfiak  voltak  nagyhírű  emberek. 

Az  egyik  budapesti  szálloda  éttermében  találkoztam 
és  megismerkedtem  a  magyar  nemzetnek  egyik  kiváló 
világhírű  fiával,  Dr.  Vámbéry  Ármin  orientalistával. 
Éppen  akkor  tért  vissza  egy  roppant  veszélyes  kutató 
útjáról  Ázsia  ismeretlen  vad  belsejéből. 

Dr.  Vámbérj'-,  1864 — 65-ben  mint  egyszerű  "Dervis" 
(kolduló  mohamedán  szerzetes)  bekalandozta  Bokhara, 

Khiva,  Samarkand  stb.  vidékeket,  mely  utazásáról  egy 
végtelen  nagybecsű  müvet  irt.  Valamint  az  ázsiai 
Oroszországról  is  értékes  könyvvel  gazdagitotta  a  tu- 
domány világát. 

Én,  mikor  megismerkedtem  e  nagy  tudóssal  és  hall- 
gattam elbeszéléseit,  valósággal  el  voltam  ragadtatva 
az  örömtől. 

A  második  nagy  férfin,  kivel  találkoztam.  Pulszky 
Ferenc  volt.  Ö  is  nagy  tisztelője  volt  Kossuthnak,  akit 
1851-ben  feleségével  együtt  követett  Amerikába. 

Pulszkyt  szintén  halálra  Ítélte  az  osztrák  kormány 
1849-ben.  De  az  18G6-ik  porosz-vereség  után,  ő  is  am- 
nesztiát kapott.  Pulszkyékra  még  ma  is  élénken  emlé- 
kezik néhány  newyorki  és  bostoni  család. 

Pesten  találkoztam  Pulitzer  Józseffel,  aki  akkor,  ha 
jól  emlékszem,  már  tagja  volt  a  "^lissouri  törvényhozó 
testületnek".  Mindketten  vendégei  voltunk  Házmán 
budai  polgármesternek. 

Aztán  találkoztam  Türr  István  tábornokkal,  akivel 
először  Londonban  találkoztam  mikor  Aelppóból  visz- 
szatértem  s  véle  együtt  laktam  huzamosb  ideig. 

Türr  Istvánnak  az  élete  igen  regényes  volt.  Szám- 
űzetésének első  éveit  Londonban  töltötte.  ^lajd  Fran- 
ciaországba ment,  hol  megismerkedett  Lesseps  Ferdi- 
nánddal, akivel  együtt  készitették  a  "Suez"  csatornát. 
Előkelő  megjelenése  miatt  csakhamar  nagy  szerepet 
játszott  Ill-ik  Napoleon  udvarában.  Eugenia  császár- 
nő első  kedvence  volt,  aki  egyik  legkedvesebb  udvar- 
hölgyét adta  hozzá  nőül. 

Mielőtt  kitört  volna  a  francia-porosz  háború,  a  fran- 
cia kamara  egy  rendkivül  fontos  üzenetet  küldött  Bis- 
marck-hoz,  s  ezen  fontos  ügyet  Türr  Istvánra  bizták. 

Alikor  a  második  császárság  összeomlott,  Türr  1st- 

váll  is  visszatért  Magyarországra,  hol  az  állam  mint 
főmérnököt  alkalmazta  és  a  folyam  szabályozás  terén 
fejtett  ki  nagy  tevékenységet. 

Az  én  otthoni  látogatásom  idején  Gróf  Andrássy 
Gyula  volt  a  miniszterelnök  és  Deák  Ferencz  volt  a 
trón  legerősebb  támasza. 

Deák  egyike  volt  a  legtisztább  jellemeknek.  A  sza- 
badságharc idején,  az  első  felelős  magyar  miniszté- 
riumban ö  volt  az  igazságügy  minisztere.  De  mikor 
Magyarország  kikiáltotta  a  függetlenséget,  Deák  le- 
tette hivatalát  és  vonakodott  követni  Kossuthot  a 
rendkivüli  radikalizmusban.  Deák  a  törvények  szigo- 
rú megtartása  mellett  akarta  tisztázni  a  helyzetet  s 
Magyarországot  mint  az  osztrák  császárság  egyik  tag- 
ját óhajtotta  látni.  Ezt  később  kiegyezési  müvével  el 
is  érte. 

Minden  esetre  nagy  kérdés,  hogy  sikerült  volna-e 
Dek  terve,  ha  Ausztria  nem  szenved  annyiféle  veresé- 
get, mint  1859-ben  Olasz-  és  1866-ban  Poroszországtól. 


TALÁLKOZÁS  MŰVÉSZEKKEL. 

Európai  utazásom  folyamán  igen  sok  nagy  művésszel 
költöttem  ismeretséget.  Első  volt  Rubinstein  Antal,  a 
világhírű  zongoraművész,  kivel  Bécsben  találkoztam  és 
Grau  Jakab  nevű  impressárióját  megnyertem  egy 
amerikai  művészi  körútra.  De  éppen  mikor  Grau  alá- 
akarta Írni  a  szerződést,  egy  szomorú  eset  megaka- 
dályx)zta  ebben.  Ugyanis  Grau  magasfoku  paralyzis- 
ben  szenvedett,  mely  abban  a  pillanatban  tört  ki  rajta 
és  megfosztotta  beszélő  képességétől  is. 

Én  aztán  magam  csináltam  meg  az  egész  dolgot;  de 

nemcsak  Rubinstein,  —  hanem  Winiawszky,  a  hires 
lengyel  hegedűművész  is  aláirta  a  szerződést. 

Mikor  1872-ben  visszatértem  Chicagóba,  nagy  élve- 
zettel hallgattam  e  két  nagy  •  művésznek  játékát  az 
"Aikin  Opera  House  "-ban  a  Wabash  Avenuen.  A  chi- 
cagói nagy  tűzvész  után  ez  volt  a  egyetlen  használha- 
tó terem. 

A  mikor  Bécsben  meglátogattam  Rubinsteint,  volt 
alkalmam  megismerhetni  öt,  mint  férfit,  családapát  és 
mint  nagyművészt  egyaránt. 

Egy  Ízben,  mikor  a  bécsi  dalárda  egy  nagyszabású 
hangversenyt  rendezett  a  bécsi  "Music  Hall  "-ban,  Ru- 
binstein dirigálta  a  zenekart.  Az  orgonánál  pedig  Liszt 
Ferenc  ült. 

Nem  volna  teljes  az  én  megemlékezésem,  ha  kifelej- 
teném a  leghiresebb  magyar  énekművésznöt,  Gerster 
Etelkát,  kivel  Budapesten  találkoztam  sógoránál,  Kau- 
ser  I.  S.  urnái,  az  akkori  budapesti  amerikai  kozulnál. 

Még  mielőtt  a  nyilvánosság  elé  lépett  volna,  gyakran 
gyönyörködtem  bájos  énekében.  1879-ben  már  a  chi- 
cagói "Farewell  Hall  "-ban  rendezett  hangversenyei- 
vel valósággal  extázisba  hozta  Chicago  zeneértő  közön- 
ségét. 

Aztán  fellépett  a  "Grand  Opera  "-ban  is.  Nem  ré- 
gen felkereste  bátyját,  Dr.  Gerster  Árpád  hírneves 
newyorki  orvost. 

Valamint  nem  felejthetem  el  a  én  jó  barátomat  Re- 
ményi Ede  világhírű  magyar  hegedű-művészt,  aki 
többször  aratott  óriási  sikereket  Chicagóban. 

Én  legelőször  Nagyváradon  hallottam  őt  játszani, 
mikor  otthon  jártam.  Aztán  a  70-es — 80-as  években 
többször  járt  Amerikában.  Valahányszor  Chicago-ba 
érkezett,  mindenkor  értem  küldött  és  elbeszélgettünk 

a  rég  nuilt  időkről.  Különösen  fivéréről,  aki  az  50-es 
években  Chieagoban  lakott,  de  a  60-as  években  vissza- 
tért Budapestre,  iiol  bii-ói  állást  nyert. 

Reményi  Ede  mindenkor  a  "Grand  Pacifie"  szállo- 
dában lakott.  Hangversenyeit  a  legnagyobl)  termek- 
ben rendezte,  hol  órákig  hallgattam  mennyei  játékát, 
Liszt  és  Brahms  magyar  dalait.  Reményei  nagy  gyűj- 
tője volt  a  hegedű  ritkaságoknak.  Vájjon  elhelyezték- 
e  hegedűit  a  magyar  nemzeti  múzeumban. 

Reményi  nemcsak  nagy  hegedű-művész  volt,  de  egy- 
szersmind nagy  hazafi  is.  Arany  l)etűkkel  kellene  meg- 
örökiteni,  hogy  amit  csodás  művészetével  a  külföldön 
szerzett:  60,000  forintot  ajándékozott  Gróf  Széchényi 
István  és  Petőfi  Sándor  szobrára.  Reményinek  mindig 
az  volt  óhaja,  hogy  valamelyik  hangversenyén  hegedű- 
vel kezében  érje  a  halál.  Ez  beteljesült,  mert  1898- 
ban  egyik  hangversenyén,  San-Franciscóban  érte  a  ha- 
lál játék  közben. 

Az  európai  és  amerikai  államférfiakról,  akikkel 
1870-ben,  a  porosz-francia  háború  folyamán  találkoz- 
tam, sorrendben  fogok  irni. 

KORONKTNTI  LÁTOGATÁS  BUDAPESTEN. 

Az  1870-ik  év  nyarát  Budapesten  töltöttem,  Kauser, 
budapesti-amerikai  konzulnak,  mint  jóbarátomnak  lé- 
vén szivesen  látott  vendége. 

Kauser  nr,  magyar  ember  volt,  de  több  évig  lakott 
Newyorkban,  hol  amerikai  állampolgárrá  lett. 

Én  éppen  Kauser  udvarán  néztem,  amint  kísérletez- 
tek a  Nicholson-féle  Asphalt  kcA^erék  lerakásával,  mi- 
kor a  konzulátus  egyik  hivatalnoka  sietett  felém  egy 

jabel-távirattal,  mely  számomra  érkezett  s  ez  volt  tar- 
talma : 

Kuné  Juliáu.  az  amerikai  konzulátus  révén 

Pest,  Magyarország. 

"Menj  Paris  ostromához  —  Válasz  fizetve. 

White." 

E  hir  aztán  hirtelen  megváltoztatta  az  én  terveimet. 
Éppen  indulni  akartam  Oroszországba,  hol  egy  köruta- 
zást óhajtottam  tenni.  Horace  White  a  "Chicago  Tri- 
bune" főszerkesztője,  egyik  legjobb  barátom  volt,  s  az- 
ért sürgönyét  ugy  tekintettem,  mint  egy  parancsot. 
Hozzávéve  még  az  én  kalandvágyó  ifjúságomat,  —  nem 
csoda,  ha  örömmel  fogadtam  a  haditudósitó  állást.  Kü- 
lönben is  évek  óta  voltam  a  lapnak  tudósitója,  bár- 
merre utaztam,  igy  ez  nem  volt  számomra  újdonság. 

Még  ugyan  az  nap  estéjén  bucsut  vettem  Kauser  ba- 
rátomtól és  azonnal  elindultam  Berlinbe. 

Amint  megérkeztem  Berlinbe,  azonnal  felkerestem 
régi  barátomat.  Kreisman  Henry-t  a  berlini-amerikai 
főkouzult,  akinek  szives  felvilágosítására  egyik  bank- 
házban megtöltöttem  kiürült  kincstáramat.  Tapasz- 
talásából tudtam  hogy  egy  haditudósítónak  bőkezűnek 
kell  lennie. 

Kreisman  konzul  igen  régi  ismerősöm  volt,  még  a 
chicagói  régi  napokból.  Az  50-es  években  chicagói 
városi  hivatalnok  volt,  mikor  megismerkedtem  véle. 
Majd  az  1860-ik  évben  a  republikánus  pártnak  titkára 
és  Lincoln  elnöksége  alatt  a  berlini  nagykövetségre,  N. 
B.  Judd,  nagykövet  mellé,  mint  titkár  neveztetett  ki. 
Később  Judd  visszavonulása  után  Kreismannt  nevezték 
ki  főkonzuUá. 

Első  teendőm  volt  a  berlini  katonai  parancsnokság- 
tól megszerezni  a  katonai  útlevelet,  hogy  követhessem 

a  folyton  előnyomuló  uéinet  hadsereget.  Eleinte  ugy 
vettem  észre,  hogy  a  német  hadvezetőség  vonakodott 
kiadni  számomra  a  "pass  port"-ot,  de  hála  az  ameri- 
kai nagy  történész  és  berlini  nagykövet  George  Ban- 
croft közbejárásának  és  Kreisman  segélyének,  végre 
megkaptam  a  következő  hivatalos  okiratot: 

,, Minden  polgári  és  katonai  hatóságok,  ezennel  fel- 
kéretnek, hogy  ezen  irat  felmutatójának,  Kuné  Julián 
urnák,  minden  tekintetben  oltalmat  és  segélyt  nyújtsa- 
nak. 

Berlin,  1870  Szeptember  12. 

(Pecsét.)  V.  S.  Windt,  őrnagy. 

Ezen  irattal,  melyen  a  királyi  hadsereg  főtáborno- 
kának  pecsétje  volt,  mely  minden  tilos  utat  megnyi- 
tott számomra,  —  szeptember  17-én  elhagytam  Berlint.^ 

A  CSATA  színhelyén. 

A  távolság  vasúton  Berlintől  Cologne-ig  körülbelül 
74  német  mértföld,  melyet  a  háború  idején  10  óra  alatt 
megtenni,  igazi  csodaszámba  ment. 

Cologneban  azonnal  vasúti  kocsit  kellett  váltanom, 
mely  alig  8  óra  alatt  vitt  el  Lebramont-ba,  Belgium-ba. 

Szerencsémre,  mielőtt  elértem  volna  Magdeburg-ot, 
megismerkedtem  egy  igen  fontos  személyiséggel,  aki 
éppen  a  Paris  előtt  táborzó  hadsereghez  utazott,  mint 
a  német  föposta-hivatal  kiküldöttje,  hogy  egy  gyors 
postai  vonalat  létesítsen  Berlin-  és  Paris  előtti  főhadi- 
szállás között. 

Utazásomat  azután  ezen  iiri  emberrel  folytattam,  ki- 
nek révén  pontos  és  gyors  posta  összeköttetést  nyertem 
Belgium  és  Sedan  között.  Aztán  Rheims  és  Chate- 
aux Thiery,  Epernay  és  Meaux-on  át.    Mert  a  régi  pos- 

ta,  mely  Berlin  és  Paris  közt  volt,  Saarbrucken,  Pont 
Mousson-on  és  Nancy-n  át,  öt  napot  vett  igénybe. 
Amilyen  gyorsan  nyomult  előre  a  német  hadsereg, 
olyan  gyorsan  követte  mindenfelé  a  posta.  A  porosz 
seregek  alig  értek  el  egy-egy  francia  várost,  már  a 
porosz  posta  készen  várta  ott  összekötve  a  berlini  fö- 
postával. 


UTAZÁS  BELGIUMON  ÁT. 

Amint  emiitettem,  megismerkedtem  egy  postai  al- 
kalmazottal, akinek  segélye  nélkül  bizony  nehezen  ér- 
tem volna  el  a  porosz  főhadiszállást.  így  könnyű  volt 
helyzetem,  mert  ez  a  kormánytól  kiküldött  hivatalnok 
állandóan  kocsin  utazott,  s  a  kocsit  mértföldszám  fi- 
zette, persze  az  állam  költségére.  Engem  pedig  öröm- 
mel hivott  meg  útitársul,  hogy  megne  unja  magát. 

Lebramont,  Belgiumban  vettünk  egy  hintót,  mely 
elvigyen  a  legközelebbi  állomásra  Bouillon-ba.  Ha- 
nem a  kocsi  tulajdonosa  oly  nagy  összeget  kért,  hogy 
kénytelenek  voltunk,  egy  ottani  ''vörös  kereszt"  ál- 
lomás vezetőjéhez  fordulni,  kinek  megmutattuk  papír- 
jainkat s  az  rendelkezésünkre  bocsájtotta  kocsiját.  A 
kocsis  egy  belga  lovaskatona  volt,  aki  oly  nyaktörő 
gyorsasággal  hajtott,  hogy  minden  pillanatban  féltünk 
a  felfordulástól. 

Az  ut  melyen  mentünk  az  Ardennes  hegységen  veze- 
tett keresztül,  folyton  hegyre  fel-  és  völgybe  le  halad- 
tunk igazán  festői  tájékon  át.  Lovaink  francia  lovak 
voltak,  melyeket  a  poroszok  vettek  el  a  franciáktól  és 
használatra  átadták  a  vörös-keresszt  egyesületnek  azon 
esetre,  ha  német  sebesülteket  kellene  szállítani  a  kije- 
lölt kórházakba. 

Az  utón  nagyszabású  francia  "cusassier "-okkal  ta- 
lálkoztunk, akiket  Belga  határszéli  tüzérek  kisértek 
kijelölt  helyeikre,  hol  azok  mint  hadifoglyok  voltak 
kénytelenek  vesztegelni,  amig  a  háború  tart. 

Belgium,  mint  a  német  és  francia  államok  közé  ékelt 
kis  ország,  kénytelen  volt  szigorúan  ragaszkodni  a  sem- 
legességhez. 

Három  órai  erős  hajtás  után  elértük  Bouillont,  mely 
egy  igen  piszkos  kis  város  volt.  Azok  a  szűk  utcák 
élénken  emlékembe  hozták  a  palesztinai  és  syriai  váro- 
sokat. A  főtér  tele  volt  sebesültekkel,  akiket  a  sedani 
csatából  hoztak  ide.  Mi  nem  birtunk  találni  egy  haj- 
lékot éjszakára. 

Egy  helyen  arra  kértem  a  háztulajdonosát,  hogy 
legalább  a  konyha  kövezetre  engedjen  lefeküdnünk, 
de  megtagadták. 

Végre  több  órai  sikertelen  fáradozás  után  egy  belga 
orvos  megosztotta  vélünk  szobáját. 

Ez  az  "Aesculap"  utód  igen  nagy  francia  barátnak 
tűnt  fel  előttem,  mert  valóságos  hátborzongató  emlé- 
keket mutatott  nekünk,  melyeket  a  sedáni  csatatéren 
szedett  össze.  Ez  az  ember  ugy  tűnt  fel  előttem  mint 
egy  Vampir,  mely  a  halottakat  és  haldoklókat  kira- 
bolja. 

A  házigazdánk  szintén  nagy  francia  barát  volt.  Az 
pláne  azt  újságolta  nekünk,  hogy  Paris  előtt  10,000 
porosz  katonát  a  levegőbe  röpítettek  a  franciák.  És 
hogy  Paris  bőven  el  van  látva  mindennel,  hogy  egy 
évig,  sőt  tovább  is  képes  kibirni  az  ostromzást. 

Amit  mi  leginkább  óhajtottunk,  az  egy  kis  meleg 
étel  volt,  hogy  éhségünket  csillapíthassuk,  de  arról  szó 
sem  esett.  Nem  kaptunk  mást,  mint  egy  kenyeret;  s 
ezt  közösen  elköltöttünk  vacsora  gyanánt.     Mielőtt  a 

kenyeret  megszegtük  volna,  a  házigazda  a  kereszt- 
jegyét vetette  reá,  talán  azt  hitte,  hogy  ugy  jobban 
csillapithatja  éhségünket. 

Másnap  19-én,  hétfőn  reggel  7  órakor  elhagytuk 
Bouillon-t  és  egy  gyorskocsival  indultunk  Sedan  felé. 

Az  utasok  között  volt  két  férfi  és  három  hölgy,  köz- 
tük egy  öreg  uri  hölgy,  aki  Sedánnál  megsebesült  fiát 
kereste  a  harctéren. 

Ö  franciához  ment  nőül,  és  ott  laktak  franciaorszá- 
ba,  miért  is  nagy  német  gyűlölő  volt.  És  valahányszor 
egy  német  lobogót  pillantott  meg  az  utazás  folyamán, 
mindig  undorral  fordult  el  tőle. 

Ez  a  hölgy  elég  merész  volt  a  szemembe  mondani, 
hogy  a  amerikai  polgárháború  idején  ő  a  déliek  hive 
volt.  Én  pedig  elég  udvariatlan  voltam  és  azt  mond- 
tam, hogy  tekintettel  a  háború  szerencsés  kimenetelé- 
re, semmit  sem  számit,  hogy  az  ö  sympáthiája  melyik 
rész  mellett  volt. 

Mikor  pedig  egy  magas  hegyre  gyalogosan  kapasz- 
kodtunk fölfelé,  az  előbbi  úrhölgy  öreg  férje  ünnepé- 
lyesen biztositott  arról,  hogy  Poroszország  sohasem 
fogja  legyőzni  a  franciákat,  mert  a  francia  hadügyi 
államtitkár  Le  Boeff  legujabbi  jelentése  szerint  még 
két  millió  fegyveres  áll  rendelkezésére  stb. 

Mindazonáltal,  mikor  a  poroszok  bevették  Parist, 
csak  25,000  fegyverest  találtak. 

A  kocsin  volt  egy  ifjú  hölgj^  is,  aki  jegyesét  kereste, 
egy  tisztet  a  "Turko"  származású  ezredben. 

Megjegyzendő,  hogy  a  német  hadsereg  vezetői  igen 
előzékenyek  voltak  hasonló  egyének  iránt,  hogy  sze- 
retteiket élve,  —  vagy  halva  megtalálhassák. 

Amikor  elértük  a  német  harcvonalt,  óriási  számban 

vonultak  vélünk  szemben  a  francia  hadifoglyok.  Rész- 
ben Belgium,  részben  Németország  felé. 

A  harcvonal  táján  leirhatatlan  szDraoru  volt  az  egész 
vidék.  Magán  viselte  az  utolsó  napok  rémes  csatáinak 
képét.  Különösen  "La  Chapelle"  környékén,  mintha 
a  halál  boronája  haladt  volna  arra  keresztül. 

Givonne-ban,  nyolc  mértföldnyire  8edán-tól,  nem 
maradt  egy  ház  sem  sérteleuül  a  halált  osztó  és  ház- 
romboló ágyúgolyóktól. 

Givonne  és  Digni  között  a  pusztaság  teljesen  el  volt 
boritva,  sok-sok  ezer  tarisznya,  kenyérzsák  és  törött 
fegyverektől. 

Közel  Digni-hez  mély  völgyben  volt  egy  bőrgyár, 
épen  a  közép  táján  a  rettenetes  csatatérnek.  Csodák- 
csodája, ez  a  bőrgyár  teljesen  sértetlenül  maradt.  A 
lövegek  ugyanis  a  völgy  fölött  repkedtek  el  dombról- 
dombra és  a  gyárat  sértetlenül  hagyták.  Annak  a 
gyárnak  tulajdonosa  nagyon  meggazdagodott.  Mert  a 
csata  után  mind  felszedte  a  csata  folyamán  kimúlt  lo- 
vakat, és  bőrüket  lefejtve  felhasználta  borkészítésre. 

La-Chapelle-től  kezdve  egész  Sedán-ig  és  környékén 
minden  falu  a  "vörös  kereszt"  embereinek  birtoká- 
ban volt.  Minden  ház  tömve  volt  sebesültekkel. 
Amerre  csak  a  szem  ellátott,  mindenfelé  tábori  kórhá- 
zak voltak  felütve  és  az  utakat  összezúzott  szekerek 
zárták  el. 

SEDAN. 

Ez  egy  ismeretlen  kis  városka  volt,  csupán  a  Fran- 
cia-Porosz  háború  előtt.  De  1870-ben  Sedan  világhírű- 
vé lett,  mert  e  helyen  adta  meg  magát  Napoleon  csá- 
szár 83,000  ember  élén.    E  hadseregben  a  császáron  ki- 

vül  ott  volt  föhadvezére:  McMahon,  Marshall  és  39 
más  tábornok,  230  törzstiszt,  2600  tiszt.  Mindnyájan 
hadifogságba  jutottak. 

Hogy  némileg  tájékozzam  olvasóimat  erről  a  rette- 
netes csatáról  és  a  franciák  óriási  veszteségéről,  leirom 
azokat  az  adatokat,  melyeket  később  a  Versaillesi  fő- 
hadiszálláson kaptam. 

A  hires  Weissenburgi,  Saarbrueckeni,  Worthi  és 
Graveloti  csaták  után  McMahon-nak  még  mindig  150,- 
ezer  ember  állt  rendelkezésére.  A  "Beaumonti"  csa- 
tában 25,000  embert  veszített;  Sedánnál  szintén  25,000 
ember  volt  vesztesége,  ezek  nagyrészben  hadifogság- 
ba kerültek. 

Sedánnál  83,000  ember  megadta  magát.  Körülbelül 
44,000  ember  nagyrészt  súlyosan  megsebesült  és  kö- 
rülbelül 3000  ember  átszökött  Belgiumba.  Ez  összesen 
a  4000  tiszt  és  több  mint  50  tábornokkal  együtt  150 
ezer  főnyi  veszteséget  jelent  Beaumont  és  Sedánnál. 

Rettenetes  vezteség  volt  ez,  mely  páratlanul  áll  a 
modern  hadvezetés  történetében.  A  katonaság  soka- 
ságának pusztítása  mellett  ennek  megfelelően  rengeteg 
nagyságú  volt  a  hadiszerek  vesztesége  is. 

A  németek  hadizsákmányul  ejtettek  400  ágyút,  köz- 
te 70  gyorstüzelőt  és  100  nehéz  ágyút.  10,000  lovat  és 
óriási  mennyiségű  lőszert,  valamint  rengeteg  mennyisé- 
gű élelmiszert. 

Sedan  az  Ardennesi  hegység  között  fekszik  a  Maas 
(Meuse  folyó  jobb  partján,  körülbelül  14  mértföldnyi- 
re Mezier-töl  délkeletre  és  ugyanannyira  Thionville- 
töl.  Körül  van  véve  apró  dombokkal,  melyek  közül  a 
legmagasabb  1000  lábnyi. 

Van  egy  várszerű  erődítménye,  az  azonban  örök  ta- 
lány marad,  hogy  az  a  két  kiérdeműlt  nagy  hadvezér 

McMalion  és  Bazaine,  miért  szőrit ották  oda  a  150,000 
főnyi  hadsereget,  hol  mint  egy  csapdá])an  a  német  lia- 
dak  birtokába,  kerültek. 

Amikor  Sheridan,  amerikai  tábornokkal  találkoztam 
Versailles-ben,  aki  jelen  volt  a  sedani  csatában,  a  zt 
mondta  nekem,  hogy  a  sedani  vereségnek  a  francia  tá- 
bornoki kar  volt  az  oka.  A  francia  csapatok  oly  hősi- 
esen küzdöttek  a  rettenetes  csata  folyamán,  hogy  az 
bámulatos  volt. 

Szerinte  soha  életében  nem  látott  oly  hősies  küzdel- 
met, mint  a  melyet  Bazailles-nél  vivtak  a  francia  ten- 
gerészek Martin  DesPelliers  tábornok  vezénylete  alatt. 
A  német  katonaság  ezrei  hullottak  el  a  rettentő  össze- 
csapás alkalmával.  Később  egy  museumot  és  szobrot 
emeltek  a  hős  tengerészek  emlékére  Bazaillesben. 

Sheridan  megjegyezte,  hogy  ha  a  francia  hadak  ve- 
zetői oly  ügyes  taktikusok  lettek  volna,  mint  a  német 
hadvezetök,  akkor  a  csata  kimenetele  az  ellenkező 
eredménynyel  végződött  volna. 

A  csata  folyamán  Sheridan  és  Forsythe  tábornokok 
mint  a  német  törzstisztikar  vendégei  voltak  jelen  és  el- 
mondták nékem  észleleteiket. 

Sherídan  Forsythe  tábornok  társaságában  egy  ma- 
gaslatról figyelte  a  csata  menetét.  Az  egyik  dombon 
látott  egy  erős  francia  hadosztályt.  Egyszerre  látja, 
hogy  egy  osztály  német  gyalogság  rohamot  intéz  a 
domb  ellen.  Sheridan  odafordult  kíséretéhez  mond- 
ván: ''Szegény  ördögök,  azok  igen  gyengék  ahhoz, 
hogy  azt  az  erős  hadosztályt  elűzzék  onnét."  Alig  né- 
hány pillanat  telt  el  és  a  német  gyalogság  már  vissza- 
verve menekült.  Később  ugyanazon  német  hadosztály 
tetemesééi  megerősítve,  ugyanazon  domb  ellen  indult, 
mikor   Sheridan  megpillantotta   a  francia  lovasságot, 

mely  hirtelen  attakra  igazodott.  Sheridan  megdöbben- 
ve mutatott  a  fenyegető  veszélyre  és  felkiáltott:  "Iste- 
nem !  a  francia  lovasság  rohammal  söpri  el  azt  a  német 
hadoszlopot !" 

A  következő  pillanatban  iszonyú  erővel  indult  meg 
a  francia  lovasság,  mint  egy  rettenetes  hógörgeteg  kö- 
zeledett a  porosz  gyalogság  felé,  melynek  már  nem 
lévén  ideje  négyszöget  formálni,  egy  rettenetes  sor- 
tüzet adott  a  már  alig  300  lábnyira  levő  lovasságra.  Ez 
a  sortűz  borzalmas  volt.  A  lovasok  százai  buktak  fel 
lovaikkal  együtt  s  az  utánuk  rohanók  rajtuk  keresztül 
hullottak  halomra. 

Több  napok  multak  el  már  a  csata  óta,  de  a  halottak 
csaknem  mind  még  ott  hevertek  szerte-széjjel  a  csata- 
téren temetetlenül.  A  Meuse  folyóhoz  katonaságot 
küldtek  ki,  hogy  fogdossák  ki  a  halott  francia  lovas- 
katonákat és  lovaikat  a  folyóból,  melyet  annyira  meg- 
töltöttek a  hullák,  hogy  a  folyó  medret  elzárták  és  a 
víz  már  a  városba  folyt. 

A  vasúti  indóház,  melyet  átalakítottak  kórházzá, 
tömve  volt  sebesültek  és  foglyokkal,  akik  várták  el- 
szállitásukat  Németország  felé.  Az  összes  vasutak 
igen  lassan  közlekedtek,  mert  nagy  mennyiségű  hasz- 
navehetetlen lokomotivok  és  vasúti  kocsik  lepték  el 
a  vágányokat  az  egész  Meziersi  vonalon. 

A  Meuse  folyó  partján  mindenféle  frissen  hantolt  si- 
rok  emelkedtek  és  leégett  házak  füstölgő  romjait  lehe- 
tett látni  csupán. 

Azt  igen  nehéz  lett  volna  megmondani,  hogy  az  a  sok 
fehér  kereszttel  jelölt  sirhant  vájjon  német  vagy  fran- 
cia katonákat  takar-e. 

Milyen  különös  szeszélye  is  ez  a  sorsnak,  eltűnődve 
álltam  meg  a  pusztulásnak  e  rettenetes  helyén.     íme 

ezrek  nyugosznak  itt  az  örök  álomban,  akik  —  mint 
mindnyájan  tudjuk  —  sohasem  találkoztak  azelőtt  és 
nem  volt  okuk  soha  egymásra  haragudni,  mégis  meg- 
ölték egymást  ösmeretlenül.  A  látvány  mely  körülöt- 
tem elterült,  óriási  benyomást  tett  rám. 

Én  már  láttam  több  csatának  szinterét,  de  a  puszti- 
tás  és  kegyetlenségnek  oly  rettenetes  nyomait  egy  há- 
ború folyamán  sem  láttam,  mint  Sedannál. 

Megvallom  őszintén,  hogy  örültem,  mikor  elhagy- 
hattam a  pusztulásnak  e  városát,  hol  csupán  néhány 
óráig  voltam  jelen,  amig  követhettem  az  "Unser 
Fritz"  hadseregét,  mint  azt  a  németek  dédelgetve  elne- 
vezték. 

Sedánt  szeptember  19-én  d.  e.  11  órakor  egy  számunk- 
ra rendelt  gyorskocsin  hagytuk  el  (megjegyzendő, 
hogy  az  én  postamesterem  állandóan  társaságomban 
volt). 

Sedántól  jobbra  fordultunk,  és  körülbelül  egy  mért- 
földnyire elértük  Chateau  Bellevue-t,  hol  Napoleon 
találkozott  a  porosz  királylyal  és  sajátkezüleg  adta  át 
kardját. 

Aztán  közel  Donchery  mellett  haladtunk  el,  hol  Na- 
poleon találkozott  Bismarck-kai,  megbeszélendő  a 
megadás  föltételeit.  E  két  nagy  ember  egy  szegény 
takácsnak  házában  találkozott  és  ott  intéztek  el  Frank- 
hon sorsát. 

Dr.  Bush  Mór.  Bismarck  titkára,  akivel  igen  gyak- 
ran találkoztam  Versailles-ben  a  következően  beszélte 
el  nekem  ama  történelmi  nevezetességű  beszélgetést, 
mely  Bismarck  és  Napoleon  között  lefolyt. 

VII.  RÉSZ. 

A  FRANCIA-POROSZ  HÁBORÚ. 

Mielőtt  megkezdeném  elbeszélésemet,  elmondom  a 
francia-porosz  háborúnak  valódi  okát,  mint  azt  Dr. 
Busch-tól  hallottam. 

Miután  a  spanyolok  köztársaság  alapitási  terve  füst- 
be ment,  újból  a  királyság  uralmával  foglalkoztak  és 
a  Hohenzollern  családnak  egyik  tagját,  Lipót  főherce- 
get hivták  meg  a  trónra.  Ez  természetesen  óriási  izgal- 
mat idézett  elő  Napoleon  hivei  körében.  Ez  az  ifjú  her- 
ceg anélkül,  hogy  előbb  értekezett  volna  az  uralkodó- 
ház fejével,  a  porosz  királylyal,  az  ajánlatot  elfogadta. 
Sem  Vilmos  király,  sem  az  ő  vaskancellárja  Bis- 
marck nem  láttak  szívesen  egy  Hohenzollern-t  a  spa- 
nyol trónon.  Bismarcknak  az  volt  egyik  főterve,  hogy 
az  apró  német  tartományokat  egy  egységes  német- 
császárságba olvaszthassa. 

A  berlini  francia  nagykövet  Grammont  hercegtől 
1870  július  hó  4-én  utasitást  kapott,  hogy  azonnal 
utazzék  az  Emmsi  fürdőhelyre,  hol  a  porosz  király 
épen  az  orosz  cárt  készült  meglátogatni. 

A  francia  követnek  az  volt  utasítása,  hogy  birja  rá 
a  királyt  a  Lipót  főherceg  által  elfogadott  spanyol 
trón  visszautasítására,  ellen  esetben  elkerülhetetlen  a 
háború. 

Benedetti  július  hó  9-én  jelent  meg  a  király  előtt  és 
kérte,  hogy  állitsa  helyre  a  békét  Európában.     A  ki- 

rály  azt  felelte,  liogy  néki  serami  köze  sincs  Lipót  trón 
jelöltségéhez,  okosabban  teendi,  ha  tiltakozásával  Ma- 
dridba megyén.  Benedetti  július  10-én  megismételte 
kérését  és  12-én  azt  a  hirt  kapta,  hogy  Lipót  vissza 
utasitotta  az  előbb  már  elfogadott  ajánlatot. 

Ez  megnyugtathatta  volna  a  franciákat,  de  Gram- 
mont herceg  (akit  a  nagj^ra vágyó  Eugenia  császárné 
unszolására  Napoleon  buzditott),  még  több  biztosité- 
kot  követelt  a  királytól.  Azt  akarta,  hogy  a  király 
mint  egy  bocsánatkérés  formájában  —  irásbelileg  is 
biztositsa  a  császárt,  hogy  a  herceg  többé  nem  fogadja 
el  az  ajánlatot. 

A  király  természetesen  visszautasitotta  ezen  leala- 
csonyitó  követelést.  Azonban  Benedetti  elég  tolako- 
dóan a  király  elé  lépett,  mikor  az  épen  a  Coblenz-be 
induló  vonatra  akart  felszállni  és  beszélni  akart  véle. 
De  a  király  röviden  csak  annyit  mondott,  hogy  az  ö 
számára  semmi  mondani  valója  nincs. 

Ugy  látszott,  hogy  Benedetti  csak  erre  várt,  mert 
mestere.  Napoleon  ezt  a  spanyol  ügyet  aztán  sietett 
felhasználni  ürügyül  az  ellenségeskedésre. 

A  király  július  15-én  két  héttel  előbb  hagyta  el  a  für- 
dőt, mint  előre  határoztatott.  Amikor  a  vonatra  akart 
felszállni,  nagy  néptömeg  jelent  meg  a  pályaudvaron 
és  lelkesen  éljenezve  bucsuz-ott  tőle.  A  király  oda  for- 
dult a  néphez  és  ezeket  monda:  ''Azt  hiszem  rövid  idő 
múlva  ismét  látni  fogjuk  egymást.  Isten  a  tanúm, 
hogy  én  nem  óhajtom  a  háborút,  de  ha  engem  arra 
kényszeriteni  fognak,  akkor  az  utolsó  emberig  fogok 
küzdeni  Németország  becsületéért!" 

A  francia  követ  július  19-én  egy  formális  hadüzene- 
tet küldött  Gróf  Bismarck-hoz. 

A  francia  nép  pedig  teljesen  elveszítette  a  fejét.    A 

sedani  csata  után,  Napoleon  kijelentette,  hogy  ö  nem 
óhajtotta  a  háborút,  de  a  francia  nép  erővel  kergette 
öt  bele. 

Hívei  az  utcákon  sétáltak  és  röktönzött  dalokat  éne- 
keltek. 

"Mi  Cologneben  reggelizünk, 

Berlin-ben  ebédelünk,  és 

Königsberg-ben  fogunk  vacsorázni!" 

A  francia  hadsereg  azonnal  hadilábra  állíttatott  és 
Mac  Mahon  tábornok  vezénylete  alatt  elnevezték  a 
"Rajnai  hadsereg "-nek.  Fájdalom  az  a  hadsereg  soh'- 
sem  látta  meg  a  Rajna  vízét. 

Napoleon  július  28-án,  kilenc  nappal  azután,  hogy 
Poroszországnak  megüzente  a  háborút,  Metz-be  sietett, 
magával  vitte  fiát  is  és  óriási  mennyiségű  podgyászt, 
mintha  valóban  egy  diszfelvonulásra  készült  volna. 

A  németek  pedig  1870  augusztus  1-én  szép  csendben 
felállítottak  három  hadtestet.  A  déli  hadosztályt  az 
"Unser  Fritz"  mint  a  németek  becézre  nevezték.  Fri- 
gyes főherceget  a  trónörököst,  —  a  második  hadosz- 
tályt a  "Rothe  Princ"  —  Frigyes  Károly  főherceg,  a 
trónörökös  unokafivére ;  s  az  első  hadosztályt  Stein- 
metz  tábornok  vezényelték.  A  főparancsnokságot  a 
király  vette  kezébe  s  a  vezérkar  főnöke  Moltke  tábor- 
nok volt. 

Augusztus  5-én  volt  az  első  ütközet  Weíssenburg-nál, 
6-íkán  már  Wörth-nél  folyt  a  csata  és  egymásután 
Saarbruecken,  Metz,  Mars  La  Tour,  Gravelot  és  Sedán- 
nál  folytak  a  legvéresebb  csaták,  melyek  mindenütt  a 
franciák  vereségével  végződtek.  És  ezen  világot  meg- 
rendítő események  alig  6  hét  alatt  zajlottak  le,  melyre 
alig  volt  még  példa  a  világtörténelemben. 

De  leírom  részletesen  Napóleon  hadseregének  meg- 


162  KUISÉ    GYULA 

adását,  amint  azt  nekem  Dr.  Busch,  Bismarck  titkára 
elbeszélte.  "Mikor  Sedánnál  az  egyesült  porosz-  és 
szász-ezredek  a  francia  hadsereget  mintegy  csapdában 
körülkeritették  és  a  csata  egész  nap  a  legretteneteseb- 
ben  dúlt  Sedan  körül,  délután  5  órakor  hirtelen  meg- 
szűnt az  öldöklő  küzdelem  mindkét  félen;  alig  5  perc 
múlva  egy  francia  lovastiszt  két  uhlánus  kíséretében 
gyorsvágtatással  közeledett  a  sedáni  magaslatok  felöl 
a  német  hadoszlopok  felé.  Az  egyik  uhlánus  szuro- 
nyán  fehér  zsebkendő  lengett. 

A  mikor  megérkeztek  a  német  főhadiszállásra,  — 
mely  Vendresse  nevű  falu  fölött  egy  dombon  volt,  —  a 
francia  tiszt  leszállt  lováról  és  feltette  a  kérdést,  hogy 
a  német  hadvezetőség,  milj-^en  föltételek  mellett  haj- 
landó elfogadni  Sedan  megadását?  A  porosz  király  és 
Moltke  egy  rövid  tanácskozás  után  azt  felelték  a  tiszt- 
nek, hogy  ilyen  nagy  horderejű  ügyben  csak  egy  ma- 
gasabb rangú  tiszttel  hajlandók  tárgyalni.  Azonban 
figyelmeztették,  hogy  vágtasson  vissza  Sedánba  és  az 
ottani  kormányzó  azonnal  jelenjen  meg  a  porosz  király 
előtt.  Ha  a  kormányzó  háromnegyed  óra  eltelte  előtt 
nem  lesz  a  német  hadiszálláson,  akkor  a  csatát  tovább 
folytatják.  Semmiféle  feltételek  tárgyalásáról  szó 
sem  lehet,  feltétlen  megadás  az  egyetlen  mód. 

A  tiszt  vissza  vágtatott  és  körülbelül  6  óra  30  perc- 
kor egy  hatalmas  "Hurrah"  kiáltás  hangzott  a  tábor 
felöl  s  e  kiáltás  volt  hallható:  "A  császár  itt  van!" 

Tíz  perccel  később  Reille  tábornok  lovagolt  a  német 
főhadiszállás  felé,  kezében  hozva  Napoleon  levelét. 

Amint  a  német  főhadiszálláson  észrevették  a  közelgő 
francia  tábornokot,  azonnal  vértesek  és  dragonyosok 
álltak  fel  előttük  léptetve  haladt  a  király     az  érkező 

francia  tábornok  fogadására,  aki  a  királynak  kezeibe 
adta  Napoleon  levelét. 

A  levél  tartalma  a  következő  volt : 

"Ha  már  számomra  nem  rendeltetett,  meghalni 
hadseregem  élén,  —  át  adom  kardomat  felséged  ke- 
zeibe. 

Napoleon. 
Franciául : 

("N'ayant  pas  pii  mourir  a  la  tete  de  mes  troupe 

je  depose  mon  épeé  a  votre  Majesté. 

.  Napoleon.") 

A  király,  Bismarck,  Moltke  és  Roonval  rövid  tanács- 
kozást folytatott,  mely  után  Roon  egy  szalma-széken 
ülve,  egy  másik  szalmaszéken,  melyet  két  adjutáns  tar- 
tott eléje,  levelet  irt  Napóleonnak,  melyben  másnap 
reggelre  meghivta  öt  a  király  Vendresse-i  föhadi  szál- 
lására. Aztán  e  levelet  sajátkezüleg  adta  át,  Reille  tá- 
bornoknak. 

Másnap  reggel  a  király  és  Napoleon  Villa  Bellevue- 
ben  találkoztak.  A  tanácskozás  csak  15  percig  tartott. 
Ugy  a  királyon  mint  a  császáron  nagy  megindultság 
volt  észlelhető,  mikor  találkoztak. 

Ezt  ama  levélből  is  lehet  következtetni,  melyet  Vil- 
mos király  irt  Augusta  királynőnek,  hirül  adván  Se- 
dan elestét  és  a  francia  hadsereg  megadását.  Ezt  irta : 
"Mind  kettőnkön  igen  nagy  megindultság  vett 
erőt,  mikor  találkoztunk.  Képtelen  vagyok  leirni  né- 
ked ama  érzelmeket  melyek  eltöltöttek,  mikor  vissza- 
gondoltam arra,  hogy  csak  három  év  telt  el  azóta,  ami- 
kor Napóleont  hatalmának  tetőpontján  láttam." 

A  megadás  feltételeit  Doncherry-ben  egy  takács  sze- 
gényes házában  alkották  meg,  hol  Napoleon  először  ta- 
lálkozott Bismarck-kai. 

A  vaskancellár  később  kijelentette,  hogy  az  a  talál- 
kozás rá  nézve  igen  kellemetlen  volt.  Mialatt  várt 
IMollke,  Roon  ésWirapfen  tábornokokra,  akikkel  együtt 
voltak  kidolgozandók  a  francia  hadsereg  megadásának 
föltételeit,  —  kénytelen  volt  egyedül  ülni  Napóleon- 
nal abban  a  szégyenes  kis  szobácskában.  j\Iint  monda, 
ugy  érezte  magát,  mint  az  a  fiatel  ember,  aki  a  bálban 
egy  leánykát  felkért  a  cottilion-táncra,  de  nincs  egy 
szava  sem  hozzá,  és  szivböl  kivánja,  hogy  bárcsak  va- 
laki más  vinné  el  táncra. 

Sedan  megadása  után  néhány  nap  múlva  én  Berlin- 
ben voltam  és  mikor  láttam  a  német  hadsereg  annyagi 
szervezetét,  könnyű  volt  kitalálnom  a  francia  hadsereg 
összeomlásának  okát.  Berlin  környékén  200,000  főnyi 
tartalék  hadsereg  állt  és  minden  pillanatban  indulásra 
készen  várta  a  parancsot.  Én  végig  néztem  a  ruganyos 
léptekkel  menetelő  ezredeket  és  már  nem  csodálkoztam 
ama  fényes  győzelem  fölött,  melyet  ezeknek  bajtársaik 
vivtak  ki  a  csatamezőn. 

A  francia  hevesség  nem  birt  megmérkőzni  a  német 
öntudatos  elszántsággal.  Amaz  egy  hadsereg  volt, 
mely  spártai  hősökből  állt,  de  orrukon  pápaszemeket 
viseltek." 

Én  egész  biztosra  vettem  a  németek  győzelmét,  mi- 
kor végig  hallgattam  a  berliniek  nyugodt,  de  önfelál- 
dozó beszédeit.  A  királytól  kezdve,  az  utca  söprőig 
minden  ember  kész  volt  feláldozni  életét,  ha  szükség 
leend  reá. 

Annak  idején  Berlinben  egy  epizód  járt  szájról  száj- 
ra, mely  fényesen  igazolta  a  király  nagy  hazafiságát. 
Egy  roppant  gazdag  berlini  polgár,  kinek  csak  egyet- 
len fia  volt,  kérvényt  nyújtott  be  a  királyhoz,  hogy 
mentse  fel  fiát  a  katonai  szolgálat  alól.    A  király    azt 


EGY    SZABADSÁGHARCOS    EMLÉKIRATAI  165 

felelte,  hogy  néki  is  csupán  egy  fia  van  és  nemcsak  a 
fia,  hanem  ö  maga  is  a  harctérre  indul,  hogy  a  hazát 
megóvja  a  veszélytől.  Roon,  hadügyminiszternek  egyik 
fia  elesett  a  csatában  és  a  másik  súlyosan  megsebesült. 


SEDANTÓL  MEAUX-IG. 

Folytatom  utleirásomat  Sedántól  Meaux-ig,  hol  mint 
mondták  a  király  főhadiszállása  volt. 

Mi  elértük  Poix-et  és  egy  korcsmába  mentük,  mely- 
nek asszony  volt  a  tulajdonosa,  aki  kijelentette,  hogy 
semmi  ennivalót  sem  adhat.  Ebben  az  asszonyban 
egy  kitűnő  szinésznőt  fedeztem  fel.  Azt  mondta  okul, 
hogy  éppen  néhány  pillanat  előtt  ment  el  tőle  150  ka- 
tona akik  mindent  felfaltak  és  egynek  sem  volt  egy 
"sou "-ja  sem. 

Ez  az  asszony  láthatólag  nem  törődött  véle,  hogy 
francia  ország  császárság  lesz-e  vagy  köztársaság,  csak 
az  ő  burgonyáját  hagyják  meg  neki. 

Egyoldal  pillantással  végignézett  rajtunk  és  jelen- 
tősen ezt  monda:  "minden  népnek  legjobb  volna  a  sa- 
ját hazájába  maradni". 

Miután  egy  óra  hosszáig  pihentünk  e  helyen,  mialatt 
megetettük  lovainkat,  s  aztán  levertük  csizmáinkról 
még  a  porát  is  ennek  az  egészségtelen  helynek  és  to- 
vább indultunk. 

Poix  környéke  elragadóan  szép.  Ha  az  ember  fel  ér 
az  egyik  dombtetőre,  köröskörül  mértföldekre  remek 
táj  tárul  a  szemeink  elé.  A  közeli  vasúti  vágányokon 
nagy  mennyiségű  vasúti  kocsik  álltak  használatlanul 
elhagyatva.  Látva  a  nagy  mennyiségű  hasznavehetet- 
lenül  heverő  közlekedési  eszközöket:    ama    meggyőző- 

dést  keltette  IteiUKMii,  hogy  a  iiéiuet  katonák  jobbau  ér- 
tenek a  verekedéshez,  mint  a  vasutak  kezeléséhez, 

E/eket  hasonlítani  sem  lehetett  az  amerikai  polgár- 
háborúban szolgált  katonasághoz,  akik  ha  valahol  vas- 
útra akadtak  és  üres  kocsikat  találtak :  azonnal  hoztak 
valahonnét  egy  ócska  gépet  és  a  kocsik  elé  fogták,  az- 
tán bármilyen  fütö  anyaggal,  de  raeginditották  és  vas- 
úton haladtak  tovább. 

Mikor  Sheridan  tábornokkal  erről  beszélgettem,  ö 
is  egyetértett  vélem.  A  "Saarbrueckeni  csata"  már 
egy  hónap  előtt  dőlt  el  s  a  Pont  a  Musson  és  a  Nancy-i 
vasút  még  mindig  olyan  zűrzavaros  állapotban  volt, 
hogy  képtelen  volt  a  személy  szállításra.  A  ^larne  völ- 
gyi vasút  szenvedett  a  legkevesebb  kárt.  A  legnagyobb 
károkat  a  hidak  szükségtelen  lerombolásával  okozták. 
Különösen  Lagni-nál  két  hidnak  lerombolásával  2.000,- 
000  franknyi  kárt  okoztak. 

A  modern  hadászatban  a  hidak  összerombolása  mint 
idö-  és  pénz-pazarló  dolog  rendesen  mellőztetik.  Mert 
ha  a  hidakat  felrobbantják  is,  néhány  óra  alatt  már 
kész  a  pontonokra  fektetett  uj  hid.  Lagni-nál  a  néme- 
tek alig  két  óra  alatt  építettek  egy  hidat  a  Marne  fo- 
lyón át. 

Sedan  környékén  láttuk  a  csatornát,  mely  összekö- 
tötte a  Meuse,  Marne  és  Seine  folyókat,  de  sehol  semmi 
közlekedési  eszközt  nem  láttunk,  sem  sehol  az  élet  jelét 
nem  fedezhettük  fel. 

Amikor  megérkeztünk  Rethel-be,  egy  szász-ezrednek 
német  parancsnoka  kíséretet  adott  mellénk,  mely  elkí- 
sért bennünket  Rheims-ba,  hová  késő  este  fél  10  órakor 
érkeztünk  meg.  Megálltunk,  hogy  némi  ételt  és  italt 
vegyünk  magunkhoz,  valamint  lovainkat  is  kicserél- 
tük és  éjfél  után,  ugyancsak  katonai  kiséret  védelme 

alatt  friss  elöfogattal  indultunk  Eperuay-ba,  a  pezsgő- 
termő  vidék  központjába. 

Epernayt  reggel  4  órakor  hagytuk  el  és  11  órakor 
értük  el  Chateau  Thiery-t.  Itt  aztán  még  egyszer  vál- 
toztattuk lovainkat  és  a  kíséretet  is  kicserélték;  —  dél- 
után 3  órakor  érkeztünk  meg  Meaux-ba.  Itt  azzal  a 
hirrel  fogadtak,  hogy  a  királyi  főhadiszállás  Lagni-ba 
vonult. 

Azonnal  uj  elöfogatot  váltottunk  és  egy  uj  kíséretet, 
melylyel  este  8  órakor  érkeztünk  meg  Lagni-ba,  fárad- 
ságos utazásunk  végcéljához. 

Az  ut  Libramont  (Belgium) -tói,  hol  kocsira  ültünk, 
körülbelül  280  kilométer,  és  mi  40  óra  alatt  tettük  meg 
ezen  utat,  melyet  vonattal  alig  4  óra  alatt  lehetett  vol- 
na megtenni. 

MEGÉRKEZÉS   LAGNI-BA.   .. 

Amikor  megérkeztünk,  itt  ujabb  meglepetés  várt 
reánk.  Tudatták  velünk,  hogy  a  király  már  elhagyta 
Lagnit  és  főhadiszállását  Ferrier-ben  Báró  Rothschild 
Alfonz  kastélyában  ütötte  fel. 

]\Ii  elhatároztuk,  hogy  az  éjszakát  Lagni-ban  fogjuk 
tölteni  és  megálltunk  a  "Hotel  de  Renaissance"  előtt. 
A  kényelemnek,  és  különösen  az  élelmi  szereknek  eddi- 
gi hiánya  valóban  kívánatossá  tették  a  renaissancera 
való  emlékezést. 

Azonban  éppen  ugy,  mint  az  egész  utazásunk  folya- 
mán, itt  is  a  már  füleinknek  nem  idegen  mesével  fo- 
gadtak: "Les  Prussiens  ont  prit  tout  ceque  nos  Avi- 
ont!"    "A  poroszok  elvitték  mindenünket!" 

Egyetlen  francia  hazafi  sem  hitte  volna  el,  hogy 
azok  a  kellemetlen  vendégek  nem  poroszok  voltak,  ha- 

nem  würtembergiek  és  szászok.  Előttük  az  összes  né- 
met fajok  poroszok  voltak. 

Eszembe  jutottak  a  régi  chicagói  napok,  amikor  min- 
den bevándorolt  német,  francia,  magyar,  egy  közös  né- 
ven: "Dutchmen"  volt  ismeretes. 

Sedántól  Lagniig  tartó  utazásunk  folyamán  sokkal 
kietlenebb,  elhagyatottabbnak  látszott  az  egész  vidék, 
mint  egy  év  előtt,  mikor  keresztül  utaztam  Parisból 
Brüsselbe.  Alig  volt  egy  város,  melyen  ne  látszottak 
volna  a  háború  okozta  károk. 

Az  igazság  szempontjából  ki  kell  jelentenem,  hogy 
katonai  fegyelmezettség  szempontjából  a  würtembergi 
csapatok  sokkal  rendetlenebbek  voltak,  mint  a  porosz 
katonaság. 

Az  egész  vidék  Sedántól — Lagnii-ig  azt  a  benyomást 
keltette,  mintha  valamely  rettenetes  elemi  csapás  pusz- 
tított volna  végig  a  városok-  és  falvakon.  Sem  ifjú  em- 
bereket, sem  nőket  nem  lehetett  látni,  sehol  az  egész 
vidéken.  ]\Iég  azt  megtudtuk  okolni,  hogy  nem  láttunk 
ifjú  embereket,  akik  talán  a  hadsereg  kötelékébe  vo- 
nattak be.  De  hogy  hová  tűntek  az  ifjú  francia  nők: 
azt  nem  tudtuk  felfogni. 

Az  egyetlen  elfogadható  magyarázat  csupán  az  lehe- 
tett, hogy  a  francia  nép,  a  bevonuló  ellenséget  ugy  te- 
kintette, mintha  a  barbár  tatárok  vonultak  volna  be 
Dsindsis  Khán  vezetése  alatt. 

Mikor  Versaillesben  Apoltam  s  a  házigazdámat,  egy 
igen  intelligens  francia  embert  kérdeztem,  hogy  hol 
van  a  családja,  azt  felelte,  hogy  azok  roppant  féltek  a 
poroszok  brutalizmusától  és  déli  Franciaországba  me- 
nekültek. 

Megjegyzendő,  hogy  részben  igazuk  is  volt,  mert 
ama  városok,  melyeket  a  würtembergi  csapatok  meg- 

szálltak,  ki  voltak  téve  a  szabad  zsákmányolásnak, 
hogy  rablásnak  ne  nevezzem.  Ellenben  ama  városok- 
ban, melyeket  a  porosz  és  badeni  katonaság  szállt  meg, 
a  legszigorúbban  tartózkodtak  a  lakosság  bántalmazá- 
sától. 

Lagninak  az  ellenség  betörése  előtt  4000  lakosa  volt 
beleértve  a  gazdag  párisi  népet,  akiknek  itt  voltak 
pompás  nyaralóik,  hol  a  nyári  hónapokat  töltötték. 

Mikor  mi  megérkeztünk  és  egy  szállodában  nyuga- 
lomra tértünk,  közvetlen  a  szálloda  mellett  tüz  tört  ki, 
melyet  a  würtembergi  katonák  okoztak,akik  a  szom- 
széd ház  pincéjében  talált  bortól  megrészegedtek  és 
csaknem  az  egész  várost  lángba  borították.  Szerencsé- 
re még  volt  vagy  300  francia  férfi  a  városban,  akik  el- 
oltották a  tüzet  és  a  katonai  patrol  letartóztatta  a  go- 
nosztevőket. 

De  a  würtembergi  csapatok  tisztjei  sem  voltak  kü- 
lömbek,  mint  katonáik.  Én  tanuja  voltam  egy  jelenet- 
nek, mely  bennem  is  felforralta  a  vért. 

Az  egyik  étteremben  egy  csomó  würtembergi  tisztet 
láttam  étkezni.  Miután  elfogyasztották  az  asztalukra 
felhordatott  összes  boraikat,  amikor  fizetésre  került  a 
sor,  szemtelenül  az  arcába  nevettek  a  számlát  eléjük 
nyújtó  pincérnöuek,  aki  egy  ifjú  francia  leány  volt.  Ez 
a  bátor  leány  hevesen  kifakadt  és  ezt  monda:  ''Óh,  ha 
én  férfi  volnék,  majd  megmutatnám  honfitársaimnak, 
hogyan  kell  elbánni  ezekkel!" 

SÉTA  FERRIER-BE. 

Megérkezésem  után  való  nap  reggelén  gyalog  indul- 
tam el  Ferrier  felé,  mely  körülbelül  9  kilométernyire 
volt  Lagnitól,  hol  Verdy  törzskari  ezredestől  akartam 

kóriii  engedélyt  a  királyi  hadseregnél     való    tartózko- 
dásra. 

Ezen  engedélyt  nem  volt  olyan  könnyű  megszerezni. 
Amikor  elértem  a  terjedelmes  park  kajjujához,  mely- 
ben báró  Kotsehild  kastélya  volt,  egy  civil  ember  lé- 
pett hozzám,  akit  én  franciának  tartottam,  és  franciá- 
ul megszól! itott,  hogy  hová  megyek.  Én  németül  fe- 
leltem neki,  hogy  szeretném  megtalálni  a  törzskari  iro- 
dát, ö  erre  udvariasan  felszólitott,  hogy  mutassam  fel 
igazolványaimat.  :Miután  figyelmesen  átnézte  iratai- 
mat, egy  oldalösvény  felé  mutatott,  mely  a  kastély  felé 
vezetett.  De  alig  haladtam  húsz  lábnyira,  ismét  meg- 
állitott  egy  elegánsan  öltözött  uri  ember  és  németül 
azt  kérdezte,  hogy  kivel  óhajtok  beszélni.  Miután  meg- 
mondtam, elvezetett  a  törzskari  iroda  ajtajáig,  hol 
átadott  egy  paraucsör  tisztnek,  aki  bevezetett,  Verdy 
ezredes  irodájába.  Én  azonnal  átnyújtottam  Berlin- 
ben Henry  Kreisman-tól  kapott  ajánló  levelemet,  aki 
az  ezredest  személyesen  ismerte. 

Az  ezredes  igen  udvariasan  fogadott  és  biztosított 
arról,  hogy  a  trónörökös  hadosztályában  nyugodtan 
járhatok  bármerre  és  minden  hadimozdulatáról,  vala- 
mint egyébb  eseményekről  is  küldhetek  tudósításokat 
a  "Chicagói  Tribune ''-nak,  de  csak  posta  utján.  Azon- 
baii  ha  cable  utján  óhajtanék  valamit  tudósítani,  ak- 
kor a  katonai  cenzornak  adjam  át,  aki  felül  fogja  vizs- 
gálni, hogy  anuak  tartalma  nem  ütközik-e  valamely 
komolyabb  hadműveleti  titokba. 
Az  ezredes  aztán  kiállította  a  hivatalos  engedélyt,  me- 
lyet a  kellő  hivatalos  pecsét-  és  aláírással  hitelesített. 

Ezen  írásnak  birtokában  bármerre  is  járhattam  a 
támadó  hadsereg  területén,  mindenütt  a  német  hadve- 
zetőség oltalma  alatt  voltam. 

A  KIRÁLYI  ENGEDÉLY  MÁSOLATA. 

H.  A.  Ferrieres,  1870,  szeptember  21. 
Főhadiszállás. 

ö  felsége  a  király  a  hadsereg  törzskari  főnöke. 
Ezen  irat  előmutatója,  Kuné  Julián    urnák,    megen- 
gedtetik, hogy  a  támadó  hadsereg  keretében  szabadon 
járhasson. 

Az  összes  hatóságok  felkéretnek,  hogy  az  útjába  se- 
hol akadályt  ne  görditsenek. 

A  tábornoki  szállásmester 

V.  Verdy, 
Törzskari  alezredes  és  törzskari  iroda  főnöke. 
(A  főhadiszállás  pe-  Ö  felsége  a  király  a  hadsereg- 

csétje  és  körirata.)  törzskari  főnöke. 

Miután  az  ezredes  megmutatta  nekem  a  franciáktól 
elfoglalt  hatalmas  léghajót,  szívélyesen  megrázta  ke- 
zemet és  "a  viszontlátásra"  felkiáltással  elbúcsúzott 
tőlem  és  visszasietett  az  irodájába. 

Én  pedig  elindultam  a  mértföldekre  terjedt  remek 
parkban  gyönyörű  fasorok,  exotikus  növények  és  virá- 
gok között.  Ez  volt  a  legremekebb  park,  melyet  pri- 
vátember birtokában  valaha  láttam. 

A  mennyiben  a  kastélyt  a  király  és  kísérete  foglalták 
el,  nem  volt  alkalmam  a  belsejébe  egy  pillantást  vetni, 
mint  azt  tehettem  Chateau  St.  Cloudban.  De  később 
Dr.  Busch,  Bismarck  titkára,  részletesen  leirta  előttem 
a  kastély  belsejét  is.  Egyszersmind,  elmondott  nékem 
két  történetet  abból  az  alkalomból,  amig  a  kastély 
ideiglenes  lakói  voltak  Ferrierben.  Az  egyik  a  követ- 
kező : 

"A  kastély  udvarmestere  eleinte  nem  akart  a  király 

asztalára  bort  felszolgálni.  A  törzskari  tisztek  több- 
szöri eziránt  való  célzásait  nem  akarta  megérteni.  Vég- 
re megfenyitették  öt  a  "Stroh  Halter  "-el  (a  katona- 
ságnál szokásos  szalma  kötelet  vetnek  nyakára).  En- 
nek aztán  az  lett  az  eredménye,  hogy  később  a  legdrá- 
gább borok  ugy  folytak  az  asztalon,  mint  a  viz. 

A  második  történetke,  melyet  Dr.  Busch  elbeszélt  a 
következő : 

"Vilmos  király  szigorúan  megtiltotta,  hogy  a  Fer- 
rieri  parkban  lövöldözzönek,  mivel  az  tele  volt  fácánok- 
kal. Egy  napon  én  kérdeztem  Bismarcktól,  hogy  miért 
nem  rándul  ki  egyszer  egy  kis  vadászatra,  hogy  néhány 
fácánt  kapjanak  az  asztalukra,  Bismarck  mosolyogva 
azt  felelte:  "Miért  ne!  Igaz  hogy  tilos  a  lövés  e  park- 
ban, de  mit  tehetnek  ezek  nekem,  ha  én  kirándulok  és 
fogok  egy  vagy  kettőt".  Mikor  beléptem  hivatalomba 
szeptember  28-án,  azt  mondták  nekem,  hogy  a  király 
ma  kihajtatott  megszemlélendő  a  táborozást  Párizs 
előtt.  Dél  felé  valami  közlendőm  volt  Bismarck  szá- 
mára. Az  előszobában  azt  mondták  nekem,  hogy  nincs 
otthon;  ő  és  Moltke  kirándultak  fácán  vadászatra  a 
park  szomszédságába,  nehogy  megszegjék  a  császár 
parancsát. ' ' 

EGY  LÓVÁSÁRLAS. 

Mikor  visszatértem  Lagniba,  hol  találkoztam  az  5-ik 
szász  ezred  egyik  kapitányával,  Kusterrel,  és  vettem 
tőle  egy  lovat  104  frankért  ($25.00).  Ez  egy  a  fran- 
ciáktól elfogott  tüzér  ló  volt,  begyakorolva  inkább  ne- 
héz mint  gyors  utazásra.  Azonban  hozzá  volt  szok- 
tatva az  ágyudörgéshez  és  a  fegyverropogáshoz,  ami 
tekintve  célomat,  reám  nézve  igen  előnyös  volt. 

Amig  én  egy  kocsi  és  lószerszám  beszerzése  után  jár- 
tam, ezalatt  szeptember  23-án  a  franciák  egy  hirtelen 
kirohanást  eszközöltek  a  Paristól  nyugatra  fekvő  Bi- 
cetre  tanyánál  álló  német  hadosztályra.  Azonban  a 
folyton  éber  német  katonaság  visszaverte  a  támadást, 
mely  ütközetben  a  franciák  2000  foglyot  és  12  ágyút 
veszítettek.  Szeptember  24-ikén  megjelent  Jules  Favre 
a  fegyverszünet  zászlajával. 

A  sovinista  francia  lapok  azonnal  jövendölni  kezd- 
tek, hogy  Favre  megjelenése  Ferrierben  a  békét  jelenti. 
Én  is  magamévá  tettem  ezen  általánossá  lett  véleményt 
és  egy  Cábel  sürgönyt  küldtem  a  "Chicagói  Tribune "- 
nak,  szeptember  24-én. 

"Jó  kilátás  a  békére;  Favre  itt  van."  Ez  a  látoga- 
tás nem  sokat  jelentett.  Mint  később  Dr.  Busch-tól 
hallottam,  hogy  Bismarck  nem  sokat  remélt  Favre  di- 
plomáciai missiójától,  mert  ő  nem  képes  oly  nagy  ha- 
tást gyakorolni  az  ideiglenes  kormányzóságra,  hogy 
békére  birja.  A  kancellár  hasonlította  őt  egy  jó  szí- 
nészhez, aki  eljött  a  német  főhadiszállásra  kipiperézve, 
kipuderozva  és  erősen  parfümözött  ruhában,  hogy  ez- 
által gyakoroljon  hatást  a  vasemberre. 

Favre  ajánlata  volt  a  hadi  költségek  megtérítése  és 
Alsace-Lorraine  átengedése.  De  azon  kikötéssel,  hogy 
a  német  hadsereg  ne  vonuljon  be  Parisba. 

És  ez  az  utóbbi  volt  a  kőszikla,  melyen  az  alkudozá- 
sok hajótörést  szenvedtek.  Bismarck  kész  volt  a  béke 
alkudozásra.  Egyszersmind,  mint  Sheridan  tábornok- 
tól hallottam,  felhatalmazta  Burnside  tábornokot,  hogy 
ideiglenes  fegyverszünetet  ajánlón  fel  a  franciáknak. 
De  az  ideiglenes  kormány  ezt  határozottan  visszautasí- 
totta. 

PARIS  OSTROMA. 

Miután  a  fegyverszünet  biztosításának  aktiója  nem 
vezetett  eredményre,  a  német  hadsereg  munkához  lá- 
tott és  Parist  teljesen  körülzárta.  A  katonaság  készü- 
lődött felütni  téli  tanyáját  a  város  körül.  A  legsaját- 
ságosabb volt  Paris  ostroma  alkalmával,  hogy  a  néme- 
teknek nem  voltak  sátraik.  A  hadsereg  távolabb  eső 
részei  a  közeli  tanyák,  falvak  és  kastélyokba  szállá- 
solta el  magát.  Az  előőrsök  csapatai  és  az  örök  pedig 
mint  valami  kis  állatok,  beásták  magukat  a  földbe. 

INDULÁS  VERSAILLES-BE. 

Miután  vettem  egy  használt  kocsit  és  egy  lószerszá- 
mot, szeptember  25-én  elindultam  Versailles  felé,  hová 
mint  megtudtam,  a  királyi  hadsereg  főhadiszállását  is 
áthelyezték.  Valamint  azt  is  megtudtam,  hogy  She- 
ridan tábornok  és  Jas.  W.  Forsythe  is  oda  költöztek. 

Az  ut,  melyen  haladtam,  kivül  volt  az  ostrom  vona- 
lon. A  Marne  folyón  pontonokra  épitett  hidon  keltem 
át.  Azt  beszélték,  hogy  mikor  a  király  át  kelt  e  hidon, 
minden  egyes  katonának  akik  segítettek  átvinni  a  hi- 
don podgyászát  5  tallért  adott. 

Chaussyn  át  utazva  elértem  Champigni-Sur-  Marnet, 
Paris  környékének  legbájosabb  helységét.  Amint  el- 
értük Champignit,  hirtelen  bombákat  lövöldöztek  fe- 
lénk a  Charenton  erődből,  mely  arra  emlékeztetett, 
hogy  a  trónörökös  hadtestének  tüzvonalába  kerültünk 
s  e  helyet  a  7-ik  "Würtembergi  gyalogezrednek  első 
zászlóalja  tartotta  megszállva.  Azt  is  megtudtuk,  hogy 
csupán  7  mértföldnyire  voltunk  Paristól. 

Champigni  2000  lakosa  közül  csupán  egy  német  szár- 
mazású öreg  ember  és  a  felesége  voltak  a  városban. 

Én  egy  nagy  igen  elegáns  nyaralóépületbe  mentem, 
hogy  ott  tölthessem  az  éjszakát.  A  nyaraló  egy  dús- 
gazdag építő  mesteré  volt,  aki  félelmében  Parisba  me- 
nekült. Abban  a  fényes  nyaralóban  20  szoba  volt ;  köz- 
tük egy  pompásan  berendezett  könyvtár.  4000  darab 
drága  könyvekkel.  A  konyha  pedig  tele  volt  a  leg- 
drágább porcellán  edényekkel. 

A  würtembergiek,  akik  e  palotát  elfoglalták,  az  is- 
tálló padlózata  alatt  felfedezték  a  drága  biitorokat  is. 
A  fényes  szalonban  állt  egy  drága  zongora  és  a  wür- 
tembergi  ezredben  egy  közlegényként  szolgáló  zenemű- 
vész valóságos  hangversenyt  rendezett  számunkra  azon 
az  estén,  szebbnél-szebb  nocturne  és  rapsodiákat  ját- 
szotta a  zongorán. 

De  mindezen  fény  mégis  bosszantott  engem,  mert 
nem  találtam  semmi  enni  valót  éhségem  csillapítására. 
Kénytelen  voltam  megelégedni  egy  darab  száraz  ke- 
nyér és  egy  darabka  "Erbsenwurst"-ból  fölt  levessel. 

Az  ágyamat  a  könyvtár  szobában  csináltam  meg  egy 
pamlagon  és  miután  gyorsan  átnéztem  az  értékes  fran- 
cia könyveket,  melyek  teljesen  betöltötték  a  hatalmas 
mahagony  szekrényeket,  nyugodni  tértem. 

Másnap  reggel  átsétáltam  a  másik  kastélyba,  a 
Champigniben  államásozó  würtembergi  ezred  segéd  or- 
vosához, aki  egy  kis  jó  kávéval  vendégelt  meg.  Semmi- 
féle élelmiszer,  mint  hus,  burgonya,  vaj  és  tej,  sem 
szép  kérés,  sem  jó  pénzért,  nem  volt  kapható.  Én  egy 
francia  tejárustól  akartam  venni  egy  kevés  tejet,  de 
kérésemre  ugyancsak  a  már  ismert  feleletet  kaptam: 
"111  n'a  pas  de  lait,  monsieur;  les  Prussiens  ont  em- 
portee  nos  vaehes!"  "Nincs  tejem  uram;  a  poroszok 
elvitték  a  teheneinket." 

Persze  ez  a  mentegetödzés    távol    állt  az  igazságtól 


176  KUNÉ    GYULA 

Mert  amikor  biztos  híre  ment,  hogy  az  ellenség  ostrora- 
zás  alá  fogja  venni  Parist,  az  élelmezési  kormány  az 
egész  környékről  azonnal  beszállitatott  minden  takar- 
mányt, élő  állatot  és  minden  élelmi  cikket  Parisba. 
Ami  pedig  ott  maradt,  azt  teljesen  megsemmisítették. 

A  mennyiben  a  német  élelmezési  osztály  a  szállítási 
nehézségek  folytán  igen  hiányosan  látta  el  a  csapato- 
kat, nagymennyiségű  "Erbsenwurst"-on  kivül  alig 
volt  egyébb  élelmiszerük.  Nagyobb  csapat  élelmezési 
osztályok,  egy-egy  svadron  lovasság  védelme  alatt, 
negyven  mértföldnyi  kerületben  Paris  körül  bejárták 
a  vidéket,  hogy  az  ostromló  hadak  élelmezése  tűrhető 
legyen. 

Engem  nagyon  meglepett  a  falvakban  lakó  francia 
köznép  tudatlansága  és  babonás  természete.  Ez  azon- 
ban nem  is  annyira  csodálatos,  ha  meggondoljuk,  hogy 
az  alatt  a  15  év  alatt,  mely  Napoleon  császárságának 
összeomlását  megelőzte.  Napoleon  hivei  minden  alkal- 
mat megragadtak,  hogy  a  köznép  szellemi  haladását 
nemhogy  fejlesszék,  hanem  lehetőleg  elbutítsák,  hogy 
a  párisi  communisták  ellen  felhasználják,  akik  csak  a 
kellő  alkalmat  várták  a  bosszúállásra,  hogy  ezeket  a 
fanatizált  és  elbutított  tömegeket  reá  uszíthassák  az 
uri  osztályra. 

És  csupán  a  köznép  túlságos  hazaszeretetének  kö- 
szönhető, hogy  Franciaország  nem  vált  az  anarchismus 
rettenetes  fészkévé. 

Hiszen  mikor  a  német  haderő  Sedánnál  ledöntötte 
Napoleon  trónját  és  Parist  is  körülbelül  hatalmába  ke- 
rítette :  az  a  tisztalelkü  francia  köznép  még  akkor  is 
azt  hitte,  hogy  Napoleon  azért  engedte  a  porosz  hadse- 
reget oly  messzire  haladni,  hogy  azt  egy  jól  elkészített 
csapdában  megfogja  és  megsemmisítse. 

Ilyen  népeket  egy  időre  lelehet  győzni ;  de  véglege- 
sen legyőzni  soha. 

Hogy  kikerüljem  a  veszélyt,  mely  a  Charenton  erőd- 
ből sürün  reánk  lőtt  francia  bombák  révén  fenyegetett, 
elhagytam  e  helyet  és  délfelé  vonultam  a  Marne  part- 
ján Chenevieres  felé. 

És  mikor  szeptember  25-én  reggel  egy  magaslatra 
felmentem,  gyönyörű  látkép  tárult  szemeim  elé.  Ott 
volt  előttem  Paris,  még  az  éhinség  halálküzdelmében  is 
elragadóan  szép  volt. 

Alig  egy  év  előtt  még  én  is  ott  jártam  utcáin  és  bou- 
levardjain  és  bámultam  Pantheonját,  az  Arc  de  Tri- 
umphot  és  ^  Louvret  összes  kincseivel.  És  végig  néz- 
tem a  "Fete  Napoleon"  parádét  a  Champ  de  ^larson, 
hol  látt<im  Napoleon  és  az  ő  ragyogó  törzskara  előtt  el- 
vonulni 100,000  katonát. 

Az  épületek  most  is  ott  álltak,  de  a  halotti  lepel  lát- 
szott lebegni  ama  9000  épület  fölött,  mely  akkor  Parist 
képezte. 

Az  a  2,000.000  főnyi  lakosság  bezárkózva  a  házfalak 
közé,  e  pillanatban  talán  arcra  borulva  imádkozott, 
részint  félelmében,  részint  az  éhség  gyötrelmeitől  ki- 
nozva.  Minden  a  halál  bélyegét  viselte  magán,  csu- 
pán a  Bois  de  Boulogne  gyönyörű  virágai  és  fái  éltek 
és  azok  a  remek  szép  parkok. 

Az  én  erős  tábori  látcsővemmel  egész  tisztán  láttam 
a  természetnek  ezen  ártatlan  szép  gyermekeit  a  virágo- 
kat. 

Chenevieresből  délnek  hajtottam  Boissy  St.  Legerbe, 
hol  megállapodtam,  hogy  ugy  az  ember,  mint  az  állat 
némi  táplálékhoz  jusson.  Társaságunk  akkor  belőlem, 
Latham  ur  egy  angol  lap  tudósítója,  Dr.  Havelin  egy 
amateur  Johannita  és  az  istálló  fiúból  állott.    Az  ebé- 

det  némi  hiis  szolgáltatta,  melyet  egy  katonától  vásá- 
roltam egy  szivarért. 

Ezen  alkalommal  l)emntattam  az  1848-iki  szabadság- 
harcban szerzett  főzési  tudományomat  egy  kitűnő  gu- 
lyás elkészítésével,  melynek  Ínyenc  falatai,  tüntető 
méltánylásra  találtak  éhes  társaimnál. 

Ebéd  után  a  Longjumeaux  Cantonbeli  Vilneuf-Sur- 
Seine  felé  tartottunk.  Ezen  helység  körülbelül  4  mért- 
földnyire Paristól  gyönyörű  fekvésű  vidéken  terült  el. 
Egy  a  németek  által  épitett  ponton-hidon  átkerültünk 
a  Szajnán  és  szeptember  26-án  minden  további  incidens 
nélkül  elértük  Versaillest. 

Voigts  Rhets  tábornok  volt  a  katonai  kormányzó,  mi- 
óta a  németek  bevonultak  Versaillesbe,  habár  a  francia 
prefect  és  polgármester,  kik  állásaikat  megtartották, 
hajtották  végre  mindama  polgári  törvényeket  és  ren- 
deleteket, melyek  a  hóditók  által  proclamált  statáriá- 
lis  törvények  szellemével  nem  ellenkeztek. 

MEGÉRKEZÉS  VERSAILLESBE. 

Két  napig  jártam  az  utcákat,  amig  lakást  biztosít- 
hattam magamnak  s  egy  ilyen  csatangolás  közben  vé- 
letlenül találkoztam  Sheridan  és  Forsythe  tábornokok- 
kal, akik  a  "Reservoir"  szállodában  laktak.  A  tábor- 
nok szívélyesen  meghívott,  hogy  látogassam  meg  bár- 
mely estén. 

Versailles  parkjaival,  képcsarnokaival,  szökökutjaí- 
val,  nagy  és  kis  Trianonjaival,  kellemes  szórakozási 
helyül  kínálkozott  az  ezrekre  menő  német  tiszteknek  és 
katonáknak,  akik  állandóan  látogatták. 

Érdekes  volt  meghallgatni  a  közemberek  okos  meg- 

jegyzéseit  a  képcsarnok  külömbözö  festményeit  illető- 
leg. 

Október  elsejére  volt  jelezve  a  király  megérkezése  s 
a  prefectura  épületét  rendezték  be  számára. 

Minthogy  kiséretében  700  személy  volt,,  Bismarck, 
Moltke  s  a  vezérkar  számos  tagja  máshol  nyertek  el- 
szállásolást. 

A  trónörökös  Madame  Andree  villájában  rendezke- 
dett be,  mely  Versaillesen  kivül  egy  magaslaton  állott. 
A  király  gyakran  ment  oda  megfigyeléseket  tenni  lát- 
csövével. 

EGY   LAPSZERKESZTŐ  LETARTÓZTATÁSA. 

Egy  szép  napon  élénk  feltűnést  keltett  a  "Versailles 
Journal"  szerkesztőjének,  M.  Jeandelnek  letartózta- 
tása néhány  lázitó  cikknek  kinyomtatása  miatt,  melyek 
ellenkeztek  a  katonai  hatóságok  rendelkezésével.  Egyi- 
ke eme  cikkeknek  vonatkozott  a  szines  papirra,  melyet 
a  Journalnak  állitólag  használni  kellett  a  porosz  in- 
vázió folytán. 

Hügy  bizonyságot  szerezzek  e  hir  valóságáról,  meg- 
látogattam a  kiadóhivatal  nyomdai  helyiségét,  ahol 
nagy  ámulatomra  a  raktárban  hat  hónapra  elegendő 
fehér  papirt  találtam.  A  szerkesztő  ezen  turpissága 
ellenére,  elég  szerencsés  volt  egy  erélyes  megfenyités 
árán  menekülni. 

Nem  egyszer  tönt  fel  nekem  a  francia  népnek,  —  az 
előkelő  és  a  köznép  — ^"sajátságos  gyerekes,  esztelen  el- 
járása, igen  sok  esetben.  így  például  egyszer  egy  épület 
előtt  állottam,  melyben  egy  magán-képtár  volt.  Megkér- 
tem a  gondnokot,  hogy  engedjen  belépni  a  képek  meg- 
tekintése végett.  Azonban  ő  igy  felelt :  "Nous  ne  somme 

plus  les  maitres  iei".  "]\Ii  már  itt  nem  vagyunk  gaz- 
dák többé."  Pedig  az  épület  összes  kincseivel  együtt 
az  ö  gondjaira  volt  bizva.  Söt  a  német  katonai  kor- 
mányzó ört  is  l)ocsájtott  rendelkezésére  és  az  épület  vé- 
dt  hűére. 

Olykor  a  legkiválóbb  szellemi  óriásaik  rabjai  voltak 
hasonló  gyerekes  különcködésnek.  Például  idézhetem 
Victor  Hugó  levelét,  melyet  Vilmos  királyhoz  intézett, 
kérvén  öt,  hogy  kimélje  Metz  városát.  A  király  a  kö- 
vetkezőleg válaszolt:  "Quant  a'  mois,  j'aime  beaucoup 
vos  oraisons  comme  poesie,  mais  comme  guaranti  de 
paix  j'aime  mieux  Metz."  "Ami  engem  illet,  szeretem 
gyönyörű  kifejezéseit,  mint  költészetet;  de  mint  a  béke 
biztositékát.  IMetz  városát  jobban  szeretem." 

IMiután  időleges  lakásomon  berendezkedtem,  szep- 
tember 28  estéjén  felkerestem  Sheridan  tábornokot  a 
Resorvoir  szállóbeli  lakásán.  A  tábornok  igen  felkel- 
tette érdeklődésemet,  elmondván  az  ő  és  Forsythe  tá- 
bornok esetét  legutóbbi  St.  Cloudi  látogatásuk  alkal- 
mából, mely  kedvenc  kastélya  volt  Eugénia  császár- 
nőnek  és  Napóleonnak  s  ahol  a  poroszok  elleni  hadüze- 
netet Napoleon  aláirta. 

Midőn  ama  óhajomat  nyilvánítottam,  hogy  szeret- 
ném a  kastélyt  megtekinteni,  mindkét  tábornok  min- 
den ékesszólását  igénybe  vette,  hogy  ezen  veszélyes 
szándékomról  lebeszéljenek.  Mert  bár  a  kastély  belső 
területén  német  katonák  tanyáztak,  hanem  a  körü- 
lötte levő  park,  mintegy  céltáblául  szolgált  a  Szajna 
túlsó  partján  rejtőző  Franctireurök  (francia  vadászok) 
golyóinak. 


A   VKK.SAlLLKSi   KASTÉLY  PARIS  FELÖL. 


A  ST.  CLOUDI  KASTÉLY  A  PARK  FE-LŐL. 

ST.    CLOUDI   LÁTOGATÁSOM. 

A  Versaillestül  St.  Cloudba  vezető  ut,  nagyon  gondo- 
zott s  körülbelül  5  mértiüld  hosszú. 

Szeptember  29-én  délután  2  órakor  áthajtottam  az 
árnyas  ligeten,  mely  Versaillest  St.  Clouddal  összeköti. 
Kíséretemben  voltak,  Latham  ur  és  a  francia  istállós 
fiu. 

A  kastély  a  trónörökös  hadseregének  birtokába  ju- 
tott a  franciáknak  Petit  Bicetrei  sikertelen  kirohanása 
óta  s  egy  század  Würteraberg  huszár  őrizte,  kiket  ren- 
desen az  éj  sötét  leple  alatt  szoktak  felváltani. 

Körülbelül  25  perc  alatt  elértük  "Ville  D'Avry"-t 
mely  egy  kis  tó  mellett  terül  el.  Ujabb  25  percnyi  haj- 
hajtás és  a  "Páris-Versailles"  vasút  viaduktjához  ér- 
keztünk, melyet  a  balodlali  folyam  vasutjának  nevez- 
nek. Itt  az  utat  keresztül  —  kasul  heverő  nagy  fák 
zárták  el.  Kényszerítve  voltunk  kocsinkat  az  istálló 
fiu  gondjaira  bizni.  Én  és  Latham  pedig  egy  őr  által 
az  erdőben  tanyázó  tábori  őrség  tisztjéhez  vezettet- 
tünk. 

Miután  a  tiszt,  aki  hadnagyi  rangban  volt,  átvizs- 
gálta iratainkat,  kijelentette,  hogy  szigorú  parancsa 
van,  a  védelmi  vonalon  senkit  át  nem  engedni.  De  mi- 
után tudtára  adtam,  hogy  amerikai  lap  haditudósítója 
vagyok,  engedett  merevségéből  s  igy  szólt:  *'Ugy  igen, 
az  amerikaiak  barátaink",  ("Nun  ja,  die  Americaner 
sind  unsere  Preunde").  Elhagyván  ezen  őrséget,  ha- 
ladásunkat még  háromszor  akadályozták  az  előre  tolt 
őrszemek,  de  minden  alkalommal  a  büvösszó  "ameri- 
kai" szabad  haladást  biztosított  számunkra. 

Midőn  az  ut  nyitva  volt,  az  előőrs  parancsnokló  tiszt- 

je  könnyedén  odavetette,  hogy  Pemberton  őrnagy  a 
"London  Times"  tudósítójának  sorsában  akarunk-e 
osztozni,  akit  agyonlőttek,  mikor  a  tüzvonalon  akart 
átjutni  ? 

Mikor  először  láttuk  a  katonákat  fától-fához,  szobor- 
tól-szoborig  szaladni,  azt  véltük,  hogy  bújósdit  játsza- 
nak, de  mikor  megütötte  füleinket  a  fejünk  fölött  fü- 
tyülő golyók  zápora  és  a  bombák  sivitása,  tudatára 
ébredtünk  helyzetünk  komolyságának,  mely  esetleg 
tragédiával  végződhetik. 

Habozás  és  félelem  nélkül,  nem  lévén  időnk  a  fontol- 
gatásra, mi  is  belejöttünk  a  játékba  s  miután  utánoz- 
tuk a  katonák  szaladási  módját,  közel  40  percnyi  buk- 
dácsolás után  elértük  a  főbejáratot,  melynek  kapuját 
az  ott  álló  őrszem  hirtelen  kitárta  előttünk. 

St.  Cloud  kastély  falain  belül  álltunk  tehát.  A  St. 
Cloudi  park  elég  terjedelmes,  de  kisebb,  mint  a  ver- 
saillesi. 

A  francia-porosz  háború  egész  tartama  alatt  állan- 
dóan a  kastély  közvetlen  közelében  tartózkodtam,  mely 
tele  volt  gyönyörű  szobrokkal.  Különösen  kivált  a 
Nagy  Sándor  idejéből  származó  hires  görög  szobrász- 
nak, Lysicratenak,  Lyssippe  tanítványának  és  vetély- 
társának remekmüve:  "Demosthenes  Lámpása".  Ezt 
gyakran  helytelenül  "Diogenes  Lámpája "-nak  is  ne- 
vezték. 

Marsueh  kapitány  a  negyedik  ezredtől  volt  a  pa- 
rancsnoka a  kastélyt  őrző  különítménynek.  Lekötele- 
ző szivélyességgel  Lavadszky  hadnagyot  adta  mellénk, 
ki  az  épületben  kalauzolt. 

A  kastély  homlokzata  154  láb  hosszú  volt ;  korinthusi 
oszlopokkal  és  művészi  ékítményekkel  díszítve,  magas- 

sága  körülbelül  70  lábnyi  lehetett.  Négy  symbolikus 
szobor  mint  erő,  józanság,  vagyon,  háború,  nagyban 
emelte  a  harmonikus  hatást.  A  termekben  levő  bú- 
torok, festmények  és  értéktárgyak,  mind  ujabb  kele- 
tűek voltak;  minthogy  az  1848-iki  forradalom  alatt 
mindent  eladtak  az  államadósság  fedezésének  céljára. 

Napoleon  azonban  hat  millió  frank  költséggel  sokkal 
fényűzőbben  újonnan  berendezte  e  gyönyörű  palotát. 

Ezen  kastélyban  történt,  hogy  a  nyolcadik  év  Bru- 
maire  18-ik  napján  a  régi  francia  nemesek  gyülekeze- 
te elhatározta,  hogy  a  százak  tanácsa  ott  tartsa  gyűlé- 
seit, melyen  Bonaparte  Lucien  elnökölt.  Első  Napoleon 
e  helyen  csaknem  áldozata  lett  egy  corsicai  képviselő 
tőrének,  aki  sejtette  Napoleon  szándékát  egy  zsarnok 
kormányforma  megalkotására. 

E  termekben  volt  a  szövetségesek  főhadiszállása 
1814-beu,  mialatt  Parist  okkupálták.  A  kisérő  hadnagy 
először  egy  tágas  kék  terembe  vezetett,  melyet  ''Le- 
marchechal  Vaillant"-uak  neveztek.  Számos  más  ter- 
meken áthaladva  elértük  a  képtárt,  hol  néhány  remek 
festmény  és  Josephine  császárné  szobra  volt.  Majd  a 
hangverseny  terembe  léptünk,  melynek  falán  Fülöp 
Egalité  és  az  Orleánsi  királyi  család  más  tagjainak  arc- 
képei diszlettek.  Meg  kell  említenem  az  ''Óceán"  ha- 
talmas festményt  a  lépcsőházban,  melynek  előcsarno- 
kában fogadta  egykor  Napoleon  Viktória  királynőt. 

A  termek  megtekintése  után  a  toronyszobákba  men- 
tünk, melynek  művészi  kivitelű  szekrényei  drága  női 
ruhákkal  voltak  telve.  Majdnem  minden  szobában 
ágy,  ágynemű  és  óra  volt  érintetlenül  ama  állapotban, 
melyben  lakói  eltávozásukkor  hagyták.  A  torony  te- 
tejéről elragadó  kilátás  tárult  a  néző  szemei  elé.  Eg^sz 


184  KUNÉ    GYULA 

Paris  látható  volt  a  kígyózó  Szajnával,  amint  az  os- 
tromlott városon  át  kanyargott.  A  francia  őrszemek 
a  torony  bármely  részéről  a  folyam  túlsó  partján  tisz- 
tán kivehetők  voltak  s  bár  állandóan  tüzeltek  a  kas- 
télyra a  poroszok  nem  viszonozták,  mert  szigorú  pa- 
rancs volt  csak  akkor  sütni  el  fegyvereiket,  ha  az  el- 
lenség legalább  150  lábnyira  közelíti  meg  hadállásukat. 

Mikor  a  toronyból  lefelé  jöttünk,  két  rovancsolóval 
találkoztunk,  kiket  két  würtembergi  tábornok  kisért. 
Ezek  a  király  egyenes  parancsára  a  kastély  összes  tár- 
gyait jegyzékbe  szedték. 

Az  első  helyiség  a  császár  fogadó  szobája  volt.  Mel- 
lette a  tanácsterem,  hol  Napoleon  aláirta  a  hadüzene- 
tet. A  szék  melyen  ült  s  a  toll,  melylyel  irt,  jegyzékbe 
vétetett.  A  következő  szoba  a  buffet  volt.  Gyönyörű 
faragványok  és  két  életnagyságú  kutya  szobra  díszítet- 
ték, melyek  fölött  a  császár  vadász-szekrénye  függött. 
A  szoba  világos  tölgyfa  burkolatú  volt. 

A  buffet  mellett  volt  a  dolgozó  szoba,  utána  az  öl- 
töző, háló  és  fürdő  szobák.  Az  ágyon,  melyet  egy  fa- 
ragott korona  ékesített,  még  rajta  voltak  az  összes  ágy- 
nemüek  és  a  fehér  damask  függönyök,  melyek  körül 
övezték.  Ezen  szoba  közelében  volt  a  császárnő  háló- 
szobája, mely  után  az  öltöző-  és  fürdő-szobák  következ- 
tek. A  gyermek-szobában,  bár  használaton  kívül,  a 
császári  herceg  bölcsője  állott. 

A  császárné  dolgozó  szobájában  még  ott  voltak  a 
sebkötők,  melyeket  sajátkezüleg  készített  a  sebesültek 
részére. 

Fogadó-szobája,  eltekintve  a  szekrénytől,  melyben 
különböző  szent  ereklyék  voltak,  melyeket  Pionono 
küldött  számára,  nem  igen  bírt  különös  érdekeltséggel. 
A  tea-szobában  kis  asztal  és  három  szék  volt.     A  csá- 

szár  könyvtár-szobája  volt  a  következő,  hol  15,000  ér- 
tékes kötet  könyv  volt  a  polcokon. 

Este  hat  órakor  hagytuk  el  a  kastélyt,  midőn  a  be- 
álló sötétség  meggátolta  a  francia  lövészeket,  hogy  ta- 
láló képességüket,  mirajtunk  esetleg  kipróbálják. 

Amikor  másnap  Sheridan  tábornoknak  jelentettem 
St.  Cloudi  kalandos  látogatásomat,  nagyon  meglepő- 
dött, de  ugyanakkor  igen  megörült,  hogy  egy  amerikai 
laptudósító  és  a  polgárháború  veteránja  ilyen  veszélyes 
vállalkozást  hajtott  végre. 

Talán  én  voltam  az  utolsó  polgárember,  aki  a  kas- 
télyt elpusztulása  előtt  meglátogattam.  A  franciák 
október  13-án  Fort  Valérián  erődből  bombázni  kezd- 
ték. Egy  "gránát  felgyújtotta  s  mesés  kincseivel  egye- 
tember  porrá  égett. 

PORTYÁZÓ    KIRÁNDULÁSOM. 

Október  hó  2-án  kora  reggel  egy  angol  és  egy  német 
tudositó  kíséretében  elhagytam  Versaillest  s  szemlélő 
körútra  indultam.  Ilyen  kirándulásokat  portyázás- 
nak neveztük,  mivel  mindig  portyáznunk  kellett,  hogy 
állat-  és  embereknek  egyaránt  élelmet  szerezzünk.  Ez- 
úttal az  észak-keleti  utat  választottuk,  mely  Versailles- 
ból  kivezet  s  csakhamar  elértük  egy  jól  kövezett  utón, 
Viroflay  városát,  a  Szajna  és  Oise  department j ében.  E 
város  két  mértföldre  van  Yersaillestől  és  hét  mértföld- 
re Paristól.  A  vidék  dombos  és  festői.  Onnét  a  Meu- 
doni  erdőkbe  jutottunk.  Megmászva  egy  dombot,  mely 
körülbelül  két  órát  igényelt,  egyszer  csak  az  5-ik  va- 
dászezred táborával  álltunk  szemben. 

Egy  őrmester  felügyelete  alá  kerültünk  s  midőn  el- 
hagytuk kocsinkat  egy  épülethez  vezettek,  mely  nyu- 

gátra  volt  Bellevuetöl.  Itt  két  hires  vendéglő  vx)lt, 
"Restaurants  de  la  Ferme  des  Bruyeres",  hová  béke 
idején  a  párisiak  a  meleg  évszakban  menekültek  s 
evéssel  és  táncolással  tették  kellemessé  a  tartózkodást. 
Közelbe  voltak  az  elhagyott  francia  lösáncok.  Az  épü- 
let teraceáról  szemeink  a  Fort  Valerian  erőd,  a  Szaj- 
nán átvezető  hid  és  Mont  Martre  magaslatain  pihentek. 
Visszatérve  kocsinkhoz,  északnak  hajtottunk,  Bellevue 
felé,  melyet  csakhamar  elértünk,  hol  bámulva  szemlél- 
tük a  gyönyörű  kilátást  és  a  szinpompás  mezőséget.  Az 
egész  vidék  hasonlitott  egy  óriási  kerthez,  melyet  szá- 
mos pompás  villa  tarkított.  Majdnem  hat  mértföldnyi- 
re voltunk  Paristól.  Helyén  való  itt  fölemliteni  a  Pa- 
rist ostromló  hadsereg  hadállásait. 

A  porosz  trónörökös  hadosztálya  Boissy  St.  Leger- 
töl  St.  Germainig  foglalt  állást  a  Fort  Valerian  erőd- 
del szemben.  A  porosz  trónörököstől  jobbra,  a  szász 
trónörökös  serege  vette  körül  a  Boissy  St.  Legertől, 
egészen  a  Nogent-Sur-Marneig  terjedő  területet.  Az 
ostromló  sereg  körülbelül  háromszázezer  főnyi  —  vas- 
gyürüként  zárta  el  Paris  városát  a  külvilágtól. 

MEUDON. 

Megérkezve  Meudonba,  mely  körülbelül  6  mértföld- 
re van  Versaillestől  és  Paristól,  csakhamar  megtalál- 
tuk a  meudoni  kastélyt,  Napoleon  herceg  (Plou-Plou) 
lakóhelyét,  mely  a  Szajnán  horgonyzó  francia  hadiha- 
jók ágyúzása  folytán  tetemes  károkat  szenvedett.  Meu- 
don  magaslatai  kiválóan  alkalmasaknak  látszottak  a 
D'Issy,  ]\Iontrouge  és  Nauvres  erődök  elleni  ostromra. 
A  német  hadseregnek  Parishoz  való  közeledése  hirére  a 
folyamatban  levő  francia    sánc     épitkezések    azonnal 


EGY    SZABADSÁGHAKCOS    EMLÉKIEATAI  187 

abban  hagyattak  s  a  sebtében  visszahagyott  kosarak  és 
targoncák  szétszórtan  hevertek  a  mezőn. 

Én  voltam  a  kocsis  és  ,, Sedan"  nevű  francia  lovam 
lustán  baktatott  a  dombon  felfelé,  mikor  a  német  őr- 
szemek előbukkantak  és  megállítottak.  Tudomásunk- 
ra adták,  hogy  átléptük  az  örvonalat  s  majdnem  elér- 
tük az  ostromló  sereg  sáncait,  melyek  Sevresig  terjed- 
tek, hol  a  hires  porcellán  készül.  Mi  azonban  még  egye- 
bet is  megtudtunk,  a  mi  kevésbbé  volt  kellemes  és  pe- 
dig azt,  hogy  D'Issy  és  Montrouge  erődök  minden  te- 
kintet nélkül  bombázták  Meudon  magaslatait,  a  graná- 
tx)k  néha  le-le  csaptak  közelünkbe  is.  Szerencsénk  volt, 
hogy  lovunk  megszokta  már  a  csatazajt,  mert  egyszer- 
re csak,  minden  előzetes  figyelmeztetés  nélkül,  egy 
óriási  bomba  kocsinktól  alig  pár  lábnyira  sziszegve  és 
sivitva  szelte  a  levegőt,  s  egy  közeli  terebélyes  fa  ágait 
letörve,  robbanás  nélkül  a  földbe  fúródott.  A  mi  "Bu- 
cephalusunk"  "Sedan"  csak  a  füleit  hegyezte,  mintha 
mondta  volna  "oda  se  neki"  s  baktatott  tovább.  Mi 
azonban  kissé  gyorsítottuk  a  haladást,  hosry  e  kellemet- 
len helyzetből  kievickéljünk,  mert  hol  akad  olyan  futó- 
bolond, aki  megölesse  magát  egy  háborúban,  melyben 
mi  érdekeltsége  sincs.  Gyorsan  jobbra  fordultunk,  s 
egy  mélyedésbe  jutottunk,  hol  a  francia  gránátok  ellen 
jobban  védve  voltunk  s  egyszersmind  megtaláltuk  ku- 
tatásunk tárgyát,  Dr.  Scoppern  sebészt,  ki  az  ötödik 
vadászezred  vendége  volt.  Mikor  leszálltunk  kocsink- 
ról egy  nagy  fa  alá  álltunk.  A  doktor  éppen  mesélni 
kezdte  csodálatos  menekülését  az  utolsó  kirohanás  al- 
kalmából, mikor  a  hatodik  hadtest  győzedelmesen  visz- 
szaverte  a  franciák  támadását.  Beszéd  közben  a  francia 
gránátok  gyakran  hullottak  körülöttünk,  mire  a  né- 
met laptudósító  ama  óhaját  fejezte    ki,    hogy    mielőbb 

szeretne  távo/ni,  mert  í'ssöre  van  kilátás.  A/  aiiKol  lap 
tudósítója  pedi},'  kifakadt,  Imgy  "gyalázatosan"  kelle- 
metlen volna  mef^öletni  magát  ama  néhány  font  ster- 
lingért, melyet  mint  hadit udositó  kap. 

Egy  szivélyes  "viszontlátás"  kivánása  után  elhu- 
esuztunk  a  doktortól  és  a  tisztektől.  Hátat  forditot- 
lunk  a  veszélyes  tüzvonalnak,  hol  volt  szerenesém  két 
társam  első  tűzkeresztségénél  a  keresztapai  tisztet  be- 
tölteni. 

Meudoni  kirándulásom  a  legnagyobb  érdeklődést 
ébresztette  bennem.  A  helység  nemesak  hivatalos  tar- 
tózkodási helye  volt  Napoleon  (Plou-Plouj  hereegnek, 
aki  az  amerikai  polgárháború  kezdetén  Fremont  tábor- 
nokot St.  Louisban  meglátogatta,  de  egyszersmind  ked- 
venc kiránduló  helye  volt  a  párisiaknak,  kik  ezrével 
szxjkták  felkeresni  a  meudoni  erdők  árnyas  helyeit,  hol 
üditő  pihenés  és  társas  mulatságokkal  töltötték  a  napo- 
kat. T()b])  lures  gyára  is  volt.  melyek  közül  kivált  egy 
híres  üveggyár.  Meudon  volt  lakóhelye  a  szellemes 
Rabelais  abbének  is.  Amint  elhagytuk  Bellevuet,  is- 
mét hallottuk  a  bombák  sivítását  fejünk  fölött.  Ekkor 
már  közel  voltunk  az  úgynevezett  "araerikai  lóvasut"- 
hoz,  mely  Versailles  és  St.  Germain  közt  jár,  de  akkor 
nem  volt  üzemben.  Később  hallottuk,  hogy  a  bombák 
német  katonáknak  voltak  szánva,  akik  kimerészkedtek 
a  mezőre,  hogy  néhány  burgonyát  ássanak  ki  a  földből 
ebédjükhöz.  A  legények  azonban,  akik  az  5-ik  vadász- 
zászlóaljhoz tartoztak,  sértetlenül  megmenekültek. 

E  helyen  megemlítem,  hogy  ama  chassepot  fegyver, 
melyet  a  chicagói  történelmi  társulatnak  ajándékoz- 
tam, Meudonbau  közel  az  ötödik  vadászszászlóalj  lö- 
vészárkaihoz találtatott. 

Ezen  kiránduláson  láttuk     az     elfogott     léggömböt, 

mely  érdekes  levelezésekkel  volt  tele.  Egyszersmind 
ezrekre  menő  röp-cédulákat  tartalmazott,  melyekben 
felhívás  volt  a  német  katonákhoz,  hogy  csapják  el  a 
királyukat,  mint  ök  (tudniillik)  a  franciák  elcsapták 
Napóleont. 

ELSŐ   KIRÁNDULÁS   BOUGIVALBA. 

Október  4-én  reggel  9  órakor  én  valamint  angolom 
Latham  ur,  Versailles  északi  sorompóján  Bougival  felé 
vettük  utunkat.  A  vidék  nagyon  hepe-hupás  volt  La 
Celleig.  Ezen  kis  falu  igen  jelentős  hely  volt  Charle- 
magne idejében. 

XIV.  Lajos  hatalmas  kastélyt  épitett  ide,  melyben 
XV.  Lajos  uralma  alatt  Madame  Pompadour  tartott 
udvart.  Majd  egy  Vinde  nevű  francia  nemes  tulajdo- 
nába került,  aki  a  környező  mezöségeken  merinoi  juh- 
tenyésztést rendezett  be. 

Három  órai  hajtás  után  elértük  Bougivalt.  E  kis  fa- 
lu a  Szajna  balpartján  fekszik,  mely  itt  meglehetős 
lassú  folyású  s  alig  húsz  yard  széles. 

A  Crossyba  vezető  hid  romokban  hevert.  Itt  talál- 
tuk az  5-ik  poroszezredet.  A  mennyiben  az  ut  el  volt 
torlaszolva,  visszafordultunk  s  Louvecieus  felé  tartot- 
tunk. Itt  megszeméltünk  a  hires  vizmüveket,  melyek 
Versailles  szökőkutjait  és  a  várost  látják  el  vizzel. 

A  vizvezeték  körülbelül  2000  láb  hosszú.  A  vizet  a 
Szajnából  600  láb  magasra  nyomják. 

Meglátogattuk  a  bájos  Malmaisont.  Josephine  csá- 
szárné hires  magányát.  Nem  csodálkozhatunk,  hogy 
valahányszor  megundorodott  az  udvari  élet  ürességétől 
és  képmutatásától  a  Tuilleriákban,  ezen  csendes  és  bé- 
kés helyre  vonult. 

MONTE  CHRISTO. 

Ezen  kirándulásunk  alkalmával  meglátogattuk  Mon- 
te Christo  kastélyt,  melyet  Dumas  Sándor,  a  hires  iró 
épittetett.  Később  azonban  Victorien  Sardou,  egy  má- 
sik nagynevű  francia  drámairó  tulajdonába  ment  át. 

A  faragványokat,  melyek  e  villa  falait  diszitették, 
két  arab  készitette,  kiket  Abdul  Káder  a  hirneves  al- 
giri  főnök  küldött  a  remek  mü  elkészitésére.  A  kastély 
két  homlokzattal  birt,  egyik  Paris  a  másik  a  park  felé. 
Kimagasló  minaretjei  az  egésznek  orientális  szinezetet 
adtak. 

A  vendégszobák  is  faragványokkal  és  gypsbe  ön- 
tött virágokkal  voltak  diszitve.  Cerberus,  Hades  ku- 
tyája, márványba  faragva  a  pince  bejáratánál  állott. 
Az  "A.  D."  betűk,  valamint  az  "Aut  Ceasar,  Aut  Ni- 
hil" jelmondat  a  gyönyörű  szines  ablakokba  voltak 
bevésve. 

Látogatásomkor  a  villa  egyedüli  lakója  két  apáca 
volt,  akik  mindenre  felügyeltek. 

Versaillesbe  való  visszatérésemkor  szállást  változ- 
tattam. Ducroque  úrhoz,  egy  neves  ügyvédhez  költöz- 
tem, kinek  családja  a  poroszok  közeledésének  hirére, 
délre  utazott.  Dueoque  ur  szivélyes  közbenjárása 
folytán  megismerkedtem  a  versaillesi  felsőbb  körök- 
kel, többek  között  a  kiváló  Jouferoy  családdal.  Joufe- 
roy  grófnő  özvegy  volt,  két  leány  anyja,  kik  meglehe- 
tős szűkös  körülmények  között  éltek.  A  grófnő,  vala- 
mint volt  férje,  buzgó  Orleánisták  voltak. 

Versaillesben  találkoztam  Dr.  Brewsterrel,  egy  ame- 
rikai fogorvossal,  aki  negy^'en  év  óta  lakott  ott  s  előde 
volt  Dr.  Evansnak,  Napoleon  házi  fogorvosának.  Lel- 
kes hive  volt  a  francia  ügynek,  családját  a  német  had- 

sereg  megérkezése  előtt  Angliába  küldte.  Mikor  a  né- 
metek bevonultak  Versaillesbe,  Dr.  Brewster  kitűzte  a 
csillagsávos  lobogót.  Ez  azonban  nem  gátolta  a  néme- 
teket abban,  hogy  tágas  házában  40  katonát  el  ne  szál- 
lásoljanak, valamint  követelték  a  lobogó  bevonását,  ö 
azonban  vonakodott  engedelmeskedni.  Voight  Retz 
tábornok,  Versailles  német  katonai  kormányzója  pedig 
nem  találta  célszerűnek  a  rendeletnek  erőszak  utján  ér- 
vényt szerezni.  A  doktor  nemsokára  azután  meghalt 
8  szabad  kőműves  rítussal  temették  el. 

A  KIRÁLY  MEGÉRKEZÉSE  VERSAILLESBE. 

Végre  október  5-én  megérkezett  a  király  Ferriéres- 
böl,  Báró  Rotschild  kastélyából.  Részben  ünnep  nap 
volt,  amennyiben  a  Versaillesben  levő  német  tisztek  és 
katonák  lelkesült  ''Hurrah"  kiáltásokkal  fogadták. 
Ami  a  franciákat  illeti,  azok  közömbös  kíváncsisággal 
mondhatni  konoksággal  bámultak  reá. 

A  király  kocsiját,  melyben  a  királyon  kivül  szárny- 
segédje ült,  hat  fekete  ló  húzta.  A  kocsi  e]ött  lovas 
fullajtárok  haladtak,  utána  egy  szakasz  a  király  ked- 
venc uhlánusaiból  lovagolt.  A  király  és  uhlánusai  kö- 
zött olyan  visszony  volt  észlelhető,  mint  atya  és  fiai 
között.  Tekintet  nélkül  arra,  hogy  napjában  többször 
kellett  megjelenniök  a  Prefektura  kastélya  előtt,  hogy 
a  királyt  séta  koesizásra  elkísérjék,  a  király  mindenkor 
így  üdvözölte  őket :  "Jó  napot  uhlánusok!"  melyre  har 
monikusan  felhangzott  a  felelet  "Jó  napot  felség!"  Mi- 
előtt alkalmam  lett  volna  a  közkatonák  és  tisztek  kö- 
zötti viszonyt  tanulmányozni,  ama  téves  hitben  éltem, 
hogy  a  tisztek,  kik  a  porosz  Junker-osztályhoz  tartoz- 
tak, rendkívül  arrogánsak  alárendeltjeikkel  szemben. 

Azonban  csakhamar  tapasztaltam,  liogy  amig  szolgálat- 
ban a  legszigorúbb  fegyelem  uralkodott,máskülönben 
a  viszony  szívélyes  volt  köztük.  Gyakran  láttam,  hogy 
magas  állású  tisztek  szolgálaton  kivüli  közkatonákkal 
paroláztak.  Értlekes  episódot  hallóit  am  Versaillesben 
Bismarckról,  hogy  miként  vágott  fel  egy  kenyeret  és 
személyesen  vitte  el  az  örségen  levő  kiéhezett  őrszem- 
nek. 

A  porosz  trónörökös  különösen  ismeretes  volt  demo- 
kratikus érzelmeiről  alantasaival  szemben.  Gyakran 
láttam  a  csata  hevében  közkatonáival  komoly  beszélge- 
tésbe merülten.  Egy  jóizü  adoma  is  maradt  fenn  "Un- 
ser  Fritz  "-ről,  mint  őt  a  németek  becézve  nevezték, 
mikor  egy  bajor  katonát  rendkívüli  hősiességéért  meg- 
dicsért. A  bajor  katona  hirtelen  odafordult  a  trón- 
örököshöz és  öntudatlanul  ezt  monda:  "Igen  fenség, 
hogyha  1866-ban  ön  lett  volna  vezérünk  (emlékezve  a 
königraetzi  csatára,  hol  a  bajorok,  ausztria  szövetsége- 
sei voltak)  ugyancsak  elvertük  volna  az  átkozott  po- 
roszokat ! ' ' 

A  KIRÁLY  SZÁLLÁSA  VERSAILLESBEN. 

A  király  megérkezése  Versaillesbe  nagy  változásokat 
idézett  elő  az  ott  tartózkodó  német  hercegek  és  előke- 
lőségek szállásaiban.  Fritz  ur  (a  trónörökös)  amint  a 
franciák  szivesebben  nevezték,  átengedte  a  Prefektu- 
rán  levő  lakását  felséges  atyjának.  Moltke,  Blumen- 
thál  tábornokok  és  Bismarck  kénytelenek  voltak  ma- 
guk és  kiséretük  számára  más  helyen  lakást  keresni. 

A  MEUDONI  KASTÉLY  PUSZTULÁSA. 

Jó  szerencsémnek  köszönhettem  ismét,  hogy  meglá- 
togattam Napoleon  herceg  kastélyát  Meudonban,  mi- 
előtt a  Valerian  erőd  bombái  elpusztitották. 

Akkoriban  ugy  tűnt  elő  nekem,  hogy  ez  inkább  a 
bosszú  müve  volt,  mely  nem  annyira  a  német  sereg,  mint 
inkább  Napoleon  iránt  történt.  Trouchue  tábornok, 
aki  Paris  kormányzója  volt  az  ideiglenes  védelmi  kor- 
mány alatt,  nem  igen  állt  jólábon  Napóleonnal,  ellenke- 
zőleg buzgó  Orleánista  volt.  Az  ágyúzás,  mely  október 
hó  5-ike  hajnalán  kezdődött  rettenetes  volt,  teljes  há- 
rom óra  hosszáig  tartott.  Az  ágyúdörgés  oly  nagy  volt, 
hogy  Versailles  épületei  valósággal  remegtek. 


A  SZÖKŐKUTAK   JÁTÉKA. 

A  versaillesi  szökőkutak  működése  rendesen  októ- 
ber hó  első  napjaiban  szokott  kezdődni.  Ezen  alkalom- 
mal azonban  néhány  nappal  elhalasztották,  hogy  a  ki- 
rály nagy  kíséretével  együtt  tanuja  lehessen  a  tündéri 
látványnak. 

Versailles  szökőkutainak  gyönyörű  játéka  világhírű. 
A  parkhoz,  kutakhoz  és  művészies  vízesésekhez  a  vizet 
Marly  le  Roi  vagy  a  Louveciennes  hires  vízművek  szol- 
gáltatják, hol  óriási  gépek  segélyével  a  víztömeget  600 
láb  magasságba  nyomják  s  esés  folytán  jut  a  versaillesi 
medencékbe. 

A  király  a  kerületi  előljáró  kíséretében  szemlélte 
meg  a  kutakat.  Nyomában  haladt  Bismarck  tábornoki 
egyenruhában,  mögötte  tiz  lábnyi  távolságban  elma- 
radhatatlan detectivje.     Aztán  Moltke,     ezen    sikeres 

hadjárat  esze  ballag-ott  egyedül,  mint  egy  vigalomba 
induló  iskolásfiú. 

Valahányszor  Moltkét  láttam,  ugy  alakra  mint  arc- 
ra, emlékeztetett  az  elhunyt  Trumbull,  amerikai  sená- 
torra, 

A  franciák  sedáni  veresége  főleg  Moltke  geniusának, 
stratégiájának  és  taktikájának  volt  az  eredménye,  aki 
bár  a  vezérkar  irodájában  ült,  mégis  a  különböző  had- 
testek mozdulatait  eredményesen  irányitott^. 

Természetesen  "Unser  Fritz"  is  jelen  volt  Bluraen- 
thal  tábornok  kiséretében.  Ez  utóbbi  állandóan  mo- 
solygott, mint  egy  iskolás  leány,  aki  sikerrel  tette  le 
vizsgáit.  Röviden  az  összes  tábornokok,  kik  Paris  os- 
tromában részt  vettek,  valamint  a  fejedelmek,  herce- 
gek, tengernagyok,  akik  nem  vettek  részt  az  ostrom- 
ban, ezen  emlékezetes  délutánt  a  parkban  töltötték.  Az 
előkelőségek  káprázatos  díszruhái  soha  el  nem  homá- 
lyosuló nyomokat  hagytak  emlékezetemben. 

TALÁLKOZÁS  HANS  BLUMMAL. 

Egy  napon,  midőn  a  parkban  sétáltam,  figyelmemet 
egy  fehér  "Fedora"  kalapot  viselő  fiatal  ember  keltet- 
te fel.  Én  franciának  véltem,  de  mikor  megszóllitot- 
tam,  kitűnt,  hogy  a  vértanú  Blum  Róbertnek  fia,  akit 
"Windischgraetz  herceg  az  1848-iki  bécsi  forradalom 
napjaiban  agyonlövetett.  Az  ifjú  Blum  jelenleg,  mint 
a  "Daheim"  német  képes-lapnak  a  tudositója  volt  itt. 

Barátokká  lettünk  azonnal  s  több  kiránduláson  vol- 
tunk együtt  Paris  körül.  Blum  révén  ismerkedtem  meg 
Dr.  Busch  Mór,  Bismarck  magántitkárával,  úgyszintén 
Moltkeval  a  birodalmi  gyűlés  tagjával,  melynek  Blum 
is  tagja  volt. 

Egy  vagy  két  nap  nmlva  ezen  királyi  ünnepély  után 
Burnside  tábornokkal  találkoztam  Versailles  utcáin. 
Társaságában  volt  Sheridan  tábornok  is.  A  tábornok 
éppen  most  tért  vissza  Parisból,  mint  egy  félhivatalos 
nagykövet  jött,  hogy  elősegítse  a  fegyverszünet  és  bé- 
ke létrejöttét. 

Bismarck  azonban  mint  ügyes  politikus,  miközben 
Burnside  tábornokhoz  néhány  nagyhangú  frázist  inté- 
zett, elolvasta  Jules  Favre  levelét,  de  a  fegyverszünet, 
vagy  a  végleges  békéről  érdemlegesen  nem  nyilatko- 
zott, miután  ezt  megelőzőleg  Ferrieresben  Favreval 
folytatott  személyes  tárgyalása  sikertelen  volt. 

Bismarck,  valamint  a  Paris  előtt  álló  németek,  ugy 
nyilatkoztak,  hogy  két  héten  belül  befognak  vonulni 
Parisba.  Minden  pillanatban  várták  a  700  darab  nehéz 
ostromágyú  megérkezését,  melylyel  a  várost  lövetni 
akarták. 

Burnside  tábornok  azonban  ellenkező  véleményen 
volt  s  kijelentette,  hogy  Paris  a  leghevesebb  ostromnak 
is  két  hónapig  képes  ellentállni  s  élelemmel  is  bőven  el 
van  látva. 

BÉKE  FELTÉTELEK  MEGBESZÉLÉSE. 

Október  hetedikén  Blum  barátom  révén  jutott  tudo- 
másomra a  terv,  melynek  alapján  a  németek  békét  haj- 
landók kötni.  Blum  viszont  Dr.  Busehtól,  Bismarck 
titkárától  tudta  meg. 

Az  első  elengedhetlen  föltétel  volt,  Elszasz-Lothrin- 
giának  átengedése  Metz  városával  egyetemben,  de  ki- 
hagyva Naneyt.  Ezen  terület  élén  egy  a  német  szö- 
vetség által  kinevezendő  kormányzó  állna  mindaddig 
amig  e  terület  lakói  hűségük  bebizonyítása  által  a  né- 

met  szövetség  tagjaivá  válhatnak.  A  második  feltétel 
volt,  hogy  Franciaország  fizosscn  legalább  háromezer 
millió  frank  hadisarcot. 

Megjegyzésre  méltó  s  a  későbbi  események  igazol- 
ták, hogy  eme  feltételek  lelkiismeretesen  és  eredmé- 
nyesen végrehajtattak.  Mivel  ma  Elszasz-Lotharingia 
a  német  birodalom  része  és  a  szövetséges  gyűlésbe  kép- 
viselőket küld. 


BOUGIVAL  BOMBÁZÁSA. 

Heves  ágyiizást  hallván  Bougival  felől,  Október  Il- 
ikén reggel  Ilans  Bhim  társaságában  útnak  indultunk 
a  helység  felé.  Ekkor  már  láttuk  a  37-ik  ezredet  és 
más  különítményeket  roham  lépésben  előre  nyomulni  a 
tüzvonalba. 

Áthaladva  IMarly  és  Louvecieus  helységeken,  csak- 
hamar elértük  Bougivalt,  hol  szüntelenül  röpködtek  és 
csapódtak  le  a  bombák.  Egy  épület  előtt,  álltunk  meg, 
melyben  a  47-ik  ezred  katonai  zenekara  volt  elszállá- 
solva. A  zenekar  tagjai  éppen  szerény  ebédjüket  fo- 
gyasztották,midőn  egy  löveg  találta  az  épületet.  Ha- 
talmas rést  ütött  rajta  és  két  zenészt  megölt,  hatot  pe- 
dig megsebesitett.  De  a  löveg  nem  elégelte  meg  a  kárt, 
hanem  visszapattant  s  átütve  a  szomszédos  ház  falát, 
néhány  lábnyira  a  földbe  fúródott  és  felrobbant. 

Amennyiben  én  és  Blum  ur  csupán  mint  szemlélői 
voltunk  ezen  ütközetnek,  egészségünk  és  testi  épsé- 
günk szempontjából,  tanácsosnak  tartottuk  minél 
gyorsabban  kereket  oldani  e  veszélyes  helyről.  Egy 
magasabb  domb  mögé  rejtőztünk,  hol  részben  védve 
voltunk  a  Valerian  erődből  záporként  szóródó  bombák 
ellen. 

A  domb  tetején  egy  csinos  villát  fedeztünk  fel.  Visz- 
szahagyva  kocsinkat,  meginásztuk  a  dombot  és  benyi- 
tottunk a  villába,  mely  Gerome,  a  hires  festő  tulajdo- 
nának bizonyult. 

A  házat  a  legnagyobb  rendetlenségben  találtuk.  Bú- 
torok, értékes  festmények,  ebédlő  és  konyhabútorok  a 
legtarkább  összevisszaságban  hevertek  szanaszét.  A 
műteremben  számos  értékes  vázlat  —  album  volt,  vala- 
mint egy  befejezetlen  festmény,  Gerome  nagyméretű 
vászna  ''A  rabszolga  vásár".  Mi  összeszedtük  az  érté- 
kesebb képeket,  valamint  az  emiitett  befejezetlen  fest- 
ményt, melyet  keretéből  vágtunk  ki  az  állványon.  Ko- 
csinkba gyümöszöltük  és  vissza  hajtattunk  Versailles- 
be,  melyet  a  sötétség  beálltával  értünk  el. 

Azonnal  a  városházára  hajtattunk,  hol  a  megmentett 
képeket  átadtuk,  miután  Gerome  villája  volt  leginkább 
kitéve  a  Valerian  erődből  kilőtt  bombák  pusztításának. 


TALÁLKOZÁSOM  BISMARCKAL. 

Szokásommá  vált  Sheridan  tábornokot  majdnem 
minden  este  meglátogatni,  kivel  a  nap  eseményeit  meg- 
hánytuk, vetettük  s  egyszersmind  a  hazai  hírlapokat 
kicseréltük.  így  október  12-ik  estéjén,  midőn  rendes 
látogatásomat  tettem  a  tábornoknál,  a  szálloda  egyik 
alkalmazottja  berontott  a  szobába  s  jelentette,  hogy 
Bismarck  rövid  időn  belül  meg  fog  jelenni,  Sheridan 
tábornok  üdvözlésére.  Azonnal  feláltam,  hogy  távozzak, 
nem  akarván  két  ilyen  nagy  férfiúnak  találkozását  fe- 
szélyezetté  tenni.  A  tábornok  azonban  marasztott  és 
igy  szólt:  "Óh  őrnagy,  ön  csak  maradjon,  majd  én  be- 
mutatom Bismarcknak". 

Sheridan  tábornok  feljebbvalóm  lévén,  én  termesze- 

tesen  engedolineskt'cltein  s  elfoglaltam  helyemet.  Né- 
hány pillanat  nuilva  az  ajtó  kinyílt,  s  a  "Vasember" 
belépett. 

"Tábornok!"  —  ugy  szólt,  —  "elnézését  kell  kér- 
nem, liofjy  még  csak  most  jelenhetek  meg  önnél,  de 
mint  jól  tudja,  annyi  í'ejodelem  elszállásolásáról  kell 
gondoskodnom,  hogy  időm  ugyancsak  igénybe  van  vé- 
ve." Kitünö  angol  kiejtéssel  beszélt,  akárcsak  egy  szü- 
letett aJigol.  A  tábornok  azonnal  bemutatott  engem, 
mint  egy  ex-unió  őrnagyot,  s  a  "Chicago  Tribune"  ha- 
ditudósítóját. Néhány  udvarias  megjegyzés  után  én 
eltávoztam. 

Sheridan  és  Forsythe  tábornokok  megunván  Paris 
bevételére  várni,  s  valószinüleg  Bismarck  tanácsát  kö- 
vetve, fenti  látogatása  alkalmából,  október  14-én  el- 
hagyták Versaillest  ama  elhatározással,  hogy  Európát 
beutazzák  és  csak  Paris  megadása  után  fognak  vissza 
térni. 

SIKERTELEN  KIROHANÁS. 

Bár  alig  telt  el  nap,  hogy  a  franciák  meg  nem  kísé- 
relték volna  a  tüzvoualon  áttörni.  Az  október  21-ikén 
tett  kísérlet  eléggé  heves  és  oly  nagyszámú  csapat  be- 
vonásával történt,  hogy  méltán  beillett  rendes  csatá- 
nak is.  Huszonnegyedikén  délfelé  az  ágj'uzás,  mely 
eddig  a  franciák  részéről  éjjel-nappal  szórványosan 
hangzott,  most  folytonossá  és  rendkívül  hevessé  vált. 

Sejtettem,  hogy  valaminek  történni  kell  a  Valerian 
erődben,  melyet  a  német  katonák  "Baldrián"  gúnyné- 
ven neveztek,  mely  egy  növény  neve  volt,  amelyből 
erős  orvosi  olajt  gyártottak. 

Én  és  Hans  Blum  kocsira  ültünk  és  Maimaison  felé 

hajtottunk.     Alig  tettük  meg  az  ut  felét,    midőn     ko- 
csink összetört.     Le  kellett  szállnunk  s  a  kocsit  az  is- 
tállós  fiúra  bizva,  mi  gyalog  folytattuk  utunkat.  Csak- 
hamar a  király  kocsija  haladt  el  mellettünk.  Louveei- 
ous  irányába  hajtatott,  honnét  a  csatateret  leginkább 
áttekinthette.     Félóra  múlva  ismét  láttuk  a  királyt  és 
kíséretét     amint  a  fél  mértföldnyi     távolságban     levő 
hátvéd  felé  mentek.     Nemsokára  ezután  a  trónörökös 
követte  a  királyt,  nagy  kísérettel.    A  király  állandóan 
a  kocsiban  ült,  mig  a  többiek  lóháton  követték,  csak  én 
és  Blum  voltunk  gyalog.    Mi  igen  csodálkoztunk,  hogy 
a  király  és  kísérete  oly  gyorsan  haladtak  a  hátvéd  fe- 
lé, valami  bajnak  kellett  történni  a  csatamezőn.    E  pil- 
lanatban Blum  észrevette,  Moltke  tábornokot,  aki  ló- 
háton közeledett.    Blum  feléje  sietett  és  nyugtalan  arc- 
cal kérdezte,  hogy  folynak  a  dolgok  a  tűzvonalban.    A 
nagy  stratégista  könnyedén    azt  felelte:    *'Most    már 
minden  rendben  van!".     Ezt  hallván  s  ilyen  illetékes 
forrásból,  Blum  barátom     lecsillapult.      A  trónörökös 
előtt  álltunk  meg,  aki  gondtalanul  eregette  a  füstöt  jól 
ismert  szines  porcellán  pipájából.    E  pillanatban  azon- 
ban a  francia  előőrsök  golyóinak  fütyülése  vált  hallha- 
tóvá, mire  a  trónörökös  hirtelen  jelt  adott  tisztjeinek 
az  oszlásra,  ami  azonnal  megtörtént.     Az  előkelő  cso- 
port a  király  és  fejedelmekkel,  védet  ebb  helyre  vonult. 
Ezen  ütközetben  részt  vett  a  hatodik,  46-ik  és  az  50- 
ik  gyalogezred  támogatva  a  póseni  és  alsó  sziléziai  had- 
test által.    A  francia  támadó  sereg  huszonkét  zászlóalj- 
ból, ötven  ágyúból,  hat  gyorstüzelőből  és  a  Valerian 
erődből  állt,  mely  415  lábnyira  a  Szajna  felett  emleke- 
dett  s  lövegei  7000  yardnyira  hordtak. 

Malmaisonnál    a  franciák    állhatatosan    nyomultak 
előre,  mig  el  nem  érték  a  Pompadour  kastélyt,  a  mely- 

iiek  falai  mögött  rejtőzködve  a  hatodik  német  gyalog- 
ezred halálosztó  keresztüzébe  kerültek. 

A  francia  roham  reudkivül  heves  és  váratlan  lehe- 
tett, minthogy  csakhamar  sebesültek  kezdtek  érkezni  a 
hatvéd  felé.  Ezek  egyike  közölte  Blum  úrral,  hogy 
ezrede  alaposan  megtizedeltetett. 

A  fanciák  azonban  rendes  szokásukhoz  hiven,  csak- 
hamar elveszítették  lelkesedésüket  s  két  órai  küzdelem 
után  vissza  vonultak  a  Velerian  erőd  ágyúi  által  védett 
területre.  Sok  ágyút  és  gyorstüzelőt  hagytak  hátra  és 
több  mint  százat  közülök    foglyul    ejtettek  a  németek. 

Ezen  ütközet  folyamán  életemnek  egyik  legkülönö- 
sebb esetét  figyeltem  meg : 

Amig  a  csata  javában  folyt,  egy  asszony  juhnyájat  a 
küzdök  közötti  mezőre  terelte  s  mig  a  bárányok  lege- 
lésztek, ő  a  legnagyobb  lelki  nyugalommal  gombát  sze- 
dett. 

A  franciák  ezen  sikertelen  kirohanása  után,  melyet 
a  napról-napra  szorosabbá  váló  német  tűzvonal  áttöré- 
se céljából  kíséreltek  meg,  némi  pihenés  állt  be  az  os- 
tromló sereg  számára,  bárha  folytonos  éberséggel  kel- 
lett őrködniök. 

Az  ágyúzás  az  erődből  folytatódott,  de  minthogy 
kárt  nem  okozott,  csak  természetes  következmény  volt, 
hogy  az  ilyen  fecsérlése  a  lőpornak  és  lövegeknek  csu- 
pán a  városban  bezárt  franciák  megnyugtatásául  szol- 
gálhatott, akiknek  a  francia  sereg  csodálatos  győzel- 
meit híresztelték. 

Én  már  annyira  megszoktam  a  Valerian  és  D'Issy 
erődök  ágyúinak  moraját,  hogy  valahányszor  éjjel  szü- 
netelt, azonnal  felriadtam  egészséges  álomból. 

EGY  ESTÉM  DR.  BUSCH-NÁL. 

Valahányszor  nekem  és  Blumnak  némi  szabad  időnk 
kinálkozott,  melyet  nem  levelezés  és  portyázásra  fordí- 
tottunk, rendesen  egy  vagy  két  órát  Dr.  Busch  házánál 
töltöttünk,  aki  készséggel  nyújtott  felvilágosítást, 
minden  újdonságról  és  ama  tervekről,  melyek  a  külön- 
böző német  államok  egységét  célozták. 

Számos  érdekes  anekdotát  mondott  el,  melyek  főleg 
mesterére  a  kancellárra  vonatkoztak. 

Ezen  anekdoták  és  szálló  igék  egynéhányát  annak 
idején  be  irtam  a  "Chicago  Tribune  "-be  tudósitásaim 
keretében.  Minthogy  ama  leveleket  ellopták  tőlem,  itt 
közlök  néhányat  azokból  az  anekdotákból,  melyeket 
Dr,  Busch  "A  mi  kancellárunk"  cimü  könyvéből  vet- 
tem át. 

Bismarck  egy  alkalommal  igy  szólt:  ** Midőn  meglá- 
togattam 1866-ban  a  párisi  kiállítást,  eszembe  ötlött : 
miként  alakultak  volna  a  viszonyok,  ha  a  Luxemburgi 
kérdést  kard  döntötte  volna  el?  Én  volnék-e  Paris- 
ban, vagy  a  franciák  Berlinben?  Mi  nem  voltunk  ak- 
kor még  olyan  erősek,  mint  ma.  Hannover  és  Hessen 
nem  adhatott  volna  oly  sok  jó  katonát,  miut  ma.  A  mi 
Schleswig-Holsteint  illeti,  akik  legutóbb,  mint  orosz- 
lánok harcoltak,  akkor  még  egyáltalán  nem  voltak  ké- 
pesek számottevő  katonaságot  állitani.  A  szász  had- 
sereg züllött  volt  s  újra  kellett  szervezni.  Milyen  nagy- 
szerű fickók  ezek  a  würtembergiek  s  milyen  pompásan 
festenek.  Azonban  1866-ban  ezek  is  még  nevetség  tár- 
gyai voltak,  mikor  egy  polgárőrséghez  hasonlóan  be- 
vonultak Frankfurtba. ' ' 

Ezen  fenti  anekdotából  is  fényesen  kiviláglik,  hogy 
milyen  ügyes,  előrelátó  államférfi  volt  Bismarck. 

Élet  célja  volt  hosszú  évek  során  át  a  német  fejede- 
lemségek egyesítése  egy  egységes  német  birodalommá. 

Ezen  eszmét  szem  előtt  tartva  céltudatosan  dolgozott 
ennek  létrehozásán;  minden  lépést  megfontolva,  mi- 
előtt a  tett  mezejére  lépett.  Mintegy  kivárta  a  kellő 
történeti  pillanatot,  midőn  a  kegyelem  döfést  megad- 
hatta. 

THIERS  VERSAILLESBEN. 

Midőn  Thiers  a  francia  kormány  székhelyéből  Tours- 
ból  megérkezett  Versaillesbe,  gyakran  volt  alkalmam 
látni  öt.  Alacsony  termetű,  tagbaszakadt  férfiú  volt, 
nagy  és  erősen  kifejlett  ősz  fejjel.  Körülbelül  73  év 
nyomta  vállait.  Választékosan  öltözködött.  Kemény 
fehér  nyakkendőt  s  állig  begombolt  frakkot  viselt. 
Szemei  csillogók  s  arca  rózsás  volt.  Inkább  egy  lelki- 
pásztor benyomását  tett  reám,  mint  egy  államférfiét. 

Bismarck  véleménye  Thiers  államférfiúi  képességét 
illetőleg  nem  nagyon  hizelgö  volt.  Dr.  Busch  szerint 
ugy  nyilatkozott:  ''Alig  van  benne  nyoma  az  államfér- 
finak, túlságosan  sentimentális  ahhoz  a  foglalkozáshoz. 
Nem  alkalmas  alkudozásokra,  könnyen  ijeszthető.  Ér- 
zelmeit nem  tudja  ügyesen  elpalástolni  s  hamar 
ugrasztható." 

Ez  meglehetős  szigorú  kritika  volt  arról  az  egyénről, 
akit  1872  augusztus  31-én  a  francia  kamara  majdnem 
egyhangúlag  választott  meg  a  köztársaság  elnökéül  az 
uj  kormányforma  szerint. 

VIII.    RÉSZ. 

HAÍ^IIS  hírek  a  forgalomban. 

Eltekintve  az  október  27-én  keletkezett  izgalomtól, 
melyet  Metz  feladása  okozott,  Versailles  meglehetősen 
csendes  volt.  Jobbra-balra  szárnyaltak  hirek,  melyek 
a  valóság  alapját  nélkülözték. 

Ezen  hazugságoknak  egyike  volt,  hogy  Parisban 
ellenforradalom  ütött  ki,  s  hogy  a  vörös  republikánu- 
sok Blanaui  Pyatt  és  Flourens  vezérlete  alatt  letartóz- 
tatták Trochue  tábornokot,  Paris  katonai  kormányzó- 
ját és  Jules  Favret. 

Hasonló  kacsa  volt,  hogy  Bazain  és  MacMahon  tábor- 
nokok mint  árulók  száműzettek.  Mindezen  ál-hirek 
francia  forrásból  eredtek,  céljuk  az  volt,  hogy  Metz  el- 
foglalása által  előidézett  lehangoltságot  ellensúlyoz- 
zák, mely  Sedan  után  a  legjelentősebb  mozzanata  volt 
ezen  modern  hadviselésnek. 

Három  hadvezér:  Bazain,  Canrobert  és  LeBoeuff 
173,000  emberrel  és  jelentékeny  hadi  készlettel  a  Fri- 
gyes Károly  herceg  vezetése  alatt  működő  német  had- 
test kezeibe  jutott. 

A  POMERÁNIAK  ÉS  TÁBORNOKAIK. 

Frigyes  Károly  herceg  hadtestének  második  hadosz- 
tálya a  pomeráni  népfölkelö  gárda  parancsot  kapott, 

hogy  egyesüljön  a  porosz  trónörökös  hadtestével,  mely 
Paris  előtt  állt. 

Megérkezésüket  a  németek  valóságos  ünnep-nappá 
avatták.  A  király  és  az  uralkodó  fejedelmek  Lipóttal 
egyetemben,  aki  a  háború  közvetlen  okozója  volt,  je- 
len voltak  a  bevonulásnál.  A  trónörökös,  mint  főpa- 
rancsnok a  következő  napiparancscsal  fogadta  őket: 

*' Második  hadtest  katonái!  Ez  az  első  alkalom,  hogy 
benneteket  parancsnokságom  alatt  a  harmezőn  láthat- 
lak, bár  a  béke  idején  számos  évekig  parancsnokló  tá- 
bornokotok voltam.  Szivből  üdvözöllek  benneteket! 
Hősies  önfeláldozó  küzdelmetek  Gravelotnál  és  nagy 
győzelmetek  Metznél  büszkeséggel  tölti  el  szivemet. 
Bizton  hiszem,  hogy  ugy  hazafiságunk,  mint  az  ellen- 
séggel való  bánásmódunk  által  továbbra  is  kiérdemel- 
jük legkegyesebb  királyunk  dicséretét  és  helyeslését." 

Versailles,  1870  november  12. 
Táborszernagy  és  a  harmadik  hadtest  főparancsnoka. 

Meg  kell  emlitenem,  hogy  a  király  ugy  fiát,  mint  Fri- 
gyes Károlyt,  a  ''vörös  herceg "-et,  érdemeik  elismeré- 
séül, birodalmi  táborszernagygyá,  és  Moltkét  grófi 
rangra  emelte. 

SÚRLÓDÁS  VERSAILLESBEN. 

November  első  felében,  mikor  az  időjárás  kezdett 
rosszra  fordulni,  a  német  türelmesség  is  kezdett  inga- 
dozni. Az  ostromló  sereg,  melynek  téli  szállása  na- 
gyobbrészt földhányásokból  állott,  melyek  a  nagy  eső- 
zések folytán  csak  szűkös  menedéket  nyújtottak  az  idő 
viszontagságai  ellen:  első  ok  volt,  hogy  türelmetlen- 
kedni kezdtek  a  katonák  Paris  rohammal  való  bevéte- 
lének elhúzásában.    A  katonák  békétlenkedése  eljutott 

a  vezérkarig,  hol  szintén  megoszlott  a  vélemény  a  vá- 
ros bevételére  vonatkozólag.  Nevezetesen  az  volt  a 
kérdés,  roham  vagy  kiéheztetés  által  történjék-e  a  be- 
vétel. A  trónörökös  és  Bismarck  a  kiéheztetés,  mig  a 
király  és  Moltke,  ágyúzás  és  ostrom  mellett  voltak. 

Egy  időre  ugy  látszott,  mintha  a  király  és  Moltke 
terve  érvényesülne,  miután  a  nehéz  '' Krupp  "-ágyuk 
megérkeztek.  Azonban  egy  vagy  más  ok  miatt,  nem 
lettek  felállítva  s  a  hozzá  való  lövegek  sem  voltak  lát- 
hatók. Közben,  amint  Dr.  Busch-tól  értesültem,  tár- 
gyalások folytak  egyrészről  Bismarck,  másrészről 
Thiers  a  toursi  ideiglenes  francia  kormány  megbízottja 
között  fegyverszünet  és  béke  érdekében. 

A  toursi  kormány  élén  Gremieu  Glais,  Bizoin  és 
Gambetta  álltak,  akik  nem  mindig  voltak  harmóniában 
a  párisi  vezéremberekkel,  miért  aztán  a  tárgyalások  el- 
húzódtak. 

Leginkább  hátráltatta  a  béke  létrehozását,  hogy  ami- 
kor Bismarck  és  Thiers  legjobban  fáradoztak  a  meg- 
egyezésen, Ducrot  tábornok  a  párisi  helyőrséggel  több 
váratlan  kirohanást  kísérelt  meg,  melyet  ama  álhir 
okozott,  hogy  d'Aurelle  de  Palladin  tábornok  a  Loirei 
hadtesttel  elindult  Paris  felszabadítására. 

Ezen  nyilvánvaló  árulást  a  franciák  drágán  fizették 
meg.  Ducrot  meglepte  a  németeket  és  a  würtembergie- 
ket  Champigni  felé  szoritotta.  A  második  hadtest 
azonban  gyorsan  a  würtembergiek  segélyére  sietett  s 
visszavonulásra  kényszeritette  a  franciákat. 

A  németek  felbőszülve  most  már  erélyesen  hozzálát- 
tak az  ellenségeskedések  újból  való  megkezdéséhez  s 
az  ostromágyuk  felállíttattak.  Közben  a  szomszéd  vá- 
rosok, beleértve  Versaillest  is,  szigorúbb  kezelés  alá  ke- 
rültek.     Von  Roon,    német    hadügyminiszter    veje    a 


206  KUNÉ    GYULA 

Szajna  és  Oise  megyék  főnöke  lett.  Az  adóhátraléko- 
kat, ahol  csak  lehetséges  volt,  behajtották;  rendelke- 
zéseket hoztak  mindenre  s  annak  érvényt  is  szereztek, 
így  például  egy  alkalommal  egy  kis  város  polgármes- 
terét kényszeritették,  hogy  a  város  pincéit  megnyissa 
és  bort  szolgáltasson.  A  polgármester  azonban  ezt  meg- 
tagadta, mondván:  ''Nem  fogom  hivatalos  állásommal 
fedezni  a  törvényes  rablást ! ' ' 

Egy  más  alkalommal  a  versaillesi  polgármester  fel- 
szóllitatott,  hogy  néhány  ezer  gyertyatartót  teremtsen 
elő.  Miután  azonban  alig  század  részét  lehetett  volna 
előteremteni  az  egész  megyében,  a  polgármesternek 
egy  igen  okos  ötlete  támadt.  Ácsokkal  ezer  és  ezer 
darab  négyszögű  deszkadarabot  fürészeltetett  és  azo- 
kat közepén  kifúratta,  s  mikor  mind  elkészült,  beszol- 
gáltatta e  megjegyzéssel:  ''Itt  vannak  a  gyertyatar- 
tók!" 

Ha  az  ostrom  még  hat  hónapig  eltartott  volna,  ak- 
kor Versailles  annyira  német  befolyás  alá  kerül,  hogy 
XlV-ik  Lajos  és  Bonaparte  Napoleon  megfordultak 
volna  sirjaikban.  Bármerre  fordult  az  ember,  minden- 
felé ilyen  felírások  ötlöttek  szemébe:  "Bundes-Kanz- 
lei",  "Kriegs-Ministerium"  és  "Polizei  Chef". 

A  porosz  trónörökös  segítsége,  melyet  az  újonnan 
érkezett  metzi  győzelmes  hadtest  szolgáltatott,  siettet- 
te a  szorongatott  város  korai  ágyúzását.  A  nehéz  os- 
trom ágyuk,  melyeket  nagy  nehézségek  árán  Villa 
Coublai  mellett,  12  mértföldre  Paristól,  összepontositot- 
tak,  lövésre  készen  álltak. 

Azelőtt  sehol  a  világon  nem  volt  még  látható  egy 
csomóban  ily  tömeges  felvonultatása  a  haláltosztó 
ágyuknak.  398  különböző  méretű  ágyú  és  mozsár  volt 
a  parkban  felállítva. 

Ezek  400,000  lövést  adhattak  le.  A  lövegek  súlya 
6  fonttól  a  hátultöltőknél  egészen  50  fontig  változott  a 
mozsaraknál.  Némelyek  Strassburgból  és  más  elfoglalt 
erődökből  hozattak. 

Látva  a  halált  osztó  ágyú  szörnyeknek  e  nagy  töme- 
gét, tudtára  ébredtem,  hogy  a  kiéheztetés  helyett  a 
golyók  és  rettenetesen  pusztitó  lövegek  fogják  siettetni 
Paris  bevételét. 

Sok  barátom  volt  a  versaillesi  franciák  között.  Nem 
lévén  érdekelt  fél  s  hozzá  amerikai,  ők  minden  képzelt 
és  valódi  bajokkal  hozzám  fordultak.  Többek  között 
azt  kérdezték  tőlem,  hogy  a  poroszok  (sohasem  hasz- 
nálták e  szót  "német")  komolyan  bombázni  akarják 
Parist?  Volna  hozzá  szivük,  hogy  éhségtől  elcsigázott 
nőket  és  gyermekeket  hideg  vérrel  halomra  lövetnek. 
Mire  én  azt  kérdeztem:  "Hát  miért  nem  adják  meg  a 
várost?" 

"Ah  uram  a  becsület!"  volt  rendesen  a  felelet.  Itt 
igmét  a  becsület  fogalmának  egy  túlhajtott  felfogása 
érvényesült,  mely  egyértelmű  a  bárgyusággal.  Ez  em- 
lékeztetett engem  egy  néger  katonára,  akit  mikor  gú- 
nyoltak, hogy  a  harctérről  megugrott,  ugy  felelt:  "Mit 
ér  a  becsület  és  dicsőség  a  niggernek,  ha  már  meg- 
halt". 

TÉL  ÉS  HÓ. 

Dezember  elején  hópelyhek  szállingóztak,  melyek  a 
télnek  hivatalos  jelzői  voltak.  Az  ezred  zenekara  na- 
ponta délután  hangversenyt  adott  a  "Place  des  Ar- 
mes"  téren.  Ez  nagyban  hozzájárult  a  helyőrség  unal- 
mának elűzéséhez.  Minden  jel  arra  mutatott,  hogy  Pa- 
ris ostroma  rövidesen  befejezést  nyer. 

Az  országban  is  eröd-eröd  után  hódolt  meg  s  Chan- 
zay  és  Bourbakie  tábornokok  seregei  érzékeny  veresé- 
get szenvedtek  a  „Vörös  herceg"  és  Manteuffel  tá- 
bornok seregétől. 

Tisztán  láttam,  hogy  a  vég  kezdete  elérkezett  s  hiva- 
tásom az  ostromolt  város  előtt  rövidesen  befejezést  fog 
nyerni.  Ennélfogva  elhatároztam,  hogy  mielőtt  ez 
bekövetkeznék,  egy  ujabb  körutat  teendek  Paris  kö- 
rül. 

UTOLSÓ  KÖRUTAM  PARIS  KÖRÜL. 

Eladván  *' Sedan"  nevű  lovamat,  lassú  járása  miatt, 
egy  két  lovas  francia  kocsit  béreltem,  hogy  Parist  kö- 
rül kocsikázzam.  Ugy  számítottam,  hogy  egy  héten 
belül  végrehajthatom  e  tervet,  föltéve,  ha  előre  nem 
látott  akadályok  merülnek  fel.  A  St.  Germaini  utat 
választottuk.  odaérkezve  a  térparancsnoksághoz 
hajtottam,  hol  igazolványainkat  hitelesitették.  Ezen 
uj  rendeletet  azért  hozták,  mert  sok  kém  jelenlététől 
tartottak. 

A  fölött  gyakran  csodálkoztam,  hogy  miként  terjed- 
hettek oly  gyorsan  a  hirek  Versaillesből  Parisba  s  on- 
nét széjjel  az  egész  országba.  Egy  francia  uri  ember, 
bizalmasan  felvilágosított  ennek  eredeti  okáról.  Azt 
mondta,  hogy  a  francia  zöldség-árusok  a  legjobb  hírvi- 
vők. Áruikkal  szabadon  jártak-keltek  ugy  a  német, 
mint  a  francia  táborban  s  megfigyeléseiket,  melyek 
gyakran  fedték  az  igazságot,  közölték  honfitársaikkal. 

Amig  St.  Germainben  időztem  és  vártam  igaz'olvá- 
nyaim  átvizsgálását,  tanuja  voltam  a  háború  egy  szivet 
facsaró  jelenetének. 

Francia  asszonyok  és  gyermekek  nagy  csoportja  ve- 

gyitve  öreg  emberekkel  összegyűltek  a  térparancsnok- 
ság épülete  előtt  és  kenyérért  könyörögtek.  Megjegy- 
zendő, hogy  a  kéregetök  korántsem  voltak  hivatásos 
koldusok,  hanem  a  Paris  körül  lakó  paraszt-asszonyok 
és  gyermekek,  akiket  az  ostromló  sereg  számára  szük- 
ségelt élelmi  szerek  beszerzésére  kiküldött  Uhlánusok 
és  Dragonyosok  fosztottak  ki  az  utolsó  három  hónap 
alatt  mindenükből.  Ilyen  és  ehhez  hasonló  jelenetek 
gyülöltetik  meg  a  háborút  minden  jó  érzésű  emberrel. 
Visszakapván  igazolványaimat,  áthajtottunk  a  St. 
germaini  terjedelmes  erdőségen,  hol  őzekre  vadászó 
német  tisztekkel  találkoztunk.  Csakhamar  elértük  Ar- 
genteuilt,  mely  7 — 8  mértföldnyire  van  Paristól  észak- 
nyugatra. Elhaladtunk  Chateau  la  Fitté  mellett,  mely 
pompás  pezsgőjéről  hires.  Sietve  át  haladtunk  e  kas- 
télyon megbámulva  a  falakon  függő  festményeket. 
Különös  véletlen  játéka  folytán,  a  festmények  közt 
volt  "Wilhelmshöhe"  hová  a  ''végzet  embere"  Napo- 
leon mint  hadifogoly  került  Sedan  átadása  után. 

MONTMORENCY  ÉS  ENGHIEN. 

Elhagyva  Argenteuilt,  mely  különben  Parist  a  leg- 
finomabb zöldséggel  látja  el,  elértük  Montmorencyt, 
mely  Paristól  körülbelül  12  mértföldnyire  fekszik  dél- 
nyugatra. Ott  akarván  az  éjét  tölteni  a  ''Fehér  ló"- 
hoz  a  város  egyetlen  szállodájához  hajtottunk.  Azon- 
ban az  ott  szorongó  német  tisztek  és  katonák  miatt  nem 
kaphattunk  helyet.  Ezen  szálloda  é&  címerének  törté- 
nete, meglehetősen  regényes  szinezetü. 

Büszkélkedhetik  ama  tulajdonsággal,  hogy  több 
koronás  főnek,  fejedelemnek,  költőnek,  Írónak  s  a  mű- 
vészeti és  irodalmi  hírességeknek  volt  lakóhelye  mint 

bármely  más  szálloda.  1737-ben  Leduc  építette.  Né- 
hány év  múlva  felépítése  után  egy  csapat  kedélyes  fic- 
kó, nagyobbrészt  festők,  költök,  írók  látogatták  meg 
Montmorencyt  (melyet  Enghíen  néven  is  neveznek), 
hogy  élvezzék  nagyszerű  levegőjét.  A  lakosok  hival- 
kodva emiitették,  hogy  amig  a  cholera  vadul  dühön- 
gött az  egész  országban,  ^Montmorencyt  kikerülte.  Ezen 
látogatók  hetekig  időztek  ott  élvezve  a  szálloda  által 
nyújtott  ételek  és  italok  legjavát  s  amikor  végre  fize- 
tésre került  a  sor,  az  egész  társasság  nem  tudott  össze- 
hozni annyit  sem,  hogy  csak  egyik  tagjának  számláját 
kifizethették  volna.  Végre  abban  állapodtak  meg  a 
sok  huza-vona  után,  hogy  e  vig  társaságnak  egyik  tag- 
ja, aki  hírneves  festő  volt  megfesti  a  szálloda  címerét, 
ami  meg  is  történt,  s  az  a  címer  valóban  a  legkiválóbb 
az  összes  szállodák  címerei  között. 

A  SZÁLLÁS  KERESÉS  NEHÉZSÉGEI. 

Montmorency  annyira  hemzsegett  tisztektől  és  kato- 
náktól, hogy  képtelenek  voltunk  éjjeli  szállást  kapni. 
Én  végre  megszóllitottam  egy  fiatal  német  tisztet,  hogy 
vezessen  a  térparancsnoksághoz,  mit  az  teljesített  is. 
Ott  találtara  Fuchs  őrnagyot,  a  93-ik  ''Anhalt  Dessaui" 
ezredtől,  aki  lekötelező  szivélyességgel  fogadott  és 
egy  hatalmas  négyszögletű  kőházhoz  küldött,  hol  a 
földre  hintett  zizegő  szénán,  végre  nyugalomra  hajt- 
hattuk fejünket.  Ezen  épület  első  emelete  az  ezred 
huscsarnokául  rendeztetett  be  s  a  sarokban  álló  nagy 
"Erare"  féle  zongora  szolgált  a  hus  feldaraboló  tőke 
gyanánt. 

Itt  töltöttük  tehát  az  éjszakát,  de  alvásról  szó  sem  le- 
hetett, mert  az  előőrsök  folytonos  lövöldözése  ebben 
meggátolt. 

EGY  FÉNYES  VACSORA. 

Az  az  ifjú  tiszt,  ki  a  térparancsnokhoz  vezetett,  egy 
báró  volt  s  minden  izében  uri  ember.  Midőn  látta,  hogy 
nem  tudunk  sehol  helyet  találni,  hol  megvacsorázhat- 
nánk, meghivott  bennünket,  hogy  legyünk  vendégei. 
Az  pedig  egyike  volt  a  legkiválóbb  vacsoráknak  a 
harcmezőn,  néhány  mértföldnyire  az  ellenségtől. 

A  legfinomabb  Ínyenc  falatok  kerültek  az  asztalra, 
amit  csak  pénz  megszerezhet.  Számomra  a  legízlete- 
sebb volt  az  ''Erbsenwurst-Leves".  Száraz  összetört 
borsóból  és  vagdalt  disznóhusból  állt  a  konyha  művé- 
szet e  remeke.  Aki  ezen  Ízletes  ételt  feltalálta,  épp  oly 
mértékben  járult  hozzá  a  német  fegyverek  dicső  győ- 
zelméhez, mint  Dreise  a  porosz  fegyverek  feltalálója. 
Házigazdánk,  az  ifjú  tiszt,  elküldött  ezredének  egy  al- 
tisztjéért, aki  vacsora  után  klasszikus  zeneszámokat 
játszott  a  nagy  Erar  zongorán,  mely  élvezet  belenyúlt 
a  késő  éjszakába. 

Mikor  én  ott  voltam  Montmorencyben,  Schwartzhoff 
és  Tillintsky  tábornokok  is  ott  tartózkodtak.  Ez  volt 
az  a  Tillintsky,  aki  mint  a  27-ik  ezred  ezredese  1866- 
ban  rohammal  verte  ki  az  osztrákokat  a  Königgraetz 
melletti  erdőből. 

Azt  is  megtudtam  az  ifjú  tiszttől,  hogy  Fuchs  őrnagy 
volt  az  egyedüli  tiszttársai  közül,  aki  sértetlenül  ma- 
radt a  franciák  szeptember  30-ik  váratlan  kirohanása 
alkalmával. 

A  "Hermitage"  (Remete-lak)  rövid  meglátogatása 
után,  mely  egykor  Jean  Jacques  Rosseau  lakóhelye 
volt,  egy  dombról  leszállva  ]\Iontmorency  hires  völgyé- 
be jutottunk,  hol  a  hires  Enghien  fürdőket  megtekin- 
tettük.   Itt  volt  ni-ik  Napoleon  unoka    húgának  Ma- 

thilde  hercegnőnek  kastélya.  Ezen  kastély  valamikor 
Condé  herceg  tulajdona  volt,  kit  első  Napoleon  neutrá- 
lis területen  elfogatott,  Parisba  hozatott  és  megérkezé- 
se éjjelén  lefejeztetett.  Ezen  árulás  örökös  szennyfolt 
marad  Napoleon  címerén. 

Az  Enghien  fürdőktől  a  "St.  Denis"  vasútig  hajtat- 
tunk, ahol  a  német  előőrsök  feltartóztattak.  További 
haladásunkat  meggátolták  ama  nagyméretű  előkészü- 
letek, melyek  Paris  bombázását  célozták.  Számunkra 
nem  maradt  más  hátra,  mint  vissza  fordulni  Versailles 
felé,  hová  négy  napi  távollét  s  körülbelül  75  mértföld- 
nyi ut  után  megérkeztünk. 

DUCROT  SEREGE  FELOSZLIK. 

Mikor  vissza  érkeztünk  Versaillesbe,  tudomásunkra 
jutott,  hogy  az  utolsó  kirohanás  alkalmával  Ducrot 
serege  alaposan  lefogyott.  Tagadhatatlan  Franciaor- 
szág nem  volt  többé  az  az  ország,  mely  egy  Napóleont, 
Massenat,  Moreaut  és  Hocheot  adott  az  első  köztársa- 
ságnak s  egy  Nyet,  Soult,  ]\Iurat,  Daroust,  Kellermant 
és  Lannest  adott  az  első  császárságnak. 

A  második  császárság  alatt  a  francia  hadsereg  fő- 
baja  az  volt,  hogy  a  legénység  nem  volt  bizalommal 
följebbvalói  iránt.  Pedig  a  francia  katonaság  nem  volt 
liijján  a  személyes  bátorságnak,  csupán  az  erkölcsi  bá- 
torság hiányzott,  melyet  csakis  a  tisztek  magas  erköl- 
cse eredményezhet.  A  francia  fegyverek  ép  oly  jók 
voltak,  amint  a  németek-é,  a  chassepot  oly  jó  volt, 
mint  a  német  ''Zündnadel' '-fegyver.  A  "Victor  de 
Reppy"-féle  gyorstüzelő  ágyuk  pedig  szintén  megáll- 
tak helyüket  a  német  gyorstüzelőkkel  szemben. 

A  NÉMET  HADSEREG  EGYENRUHÁI. 

Miután  1870-ben  a  tél  korábban  beállt  a  rendesnél, 
Paris  környékén  az  ostromló  sereg  katonái  dideregtek 
átázott  ruháikban,  melyben  annyi  csatát  küzdöttek  vé- 
gig. A  Parist  körülzáró  sereget  tetötöl-talpig  uj  egyen- 
ruhával látták  el,  keztyü  kivételével.  Sohasem  sike- 
rült megtudnom,  hogy  mely  okból  nem  kaptak  a  né- 
met katonák  keztyüket. 

VADÁSZAT  FRANC  TIRREURÖKRE 

(Francia  vadászkatona.) 

Még  az  ostrom  legcsendesebb  napjaiban  is  Versailles 
nem  nélkülözte  az  izgalmakat.  December  második  fe- 
lében jelentették,  hogy  kémek  kószálnak  a  német  tá- 
borban. Egy  házról-házra  való  kutatás  rendeltetett  el. 
Egyik  este,  mikor  szobámban  irtam,  háziasszonyom  le- 
ánya lélekszakadva  berontott  szobámba  és  értésemre 
adta,  hogy  a  porosz  katonák  kutatnak  a  házban.  Azon- 
nal kinyitottam  szobám  ajtaját  s  egy  csapat  porosz  ka- 
tona egy  káplárral  élén  állt  vélem  szemben.  Franciául 
tudomásomra  adta,  hogy  Franctirreuröket  keresnek, 
kikről  azt  állitják,  hogy  a  város  házaiban  rejtőznek. 
Én  németül  udvariasan  felhívtam  öt  szobám  átkuta- 
tására. Ö  azonnal  bocsánatot  kért:  "Ach.  entschuldi- 
gen;  sie  sind  ja  ein  Landsmann!"  (Oh,  bocsánat,  ön 
egy  honfitárs !).  Ezzel  elhagyták  a  házat,  háziasszo- 
nyom és  leánya  nagy  megkönnyebülésére. 

A  CSÁSZÁRI  KORONÁT   FELAJÁNLJÁK   VILMOS 
KIRÁLYNAK. 

December  utolsó  napjaiban  a  német  birodalmi  gyü- 

lés  egy  küldöttsége  érkezett  Versaillesbe,  hogy  Vilmos 
királynak  IClajáulják  az  egységes  uémet  birodalom 
császári  koronáját.  Hogy  Vilmos  király  az  egyetlen 
császár-jelölt,  ez  ismeretes  és  elhatározott  dolog  volt  a 
Gravelot  és  Sedáni  nyert  csaták  után.  Én  ezt  a  „Tri- 
bune "-hoz  intézett  egyik  levelemben  megjósoltam,  jó- 
val előbb,  mint  a  küldöttség  megérkezett, 

A  küldöttség  32  tagból  állt,  mely  az  akkori  pártok 
különböző  árnyalataiból  választatott.  Mindannyian  a 
"Reservoir"  szállodában  laktak,  honnét  ebéd  után  hin- 
tókban és  sárgára  festett  postakocsikban  a  Prefectura 
épülete  elé  hajtattak,  hol  a  király  szállása  volt.  Oda- 
érkezve a  birodalmi  gyűlés  elnöke,  a  tiszteletre  méltó 
Simon  ur  vezetése  mellett  felvonultak  az  épületbe.  Si- 
mon ur  egyike  volt  azoknak,  akik  már  1848-ban  fel- 
ajánlották Vilmos  királynak  a  császári  koronát.  Si- 
mon ur  kíséretében  voltak,  Moltke  gróf,  Lipót  herceg  a 
porosz-francia  háború  okozója.  Báró  Rotschild  Alfonso 
nagybátyja,  kinek  Férrieresi  palotájában  volt  a  király 
főhadiszállása.  Csupán  egy  haditudositó  nyert  meg- 
hívást a  szertartáshoz,  a  "London  Illustrated  News" 
kitűnő  rajzolója  és  tudósítója,  aki  ezen  történeti  je- 
lenetet megörökítette. 

Ezen  küldetés  eredményeképpen  Vilmos  király  1871 
január  19-én  a  versaillesi  remek  tükörteremben,  német 
császárrá  kikiáltatott.  Ugyanazon  napon  a  franciák 
ujabb  kirohanást  kiséreltek  meg  a  Valerian  erődből. 
Valószínűleg  sejtették,  hogy  mi  van  készülőben  s  meg- 
kísérelték megakadályozni  a  versaillesi  történelmi  pa- 
lotának megszentségtelenitését  egy  német  császár  meg- 
koronázása által. 


^'-^     í*fct 


I.  VILMOS  POEOSZ  KIRÁLY  XÉMET  CSÁSZÁERÁ  PROKLA- 
MÁLÁSA  VERSAILLESBKN:  1871  JANUÁR  18.ÁN. 

KARÁCSONY  MEGÜNNEPLÉSE. 

A  legkülönösebb  látvány,  melyet  versaillesi  tartóz- 
kodásom alatt  megfigyeltem,  a  karácsonyi  istentiszte- 
letek voltak,  melyeket  a  különböző  templomokban  tar- 
tottak. 

A  "Notre  Dame"  székesegyház  a  bajor,  szász,  poseni 
és  porosz-lengyel  katholikus  katonákkal  volt  megtöm- 
ve. A  német  és  francia  papok  felváltva  olvasták  a  mi- 
sét. Igen  kevés  francia  férfi  jelent  meg  a  szertartáso- 
kon s  a  nők  és  gyermekek,  akik  részt  vettek,  alig  hi- 
szem, hogy  testvéri  szeretetet  tápláltak  volna  legyőzőik 
iránt. 

"Vajha  meghallgatásra  találná  imádságunk  az  ég- 
ben, hogy  jóakarat  és  béke  költözne  sziveikbe".  Ez 
volt  imája  egy  buzgó  protestáns  lelkésznek  az  egyik 
protestáns  templomban,  hol  Luther  és  Calvin  vallását 
követő  német  katonák  vettek  részt  az  Istentiszteleten. 

A  karácsonyi  ünnepek  két  napig  tartottak.  Százez- 
rekre menő  karácsonyi  ajándék  érkezett  a  Vaterland- 
ból  (Október  15-e  és  november  15-ike  volt  kitűzve  a 
német  postaigazgatóság  által  a  posta  csomagoknak 
szállítására  a  harctérre.) 

Ez  aztán  ugyancsak  felvillanyozta  a  csapatok  harci- 
kedvét. 

Az  angol  és  amerikai  tudósítók  meghívott  vendé- 
geikkel egyetemben  egy  barátságos  ebéd  keretében  ül- 
ték meg  karácsony  ünnepét. 

Nagyszámú  "vaskereszt"  érem  került  kiosztásra, 
ugy  hogy  a  háború  rettenetes  jelenléte  dacára.  Jézus 
születésének  ünnepe  Paris  előtt,  vidámsággal  ünnepel- 
tetett meg. 

OSTROMÁGYUK  HADIÁLLÁSBAN. 

A  karáfsonyi  ünnepek  azonban  nem  gátolták  meg  az 
ágyuk  felállitását  a  halálra  szánt  város  körül.  Egy  elfo- 
gott léghajóban  talált  levél  elárulta  a  párisiak  szomorú 
helyzetét.  Túlnyomó  volt  azoknak  száma,  akiknek 
szomorú  karácsonyuk  volt,  mert  sem  pénzért,  sem  jó 
szóért  nem  kaptak  sem  húst,  sem  zöldségnemüt.  A  le- 
vélből az  is  nyilvánvalóvá  lett,  hogy  a  lakosság  na- 
gyobb része  kutya-  és  patkány-hússal  csillapítja  kinzó 
éhségét.  Ugyancsak  köztudomású  lett,  hogy  a  városi 
hatóság  elhatározta  a  városi  állatkertben  levő  állatokat 
elárverezni. 

Valamint  hogy  Washburn  ur  az  amerikai  nagykövet 
amerikaiaknak  és  angoloknak  útleveleket  állított  ki, 
akik  az  ostrom  megkezdése  előtt  akarták  elhagyni  a  vá- 
rost. 

Moltke  vezérkarából  Verdy  alezredes,  a  háború  tör- 
ténetirója, mint  békekövet  Parisba  küldetett,  hogy  a 
város  átadását  kérje ;  s  egyszersmind,  hogy  közölje  ve- 
lük a  "Loire"  hadtest  teljes  megsemmisülését  Orleans 
mellett.  Valamint  megbízatott,  hogy  a  francia  helyőr- 
ség tisztjeit  meghívja  a  német  táborba  annak  meggyő- 
ződésére, hogy  minden  további  ellentállás  hasztalan. 

PARIS  ÁGYÚZÁSA. 

Verdy  missiója  eredménytelen  lévén,  a  király  türel- 
me is  elfogyott.  Parancsot  adott  a  konok  város  meg- 
fenyít ésére.  A  "Valerian"  és  d'Issy  erődök  voltak  az 
elsők,  melyek  ellen  a  roham  elhatároztatott.  E  kettő 
volt  a  legerősebb  a  Parist  védő  erődök  közt  s  ha  ezek 
elestek,  akkor  a  többiek,  valamint  a  falak  92  bástyáik- 
kal egyetemben  összeomlanak,  mint  kártya  várak. 

Nem  sok  időbe  került  s  a  d'Issy  erőd  romokban  he- 
vert. Azonban  a  Valerian  erőd,  melyet  a  párisi  utca- 
gyerekek "Grimeaud  Apó"  gúnynéven  neveztek,  90 
és  180  fontos  lövegekkel  felelt  vissza  a  németek  50  fon- 
tos óriási  mozsár  lövegeire.  Az  ágyúzás  néhány  napig 
szakadatlanul  tartott,  mikor  a  német  lövegek,  már  az 
"Arc  de  Triumph"  körül  kezdtek  röpködni  és  elpusz- 
títással fenyegették  a  tetején  levő  "Resistance"  (ellen- 
állás) szobor  alakot.  A  védelem  bátortalanná  vált  s 
január  14-én,  miután  az  erőd  s  lőporkamrái  golyó  és 
kartács  által  rommá  lövettek,  a  helyőrség  egy  utolsó 
kétségbeesett  kirohanást  kísérelt  meg  a  német  tűzvo- 
nal áttörése  céljából.  Azonban  a  német  zászlóaljak  és 
páratlan  tüzérségük  könyörtelenül  elsöpörték  őket.  A 
játszma  elveszett, 

A  proletárság  forrongó  szenvedélye  a  polgárság  el- 
len több  alkalommal  zendülésekben  nyilvánult  meg, 
melyet  a  nemzeti-őrség,  ennek  volt  feladata  a  város  bé- 
kéjét biztosítani,  csak  nagy  erőfeszítések  árán  volt  ké- 
pes elfojtani. 

A  déli  hadsereg  megveretése  saját  tábornokaik  hír- 
adása révén  vált  nyilvánvalóvá.  Nem  maradt  más  hát- 
ra, mint  meghajolni  a  kikerülhetetlen  előtt. 

Január  28-án  fegyverszünet  jött  létre  az  ellenfelek 
közt.  Ennek  értelmében  a  rendes  és  népfelkelő  kato- 
naság hadifogoly  maradt,  mig  a  német  sereg  birtokába 
veszi  az  összes  párisi  erődöket,  közben  a  városnak  meg- 
engedték, hogy  élelemről  gondoskodjék. 

BÉKE-TÁRGYALÁSOK. 

1871  január  27-ikén  Vilmos  császár  a  következő  sür- 
gönyt menesztette  Auguszta    császárnőnek:    "Mélyen 

incgindiilt  szívvel  hálát  adva  Istennek,  értesitlek,  hogy 
a  békepontük  aláírattak.  Csupán  a  Bordeauxi  gyűlés 
jóváhagyása  szükséges  még. 

Vilmos." 
Húsz  nappal  később  a  francia-porosz  háború  drámá- 
ja befejeződött.  Helyette  kezdetét  vette  a  "Párisi  com- 
mune" borzalmai,  mely  nemcsak  Franciaországnak 
hanem  az  egész  civilizált  világnak  örök  szégyenfoltja 
marad. 

AZ  OSTROM  BEFEJEZÉSE. 

Paris  ostromának  befejezésével  hivatásom,  mint  a 
"Chicago  Tribune"  haditudósítója  megszűnt.  Előké- 
születeket tettem  Versaillest  és  Franciaországot  el- 
hagyni. Paris  érintése  nélkül. 

Bár  sok  minden  okom  volt  nem  bevonulni  a  győztes 
hadsereggel  Parisba,  de  főleg  az  tartott  vissza,  hogy 
nem  akartam  tanuja  lenni  a  félrevezett  francia  nép 
megaláztatásának. 

Egy  év  előtt  láttam  Parist  virágzó  pompájában  és 
nagyságában  s  látnom  a  meghódolás  után,  csak  lelki 
fájdalmakat  okozott  volna.  A  kóválygó  hírekből  úgy- 
is megtudtam,  hogy  inkább  egy  kihalt,  mint  az  élettől 
lüktető  városhoz  hasonlít. 

TÁRSADALMI  ÉLET  VERSAILLESBEN. 

Egy  város  társadalmi  életét  nem  igen  lehet  kellőké- 
pen megítélni,  amíg  ellenség  lakozik  benne.  Azonban 
a  mennyire  megfigyelhettem,  a  versaíllesí  élet  békés  és 
rendes  körülmények  között,  igen  fejlett  lehetett.  He- 
lyén valónak  tartom  megjegyezni,  hogy  Versailles  volt 

az  egyedüli  város  Rheirastól  nyugatra,  melynek  lakói 
nem  menekültek  el  a  németek  közeledésének  hírére. 
Nekem  előnyül  szolgált,  hogy  olyan  országból  jöttem, 
melynek  Franciaország  iránti  hagyományos  barátsága 
és  jóakarata  ismeretes  volt  s  igy  a  Versaillesiek  nem 
kerültek  el.  Ellenkezőleg  nagyon  gyakran  kaptam 
meghívást  a  város  irodalmi  köreihez  melyeken  csak  ke- 
vés alkalommal  jelenhettem  meg  haditudósítói  kötele- 
zettségem miatt. 

Ilyen  megjelenések  alkalmával  nagy  óvatosságot  kel- 
lett kifejtenem,  hogy  mit  mondok,  amenyiben  amint 
megtudták,  hogy  amerikai  haditudósító  vagyok,  min- 
denféle panaszokat  hoztak  fel  az  ostromlók  ellen. 

Emlékszem  egy  alkalommal,  midőn  a  város  polgár- 
mestere által  adott  irodalmi  estélyen  jelen  voltam,  egy 
Írónő,  Madame  Adélé  Honman  jött  hozzám  s  igy  szólt: 
"Óh,  uram;  a  szép  Franciaország  megmarad  a  nagy 
nemzetnek,  még  ha  el  is  bukna,  mint  hajdan  Görögor- 
szág és  Carthago!"  Mire  én  udvariasan  azt  feleltem: 
"Ah,  asszonyom;  a  szép  Franciaország  emléke  megma- 
rad nagynak  hasonlóan  mint  Görögország  és  Carthago 
emléke ! ' ' 


haditudósítók  Paris  ostrománál. 

Amikor  megérkeztem  Versaillesbe,  1870  szeptember 
havában,  akkor  még  kevés  tudositó  volt  a  harmadik 
tadtesttel  Paris  előtt.  Amint  azonban  az  ostrom  előre- 
haladt, számunk  megnövekedett.  Az  angol  sajtó  ki- 
váló képviselőre  talált.  Walker  kapitány  a  berlini  an- 
gol nagykövetség  katonai  attachéjában;  valamint  Ho- 
sier kapitány  a  Londoni  "Times"  tudósítójában.  To- 
vábbá Dr.  Russel  szintén  a  "Times"  tudósítója  volt, 

aki  egy  csapat  lovat,  lakájt  és  titkárt  is  hozott  magá- 
val. Ugyancsak  tudositója  volt,  Sir  lleiiri  líaveloek, 
aki  unokaöcscse  volt  a  hires  Lucknowi  Havelocknak, 

Mindezen  tudósítók  azonban  ellenszenvesek  voltak  a 
franciák  előtt,  esztelen  zsarolásaik  miatt.  Sir  Henry 
líaveloek  kivételével  egyiknek  sem  jutott  eszébe,  hogy 
Paris  körüli  portyázás  közben  szerzett  takarmányért 
vagy  élelemért  fizessen.  A  fenti  ok  miatt  gyakran  kér- 
dezték tőlem  a  franciák,  hogy  vájjon  az  angolokkal 
van-e  háborujok. 

A  német  tudositók  közül  különösen  megemlítésre 
méltó  dr.  Kaysler,  a  berlini  "Associated  Press"  fötu- 
dósitója.  Hans  Blum  a  lipcsei  "Daheim"  képes  lap 
tudósítója.  Ezen  két  úrral  gyakran  találkoztam  Dr. 
Busch,  Bismarck  titkáránál. 

Dr.  Kaysler  volt  az  a  tudositó,  aki  nem  tudván  be- 
várni Paris  megadását,  december  elején  Dél-Francia- 
országba indult,  Von  der  Tann  hadseregéhez.  Rábeszél- 
ni törekedett,  hogy  én  is  menjek  vele.  Miután  nekem 
Paris  ostromát  kellett  megírnom  lapomnak,  nem  tar- 
tottam helyesnek  állomást  cserélni.  Jó  ideig  mit  sem 
hallottunk  felőle,  mig  végre  neje  levelet  kapott,Pauból, 
Basse  Pyrene  kerületből,  hol  mint  hadi  fogoly  volt  visz- 
sza  tartva. 

A  német  sajtó  tudósítói  nem  rendelkeztek  oly  terje- 
delmes működési  zónával  az  események  jelentésében, 
mint  az  angolok  vagy  amerikaiak.  Egy  kölni  újság 
tudósítója  öngyilkosságot  követett  el  Versaillesben, 
mert  a  német  hadügyminisztérium  megfenyítette. 

A  Paris  előtti  haditudósítókról  szóló  ezen  leírásom 
hiányos  volna,  ha  meg  nem  emlékeznék  egy  komikus 
eseményről,  mely  december  19-én  játszódott  le. 

Mikor  a  térparancsnokság  előtt  megálltam,  egy  sa- 

játságos  processió  közeledett  felém,  mely  körülbelül 
egy  tucat  civilből  állott,  öröktől  kisérve.  Csakhamar 
felismertem  köztük  angol  tudositó  kollegámat,  Hosier 
kapitányt,  aki  minden  képzeletet  fölülmúló  dühösséget 
árult  el.  Bosszút  esküdött,  mint  ö  nevezte,  ezen  hallat- 
lan sérelemért,  mely  az  angol  lobogót  érte.  Azonban 
az  incidens  csakhamar  elfelejtődött,  miután  az  őrség 
tisztje  kimagyarázta,  hogy  tiltott  területen  járkáltak 
az  urak,  azért  tartóztatták  le  őket. 

Johnson  kapitány  egy  angol  tiszt,  aki  a  német  tüz- 
vonalon  keresztül  igen  gyakran  járt  Parisba,  az  elővéd 
egy  tábornoka  által  végre  figyelmeztetve  lett,  hogy  ha 
még  egyszer  mutatkozik  a  tűzvonalban,  agyonlöveti. 
Ezen  figyelmeztetés  után  többé  nem  volt  látható. 

ELMÉLKEDÉSEK  AZ  OSTROM  FELETT. 

A  szenvedések,  melyeket  Paris  előtt  átéltem^  ugyan- 
csak súlyosak  voltak,  de  viszont  a  szerzett  tapasztala- 
tok, nem  egy  szempontból  igen  értékesek.  Mint  emii- 
tettem, én  a  király  főhadiszállásához  voltam  beosztva, 
nevem  megjelent  a  tudositók  névsorában. 

A  királyi  főhadiszállás  a  harmadik  hadtesttel  volt 
Frigyes  Vilmos  trónörökös  vezérlete  alatt.  Tapasztal- 
tam, hogy  előzetes  ideáim  a  német  tisztről  és  katonáról 
tévesek  voltak.  Amig  megbámultam  őket  szép  és  egész- 
séges megjelenésük,  valamint  fegyelmükért,  ugyanak- 
kor nem  tagadhattam  meg  csodálatomat  a  francia  ren- 
des és  tartalékos  katonaság  személyes  bátorsága  felett. 
Amikor  fegyelmet  emlitek.  ezt  nem  mondom  a  bajorok- 
ról, akik  közt  a  fegyelem  igen  laza  volt.  Élelmezési 
osztályuk  rendetlen.  Ha  egy  adott  helyre  érkeztek, 
rendesen  kisebb  csapatokban,  a  táborhoz  közel  eső  fal- 


222  KUNÉ    GYULA 

vakba  elszéledtek,  honnét  csakhamar  élelemmel  és  bor- 
ral megrakodottan  tértek  vissza,  melyet  aztán  a  tábor- 
ban széjjel  osztottak. 

Amikor  a  bajor  katonát  elszállásolták  egy  franciá- 
náJ,  kivel  nem  tudott  beszélni,  kivette  zsebóráját  és  rá- 
mutatott a  :  9,  12,  3  és  6-os  számokra  és  ismételte  ezen 
szavakat,  melyeket  betanult:  "lei  Dejeuner",  "lei  Di- 
ner", "lei  Souper",  "lei  Bőire"  (ekkor  reggeli,  ekkor 
ebéd,  ekkor  vacsora,  ekkor  itatás.) 

Mindez  oly  komikusan  történt,  hogy  a  francia  gazda 
nem  tudott  megharagudni,  azonkívül,  egyhitüek,  ka- 
tholikusok  voltak,  mely  körülmény  a  francia  paraszt- 
nál sok  büiit  eltakart.  Ami  pedig  a  németek  zordonsá- 
gát  és  szigorúságát  a  franciákkal  szemben  illeti,  arról 
csak  annyit,  hogy  végtére  is  a  háború  nem  gyerekjáték 
s  a  franciák  voltak  a  provokálok. 

Habár  láttam  férfiakat  az  akasztófára  Ítélve,  mert 
házaikból  Bougivalnál  a  hátráló  német  seregre  lövöl- 
döztek, de  tanuja  voltam  annak  is,  mikor  francia  öreg 
embereket  és  asszonyokat  St.  Germainben  a  német  élel- 
mezési osztály  élelemmel  ellátott. 

Ama  francia  menekültek  emlékeztettek  engem  Roger 
hires  szobrásznak  "Union  menekültjei"  agyag  szo- 
brocskáira,melyek  az  amerikai  polgárháború  idején  a 
szenvedélyeket  annyira  felkorbácsolták. 

EGY  felhívás  CHICAGÓHOZ. 

Mielőtt  elhagytam  Versaillest,  hogy  haza  induljak,  a 
városi  tanács  egy  segélytkérö  felhívást  küldött  hozzám 
aláirva  a  polgármester  és  Bosely  rendőrfőnök  által, 
kérve,  hogy  küldj em  el  városomba,  amit  én  készséggel 
teljesítettem. 

UTAZÁS  HAZAFELÉ. 

A  tavasz  beáltával  elhagytam  Versaillest.  Megláto- 
gattam Strassburgot,  melyről  azt  hittem,  hogy  tetemes 
kárt  szenvedett.  Azonban  tapasztaltam,  hogy  hires  szé- 
kesegyháza és  néhány  épülete  jelentéktelenebb  megsé- 
sülésén  kivül,  mi  kárt  sem  szenvedett. 

Majd  Berlint  és  Hamburgot  tekintettem  meg,  mely 
utóbbi  helyen  hajóra  szállva,  körülbelül  két  heti  utazás 
után  elértem  New  Yorkot,  illetőleg  Chicagót. 

Miután  német  hajón  utaztam,  a  Shetland  szigetektől 
északnak  hajóztunk,  attól  tartva,  hogy  francia  cirkáló- 
val találkozhatunk,  mely  még  nem  értesült  a  háború 
befejezéséről. 

Idejében  érkeztem  Chicagóba,  hogy  tanuja  lehessek 
a  nagy  német  ünnepnek,  melyet  a  Chicagói  németek  a 
béke  lielyreállitásának  örömére  rendeztek. 

Csak  rövid  ideig  tartózkodtam  otthon,  mikor  újra 
hajóra  szállva  Glasgow  Skócián  át,  Berlinbe  utaztam. 
Ezen  alkalommal  magammal  vittem  családomat  is, 
mely  nőm,  fiam  és  leányomból  állt. 

VISSZATÉRÉS  A  HARCTÉRRŐL. 

Sikerült  dolgaimat  ugy  rendezni,hogy  jelen  lehettem 
Berlinben  "A  német  veteránok  dicsőséges  bevonulásá- 
nál". Valamint  Frigyes  Vilmos  porosz  király  szobrá- 
nak lelplezésénél,  mely  1871  június  18-án  ment  végbe. 
Két  héttel  ezen  események  előtt  már  megindult  a  nép- 
vándorlás Berlin  felé,  Németország  minden  részéből. 

Az  időjárás  ideális  volt.  Az  utcák,  melyeken  a  me- 
net végig  vonult,  gyönyörű  diszben  pompáztak  s  szá- 
mos diadalkapu  volt  a  tereken  felállítva. 

Az  *'Unter  dor  Linden"  utón  számos  tribünt  emel- 
tek a  hatalmas  néptömeg  elhelyezésére.  Az  ut  mindkét 
oldalán,  hol  a  felvonulás  elhaladt,  a  hadizsákmányul 
ejtett  kétezer  ágyú  volt  elhelyezve. 

A  menet  élén  a  franciáktól  elvett  hadilobogókat  vit- 
ték. A  francia  fegyverek  és  kardokból  pedig  számos 
hadi  emléket  emeltek. 

Amikor  a  győztes  hadoszlop  első  osztálya  elhaladt  a 
Brandenburgi  kapu  előtt,  a  berlini  városi  hatóság,  va- 
lamint más  német  városok  küldöttségei  fogadták  a 
császárt  a  kiséretében  levő  összes  koronás  főkkel 
együtt.  Abban  a  pillanatban,  mikor  a  császár  ragyogó 
kisérete  élén  a  "győzelmi  kapu"  felé  lovagolt,  fehérbe 
öltözött  ifjú  leányok  százai,  virágot  szórtak  útjára. 

A  harcosok  menete  a  porosz  gárdával  élén  haladt  át 
a  kapun.  Minden  ezred,  mely  a  háborúban  részt  vett, 
egy  különitménnyel  volt  képviselve,  élén  az  ezred  zász- 
lajával. 

Néhány  óra  telt  el,  amig  a  menet  elhaladt  ama  hely 
előtt,  hol  én  és  családom  álltunk  és  néztük  a  győzetesek 
felvonulását. 

Az  előttem  álló  ágyút  őrző  őr  engedelmével  gyerme- 
keimet az  ágyú  tetejére  állítottam,  hogy  onnét  figyel- 
jék a  látványosságot. 

A  menet  elvonulása  után  a  császár.  Frigyes  Vilmos 
szobra  leleplezésre  indult.  Ezen  szertartásban  segítsé- 
gére voltak  az  összes  uralkodó  fejedelmek,  tábornokok 
s  a  birodalmi  gyűlés  tagjai. 

Auguszta  császárné  ^  udvarhölgyeitől  környezve  a 
királyi  fogatban  ülve  volt  jelen.  Victoria  trónörökös- 
né  pedig  gyermekei  társaság4ban  egy  másik  udvari 
fogatból  nézte  az  ünnepélyt. 

A  diszlövések  leadása  után  a  császár  leszállott  lóvá- 

ról  s  megállván  az  oszlop  talapzatánál,  a  következőket 
mondta:  ''Eme  szobor,  mely  a  béke  idejében  készült, 
most  az  újkor  legbrilliánsabb,  de  egyszersmint  legvé- 
resebb háborújának  emlékévé  válik.  Vajha  a  béke, 
mely  oly  drágán  szereztetett,  örökké  tartós  maradna." 
A  nap  ünnepélyes  befejezése  a  győztes  parancsnokok 
kitüntetése  volt.  A  császár  számos  érdemjelet  osztott 
ki,  több  tábornokot  a  legkiválóbb  ezredek  örökös  tulaj- 
donosaivá nevezett  ki. 

A  legfelsőbb  kitüntettek  voltak  a  következők: 
György  szász  trónörökös,  Lipót  bajor  fejedelem,  Von 
Roon  tábornok,  ki  a  német  birodalom  örökös  grófjára 
avattatott,  Von  Moltke  gróf,  a  birodalmi  hadsereg  tá- 
borszernagyává, mig  Bismarck  birodalmi  herceg  rang- 
jára emeltettek. 

így  végződött  a  győztes  hadsereg  bevonulása  Berlin- 
be. De  milyen  áron?  A  vér  és  pénzveszteség  oly  óriá- 
si volt,  hogy  még  csak  hozzávetőleg  sem  körvonalazha- 
tó. Csupán  a  két  nemzetnek  bánatos  gyászolói,  a  harc- 
téren elesettek  sok-sok  ezreinek  és  a  rengeteg  sebesül- 
teknek hátramaradott  családjai  mondhatnák  meg, 
hogy  mennyi  fájdalmat  állottak  ki  a  háború  előtt  és 
után. 

A  meghóditott  terület  jelen  politikai  helyzete  leg- 
jobban igazolja,  hogy  mennyire  üres  ámitás  az  u.  n. 
"hóditás".  Az  az  idő  már  elmúlt,  amikor  még  nagy  te- 
területeket,  vagy  egész  államokat  cserélhettek,  vagy  el- 
adhattak a  lakósok  hozzájárulása  nélkül. 

Az  a  háromezer  millió  frank  hadisarc,  mely  három- 
szor akkora  volt,  mint  Németország  egyévi  bevétele 
abban  az  időben,  nem  tette  gazdagabbá  Németországot, 
sem  szegényebbé  Franciaországot.  Mindkét  állam 
pénzügyileg  teljesen  összeszedte  magát  s  ma  már  nyo- 


226  KUNÉ    GYULA 

ma  sincs  az  akkori  rettenetes  küzdelemnek.  Sőt  ha  a 
jelek  nem  csalnak,  Franciaország  ma  nagyobb  anyagi 
jóléttel  dicsekedhet,  mint  Németország. 

Ha  Napoleon  hallgatott  volna  feleségének,  Eugenia 
császárnönek  tanácsára,  talán  nem  halt  volna  meg, 
mint  száműzött  s  Franciaország  nem  szenvedett  volna 
oly  megalázó  vereséget. 

A  császárné  szavai,  melyeket  az  akkori  idők  legjob- 
ban informált  egyénitől  hallottam,  ezek  voltak  Napó- 
leonhoz: "Tartsd  meg  a  nemzetnek  tett  Ígéretedet, 
mert,  nem  szeretem  az  eröszakot  s  meggyőződésem, 
hogy  lehetetlen  két  államcsínyt  elkövetni  ugyanazon 
kormány  alatt." 

Berlinből  Marienbadba  utaztam  a  családommal 
együtt.  Három  hetet  töltöttem  ott  s  felújítottam  ba- 
rátságomat, Dr.  Luccával,  ki  1869-ben  első  ottlétem 
alkalmával  kezelt. 

Dr.  Lucca  nagybátyja  volt  a  világhírű  primadonná- 
nak Lucca  Paulinának,  aki  gyakran  énekelt  New  York 
és  Chicagóban  is. 

Marienbadból  Bécsbe  utaztunk,  hol  lakást  béreltünk. 
Tervünk  volt,  a  telet  ott  tölteni  a  császárvárosban,  de 
mint  a  példabeszéd  mondja:  "Ember  tervez.  Isten  vé- 
gez." A  nagy  chicagói  tüz,  mely  1871  október  8-  és  9- 
ikén  dühöngött,  nagy  mértékben  megváltoztatta  előze- 
tes tervemet. 

Nemsokára  a  chicagói  tűzvész  után  családi  körünk 
megszaporodott  egy  chicagói  ifjú  hölgygyei.  Miss  Rosa 
lie  Magnussonnal,  aki  Bécsbe  jött  zenei  tanulmányai- 
nak befejezésére.  Bemutattam  a  hires  Rubinstein  An- 
talnak, a  nagy  zongora  művésznek,  aki  akkor  Bécsben 
lakott.  Ö  viszont  a  legjobb  zongora  tanárnak.  Dorr 
Antalnak  ajánlotta. 

HANGVERSENY    A    TÜZKÁHOSULTAK    JAVÁRA. 

1871  november  19-én  részt  vettem  egy  zenei-  és  drá- 
mai előadáson,  melyet  a  chicagói  tüzkárosultak  javára 
rendeztek  a  ''Kari  szinház "-ban  a  bécsi  opera  és  más 
színházak  tagjainak  közremüködéséA^el.  A  hangver- 
seny anyagi  eredménye  körülbelül  4000  forint,  Miss 
Minnie  Hauck  által  a  "Chicagói  segitö  egyesület "-hez 
küldetett.  E  fiatal  hölgy  önfeláldozó  és  fáradságot 
nem  ismerő  munkássága  hozta  létre  eme  eredményt. 

1872  tavaszán  meglátogattam  Budapestet  is  üzleti 
ügyekben.  Hanem  ott  tartózkodásom  alatt  egy  kelle- 
mes esemény  adta  elő  magát.  Ugyanis  J.  S.  Kauser 
urat,  alkonzulunkat  helyettesíthettem  s  igy  Wm.  H. 
Seward  urat  és  társaságát  fogadhattam  a  keletről  A^aló 
visszatérésük  alkalmával. 

A  társaság,  Seward  úrból,  nevelt  leányából,  Miss 
Olive  Risley  Sewardból  s  annak  nővéréből  állott.  Csak 
egy  napig  tartózkodtak  Budapesten. 

Visszatérve  Bécsbe,  John  Jay  követünktől  orosz- 
országi útlevelet  kértem,  melyei  birtokomban  Dél- 
Oroszországba  indultam.  Meglátogattam:  Berdischeff, 
Gitomir,  Odessa  és  Singury  városokat.  Ez  utóbbi  he- 
lyen egy  hétig  tartózkodtam  orosz  barátomnál,  Michai- 
lowsky  kapitánynál,  a  cári  garda  nyugalmazott  tiszt- 
jénél, aki  néhány  évvel  előbb  Chicagóban  meglátoga- 
tott. 

Ez  lévén  első  látogatásom  Oroszországban,  iparkod- 
tam megismerni  az  orosz  nép  jellemét,  mely  tudatlansá- 
gában önmaga  kovácsolta  bilincseit,  amikor  1848 — 49- 
ben  Ausztriát  segítette  Magyarország  függetlenségi 
törekvései  ellenében. 

Dacára  annak,  hogy  útlevelem  volt,  mégis  állandó- 

an  felügyelet  és  kémkedés  alatt  állottam.  Söt  a  kém- 
kedés még  a  Lingury  postára  is  kiterjedt,  hol  midőn  bé- 
lyeget vásároltam  az  Egyesült  Államokba  küldendő  le- 
velemre, megkérdeztek  a  levél  tartalma  felől. 

Ez  az  orosz  kémkedési  rendszer  nemosak  az  idege- 
nekre, de  a  vélök  éjjel-nappal  érintkezőkre  is  kiterjed. 

Oroszországi  látogatásom  főcélja  nemcsak  Mihai- 
lowsky  kapitány  felkeresése  volt,  hanem  főleg  egy 
ügynökség  felállítása  Odessában  a  Piano,  111. -ban  levő 
"Marsh  és  Stewart"  mezőgazdasági  gépgyár  képvise- 
letére. Barátom,  a  kapitány,  szerencsétlenségére  a  cég 
kizárólagos  orosz  képviselője  volt.  Azért  emlitem  sze- 
rencsétlenségére, mert  nemsokára  a  kormány  száműzte 
öt  Theodosiába  (Transcaucasus),  hol  megtört  szivvel 
rövid  idő  múlva  elhunyt. 

Természetesen  1872  óta,  sok  minden  változott.  Az 
egyetemes  civilizáló  megújhodás  az  elmúlt  50  év  alatt 
a  világ  minden  sarkába  eljutott  s  Tolstoj  oroszorszá- 
gában sem  maradt  hatás  nélkül.  Bár  számos  dél-orosz- 
országi várost  látogattam  meg,  Odessát  "az  orosz  Flo- 
rencet"  találtam  a  legvonzóbbnak.  A  kereskedelmi  te- 
vékenysége Chicagóra  emlékeztetett  azon  különbség- 
gel, hogy  Odessának  két  kikötője  van,  mig  a  két  és  fél 
millió  lakossággal  biró  Chicagónak  egy  sincs. 

Nagyszerű  kocsiutai  vannak  a  tengerparton  s  alapi- 
tójának, Kichelieu  hercegnek,  gyönyörű  emlékszobrá- 
val dicsekedhetik. 

Oroszországból  visszatértem  Bécsbe,  hol  nagyban 
folytak  az  előkészületek  a  világkiállítás  rendezésére. 

Bécsi  főkonzulunk,  P.  S.  POST  barátom  közbenjá- 
rásával sikerült  a  kiállítás  elnökétől.  Báró  Schwarcz 
Seuborntól  engedélyt  kapnom  egy  amerikai  bar-  és 
vendéglő  felállítására. 

JULIUS  4-ik  ÜNNEPLÉSE  BÉCSBEN. 

Az  amerikai  nemzet  ünnepének  évfordulója  1872  jú- 
lius 4-én  méltóan  ünnepeltetett  meg  John  Jay  által,  aki 
méltó  utódja  volt  a  nevét  viselő  ősének. 

Az  idegen  nagykövetek  és  ministerek  voltak  jelen. 
Hazafias  beszédeket  mondtak  Jay  ur  és  Post  fökonzul 
ur,  mig  viszont  nekem  jutott  osztályrészemül  ama  meg- 
tiszteltet és,  hogy  a  „szabad  sajtó  "-ra  emelhessem  po- 
haramat. 

Midőn  az  engedélyt  megkaptam,  visszatértem  Chi- 
cagóba s  neki  láttam  a  bevásárlásokhoz,  hogy  a  válla- 
lat becsületére  váljék  az  Egyesült  Államoknak  és  anya- 
gilag is  sikeres  legyen.  1873  február  25-én  érkeztem 
vissza  Bécsbe,  miután  Chicago,  New  York,  London,  Pa- 
ris városokban  nagyobb  bevásárlásokat  eszközöltem. 
Bécsben  munkához  láttam  s  a  tornyosuló  akadályok 
dacára,  melyek  az  ahhoz  nem  értő  kiállítási  biztosunk 
által  idéztettek  elő,  aki  mindenképen  lehetetlenné 
akart  tenni,  mégis  én  voltam  az  egyedüli,  aki  a  kiállí- 
tás megnyitása  napján,  május  1-én  üzletemmel  készen 
álltam.  A  kísérlet  azonban  balul  ütött  ki,  mert  a 
helyett,  hogy  pénzt  csináltam  volna,  tekintélyes  össze- 
get, veszítettem.  Csupán  egy  hasznom  volt,  sok  ameri- 
kai és  más  idegen  barátokra  tettem  szert  vendéglőm 
látogatói  közül. 

Főoka  a  különböző  kiállítási  vállalatok  pénzügyi  bu- 
kásának, az  akkoriban  Ausztriában  uralgó  cholera  fé- 
lelemnek és  az  általános  világgazdasági  pangásnak  tu- 
lajdonitható. 

Bár  vállalatom,  pénzügyi  szempontból  sikertelen 
volt,  mégis  megnyugtatásomra  szolgált  ama  eredmény, 
melyet  a  ''Chicagói     Tribune "-höz     intézett    leveleim 

okoztak.  Ama  leveleim  mintegy  életre  keltették  az  ille- 
tékes faktorok  üzleti  kedvét  s  gépeink,  különösen  gaz- 
dasági gépeink  mint  "McGormick",  "Champion"  és 
"Marsh "-féle  gépek  exportálását  Európába. 

A  kiállítás  bezárása  után  visszatértem  Chicagóba. 
Megérkezésem  után  ismét  folytattam  a  chicagói 
"Board  of  Trade "-n  működésemet,  hol  az  1869  évben 
szülőföldemre  tett  első  látogatásom  óta  üzlet-kötési  jo- 
gosultsággal birtam.  1873  év  óta  a  "Board  of  Tra- 
de "-n  való  szereplésemnek  megvoltak  a  maga  sikerei 
és  sikertelenségei,  melynek  elmondása  nem  igen  érde- 
kelné az  olvasót.  Ami  érdekes  erre  vonatkozólag  s  ma- 
gán életemet  illeti,  az  1910-  és  1911-ben  több  cikk  kere- 
tében látott  napvilágot  az  amerikai  "Elevator  and 
Grain  Trade"  cimü  lapban:  "A  chicagói  Board  of  Tra- 
de hasznossága  és  káros  kinövései"  cimü  fejezetekben. 

VÉGSZAVAK. 

Néhány  év  óta,  teljesen  visszavonultam  az  üzleti  élet- 
től. Bár  testi  erőm  elég  megfelelő,  valamint  szellemi 
képességemnek  is  teljes  birtokában  vagyok,  de  éveim- 
nek száma  oly  súlyos  teherként  nehezül  vállaimra, 
hogy  az  üzleti  élettel  járó  gyors  tevékenységet  már 
képtelen  vagyok  kifejteni. 

Szerető  nőm  és  gyermekeim  körében,  Harvard  Ave- 
nuei  csendes  kis  házikómban,  távol  a  nagy  világ  zajá- 
tól el-el  merengek  a  letűnt  hosszú  évtizedek  viharain, 
melyeket  becsülettel  küzdöttem  végig. 

Olykor  felkeresnek  az  én  kedves  magyar  barátaim 
is  és  szivemet  az  igaz  öröm  tölti  el,    mikor    hallom  az 

édesen  zengő  magyar  nyelvet  ajkaikról.  Hiszen  majd- 
nem 60  évig,  csak  néha-néha  hallottam  ezt  az  édes 
anyanyelvet. 

Aztán  el-el  látogatok  az  ''Egyetemi  Kör"  gyűléseire, 
melynek  elnöki  tisztét  töltöm  be.  Néha-néha  elmegyek 
magyar  honfitársaim  ünnepélyeire,  mulatságaira  s 
nekem  mindig  ugy  tűnik  fel,  mintha  egy  hosszú,  igen 
hosszú  nyomasztó  álomban,  idegen  tájakon  bolyongtam 
volna.  És  most  késő  aggságomban  egy  rövid  időre  fel- 
ébredtem, hogy  újra  halljam  anyanyelvem  bájos  zen- 
gését, dalait  és  gyönyörködhessek  az  én  kedves  magyar 
testvéreimnek,  ugy  szellemi  mint  az  ipar  terén  való  ha- 
ladásában itt  ez  ujhazámban. 

És  teljesen  kibékülve  az  élet  viszontagságaival,  csen- 
des megnyugvással  várom  a  második  nagy  álmomat, 
melyből  nincsen  többé  ébredés. 

Ajkaimon  egy  kéréssel  búcsúzom  tőletek,  magyar 
honfitársaim : 

Küzdjetek  és  haladjatok  az  egyenes  utakon  s  bár  le- 
gyetek ezen  uj  hazának,  az  Egyesült  Államoknak,  en- 
gedelmes, jó  polgárai,  de  sziveitek  mélyén  vigyétek 
sírjaitokba  a  szülőhaza  szeretetét. 

